
Introducere 


Ími amintesc cá aveam paisprezece sau cincisprezece ani, cánd m-am trezit pentru prima 

datá in fata zidului impenetrabil al marilor intrebári. 
Era primăvară. Tocmai venise bunicul la noi. Fusese om chipes si destoinic. Îi plăceau petrecerile 
cu lăutari, tovărăşiile de club, jocul de cărți... Din cauza fumatului, dezvoltase o boală perfidă, aşa 
încât a trebuit să 1 se amputeze piciorul. Pentru cá nu se simţea sigur pe cârje, l-am însoțit de 
câteva ori în parc. Odată, stând lângă el pe bancă, bunicul şi-a deschis stăvilarul sufletului. De 
fapt, nu vorbea cu mine, ci cu sine însuşi. „Uite, a trecut şi viaţa... Au fost zile bune. Am avut de 
toate - şi bani, şi plăceri... Tot ce-am vrut. Dar au trecut. Si-acum...? S-au dus - tinereţea, puterea, 
renumele... Puţini mă mai cunosc. De ce am trăit? Ce folos că am avut de toate, dacă nu mai am 
nimic? ..." Monologul a început cu un glas liniştit. Dar, pe măsură ce gândurile se depánau, căpăta 
accente tot mai dramatice. La un moment dat, bunicul a ridicat bastonul şi a lovit cu toată puterea 
în piciorul de lemn... Apoi a tăcut, înfrânt. Am tăcut şi eu. 

Poate că aş fi uitat episodul, dacă nu l-aş fi retrăit în alte ocazii, cu alte personaje. L-am 
regăsit în scrisorile de adio a doi colegi de facultate care s-au sinucis, în literatura marilor clasici, 
în muzica lui Bach sau Brahms, in reflectiile unor gânditori..., de fiecare dată răscolind mai adânc 
sufletul meu, până când a devenit propria mea dramă. 

La douăzeci şi unu de ani, vârsta „marilor hotărâri”, am trăit momentul revelatiei. Era de fapt 
debutul unui proces care avea să-mi limpezească orizontul. De atunci, în ciuda slăbiciunilor şi 
greşelilor mele, viaţa a parcurs un traseu rectiliniu. După patruzeci de ani, regăsesc revelația de 
atunci la fel de actuală, reconfirmată în nenumărate experienţe de viaţă. 

Recent, am fost abordat de un grup de tineri. Nu m-a surprins să aud de la ei aceleaşi străvechi 
frământări. În fond, toti parcurgem acelaşi labirint de întrebări, născute dintr-o existență care 
progresează spre distrugere şi moarte. 

De dragul lor, am întreprins un sondaj pe mai multe segmente de vârstă. Aşa am ajuns să 
identific zece întrebări mari, pe care le-am abordat într-o ordine expusă în cuprins. Pentru 
răspunsuri, am chemat în scenă nenumărați martori. Depozitiile lor nu sunt teorie, ci experienţe de 
viață. Luate la un loc, acestea compun un tablou coerent, clar şi optimist. Cine îl contemplă 
găseşte motive să iubească viaţa şi lumea aşa cum este ea. În acest tablou, evenimentele - bune si 
rele - îşi găsesc rostul. Descoperi că fiinţa ta are pret, că eşti de folos şi că poti face mai bună 
lumea în care trăieşti. Descoperi că zilele se adună într-un cont care nu se va pierde. 

Cu o asemenea viziune, simţi că începi să trăieşti. 


CAPITOLUL 1 


S.O.S.: Pierdut in neant 


Pentru ce trăiesc? Ca să mor? Atunci să mă sinucid? Nu pot, mi-e frică. Să aştept până vine 
moartea? De asta mă tem încă si mai mult. Atunci trebuie să trăiesc, dar pentru ce? Și nu pot să 
scap din acest Cerc vicios. 

Lev Tolstoi, O confesiune 


„A fi sau a nu fi..." 


Trec anii, trec lunile-n goană... ,,Risipiti in spectacolul cotidian, scádem zi după zi din 
rezerva de viaţă, grábindu-ne spre un inevitabil „punct zero". Din când în când, ne intersectám cu 
gândul: „Pentru ce trăim?” Ne simțim ca nişte figuranti într-un act care se joacă fără niciun 
scenariu. Asemenea lui Hamlet, care apărea pe scenă contemplând un craniu, murmurám si noi, 
gânditori, eterna dilemă: „A fi sau a nu fi? - aceasta e întrebarea...” 


= i Întrebarea doare. Părinții ne-au aruncat în 
viață fără să ne fi dezlegat enigma dacă există sau 
nu vreun sens pentru care merită să trăieşti, un rost 
care să depăşească nevoile trupesti: mâncare, 
adăpost, familie, distracții. 

În tinerețe, l-am cunoscut pe inginerul 
Niculaie, familist si om de treabă. La numai o lună 
după ieşirea la pensie, Niculaie a intrat într-o 
depresie iremediabilá si, in alte câteva luni, a 
murit... Descoperise subit că... nu-şi mai găsea 
rostul! Câtă vreme a fost activ, n-a avut timp să 
mediteze la Hamlet. Văzându-se deodată fără rost, s-a topit plângând. Poate că ar fi fost bine să se 
fi întrebat mai demult. Dar, ca tânăr, cum ar fi gândit oare? Dacă l-ai întreba azi pe cel mai 
capabil june, ce răspuns ar da? 

În 1996, jurnalele anunțau o premieră absolută a educației americane, demnă de cartea 
recordurilor: Anabelle, saptesprezece ani, o absolventă de liceu din California, a obținut atât un 
scor perfect la testul final (800 de puncte), cât şi un scor perfect (8.000 de puncte) la foarte exi- 
gentul test de admitere la universitate. Pentru capacitatea ei fără egal, Anabelle a fost poreclită 
„Fata-minune”. La un interviu televizat, un reporter a întrebat-o: „Care este sensul vieții? Pentru 
ce trăieşti?” După ce a stat puțin pe gânduri, Fata-minune a răspuns: „Ăăă...Habar n-am!” | 
Ar fi nedrept s-o critici pe Anabelle atâta timp cât dascălii ei bâjbâie în jurul întrebării. 

Cu ceva timp în urmă, dr. Hugh Moorhead, profesor de filosofie la Universitatea 
Northeastern, Illinois, a abordat 250 dintre cei mai cunoscuți filosofi, savanți, scriitori şi 
intelectuali, pe tema: „Care este scopul vieții?” Răspunsurile au fost publicate în cartea Sensu/ 
vieții (1988). Unii îşi dădeau cu presupusul, alții tocmai experimentau o variantă, iar cei mai 


onesti márturiseau cá n-au niciun ráspuns. In schimb, multi l-au rugat pe dr. Moorhead sá le 
comunice şi lor ce a descoperit. Dr. Moorhead însă nu le-a răspuns. Ce putea spune, când trăim 
într-o lume în care se moare? 


Sensul: „Aici şi acum!” 


Chestiunea sensului vieţii, în contextul sfârşitului fiecărui om, îi frământă pe mulți. Un 
indicator al gradului de frustrare in lume îl reprezintă cele nu mai puțin de 81 de milioane de 
pagini de internet dedicate subiectului. Găseşti toată gama de reţete: „7 paşi pentru a-ţi fáuri un 
sens în viață”, „15 secrete pentru o viață de succes”, „Şi tu poti deveni o celebritate”... Ofertele 
vizează ambiţii vechi de când e pământul: bogăţie, glorie, performanţă, succes, joburi grase... 
Inflația de oferte vizează avantaje pentru „Aici şi acum”, zona în care muritorii îşi investesc 
speranțele şi viaţa, fără să se gândească. Sondajele indică o orientare a generaţiei tinere spre 
obiective de termen scurt şi foarte scurt. În Suedia, 87% dintre tineri cred că rostul vieţii constă în 
a găsi bărbatul/femeia ideal/ă, în sport sau distracții. Dincolo de ocean, lumea gândeşte la fel: 
„Scopul central al vieţii e să te simţi OK cu tine însuţi.” ? 


Universul căutărilor gravitează aproape exclusiv în jurul satisfacerii de sine. 


Reversul medaliei 


Pe cât de tentantă este filosofia lui „Aici şi acum”, tot pe-atât este şi de înşelătoare! 
Recent, The Telegraph ^ dezvăluia cá, pentru multi tineri britanici (16-25 ani), viaţa e lipsită de 
sens. Eşti surprins să afli că din 2.000 de tineri aproape jumătate (46%) nu se mai bucură nici 
măcar de ofertele de moment şi nu găsesc niciun rost pentru care merită să trăiască. Consecința 
acestei mentalități e previzibilă: în Anglia, 27% din populaţia tânără suferă de depresie! 

O fată mărturisea pe blogul ei: „Dacă m-ati vedea, ati crede că viaţa mea este OK. Am 
avut o copilărie bună, şcoli de elită. Am 24 de ani, sunt în ultimul an de universitate, sunt 
sănătoasă şi arăt bine. Totuşi îmi urăsc viața. Nu are niciun sens. Ideea de a lucra într-o slujbă 
plictisitoare până la pensionare mă deprimă. Dimineaţa, când mă scol, doresc să mă întorc în 
somn şi să dorm veşnic. N-am niciun motiv să mă trezesc. Mă simt golită. Nici distractiile nu-mi 
aduc bucurie. Mi se zice să aştept viitorul... Dar nimic din ce există nu oferă altceva decât lipsă de 
sens. Sunt bolnavă de aşteptare. Aş dori să mă calce o maşină şi să termin cu toate. Viaţa mea este 
nefericită, goală şi fără sens...” 

Faţă de mărturisirea fetei, prima reacție e cea de respingere: Este doar un caz izolat... Dar 
statisticile spun altceva. Unii acceptă această stare a tineretului ca pe o „gripă mentală” fără 
precedent, dar care va trece la fel cum a şi venit. Se înşală. Cu peste jumătate de secol în urmă, 
psihologul William M. Marston *, după un sondaj în care a întrebat 3.000 de persoane: „Care este 
scopul pentru care trăieşti?”, a fost surprins să constate că 94% dintre oamenii acelor „vremuri 
bune” trăiau pur şi simplu, „îndurând prezentul şi aşteptând viitorul”. Aşteptau să se întâmple 
ceva: aşteptau să le crească copiii, să-i căsătorească, aşteptau anul următor, aşteptau o excursie 
mult visată, aşteptau ziua de mâine. Şi, în timp ce aşteptau, pierdeau singurul bun care putea fi al 
lor: ziua de „azi”, pentru cá ,,máine" nu venea niciodată! 


Se înşală şi cei care cred cá o asemenea criză de sens aparține doar omului de pe stradă, cá 
„lumea bună” ar fi scutită de ea. Sunt deja câteva secole de când scriitorii curentului realist-critic 
au insistat pe tema disperării, mai ales în rândul celor privilegiați şi educați. Regula care se 
confirmă este: Cu cât ajungi mai sus, cu atât deziluzia este mai zdrobitoare. Mă gândesc la un 
exemplu tipic - celebrul campion de tenis Boris Becker. În zilele gloriei sale, era hăituit zi şi 
noapte de gândul sinuciderii. „Sunt celebru. Am de toate. Dar, la fel ca starurile de cinema care-şi 
iau viaţa, sunt nefericit. N-am pace. Sunt o marionetă... Am luptat să ajung sus. Si, când am ajuns 
sus, acolo nu era nimic...” Între meciuri, lua doze mari de antidepresive. 


Rockerii: „Niciun sens!” 


Spre sfârşitul secolului XX, dilema lui „A fi sau a nu fi” a cunoscut o nouă formă de 
manifestare: rockul. Generaţia tânără urlă: „Nu merită!” Dacă deschizi site-ul formațiilor rock, vei 
găsi în cele mai multe cazuri o grafică horror şi o lirică nihilistă. lau la întâmplare versurile 
formaţiei Surcidal Winds ( Vânturi de sinucidere — e chiar numele formației): „Stau aici, singur, în 
întuneric,/ Înconjurat de angoasá si durere. / Forte întunecate mă cheamă, sufletul mi-e plin de 
ură. / O, valuri ale întunericului, luati-má de tot! / Din lumea in care stăpâneşte ura, în focul 
iadului să ard. / Adio pe veci, viaţă lipsită de sens!” 

Dacă rockul se află pe toate posturile de radio şi TV, este pentru că, printre altele, exprimă 

crezul ultimelor generații: „nihilism”. Nu se mai crede în valori, în idealuri, în loialitate sau 
virtuți. Din cauza frustrării, impulsul general al rockerilor este să distrugă orice crez filosofic, 
moral sau religios. Şi apoi, să tragă lumea după ei, în neant. 
A fost cândva un solist vestit, Kurt Cobain, „băiatul cu față de înger”. Lider al formaţiei Nirvana 
(noțiune orientală pentru tărâmul de dincolo, care se compune din două părți: Mír = nimic; şi Vana 
= suflare), era socotit simbolul „Generației X". La 27 ani, în plină glorie, plin de bani şi înconjurat 
de fani - pe deasupra şi proaspăt tătic - a luat puşca, şi-a pus-o la tâmplă şi a tras. Motivul? „Mă 
urăsc şi vreau să mor” - scrisese Cobain. Un confrate de-al lui, Freddie Mercury, liderul formației 
Queen, înainte de a muri de SIDA, îşi compusese testamentul muzical: „Ştie oare cineva pentru ce 
trăim?” 


Ateul: „Nu întreba...” 


Printre cei care se laudă că au rezolvat frământarea lui Hamlet sunt ateii. Filosoful 
Bertrand Russel (1872-1970), sceptic vestit, a deliberat: „În afara cazului că admiti existenţa unui 
Dumnezeu, întrebarea privind sensul vieţii este fără noimă”. Cu alte cuvinte, n-ai nicio şansă să 
găseşti vreun sens, dacă respingi premisa unui Creator. 

După o jumătate de secol, prof. Richard Dawkins, supranumit şi „Rotweilerul lui Darwin”, a 
declarat şi el, nonşalant: „Viaţa n-are niciun scop. A întreba care-i sensul vieții e stupid. E ca şi 
când ai întreba: Ce culoare are gelozia?” ? 

Atitudinea majorității ateilor, aparent de înaltă cugetare, nu este altceva decât strategia ,,strutului": 
bagi capul în nisip şi zici: „Nu văd nicio problemă!” 

La polul opus, găseşti o mână de idealişti incápátánati, al căror curaj de a nu renunţa 
emană din „cauza” de care sunt motivaţi. Whittaker Chambers (ne vom mai întâlni cu el), un mare 


ateu şi militant al comunismului american, scria in memoriile sale: „Sunt două certitudini după 
care mintea omului este într-o căutare fără sfârşit: o cauză pentru care să trăieşti şi o cauză pentru 
care să mori!” Superb spus! Experienţa acestor revoluționari, în bătălia lor pentru scop, este una 
specială şi cere din partea noastră o investigare. 


Revolutionarul: ,,Dati-mi o Cauză '" 


Printre rudele îndepărtate ale tatălui meu, l-am cunoscut pe nenea Diomed, fost ilegalist. 
Pe vremea când o licenţă echivala cu multe doctorate de azi, el, băiat sărac de la ţară, absolvise 
facultatea. Găsise sensul vieţii în „cauza” cu care s-a identificat - comunismul. Pentru ea a 
înfundat Doftana şi a sfidat tortura. Trăia acelaşi vis pe care l-am găsit în scrisoarea unui tânăr 
către iubita lui * „Noi, comuniştii, ne confruntăm cu riscul de a muri oricând. Suntem împuşcaţi, 
spânzurați, ridiculizati, dati afară din slujbe. Trăim în constantă sărăcie. Orice bánut câştigat îl 
returnăm partidului. N-avem bani, nici timp ca să mergem la filme sau la restaurant, să facem 
cadouri iubitelor sau să ne cumpárám maşini noi. Lumea ne consideră fanatici, şi suntem. Viața 
noastră este umbrită de cauza noastră măreaţă: lupta pentru victoria comunismului în lume. Avem 
o filosofie de viaţă pe care nu ne-o poate cumpăra nimeni. Avem o cauză căreia ne subordonám 
eul. Comunismul este viaţa mea, afacerea mea, religia mea, hobby-ul meu, iubita mea, pâinea mea 
şi apa pe care o beau. Pentru el lucrez ziua şi la el visez noaptea. Iată de ce, iubito, nu vreau să 
mai continuăm legătura noastră de dragoste. Am ales comunismul, pentru care am făcut temniță şi 
pentru care, dacă trebuie, sunt gata să merg şi în fata plutonului de execuţie.” 

Máret... Totuşi nu e deloc ,,meritul" comunismului cá a produs un asemenea ataşament. 
Dacă parcurgi istoria, vei descoperi că toate ideologiile care au oferit o „cauză” şi care dau sens 
vieții muritorilor, cauze precum naționalismul, dreptatea socială, abolirea sclaviei, promovarea 
unei religii, toate au produs aceeaşi dedicare. Urmăreşte „cauza” cea mai recentă: islamismul 
fundamentalist. S-a spus greşit că motivele care îi împing pe credincioşi la jihad (război sfânt) 
sunt sărăcia, foamea şi marginalizarea. Nimic mai greşit! Un studiu din 2004, efectuat pe 172 de 
terorişti Al-Qaeda, descoperă că 90% dintre teroriştii sinucigaşi proveneau din familii onorabile, 
cu stare financiară bună şi chiar foarte bună. 65% erau intelectuali de carieră (medici, ingineri, 
arhitecți, oameni de ştiinţă) şi poligloti. Dintre cei 19 care au dat lovitura de la 11 septembrie 
2001, doar unul singur nu făcuse facultate. 75% erau căsătoriţi şi aveau copii pe care-i adorau. 
Majoritatea trăiau în Europa si America, unde s-au remarcat ca oameni rafinati şi amabili.” 
Nici vorbă de fanatici, mizantropi, frustrati, paranoizi. Aceşti oameni privilegiați au fost gata să 
sacrifice tot ce aveau mai scump: libertatea, familia, viața, pentru cauza care le dă sens. 


Și totuşi e zadarnic 


Este foarte adevărat că marile cauze hrănesc sufletul incomparabil mai mult decât nimicurile 
trecătoare. Ele dau sens vieţii. Necazul însă este că sensul căpătat durează doar o vreme... 
Ernest Hemingway, laureat al Premiului Nobel pentru Literatură, era unul dintre cei mai admirati 
scriitori, pe de-o parte pentru forța stilului său, iar pe de altă parte pentru pasiunea cu care se lipea 
de idealuri. Era faimos pentru călătoriile exotice, pentru cuceririle sentimentale şi aventurile de 


vânătoare. Era admirat pentru imaginea sa de „tip dur”, în stare să golească sticla de whisky fără 
să cadă sub mese. A fost însurat de patru ori. A trăit liber, fără scrupule morale. 

Ultimii săi ani au scos la iveală o latură neştiută de lume: setea sa nepotolită după o cauză care să 
dureze! S-a înrolat ca voluntar în Primul Război Mondial pe frontul italian, unde a şi fost rănit. 
Apoi a fost corespondent de război în conflictul greco-turc. A imbrátisat cauza comunistă, pentru 
care s-a dus să lupte voluntar în Războiul Civil spaniol. A fost printre aliaţi, la debarcarea lor în 
Normandia. A condus un pluton al Rezistenței franceze în suburbiile Parisului. A stat în linia întâi 
la bătălia de la Hurtgenwald. L-a susţinut frenetic pe Fidel Castro în Cuba... 

Toate aceste cauze n-au fost decât o cascadă de dezamăgiri. Niciuna nu i-a umplut golul. În 
ultimele luni de viață, se trata cu şocuri electrice ca să izgoneascá „liliecii” din minte. Până într-o 
zi. În dimineaţa însorită de 2 iulie 1961, după ce a savurat micul dejun, s-a dus în pivniţă, şi-a luat 
puşca preferată, a băgat două cartuşe pe ţeavă, a urcat în foişor, şi-a pus ţeava în gură şi şi-a 
zburat creierii. 

Când l-am cunoscut pe nenea Diomed, ilegalistul, trăia şi el acelaşi cântec al lebedei. 
Înşelat de cauza în care-şi investise viaţa, a părăsit activismul şi s-a refugiat în cărţi. N-a mai vrut 
să ştie de partid şi de nimic. 

Şi încă o întrebare: De ce oare tânărul palestinian Mousab Hassan Yousef - fiul şeicului 
Hassan Yousef, fondatorul Hamasului - după ce a stat trei ani în închisorile israeliene, s-a dezis de 
Islam şi, cu riscul vieţii, s-a convertit la Hristos, ducând o viaţă de transfug de frica vendetei 
islamice? Orice cauză omenească, oricât de măreaţă, este totuşi trecătoare. 


Poate „o nouă dimensiune”? 


Disperarea şi, în acelaşi timp, optimismul umanismului secular din anii '60 au generat 
printre savanții progresisti un curent nou, extrem de curajos: 7rans-umanismul. „Degeaba cauti 
sensul vieții într-o lume în care se moare”, zic ei. „Schimbă întâi lumea, iar sensul va răsări de la 
sine.” Programul lor îndrăzneţ este să schimbe însăşi condiția biologică a omului, prin mijloacele 
biotehnologiei. Ei gândesc cam aşa: Corbul trăieşte peste două sute de ani. De ce n-am lua de la el 
genele longevitátii şi să le inserám în ADN-ul uman? Tigrul are un auz extraordinar, vulturul are 
o acuitate vizuală de cincizeci de ori mai mare decât a omului, iar liliacul, un soi de radar (sonar) 
care îi permite să zboare noaptea cu ochii închişi. De ce n-am înzestra omul cu genele lor, mai 
performante? Am deveni atunci nişte supermeni, mai agili decât toate bestiile şi, curând, candidati 
la viaţă fără de sfârşit! Futurologul Ray Kurzwell? prezice că, prin 2030, implanturile cibernetice 
în creier vor mări incredibil de mult inteligenţa umană şi că toate bolile vor fi asanate... Hai să 
admitem că ecuaţia lor ar da rezultate. Să admitem şi că omul ar atinge viața veşnică. Şi care ar fi 
rezultatul? 

Prin 1922, dramaturgul Karel Čapek a explorat această opţiune în piesa Rețeta 
Makropulos. Intriga se învârteşte în jurul unei reţete miraculoase pe care Elena Makropulos o 
moştenise de la tatăl ei, medicul de curte al împăratului Rudolf al II-lea (1552-1612). Bătrânul 
descoperise formula nemuririi şi o testase cu succes pe fiica sa, Elena, care ajunsese la vârsta de 
339 ani şi avea nevoie de o nouă priză de intinerire. Dar rețeta... dispăruse misterios. O mulțime 
de indivizi ahtiati după nemurire s-au bulucit s-o găsească: un general, un geniu matematic, un 
politician de înaltă clasă... Când, în fine, rețeta este găsită, rivalii se angajează într-o pasionată 


dispută privind consecinţele vieții fără de sfârşit. Surprinzător, entuziasmul somitátilor păleşte 
treptat în faţa perspectivei pesimiste. Pledoaria Elenei, femeie dezgustată de trei sute de ani de 
mişelii şi ráutáti omeneşti, pune punctul pe „i”: în condiţiile pervertirii morale a omului, chiar şi 
nemurirea devine un mare blestem, care ar transforma lumea într-un iad fără sfârşit. Piesa se 
sfârşeşte printr-o „lovitură de teatru”: de comun acord, rivalii ard rețeta nemuririi. 


Simptomul ,,Avatar" 


S-a întâmplat sâmbătă, 8 iulie 2000, când liniştea nopţii a fost tulburată de o imensă 

gloată. A doua zi, presa anunţa cá mii de copii, însoțiți de părinții lor, au pichetat libráriile în 
aşteptarea orei zero, când urma să se pună în vânzare ultimul volum din serialul Harry Potter. 
Milioane de exemplare au fost pre-comandate pe Internet. Până la arătarea zorilor, vânzarea a 
spulberat orice record. Chiar de a doua zi s-a lansat o nouă tranşă de două milioane de exemplare. 
Şi editorialistul se întreba: „Ce-i mână pe copii să oprească televizorul şi să se pună să citească o 
carte de 700 de pagini?” Concluzia lui: „Nimic altceva decât dorul după o altă lume, misterioasă, 
minunată, diferită de lumea seacă, a cărei trăire nu satisface.” ? 
Jurnalistul parafraza cugetarea lui Eugen Ionescu: „Nu există 
civilizație sau cultură care să nu manifeste, într-un fel sau 
altul, «nevoia de absolut» numit cer, miracol, paradis, pace, 
libertate... Nu există religie în care viaţa curentă să nu fie 
percepută ca o închisoare... Nu există filosofie sau ideologie 
care să nu considere că trăim într-o înstrăinare... Omenirea a 
avut mereu nostalgia eliberării...” 19 

Vin ceasuri sau evenimente când acest dor te zguduie 
până la paroxism. Un asemenea eveniment s-a produs în 
ianuarie 2010, când James Cameron şi-a lansat noua sa 


producţie de două ore şi jumătate, filmul A vatar. 


Intriga filmului - o confruntare între imperialiştii pământeni şi 
locuitorii blânzi ai unei planete fericite, Pandora - este doar pretextul pentru a înflăcăra foamea 
după sens, după o viaţă împlinită. Efectul 3D l-a cufundat pe spectator într-o lume atât de 
frumoasă şi de diferită de realitatea cenuşie, încât zeci de mii de fani au căzut în depresie. Presa a 
dezbătut cu îngrijorare efectele. Citez dintr-un comentariu al CNN (11 ianuarie 2010): 

Mambo : „Am mers la film cu gândul să văd un SF nou. Nici nu bánuiam că Avatar îmi va 
schimba viaţa pentru totdeauna. După ce s-a terminat, am rămas pironit pe scaun şi am început să 
plâng. Eram cuprins de simtáminte pe care nu le-am cunoscut mai înainte: ură pentru mine, pentru 
societatea capitalistă şi lipsită de valori, disperare că nu-i voi putea cunoaşte niciodată pe acei 
Navi superiori... Când a venit plasatorul rugându-mă să eliberez sala, i-am răspuns că n-am de 
gând... Pentru cá mă înfierbântasem, s-a iscat o încăierare. A venit politia să mă scoată cu forţa...” 

Mike : „După film, m-a curtat gândul sinuciderii. Şi continui să fiu deprimat. Minunata 
lume Pandora şi acei Navi m-au făcut să doresc să fiu unul dintre ei. Necontenit mă gândesc doar 
la ei, cu lacrimi şi fiori. Si mă gândesc că, dacă m-aş sinucide, poate m-aş putea reîncarna într-o 
lume ca Pandora...” 


Eltu: „Când m-am sculat a doua zi după Avatar, lumea îmi părea cenușie. Tot ce am făcut 
şi idealurile pentru care am luptat mi s-au părut fără sens. Chiar nu văd niciun scop pentru care 
merită să exişti. Trăiesc într-o lume muribundă.” 

Consilierii dau asigurări: „O să le treacă... O să se stingă odată cu idealurile lor...” În ce mă 
priveşte, refuz să accept această idee! 


Înapoi la Meşter 


S-a întâmplat în 1900. Nişte căutători de spongi marini în largul insulei Antikythera (lângă 
Creta) au descoperit epava unui vas antic. Printre diversele obiecte recuperate de scafandri, s-a 
aflat şi un mecanism sofisticat, din bronz corodat, capsulat într-un bloc de sedimente pietrificate. 
Avea peste 30 de roti şi data din 150-100 î.Hr. Maşinăria a stârnit senzaţie. Cum se explică o aşa 
tehnologie, când utilizarea mecanismelor cu roti dinţate a fost introdusă abia în secolul XIV? S-au 
emis diverse opinii: O fi un instrument astronomic... Sau chiar un computer primitiv... Cinci 
universităţi lucrează ca să dezlege misterul. 
Exemplul este o ilustrație perfectă pentru enigma vieții. Luând piesa misterioasă în mâini, nu vei 
putea cunoaşte niciodată scopul ei. Ea nu poate să-ți spună pentru ce există. Doar constructorul şi 
manualul întocmit de el pot să-ţi desluşească utilitatea. Dacă ghicitoarea rostului vieții a rămas 
nedezlegatá mii de ani, este pentru cá facem greşeala să cercetăm „piesa”, adică pe „noi”, în loc să 
întrebăm Constructorul sau Manualul. 

Rick Warren explică: „Ne punem întrebări egoiste, ca de exemplu: «Ce-aş vrea eu să fiu? 
Care sunt ţintele mele, visurile me/e?..» Ori abordarea aceasta este cu totul greşită, pentru cá nu 
tu hotárásti pentru ce existi. Nu tu te-ai născut pe tine însuţi. Sensul vieții tale nu depinde de tine, 
ci de Acela care te-a adus la existenţă. Începe, aşadar, cu Dumnezeu. El are un plan precis cu 
tine... Privind la tine însuți, nu vei descoperi niciodată sensul vieții care este mai înalt decât 
satisfactiile şi fericirea ta personală, mai înalt decât familia sau cariera ta şi chiar mai mare decât 
cele mai înalte aspirații ale tale... Întreabă-L deci pe Creator!” !! 


Schimbare de o sută optzeci de grade 


Întoarcerea de la „mine” către „Creator” este cheia care rezolvă problema, un act dramatic 
pe care l-a trăit şi Whittaker Chambers, editor al revistei 7ime. Am mai amintit de el. Numele sáu 
este legat de cel mai controversat caz de spionaj sovietic pe tărâm american. 

Flămând după o „cauză”, în 1922, Chambers se leagă trup şi suflet de mişcarea comunistă 
americană. Devotamentul îl lansează ca lider al filialei New York. Sub mâna lui aveau să 
acționeze multe personalităţi politice. Ateu, el nu tine cont nici de oameni, nici de precepte 
morale. Duce o viatá dezordonatá de desfránat, homosexual... 

În 1931, este racolat ca spion de către sovietici. Însă anii care vin îl destabilizează: epurările lui 
Stalin îl năucesc. Apoi descoperă în ideologia marxistă fisuri care îi dau sentimentul că a fost 
înşelat. În timp ce se afla în criză, Whittaker descoperă Biblia, pe care o abordează cu multe 
rezerve. În 1939, când află de Pactul de neagresiune dintre URSS şi Germania nazistă, Whittaker 
decide s-o rupă cu comunismul. Subit, dispare din rețeaua de spionaj şi stă ascuns de frica morții. 

Acum, Whittaker începe să-L caute serios pe Dumnezeu. Nişte quakeri, buni creştini, îl susţin in 
momentele de criză. În 1940, omul cunoaşte o transformare totală. Fostul comunist şi spion 
devine „ucenicul” lui Hristos. 

În Statele Unite, anii de după război importaseră o simpatie pro-comunistă. Cercuri de intelectuali 
şi multi tineri începeau să fie câştigaţi de cauza marxistă. Chinuit de conştiinţa datoriei, întrucât 
cunoscuse mai bine decât oricine otrava comunismului, Whittaker se decide pentru cel mai riscant 
act de kamikaze. În 1948, se autodenuntá ca spion şi comunist de subteran. Împreună cu el trage 
în proces o reţea întreagă de comunişti şi spioni, infiltrati până sus, la cel mai înalt nivel: oameni 
de stat, directori de agenţii, chiar şi consilierul preşedintelui SUA, Alger Hiss, insotitorul lui 
Roosevelt la Conferinţa de la Yalta! Scandalul declanşat de Whittaker cutremură întreaga 
Americă. Procesul durează ani de zile, timp în care Whittaker bea cupa amărăciunii până la fund. 
Inculpatii, uzând de influența lor, atrag de partea lor un segment important al presei. Opinia 
publică, dezinformată, îl huiduie. Rejectat de cei mai multi, susținut doar de frații lui quakeri, 
Whittaker se retrage din viața publică şi se dedică familiei sale, lui Dumnezeu şi scrisului. 
Procesul se încheie prin reabilitarea lui Whittaker şi condamnarea lui Hiss şi a altor capete mari. 
În 1961, Whittaker moare. Douăzeci si trei de ani mai târziu, preşedintele Ronald Reagan îi 
acordă postum Medalia prezidenţială a libertăţii „pentru contribuţia sa la lupta de veacuri dintre 
libertate şi totalitarism”. 

În 1952, încă în plin război mediatic, Whittaker publică volumul autobiografic Memorii, 
care a devenit una dintre cele mai semnificative analize despre comunism, despre Dumnezeu şi 
sensul vieţii. Volumul apare în bibliografia obligatorie a multor facultăţi. El scria: „Comunismul 
vrea nu să înţeleagă lumea, ci s-o schimbe... Pasiunea de a transforma lumea prin anularea 
creatiunii este ceea ce a dat comuniştilor puterea să «mute munţii»... Problema crucială a lumii nu 
este economia, ci credința. Lumea occidentală o ignoră, deşi credința este singura care deţine 
răspunsul la problema economică. Cu o condiţie: credinţa în Dumnezeu să fie tot atât de mare, pe 
cât a fost credinţa comunismului în om... Doar concepția creştină despre om poate da sens 
aspirațiilor umane... Creştinismul practic corespunde exact nevoii după care tânjea sufletul din 
mine.” 


„Lumina luminează în întuneric” (Ioan 1:5)* 


Asemenea altora, am trăit şi eu experiența tumultuoasă a 

schimbării de direcție. Ea a debutat cu descoperirea Bibliei, mai 
exact a Evangheliilor. Viaţa, moartea şi învierea lui lisus Hristos 
mi-au deschis ulterior înțelegerea întregii Biblii. 
Nu voi insista aici să vorbesc despre Carte, despre argumentele care 
îi garantează autoritatea şi despre puterea transformatoare care 
emană din ea. Ci voi prezenta mesajul Cărții, care se adresează 
căutătorului după sens. 


* Acolo unde nu există altă mențiune, textele biblice sunt preluate din versiunea 


Cornilescu revizuită a Bibliei în limba română 

Biblia descoperă faptul că universul si ființele inteligente n-au apărut la întâmplare. 
Dumnezeu le-a creat dintr-un motiv anumit si cu un scop precis. Întrucât esența naturii divine este 
dragostea (1 Ioan 4:8), acesta este motivul pentru care Dumnezeu creează ființe: ca să reverse 
asupra lor iubirea Sa. Iar scopul pentru care El le aduce la existență este să multiplice fericirea 
ființelor în univers. E de reținut că fericirea pentru care ne-a creat Dumnezeu nu este decât o 
consecință a dăruirii şi primirii dragostei. 

Ca fericirea să poată exista, se impune însă o condiție riscantă: /iberfatea de alegere. 
Riscul e ca ființa inteligentă să se răzvrătească şi să se despartă de Dumnezeu. Pentru a continua 
să multiplice fericirea universului, Dumnezeu a ales totuşi sá-S1 asume acest risc. 

Şi revelația continuă: Omul a apărut printr-un act special de creație. El a fost aşezat în 
condiții edenice si a fost avertizat cu privire la riscul gresitei utilizări a libertății. Paradoxal, omul 
a ales totuşi să respingă autoritatea Creatorului şi să pactizeze cu „impostorul”. Despre acesta ni 
se descoperă că fusese asistent al Creatorului, dar că, printr-o alegere rea, a devenit căpetenia 
rebeliunii. În felul acesta, Pământul edenic, locuința primei perechi, a devenit o enclavă stăpânită 
de Diavol si de asociații lui. 

În aceste condiţii, Dumnezeu avea de ales între două posibilităţi: să distrugă instantaneu 
cuibul de răzvrătire sau să aplice cu răbdare o terapie de recuperare a omului răzvrătit, în măsura 
în care el acceptă reasocierea cu Creatorul. Si, pentru că „Dumnezeu este dragoste” (1 Ioan 4:8), 
El a ales varianta a doua. 

Programul de recuperare (cunoscut sub numele de „Planul de mântuire”) a fost construit 
de Dumnezeu pe o inițiativă care nu-i trecuse nimănui prin minte: trimiterea Fiului Său, lisus 
Hristos, să Se întrupeze în starea omului decăzut. Trăind curat sub focul încrucişat al ispitelor 
Diavolului, lisus devenea modelul de viaţă pentru păcătoşii 
doritori de salvare. La urmă, acceptând să moară pe cruce, El 
avea să ia asupra Sa toată vina omului. În virtutea morţii lui 
lisus pentru păcatele oamenilor, Dumnezeu putea de-acum, fără 
să calce dreptatea, să îi ierte pe vinovaţi şi să-i considere ca şi 
când n-ar fi avut niciodată cazier. Cei care aveau să accepte 
iertarea şi înfierea, prin credință şi prin hotărârea de a trăi în 
armonie cu principiile Sale, aveau să descopere că exercițiul 
dăruirii dragostei în mod neegoist este, pe de-o parte, singurul 
atelier de reconfigurare a caracterelor lor. Pe de altă parte, 
exercițiul dăruirii dragostei este şi singura sursă de fericire 


durabilă. lată cum scopul şi efectul aveau să fie atinse. 

Acum mă întreb din nou: Care este sensul vieţii? Din perspectiva planului de salvare, 
scopul pentru care trăieşte omul aflat în condiția păcatului este să refacă în mintea şi în sufletul 
său ordinea de la început („Împărăţia lui Dumnezeu este înăuntrul vostru” - Luca 17:21), printr-o 
legătură personală cu Dumnezeu, prin credinţă. Doar aceasta mă poate califica pe mine, om 
păcătos, pentru o lume incomparabil mai frumoasă şi mai fericită decât Pandora. Conform 
principiului fundamental al Împărăției - iubirea - programul meu de reabilitare constă în a dărui 
iubire celor din jur, mărturisind şi altora despre bunătatea lui Dumnezeu, pentru ca şi alții să fie 
recuperati, prin dragoste, pentru viața veşnică. 

Evenimentul ,, Aha!" 


S-a petrecut la 12 martie 2005, in Atlanta, SUA, la ora douá noaptea. Tánára Ashley 
Smith, de douăzeci şi şase de ani, se întorcea de la serviciu şi de la cumpărături. Pe când îşi parca 
maşina în fata blocului, un individ a imobilizat-o şi i-a pus pistolul la tâmplă. „N-am de gând să-ți 
fac niciun rău. Vreau doar un adăpost.” Ashley s-a conformat în tăcere. Ceea ce nu ştia ea, fiind în 
tura a doua, era faptul că, de la amiază, oraşul fierbea. Un tânăr de culoare, Brian Nichols, de 
treizecişişase de ani, care aştepta o condamnare pe viață pentru sechestru şi viol, fiind sub escortă 
la tribunal, a profitat de o neglijenţă şi a reuşit să doboare un paznic şi să-i ia arma. A intrat în sala 
de judecată, l-a împuşcat în ceafă pe judecător, l-a ucis pe grefier, a ucis şi un gardian şi, pe drum, 
a mai omorât un polițist. 

Ajunşi în apartament, Brian a legat-o cu un cablu electric, a dus-o în baie, iar el s-a întins 
epuizat pe canapea. Liniştită, Ashley a început o conversaţie cu el: „Sunt la cheremul tău. Vreau 


aer id 


doar să ştii că, dacă-mi faci un rău, fetiţa mea de patru ani n-o să aibă nici mamă, nici tată.” Şi i-a 
povestit cum soțul ei murise în urmă cu patru ani. Discutia l-a relaxat pe Nichols... care a început 
şi el să povestească. Apoi a întrebat-o: „Ai ceva «acid», un drog?” Ea i-a povestit cum, după 
moartea soțului, s-a refugiat în droguri. Cum a tras din greu, până când Dumnezeu a ajutat-o să 
scape. „Droguri n-am. Dar n-ai vrea, în schimb, să-ți citesc ceva din Biblie?” Brian a dezlegat-o. 
După câteva capitole, Ashley i-a zis: „Brian, tu trebuie să trăieşti şi să te întorci la Dumnezeu...” 
„Nu vezi cá sunt deja mort?" i-a replicat el. „Nu! Eşti viu in fata mea. Este un miracol cá 
Dumnezeu ţi-a păstrat viaţa în urmărirea prin care ai trecut. Nu la întâmplare esti tu în acest 
apartament. Dumnezeu are un scop cu tine. El vrea să te predai poliţiei şi să duci Cuvântul lui 
Dumnezeu la ceilalți deţinuţi.” Brian a căzut pe gânduri. 

Când s-au arătat zorile, Ashley i-a făcut nişte clátite. Mişcat de gest, Brian i-a spus. „Tu eşti un 
înger trimis de Dumnezeu. Eşti sora mea...” „Şi tu, Brian, eşti fratele meu în Hristos.” 

Pe la ora opt, Ashley l-a rugat s-o lase să meargă să-şi vadă fetiţa care o aştepta. Fără să-i pună 
condiţii, i-a dat drumul. Pe drum, Ashley a anunțat politia. Când copoii au înconjurat clădirea, 
Brian a fluturat pe geam un prosop alb, în semn că se predă paşnic. Omul acționa calm, conform 
scenariului sugerat de Ashley. În vârtejul nebuniei sale, îi apăruse în sfârşit un scop pentru care 
merita să trăiască: să spună si altora, la fel de răi ca el, despre o lume mai bună.” 


„Să intre martorii!” 


Ce citeşti acum nu este teorie. Sunt lucruri trăite. Odată cu aflarea sensului existenţei, 
viața capătă perspectivă. Lucruri mici sau mari se aliniază într-o ordine coerentă. Se nasc priorități 
care dau sens máruntisurilor zilnice. Chiar şi evenimentele neplăcute sau dureroase îşi găsesc 
locul în marele tablou. Ai simtámántul cá nu mai pluteşti în derivă, ci construieşti pentru a dăinui. 
lată, la bară, aşteaptă o seamă de martori - nume celebre şi oameni de rând. Ei au de dat o 
mărturie. 


Martorul 1, actriţa: 
Se numeşte Jane Fonda, stea de cinema, fiica marelui actor Henry Fonda şi soţia lui Ted 
Turner, proprietarul CNN. Pe lângă talentul ei distins cu multe premii, Jane s-a afirmat ca 

luptătoare pentru cauza dreptăţii. A fost pe rând activist politic, suporter al Vietcongului 
(comunismul din Vietnam), militantă pro-feminism, activistă pro-avort... 

Nesatisfăcută cu crezurile ei, Jane s-a aruncat într-un lung şir de căutări spirituale: mai întâi a 
petrecut o ucenicie lângă Maharişi Mahes Yogi, inițiatorul Meditatrei Transcendentale, mentorul 
formaţiei Beatles. Apoi s-a apucat de meditaţia Zen. Dar, pentru că sufletul îi era tot gol, in 1998, 
a abdicat în fata creştinismului pe care-l batjocorise toată viaţa ca fiind „religia perdantilor". 
Decizia aceasta a scandalizat anturajul ei select şi l-a determinat pe soţul ei să divorţeze. În 2005, 
Jane Fonda şi-a publicat autobiografia în volumul Viafa mea până acum, în care îşi relatează 
amplu convertirea. Jane şi-a găsit pacea şi misiunea. 


Martorul 2, spălătoreasa: 

Când o priveşti pe Oseola McCarty, te înduioşează chipul ei îmbătrânit, plin de riduri - o 
epavă dintr-o altă lume. Nepoatá de sclavi, Oseola McCarty a fost toată viața spălătoreasă. Deşi ar 
fi dorit mult să înveţe, n-a avut parte de şcoală - toată tinereţea s-a îngrijit de rudele bolnave. 
Comoara şi bucuria ei era Biblia. Nu s-a măritat şi nici n-a avut copii. Toată viaţa a stat într-o 
căscioară modestă, moştenire de la un unchi. N-a avut nici maşină, nici abonament la ziar, nici 
cablu TV. Ar fi putut să le aibă pe toate, dar nu a vrut pentru că avea un scop mare. Făcuse un 
legământ: să trăiască în sărăcie, ca să strângă bánuti. În 1995, la optzeci şi şase de ani, a ordonat 
băncii să-i deblocheze economiile. Erau 150.000 dolari, avere pe care a destinat-o ca fond de 
burse Universităţii Mississippi, în beneficiul studenților negri săraci. 

În 1998, cu un an înainte de moarte, s-a pomenit cu două titluri de doctor honoris causa şi cu 


scopului care i-a dat sens vieții îi era de ajuns. 


Martorul 3, evreica: 

Etty Hillesum, evreică olandeză, absolvise dreptul în Amsterdam. Ca studentă, a dus o 
viață hbertină. Când naziştii au ocupat Olanda, in mai 1940, viziunea fetei asupra vieţii a luat o 
întorsătură. Sub influenţa unui tânăr psiholog, Julius Spier, Etty a descoperit Biblia şi 
creştinismul. Pe măsură ce naziştii au început deportările, lui Etty i s-au oferit multiple ocazii să 
scape. Dar Etty a refuzat de fiecare dată, socotind că era drept să împărtăşească soarta poporului 
ei. În iulie 1943, la doar douăzeci şi nouă de ani, Etty a fost deportată împreună cu familia ei la 
Auschwitz. Aici a continuat să-şi scrie jurnalul pe care avea să-l incredinteze unor prieteni. 
Jurnalul a apărut în 1996, sub titlul Viață întreruptă. Paginile acestea poartă mărturia incredibilă a 
fericirii în Hristos chiar şi în anticamera morții. 
„Uneori, când stau într-un anumit colt al lagărului, cu picioarele înfipte în pământul Tău, cu 
privirea ridicată spre cerul Tău, mi se întâmplă să-mi curgă lacrimi pe obraji, lacrimi de adâncă 
emoție şi de recunoştinţă... Stau în mijlocul a ceea ce oamenii numesc «oroare», şi totuşi pot 
spune: «Cât de minunată e viața!» 
Deşi alteori zac într-un colt, chinuită de febră şi neînstare de nimic, am lângă mine ramurile de 
iasomie şi peticul de cer de dincolo de fereastră... Descoperirea că Dumnezeu mă iubeşte este 
evenimentul care depăşeşte prin magnitudine şi intensitate cele mai oribile situaţii ale vieţii!” 

Martorul 4, ateul: 
Albert Camus, laureat al Premiului Nobel pentru Literatură, era ateu declarat. Comunist la 


douăzeci si doi de ani, Camus s-a avântat în lupta pentru cauza amárátilor. Curând însă a intrat în 
conflict cu camarazii prin atitudinea sa critică. Expulzat din partid, Camus s-a alăturat mişcării 
anarhiştilor. În timpul celui de-al Doilea Război Mondial, a intrat în Mişcarea de rezistenţă 
franceză ca publicist subteran. După război, Camus a fost una dintre cele mai caustice voci, 
denuntánd totalitarismul sovietic. Activismul l-a susținut, dar până la un punct. 

Relativ recent, în 2000, pastorul metodist Howard Mumma a publicat cartea Albert Camus 
şi pastorul, care descoperă o dimensiune nebănuită a vieții scriitorului. Odată s-a întâmplat să 
meargă la o biserică pariziană ca să asculte un mare organist. După recital, a venit predica. Camus 
a fost atât de mişcat, încât a continuat să vină şi serile următoare, de dragul pastorului. Între el şi 
Mumma s-a legat o simpatie reciprocă. Într-un context privat, Albert Camus i-a pus pastorului o 
timidă întrebare: „Ai putea să mă botezi, dar în secret?” Cu delicateţe, Mumma i-a spus că botezul 
nu poate fi făcut în secret, întrucât este o mărturie publică. Din nefericire, finalizarea acestei 
dorințe n-a mai putut avea loc, din cauza plecării pastorului în SUA, urmată de moartea 
fulgerătoare a lui Camus, într-un accident auto. Gestul lui Camus transmite un mesaj: „ŞI totuşi... 
Dumnezeu.” 


Martorul 5, prostituata: 

O cheamă Susan Scott Krabacher. Frumuseţea ei angelică a făcut-o să atragă privirile 
bărbaților, din păcate, mult prea devreme. La unsprezece ani, un nenorocit a abuzat-o sexual. La 
câteva luni după aceea, a fost trimisă la un orfelinat. La cincisprezece ani şi-a luat lumea-n cap, cu 
droguri şi prostituție. La şaptesprezece ani era deja vedeta revistei P/ayboy. În acest răstimp, au 
fost cazuri când a trăit o lună întreagă doar cu cocaină şi vitamine. La douăzeci şi cinci de ani o 


1? 


bântuiau deja gândurile negre... „Doamne, ajutá-má să scap de aici!” Prin providenta Lui, Susie a 
întâlnit un avocat serios care a văzut perla de dincolo de stricáciune si a luat-o de nevastă. Susie 
începea o nouă viață, curată. Dar îi lipsea un scop. 

Într-o seară, urmărind un reportaj despre copiii străzii din Mongolia, a simțit că Dumnezeu îi 
vorbeşte. „Îmi voi vinde toate bunurile si mă voi duce să construiesc orfelinate in Mongolia." 
„Dar de ce nu în Haiti? E de zece ori mai săracă...” , i-a zis soțul. 

Ajunsă în capitala insulei Haiti, Port-au-Prince, Susie a descoperit o mahala în care un sfert de 
milion de „arătări” trăiau efectiv pe gunoaie. După estimările ONU, mahalaua aceea era cel mai 
periculos loc de pe planetă. Sfidând inimaginabilele pericole, Susie şi-a propus să petreacă prima 
noapte în mahala. Era proba focului: „Dacă voi rezista o noapte, voi sti că aparțin acestor 
oameni.” 

Susie şi-a început misiunea înființând mai întâi Orfelinatul „Casa milei". Apoi o şcoală, o cantină 
mică... Azi, „Mama Blanche" (Mama albă — cum o numesc haitienii) sustine cinci orfelinate si 
cinci școli, cu un total de 1.889 de copii. De dragul lor, Susie petrece jumătate din an printre ei, 
înfruntând corupția sistemului, amenințările bandelor de răufăcători şi pe ale vrájitorilor voodoo, 
ca să nu mai vorbim de vama pe care i-a impus-o mizeria (de la ráie la encefalită). 

Când stă în America, „cerşeşte” pe la marii producători americani hrană, îmbrăcăminte, 
medicamente. Creditul ei moral este intact: Susie refuză să primească salariu. „Lucrez gratis 
pentru Acela care mi-a dat o viaţă nouă şi pentru micuţii care au dat sens vieții mele." Cei care o 

cunosc o văd candidată la beatificare! Pentru încurajarea altora, Susie şi-a publicat în 2007 
autobiografia." 


Martorul 6, scriitorul: 

Încununat cu gloria unui mare scriitor rus (glorie datorată capodoperelor Război si pace si 
Anna Karenina), la cincizeci şi unu de ani, Tolstoi scria o cárticicá autobiografică numită O 
confesiune. Cartea descria căutarea sa chinuitoare după sensul vieții şi găsirea acestuia. 
Creştin prin tradiție, dar derutat în copilărie de un învățător ateu, tânărul si bogatul Tolstoi ia viața 
ca pe un carnaval. Desconsiderând facultatea, se afundă în satisfacerea oricărei patimi: bea din 
greu, frecventează cazinourile si bordelurile, provoacă la dueluri ca să omoare... 
Sătul de atâta tevatură, la treizeci şi patru de ani, Tolstoi se căsătoreşte. Pentru o vreme, cei 
treisprezece copii îi oferă un sens. Dar, odată ce copiii au început să se desprindă din căminul 
párintesc, lipsa sensului îi reapare cumplit de chinuitor. Familie, artă, poezie, stiintá - pe toate le 
vede ca pe nişte mici diversiuni, menite să-l distragă de la conştientizarea prăpastiei morții spre 
care se îndreaptă inevitabil. La întrebarea: „Care este sensul vieții mele dincolo de timp şi 


n"? 


spațiu?” rațiunea îl loveşte: „Niciunul!” Disperat, îşi mângâie puşca la gândul sinuciderii: un 
glonte şi gata! 

Într-o zi, după trei ani de tortură mentală, pe când se plimba prin pădure, Tolstoi este fulgerat de 
prezenţa lui Dumnezeu câteva ore bune. Negura i se ridică din minte şi bătrânul înțelege sensul 
vieții din perspectiva veşniciei. Lumina acelei după-amiezi nu-l mai părăseşte. 

Întors acasă, găseşte că oamenii aceia simpli, mujicii de pe moşie, erau mai înţelepţi. În credinţa 
lor simplă, ei inteleseserá dintru început scopul vieţii: salvarea sufletului lor din păcat şi moarte. 
Şi, cum se întâmplă de regulă - cine are acest scop devine un dăruitor de dragoste pentru semeni -, 
Tolstoi îi eliberează pe şerbi şi îşi dăruieşte averea săracilor. 

Aşa îşi încheie Tolstoi purgatoriul şi începe exerciţiul creştin de aplicare a „Fericirilor” lui lisus: 
„Ferice de cei săraci în duh... Ferice de cei flămânzi şi insetati după neprihănire...” Tolstoi îşi 


trăieşte ultimii ani în lumină, inspirând, prin exemplul său, generaţii de oameni după el. 
Ráscruce 


Forta márturiei acestor oameni, atát de diversi si neindatorati vreunei traditii crestine, 
convinge mintea celui dispus să asculte şi să rationeze. Da, viața aceasta, chiar mizerabilá si 
marcată de suferință şi moarte, are totuşi un sens. Ea duce la o finalitate fericită. Viziunea aceasta 
este optimistă. Ea dă speranţă. Dilema lui Hamlet „A fi sau a nu fi” îşi primeşte răspuns: „Trebuie 
să fii!” Este sfârşitul la care au ajuns toti cei care au lăsat în urma lor ceva pentru omenire. 
Poate fi şi alegerea ta. Încearcă. Începe să trăieşti! 

CAPITOLUL 2 


Dumnezeule, existi? 


Să strivim pe Infamul! 
Voltaire 


Strigátul lui Voltaire este printre puţinele ecouri pe care istoria le-a văzut devenind 
realitate. /nfamul/ nu este altul decât Dumnezeu. Pentru „progresul şi fericirea omului”, /nfamul/ 
trebuia ucis. Dacă s-ar căuta o trăsătură definitorie pentru cursul istoriei moderne (sec. XIX-XXI), 
aceasta ar putea fi „uciderea Infamului”, tendință care se mai numeşte „secularizare” şi 
decrestinare. 

De la Revolutia Francezá incoace, apostoli scepticismului au trudit la ridicarea unui 
esafodaj pentru un nou cult: Ateismul stiintific. Spre sfârşitul secolului XX, după o lungă 

= - med încercare de naştere a „omului de tip nou", se aştepta ca obiectivul 

H4 X luptei ideologice să fie atins. Obiectivul nu era altul decât cel 
Ca 7 anunţat de Lenin: „Nu vom socoti lupta de clasă încheiată, până 

l când nu vom smulge mitul lui Dumnezeu din constintele 

oamenilor”. 


În locul Creatorului, urma să fie întronat „omul” cu „ştiinţa lui". 
„Electricitatea ÎI va înlocui pe Dumnezeu”, profetiza Lenin. „Pentru 
asta ar trebui țăranii să se roage. Şi-i vor simţi efectele mai curând 
decât dacă le-ar pica ceva din cer." Un articol din Pravda anilor 
1950 anima noua religie: „Dacă întâmpini greutăți în muncă sau 
dacă te indoiesti de capacitățile tale, gândeşte-te la el - la Stalin - şi 
vei găsi încrederea de care ai nevoie. Dacă simți cá te doboară 
oboseala într-un ceas nepotrivit, gândeşte-te la el - la Stalin - şi vei munci mai cu avânt. Dacă vrei 
să afli care e cea mai bună decizie, gândeşte-te la el - la Stalin - şi vei şti cum trebuie să decizi 
corect.” P? 

Spre uimirea tuturor, comunismul a eşuat. Revoluţia „contra culturii americane”, care voia 
aruncarea peste bord a moralei creştine (1968-1976), s-a stins şi ea. „Înalta critică”, având tirul 
atintit spre Biblie, e cantonatá în zone ridicole. Dar cu credinţa în Dumnezeu, oare ce s-a 
întâmplat? 


Pendulul se întoarce 


Un sondaj printre tinerii americani arată că, dacă în 1995 Organizaţia Cruciada pentru Hristos 
număra 18.000 studenti, în 2005 numărul s-a triplat - 55.000! Recensământul din 1997 din 
Rusia anunţa că 60% dintre cele 141 de milioane de locuitori se declarau creştini. În China, unde 
Revoluţia culturală a epurat 7 milioane de credincioşi şi unde liderii credeau că au desfiinţat 
creştinismul, sondajul din 2006 relevă existența a 130 de milioane de urmaşi ai lui Hristos. 

Care este explicația? Cum se explică renaşterea creştinismului într-o generaţie lipsită de 

instruire religioasá? Cu sigurantá cá ea nu poate veni din afará. Recent, o descoperire din 
domeniul neurologiei a stârnit senzaţie: cercetătorii au identificat nişte structuri neuronale în anu- 
mite regiuni ale scoarţei, care creează predispoziția religioasă. Cu alte cuvinte, creierul nostru este 
»bobinat" pentru o relație imaterialá cu cineva nematerial, accesibil doar spiritual. Filosoful ateu 
C. S. Lewis a recunoscut această „dorință nesatisfăcută, mult mai dorită decât oricare altă 

satisfacție...” ^, Nu mai încape discuţie” - este opinia lui Mircea Eliade - „sentimentul religios 


este înnăscut. Cu sau fără voia lui, omul este predestinat să fie homo religiosus." 
Pentru cel frământat de existența lui Dumnezeu, faptul că omul este religios din fire n-ar 

avea nicio semnificaţie dacă religiozitatea sa ar fi doar o experiență subiectivă, iluzorie, asemenea 

„viselor de noapte”. Homo religiosus n-ar fi cu nimic mai relevant decât homo somnium. 

Ceea ce se aşteaptă a fi demonstrat este că Dumnezeu nu este o iluzie, nu este o fantasmă creată 

de nişte procese neuronale (ca visele), şi că, deşi nevăzut, Dumnezeu este o realitate obiectivă, 


personală şi implicată în viaţa omului. 


Tatonări raţionale 


În cartea Probabilitatea lui Dumnezeu (2003), fizicianul Stephen Unwin a calculat „la 
rece”, conform rigorilor matematicii, gradul de probabilitate ca Dumnezeu să existe. Rezultatul la 
care a ajuns este de 67%. Deşi este o cotă înaltă, eu consider că Unwin nu şi-a verificat bine 
premisele, ținând cont de faptul că evidenţele oferite de nivelul de organizare a universului cer nu 
mai puţin de 100%. Să mă refer doar la câteva aspecte. 

După legea probabilității, proteinele, pur şi simplu, n-ar trebui să existe. Ca să produci o moleculă 
de proteină, trebuie să asamblezi aminoacizii într-o ordine precisă. De exemplu, ca să produci 
colagen, ai nevoie să aranjezi 1.055 aminoacizi într-o succesiune specifică. Şansa ca 1.055 de 
secvențe dintr-o moleculă de colagen să se ordoneze din pură întâmplare este practic nulă. 
Numărul de încercări depăşeşte de multe ori numărul total de atomi din tot universul. lar numărul 


025% miliarde de ani, adică 10 urmat de 253 de 


de ani necesari derulării încercărilor ar urca la 1 
zerouri, acestea reprezentând tot atâtea miliarde! 
Dar ce facem cu celelalte tipuri de proteine unice şi indispensabile (circa un milion), fiecare 
cerând câte un alt miracol? În cazul acesta, „fie admitem miracolul, fie punem ştiinţa la 
îndoială”. !? 

Şi nu ne-am referit decât la un singur aspect din nenumăratele mistere. Am descoperi 
aceleaşi „probabilităţi nule” dacă ne-am referi la macrocosmos. S-a calculat că, dacă forța care 
ține la un loc nucleii atomici ar fi diferită cu doar 0,5%, procesele care prelucrează atomii din 
stele ar da greş în a produce carbon, dar şi oxigen - elementele-cheie ale vieții. Sau, dacă 
gravitația ar fi fost cu „infim de puțin” diferită, fie mai puternică, fie mai slabă, sorii nu s-ar mai 
fi format.” 

Atât de convingătoare sunt aceste reflecții, încât savanţi de renume, ca John Polkinghorne, 
profesor de fizică şi matematică la Universitatea Cambridge, sau dr. Alister McGrath, cercetător 
în biofizică moleculară şi ateu convins, au fost copleșiți de armonia universului şi, nu numai că 
s-au convertit la creştinism, dar şi-au schimbat cariera: din savanţi, au devenit teologi. 

Această logică a bunului-simt l-a cutremurat pe filosoful ateu Jean-Paul Sartre. H1S 


Magazine, în numărul din aprilie 1983, dezvăluia o informaţie ignorată de cărțile de filosofie: 

Spre sfârşitul vieţii sale, Sartre i-a spus lui Pierre Victor: „Nu má simt că aş fi produsul întâm- 
plării, un fir de praf în univers. Mai degrabă má simt ca cineva care a fost aşteptat, pregătit şi 
prefigurat cu mult înainte de naştere. Pe scurt, mă simt o ființă pe care doar nişte «mâini 
creatoare» au putut-o pune aici; când zic «mâini creatoare», mă refer la... Dumnezeu.” La acestea, 
colega şi prietena lui de o viaţă, filosoful Simone de Beauvoir, a protestat: „O asemenea cugetare 
nu este decât actul senil al unui trădător!” 


„E cineva acolo sus?” 


Francis Crick, laureat Nobel pentru descoperirea structurii dublu-helicoidale a ADN-ului, 
deşi ateu, recunostea în cartea sa, Viafa însăși (1981), că „originea vieții pare a fi aproape un 
miracol...” El considera cá, în condiţiile terestre, apariţia vieţii din materie anorganică este 
imposibilă. Însă, întrucât respingea ideea unui Creator, savantul şi-a găsit refugiul în teoria-de- 
buzunar numită „panspermia”. Această ipoteză imaginează că o formă de viaţă a fost „adusă” pe 
Pământul gol, cu miliarde de ani în urmă, de către nişte 
extratereştri mai evoluati decât noi, într-o navă spațială. 
La ideea aceasta, multi evolutionisti râd pe înfundate. 
Dar asta nu-i împiedică să creadă cu toată seriozitatea 
într-un posibil contact cu extratereștrii. În 1971, NASA 
a înființat programul SETI (Search for Extra Terrestrial 
Intelligence - Cercetare pentru inteligența extraterestră) 
şi a lansat proiectul „Ciclop”, de construire a unei 
platforme cu 1.500 de antene parabolice uriaşe pentru 
scanarea cerului, în căutarea semnalelor inteligente. De 


atunci, s-au ridicat o mulţime de antene-gigant, de până 
la 300 m diametru (observatorul Arecibo, Porto — Rico).În 2008, a fost montat în nordul 
Californiei un nou echipament, de 42 de telescoape, capabil să cerceteze un milion de stele. 
La aceste investiţii uriaşe, succesul este nul: „După 40 de ani de cercetări, n-a fost recepționat însă 


nici un semnal...” 


Chiar lângă noi 


„Pistă greşită”, reclamă un număr considerabil de voci din public. ,,Savantii se pierd în spatii 
siderale, în timp ce aici, Jos, chiar în jurul nostru, bântuie «Farfurii zburătoare». Ce altceva ar 
putea fi acele Obiecte Zburătoare Neidentificate (OZN), decât mesagerii altor lumi pentru Terra?” 

Că afacerea OZN are o latură serioasă şi un temei real, o confirmă nenumăratele mărturii, 
publicate în monografii şi emisiuni TV. La 5 iulie 2008, History Channel prezenta un documentar 
amplu cu probe din diferite colţuri ale lumii. Printre altele, se arăta cum o echipă de 80 de militari 
a ajuns lângă un OZN şi chiar l-a atins. Fotografii, secvenţe filmate, obiecte nefácute de mâna 
omului... ne obligă să acordăm atenţie problemei. 

Între 2005 şi 2010, cunoscutul moderator Larry King a prezentat la CNN opt emisiuni pe 
tema OZN-urilor. Printre invitații de prestigiu s-au numărat cosmonautii Buzz Aldrin (Apollo 11) 
şi Edgar Mitchell (Apollo 14) - ambii pietoni pe Lună şi martori ai întâlnirilor cu OZN-uri. 

Ultimul declara cu seriozitate: ,, Am fost implicat intr-un caz concret si afirm cá fenomenul OZN 
este absolut real." Ín mai multe ránduri, Mitchell a cerut Guvernului SUA sá desecretizeze dosarul 
OZN. 

Ideea cá suntem gazde ignorante ale unor oaspeți cereşti şi cá impártim acelaşi spațiu este 
acceptată chiar şi de Vatican. „Dacă suntem parte din creatiunea lui Dumnezeu, de ce să nu-i 
considerăm ca «frati extratereștri»??? 

Gestul Marii Britanii de a desecretiza 4.000 de pagini cu diverse mărturii şi relatări despre 
extratereştri a încurajat nu mai puțini de 17 euro-parlamentari să înainteze, în iunie 2010, o petiție 
în care solicită statelor membre ale Uniunii Europene să deschidă accesul la dosarele OZN.” 


Belgia şi Franţa au şi procedat în consecință. 
Cronica OZN 


Printre explicațiile cele mai uzuale pe care le-am auzit cu privire la enigmaticele OZN-uri 
este aceea că sunt arme secrete, aparţinând uneia dintre supraputeri. Uşor de înghiţit. Se ridică 
însă o întrebare: Dacă ele sunt apanajul unei puteri politice, de ce aceasta nu utilizează 
extraordinarele performanţe ale teribilelor aparate ca să elimine pe loc orice rival? 

Evident, lucrurile nu stau aşa. În timp ce publicul crede că OZN-urile - posibile vehicule 
spațiale ale unor alte lumi - au apărut recent, doar de câteva decenii, cronicile consemnează 
apariţia lor încă din străvechea antichitate.* 


* Cronica lui Tutmes al III-lea (1504-1450 î.Hr.) raportează „un cerc de foc care zbura prin cer. După câteva zile, 
aceste cercuri au devenit mai numeroase. Erau mai strălucitoare decât soarele...” Evenimentul 1-a determinat pe 
faraon „să ardă tămâie, ca să facă pace” cu zeii. 

Dinspre India, literatura hindusă veche (1000 î.Hr.) şi cărțile tibetane fac referiri la discuri zburătoare de o iutime 
excepțională. 

Se relatează că Alexandru cel Mare a avut două întâlniri cu OZN-uri. Într-una dintre ele, petrecută în timpul 
invaziei din Asia, în 329 î.Hr., Alexandru şi oamenii săi au văzut deplasându-se pe cer nişte „scuturi argintii 
incandescente”. Obiectele s-au arătat în mod repetat, înspăimântând soldaţii şi caii şi creând panică, dar mărind aura 
de semizeu a lui Alexandru. 

În 216 î.Hr., locuitorii Romei au văzut „un scut rotund zburând pe cer”. lar în anul 99 î.Hr., pe vremea 
consulatului lui Marius si Valerius, „un obiect rotund ca un glob sau ca un scut circular" a zburat peste Tarquinius. 

În Evul Mediu, deşi hrisoavele erau mai rare, apar menţiuni despre OZN-uri. La 24 septembrie 1235, generalul 
japonez Yoritsune şi oastea sa au observat nişte „globuri de lumină” zburând haotic pe cerul nopţii, lângă localitatea 
Kyoto. Consilierii generalului l-au liniştit cu explicaţia că vântul mare face ca stelele să se clatine. În jurnalul de bord 
al lui Cristofor Columb se menţionează apariția unei lumini pulsatorii care se mişca în sus şi în jos pe cer. 

La 14 aprilie 1561, pe cerul de deasupra Nurnbergului, au apărut o mulțime de obiecte, sfere mici şi discuri, care 
ieşiseră dintr-un cilindru larg şi care păreau angajate într-un joc sau o luptă. ( Wickiana Collection of Switzerland's 
Zurich Central Library) 


Pe măsură ce ne apropiem de vremurile moderne, relatările despre OZN-uri au devenit tot 
mai numeroase. Ştirile au apărut în reviste şi cotidiene prestigioase (Monthly Meteorological 
Magazine, Daily News, Nature, The Observatory, North American Review, American Journal of 
Science). Atât baza de date oferită de monografia lui Jim si Coral Lorenzen, Întâlniri cu ocupanții 
OZN-urilor (1976), cât şi informațiile date de National UFO Reporting Center cuprind o listă 
uriaşă. Martorii - cu miile - au descris corpuri zburătoare sub formă de cápitá de fân, balon, 

farfurie, triunghi, navă aeriană, cilindru, trabuc... Ele sunt uriaşe sau minione. Unele zboară 
solitar, altele în formație. Apar peste tot: pe cerul Europei, al Americii de Nord şi de Sud, 
deasupra Noii Zeelande sau a Golfului Persic... 

Cei care le văd - uneori martori unici, alteori cu sutele - sunt oameni de rând sau personalități 
respectabile: un comandant al flotei militare din Pacific, astronomi de la Observatorul Regal 
Greenwich, fizicieni membri ai Academiei Regale Britanice, ofițeri de aviație. Printre ei se 
numără chiar şi descoperitorul planetei Neptun, Clyde Tombaugh. 

Obiectele demonstrează capacităţi excepționale: zboară cu viteze exorbitante şi pot să-şi 

schimbe subit direcția de zbor. Ele pot sta suspendate, sfidând gravitația. Pe locul unde ele 
aterizează, martorii găsesc urme şi obiecte ciudate. 
Fiintele din OZN-uri apar diferit: uneori, firave şi scunde, alteori ca uriaşi de trei metri. Uneori 
seamănă cu japonezii sau cu europenii, alteori nu seamănă cu nicio ființă umană. Câteodată poartă 
uniforme de funcționari, altă dată umblă goi-goluti. Comportamentul lor nu dovedeşte un anume 
interes în studierea vieții muritorilor. Mai degrabă, ei dovedesc un spirit jucăuş şi adesea 
răutăcios. Când se întâmplă să intre în contact cu oamenii, le vorbesc în cea mai curată engleză 
sau bolborosesc melodios. Uneori nici nu emit sunete, ci „vorbesc telepatic”. 


Episodul Carl Jung 


Una dintre figurile cele mai ilustre ale psihologiei este Carl Gustav Jung (1875-1961). Pe 

lângă lucrările sale de referință, Jung a scris şi o carte cu titlul: Farfuri/e zburătoare (1958). El 
susținea că aceste obiecte erau semnale venite din partea unor entităţi reale aparținând unor zone 
nepământene. Din ce constelație? 
Întrebare falsă! Căci Jung avea o cu totul altă opinie despre aceste entităţi, alta decât părerile 
publicului care le plasează în diverse constelații şi le creditează cu motoare ultraperformante. În 
scrisoarea din 1946 către Fritz Kunkel, Jung destăinuia: „Fenomenele metafizice pot fi cel mai 
bine explicate prin ipoteza spiritelor, nu prin calităţile inconştientului.” 

Carl Jung a cunoscut fenomenul spiritist încă din copilărie. Mama sa, Emilia, practica din 
familie spiritismul - în mare vogă pe atunci. Ea era adesea văzută în compania spiritelor care o 
vizitau fără program. Noaptea, mama lui devenea stranie şi misterioasă. Într-o noapte, el a zărit o 
figură nebuloasă, vag luminoasă, venind dinspre camera ei. Capul îi era detaşat de trup şi zbura 
prin aer, iar trupul venea după el. 

Când s-a făcut mai mare, Jung a fost fascinat de fenomenul ocult. Citea mult în domeniu şi 

participa la şedinţe de spiritism. Jung a luat spiritismul foarte în serios şi considera cá este 
evidența supranaturalului. Chiar şi lucrarea de doctorat a lui Carl Jung n-a fost o cercetare 
medicală propriu-zisă, ci o investigare a verişoarei lui, mediumul Helene Preiswerk. 
În 1913, la treizeci şi opt de ani, Jung a experimentat „confruntarea oribilă”. Avea viziuni şi auzea 
în mod distinct voci. La început s-a temut că e schizofrenic. Dar s-a convins că era o experiență 
valabilă, probată obiectiv. Experienţa ocultă a lui Jung a atins culmea în 1916, când casa lui s-a 
dovedit bântuită de spirite. Era atât de hăituit de ele, încât dormea cu un pistol la cap, gata să-şi 
zboare creierii în caz că stresul ar fi devenit insuportabil.” 

Jung a practicat chiar „scrierea automată”, o îndemânare specifică mediumilor care scriu 
în transă, „conduşi” de un spirit. Volumul $apte predici pentru morti l-a scris în transă, fiind 

„condus” de spiritul lui Basilides din Alexandria, gnostic din secolul II d.Hr. Jung chiar îşi 
inducea stările de transă spiritistă pe care le numise „imaginație activă”. Cu aceste ocazii 
întreținea conversații cu entități inteligente: Filimon, Ilie, Salomeea. Aceste duhuri apăreau 
însoțite de un şarpe. Jung însuşi i-a inițiat pe unii dintre studenții săi în fenomenul spiritist. 

Jung a consemnat toate aceste experiențe personale 
în jurnalul său intim, legat în piele roşie, cunoscut drept 
Cartea roşie, care a fost publicat abia în 2009. Aici, Jung 
vorbeşte despre „entităţi obiective, independente, străine 
de mine însumi, care împart cu mine trupul meu”. 


Unul dintre motivele pentru care Jung s-a detaşat 


de maestrul său, Sigmund Freud, a fost poziţia bătrânului 
faţă de fenomenul paranormal. În timpul unei vizite făcute 
la Freud, tânărul Jung i-a povestit despre un incident la care fusese martor, cerându-i părerea. 
Spunea că odată, când verişoara lui spiritistă, Helene, a intrat în bucătărie, s-a produs în sertar un 
zgomot puternic. Ce se întâmplase? Cutitul cel mare, fără explicaţie, s-a făcut subit tándári... 
Reacţia lui Freud a fost de un aşa „materialism dezinteresat”, încât Jung nu i-a mai răspuns nimic. 
Deodată, o bubuitură s-a auzit dinspre bibliotecă şi ambii au sărit în picioare, crezând că se 
prăbuşeşte peste ei. Jung s-a uitat semnificativ spre Freud şi i-a zis triumfător: „A fost un fenomen 

de exteriorizare catalitică.” „Nu, nu. Asta-i o prostie 


I? 


Înfruntându-l, Jung a prezis cá va urma un 
al doilea zgomot şi... imediat s-a produs „un zgomot indescriptibil in cabinet". Conversatia s-a 
întrerupt brusc, la fel ca şi prietenia lor. 


Spirite 


Printre cei care au adus o contribuție majoră în elucidarea enigmei OZN, a fost jurnalistul 
John Halva Keel. Spirit alert şi extrem de investigativ, Keel a cercetat îndeaproape activităţile 
fachirilor şi ale făcătorilor de minuni din India. Prin 1960, s-a dedicat extensiv investigării OZN- 
urilor şi a fenomenelor parapsihologice. Ani de zile a intervievat mii de oameni. A parcurs peste 
2.000 de cărți şi alte mii de articole. Rezultatele îndelungatei sale cercetări sunt cuprinse în cartea: 
OZN - Operaţiunea Calul Troian. Concluzia sa este că fenomenul OZN e intim legat de 
fenomenul ocult şi că spiritele, nu ,,martienii", regizează de secole un anumit scenariu, cu scopul 
de a propaga crezuri eronate. 

Ca evidente, Keel enumeră câteva paralele mai mult decât semnificative: 
* mesajele venite din partea „extratereştrilor” sunt identice în conținut cu mesajele primite de 
medii spritiste şi de ocultişti; 
= secol după secol, evenimentele OZN par să se producă aproximativ în aceleaşi locuri şi cam în 
aceleaşi zile şi ore, dovadă că fenomenul se integrează într-un plan mai amplu; 
= mesajele primite de mediile spiritiste, dar şi de persoanele de contact ale OZN-urilor vin de la un 
anume „Aştar”, care se dă drept „conducător al marelui conciliu intergalactic cu întruniri regulate 

pe Jupiter, Venus, Saturn..."; iar numele Aştaroth, Aşerot sau Astart apar în literatura demono- 
logică reprezentând un zeu sau demon; 
* multe alte mărturii dezvăluie corelaţii strânse între evenimentele spiritiste şi fenomenul OZN. 


Ele par a fi produsul aceloraşi forte care acționează în ambele domenii. 

Doar un exemplu: în a doua parte a anului 1967, nenumărați telepati, clarvázátori, medii 
spiritiste, dar şi persoane de contact ale OZN-urilor din toată lumea au primit un mesaj identic din 
partea lui „Aştar” cu privire la un eveniment catastrofic ce urma să aibă loc pe 24 decembrie 
1967. Mesajele erau formulate în aceleaşi fraze şi acelaşi stil, indiferent de limba în care au fost 
comunicate. În Danemarca, Knud Weinking a primit mesaje telepatice încă din luna mai 1967, 
prin care era instruit să construiască un adăpost antiatomic şi să se pregătească pentru holocaustul 
din 24 decembrie 1967. Omul s-a conformat, însă catastrofa... n-a avut loc! 

Pentru John Keel, manifestările OZN nu sunt decât variaţii ale unui fenomen demonologic 
străvechi, iar entitățile din OZN-uri sunt ipostaze ale fantomelor care apar în şedinţele de 
spiritism. 

În mod independent, alti doi cercetători iluştri: J. Allen Hynek, astronomul Observatorului 
Harvard, şi asociatul său francez, Jacques Vallée, au ajuns la aceeaşi concluzie, că OZN nu sunt 
nave spatiale extraterestre. Ei au fost invitati în plenul ONU, ocazie în care Hynek a afirmat: 
„Sunt prea multe lucruri care stau împotriva teoriei extraterestre. Mi se pare ridicol ca nişte 
superinteligente să călătorească ani-lumină ca apoi să facă lucruri stupide precum: să oprească 
maşini, să colecteze eşantioane de sol şi să sperie oameni... Aspectul materializării şi 
dematerializării, fenomenul „Poltergeist”* - pe care unii l-au experimentat în urma unei întâlniri 
cu OZN - comunicările telepatice, levitatia subită a unor automobile sau a unor persoane aflate in 
prezența acestor entități, ca şi dobândirea subită a unor abilități paranormale indreptátesc 
întrebarea: Avem două seturi de fenomene diferite? Sau, dimpotrivă, avem doar două aspecte ale 
aceluiaşi fenomen?” 

În cartea Supranaturalul (2005), Graham Hancock articulează foarte clar ideea că 
„extratereştrii” sunt totuna cu spiritele sau demonii străvechi şi sunt entități reale, care intră în 
contact cu oamenii în condiţiile unei stări de conştiinţă alterată. Starea aceasta poate fi creată prin 
substanțe halucinogene, dansuri ritmice, rock**, câmpuri electromagnetice, hipnoză sau tehnici 
şamaniste. Comunicarea cu spiritele este veche de când lumea. Ea este la ordinea zilei în mediile 
sud-americane, asiatice, africane şi chiar în lumea occidentală, sub diverse forme: voodoo, 
umbanda, candomble, wicca, samanism, magie, bioenergie, radiestezie, séance, tarot, masa Ouija, 
necromantie, spiritism, channelling, ghicitorie... si restul arsenalului intunecat. 

*Poltergeist - în germană: „fantomă violentă şi zgomotoasă”. Termenul acoperă o arie largă de 
fenomene precum: zgomote prin casă, obiecte care se mişcă singure prin casă, manifestări violente 
asupra omului. 


** Remarcabil este cá diverşi rockeri au avut contacte cu extratereştri: Mick Jagger, din Rolling 
Stones, a trăit o întâlnire cu o navă luminoasă în formă de trabuc, în 1968. La concertul de la 
Altamont (1969), OZN-uri patrulau prin văzduh. Iar John Lennon, din formaţia Beatles, a raportat 
„contacte personale” cu fiinţe din alte lumi, care l-au transportat în nava lor şi de la care a primit 
un obiect metalic sub forma unui ou. Obiectul se află la ora actuală în posesia mediumului Uri 
Geller. (Examiner, 2 septembrie 2009) 

Dar „paranormalul”? 


Prin anii 1970, am fost martor al efervescentei populare create in jurul lui Uri Geller. Uri, 
tânăr jovial cu înfăţişare mai degrabă de actor decât de ocultist, era invitat pe la mai toate 
televiziunile occidentale, ca să uimească publicul cu exhibitiile lui paranormale: putea pune în 
mişcare obiecte inerte de pe masă, îndoia doar cu privirea linguri, furculite, cuțite, reproducea cu 
o uimitoare precizie anumite desene din cutii sigilate, penetra gândurile moderatorilor şi altele... 
Mai toate revistele mari, ca The Times, Scientific American, Washington Post, Chicago Tribune, 
Stern, îl prezentau drept superman. Revista Paris Match din 9 februarie 1974 relata incredibilul: la 
o emisiune TV, Uri Geller a reuşit să transmită miilor de telespectatori francezi aceeaşi capacitate 
pe care el însuşi o avea: de a îndoi metalul doar prin „puterea gândului”... Părea că o nouă eră se 
deschide, că omul îşi va descătuşa puterile adormite, prin care va schimba faţa lumii. Extazul a 
ținut până la momentul adevărului, când Uri Geller şi-a dezvăluit secretul: nimeni, nici măcar el, 
nu poseda vreo capacitate superioară. Puterea pe care el o desfăşura îi era dată. De cine? „OZN- 
urile sunt sursa puterii mele!" a declarat Uri.? 

Exhibitiile lui Uri Geller au început când avea cinci ani, odată cu „evenimentul din 
grădină”. Fiind la joacă prin vecini, o lumină fulgerătoare l-a aruncat pe báietas la pământ. După 
ce şi-a revenit din spaimă, a constatat în timpul prânzului că lingura pe care o tinea în mână s-a 
îndoit şi s-a rupt... de la sine. A urmat o serie lungă de „contacte cu extratereştrii”. A. Puharich, 
medic şi ofiţer, cercetător în domeniul medical şi parapsihologic, l-a însoțit pe Uri Geller ani de-a 
rândul. În Jurnalul misterului lui Uri Geller (1975), Puharich povesteşte despre repetate apariţii de 
OZN-uri în preajma lui Uri, cu care Uri avea legături şi chiar contacte personale. 
În dezbaterile despre paranormal, fenomenul Uri Geller este o prețioasă revelaţie: ceea ce pretind 
parapsihologii a fi „puteri umane latente” nu sunt altceva decât interferenţe în sfera umană ale 
altor entități - azi popularizate sub numele de „extratereştri”, în secolul XIX, sub numele de 
„spirite”, iar în Biblie, sub numele de „demoni”. Cuvântul ,,demon" nu e deloc învechit. 7he 
Times ?' vorbeşte despre posesiunea demonică şi o prezintă ca pe un fenomen în expansiune. 
Vaticanul chiar a scos o cărticică Regulile exorcismulur. Datorită acestei epidemii a fenomenelor 
oculte, piaţa locurilor de muncă se relaxează: anual se brevetează sute de noi „exorcişti”. 


Robul extratereştrilor 


Dacă cineva este tentat să beneficieze de serviciile acestor surse de putere 
supraomeneascá, să citească mai întâi istoria lui Sean Sellers, care a cutremurat America. 
Minorul Sean a ucis trei oameni, fapt pentru care a fost executat la 4 februarie 1999. N-avea decât 
şaisprezece ani când a împuşcat un vânzător ales la întâmplare. Apoi şi-a ucis părinţii în timp ce 
dormeau. Sean a fost cel mai tânăr condamnat la moarte din toată istoria SUA. 
Cu puţin înainte de execuţie, Sean Sellers şi-a scris autobiografia, Refeaua Întunericului (1999), în 
care povesteşte trista lui odisee. La numai zece ani, a descoperit în biblioteca familiei cărți despre 
ocultism. La treisprezece ani, stimulat de jocurile horror de pe calculator, a început să citească 
despre vrăjitorie, demoni, voodoo. La paisprezece ani, o prietenă l-a dus la o vrăjitoare 
profesionistă: „Ce vrei: magie albă sau neagră? Magia albă este ipocrită. Dacă vrei cu adevărat 

putere, alege magia neagră!” Şi a ales-o. Cu ocazia inițierii sale, întins gol pe pământ, Sean a 

invocat: „Satano! Te chem să vii, ca să-ți slujesc!” Extraterestrul a venit ca la comandă. O mână 


p? 


invizibilă a început să-i pipáie trupul. „Te vreau!” i-a şoptit la ureche. 

Din acea clipă, ochii lui Sean parcă s-au deschis. Îl vedea realmente pe Satana pretutindeni: în 
Jocurile horror, în publicitatea porno, în oamenii aparent normali din jur. Aflase că multi dintre 
cei mai proeminenți oameni fuseseră implicaţi în ocultism: Hitler, Roosevelt, Churchill, Stalin, 
Marilyn Monroe, rockerii din formaţia Led Zeppelin. 

Cu râvna adolescentului, Sean i s-a dedicat cu totul. „Am scris cu propriul meu sânge: Mă lepád 

de Dumnezeu. Mă lepăd de Hristos si voi sluji doar lui Satan. Heil, Satan!” În câteva luni, 


memorase întreaga „Biblie Satanicá". Ca satanist fidel, trebuia să calce toate Cele Zece Porunci 
ale Bibliei. Îi mai rămăsese să calce una: „Să nu ucizi”. Şi... a făcut-o, în mod ritual. 

În lunga aşteptare în temniță, sufletul său a început să se frământe. Într-o zi, Sean a primit o 
Biblie. Până atunci arsese o grămadă. De data asta, a deschis-o si a citit la întâmplare. Un 
simtámánt puternic de vinovăție l-a cuprins. „Satana m-a mințit...” Intensitatea convingerilor l-a 
aruncat, în cele din urmă, pe genunchi: „Doamne, am greşit. Iartă-mă... Dacă mă primeşti iarăşi, 
Te voi sluji.” Timp de două ore a fost zguduit de plâns, fără să-i pese că-l vedeau gardienii. Îl 
găsise pe lisus şi ştia cá era iertat. Era pentru prima oară când Sean se ruga. 

Ultima lui dorință înainte de moarte a fost să-i avertizeze pe cei care, in nestiinta lor, se joacă cu 
Diavolul, neavând habar în ce horă intră. În Scrisoare deschisă către satanişti, el a dezvăluit 
realitatea ignorată de toti, că suntem asistați în orice împrejurare de demoni; că alegerile mărunte 
şi obiceiurile rele ne aservesc, pas cu pas, celui rău. Ultimele sale cuvinte înainte de injectia letală 
au fost versurile unui imn: „Liberează-mi, Doamne, sufletul, ca să Te laud şi să mă închin doar 
Tie! 


Biblia si extraterestrii 


Extraterestrii există în mod obiectiv şi, categoric, sunt reali. Chiar şi Biblia vorbeşte 
despre ei. Cartea Apocalipsei relatează - într-un limbaj simbolic, dar explicit - cauza emigrării lor 
din spațiul cosmic originar şi exilarea lor forţată pe Terra. Capitolul 12 al cărții descrie conflictul 
dintre Stăpânul universului şi o grupare de fiinţe de natură angelică, strânse în jurul unui lider din 
cercul apropiat Creatorului. Acesta, dintr-un motiv neînțeles care tine de invidie şi orgoliu, a 
contestat autoritatea Suveranului. În jurul lui, populaţia celestă s-a polarizat. Două treimi au rămas 
fidele Stăpânului, iar o treime, înşelată de retorica rebelului, i s-a raliat. 

Deznodământul, previzibil doar partial, a fost pierderea legitimitátii de a mai conlocui în familia 
Stăpânului. Dar, în loc să le ia şi dreptul la viaţă, Creatorul le-a acordat un timp, ca minciuna 
rebelului să devină evidentă pentru locuitorii universului. 

Aflaţi în exil perpetuu, fugitivii au reuşit să forțeze - tot prin manipulare - fidelitatea 
primilor locuitori ai Terrei (Adam şi Eva) şi le-au răpit portofoliul de guvernatori ai planetei. 
Astfel, Pământul a devenit bârlogul rebelilor. De atunci şi până azi, aceştia îşi exercită nemilos 
tirania asupra speciei umane. Trăim într-un altfel de ,, Matrix", dar de data aceasta unul adevărat! 
Despre destinul acestei robii vom vorbi într-un alt capitol. 
lată pasajul din Apocalipsa capitolul 12, versetele 4, 7-9 şi 12: „Şi în cer s-a făcut un război. 
Mihail şi îngerii Lui s-au luptat cu balaurul. (Cu coada trăgea după el a treia parte din stelele 
cerului.) Şi balaurul cu îngerii lui s-au luptat şi ei, dar n-au putut birui; şi locul lor nu li s-a mai 

găsit în cer. Şi balaurul cel mare, şarpele cel vechi, numit Diavolul şi Satana, acela care înşală 
întreaga lume, a fost aruncat pe pământ; şi împreună cu el au fost aruncaţi şi îngerii lui... Vai de 
voi, pământ şi mare! Căci Diavolul s-a coborât la voi, cuprins de o mânie mare, fiindcă ştie că are 
puţină vreme.” 

Pasajul relevă clar patru aspecte: 
= cá protagoniştii, atât cei fideli Creatorului universului, cât şi cei din tabăra rebelilor, sunt îngeri a 


căror natură este superioară omului (supraumană). Unii îngeri au ales să rămână „buni”, ceilalți au 
devenit „îngeri răi”; 


= că identitatea liderului rebel, simbolic denumit 
„balaurul” (în greacă = dracon, de unde şi românescul 
„drac”) şi „şarpele cel vechi”, este cea de „Diavolul” 
(din grecescul: drabolos - „acuzatorul”) şi de „Satana” 
(din ebraicul Satan - „acuzatorul, pârâşul”); 

* că Diavolul cu îngerii lui răi nu sunt originari de pe 
Terra (ca Adam şi Eva), ci sunt imigranţi veniți din 
afară, deci „extratereştri”; 

* că aceşti extratereştri conlocuiesc în acelaşi spaţiu cu 


» E pământenii. Dar, beneficiind de superioritatea 
condiției lor spirituale, sfidează legile materiei cărora noi le suntem supuşi, putând astfel acționa 
nevázuti de ochiul omenesc şi în manieră uimitoare. 

Un amănunt care nu reiese din acest pasaj biblic, dar care transpare din experienţa umană, 
este că aceşti extratereştri pot lua în stăpânire anumite persoane, atribuindu-le capacități 
supraumane (parapsihologice, paranormale), dând astfel impresia înnobilării lor. Prin aceste 
trucuri, îi atrag de partea lor pe aventurierii insetati de putere. Pentru a ilustra această din urmă 
afirmaţie, voi relata istoria lui Doreen Irvine. 


Faţă în faţă 


Născută în anii dinainte de al Doilea Război Mondial într-o mahala a Londrei, cu un tată 

alcoolic şi violent, fiind părăsită de mamă, adolescenta Doreen şi-a luat lumea în cap. Dornică să 
scape de mizerie, a ajuns să accepte servicii în localuri de noapte, ca stripteuză, luându-și 
pseudonimul Diana. În câţiva ani, a ajuns dependentă de alcool şi de droguri. 
Într-o ocazie, Diana le-a surprins pe două dintre colegele ei vorbind despre satanism. Însetată de o 
schimbare, a cerut să ia parte la şedinţele secrete, unde a fost remarcată de regele şi marele-preot 
satanist. Acesta şi-a făcut-o amantă. Între timp, Diana a dobândit puteri supranaturale: hipnoză, 
telepatie, magie, clairvoyance. În decursul unui an, a ajuns să exceleze în abilităţi paranormale. 
Era în stare să omoare o pasăre în zbor, să leviteze, să vorbească instantaneu în limbi 
necunoscute... Distingându-se, Diana a fost proclamată „Regina vrăjitoarelor”. 

Nu după mult timp, viaţa ei cunoaşte un curs descendent. Diavolul dă generos, ca să ceară 
incomensurabil mai mult. Diana şi-a pierdut liniştea sufletească, libertatea, dreptul de stăpânire 
asupra propriei persoane. Hăituită de demoni, se scufundă treptat în cea mai de jos condiţie: 
prostituție, droguri, dezechilibru psihic. Internată în spital în mod repetat, este declarată nebună 
fără speranţă. 

Íntr-o imprejurare, cineva i-a dat un Nou Testament. Un licár de sperantá i-a rásárit in 
minte. Oare va putea ieşi din prăpastie? Timp de şapte luni, Diana se zbate între dorul de eliberare 
şi recăderi dezastruoase. Ajunsă la capătul puterilor, Îl vede pe Dumnezeu cum intervine. În urma 
mai multor sesiuni de rugăciune, ocazii când demonii îşi revendicau cu furie trupul ei, Diana este 
în sfârşit eliberată. Convalescenta ei lentă duce la deplină vindecare. Medicii rămân perplecşi, fără 
explicație pentru însănătoşirea ei, pentru că ştiinţa - care exclude supranaturalul - n-are diagnoză 
şi nici tratament pentru „extratereştri”. 

De reținut este că, de îndată ce demonii au părăsit trupul ei, Diana şi-a pierdut subit toate 
capacitățile paranormale. E limpede? Din fost agent al Diavolului, Diana ajunge un misionar 
credibil şi autoritar pentru drogati, prostituate, demonizati, pentru cei robiti fără speranță. Ea şi-a 
publicat experienţa de viaţă în volumul autobiografic: De la magie neagră la Hristos. 


Există! 


Supranaturalul există. „Extratereştrii” malefici, din nefericire, există şi ei. Existenţa 
puterilor răului constituie, din punct de vedere rațional, unul dintre cele mai puternice argumente 
indirecte ale existenţei lui Dumnezeu. Confruntarea dintre demoni şi exponentii lui Hristos devine 
însă dovada directă şi pozitivă a existenţei şi implicării lui Dumnezeu în viața copiilor Săi, 
pámántenii. 

Dintre multele mărturii din partea celor care au experimentat ambele realități 
supranaturale, antagonice, am ales-o pe cea a lui Jeff Harshbarger. lată câteva fragmente din 
cartea lui, Din întuneric la lumină (2005): 

„Crescusem într-o familie disfunctionalá, cu un tată alcoolic şi violent. Scandalurile non-stop mi- 
au dat o stare de spaimă şi disperare. În compensație, am început să caut un refugiu. Şi l-am găsit 
în ocultism. 

Eram doar în clasa a treia când părinții au cumpărat o masă Ouija. Părea un joc distractiv, 

până când am descoperit că nu era deloc un joc. Într-o noapte, am luat masa în camera mea şi, 
spre surprinderea mea, masa Ouija răspundea la întrebările mele. Am înțeles că o altă putere era la 
lucru. M-a înfricoşat teribil, dar mi-a stârnit şi mai mult interesul. Am sesizat că, treptat, în 
camera mea s-a cuibărit o prezență neomeneascá. Mă trezeam în miezul nopții şi sesizam cá sunt 
privit. După un timp, eu însumi doream să mă scol, pentru că prezența neomenească îmi stârnea 
curiozitatea. Ajunsesem să má simt mai apropiat de acel „cineva” decât de părinții mei. 
Nu peste mult timp, prezenţa aceea a început să-mi vorbească în mod audibil. Într-o noapte, am 
fost trezit de o voce care vorbea în dreptul urechii mele foarte clar: «Jeff, vino, vreau să-ţi arăt 
ceva!» Când mi-am arătat disponibilitatea, entitatea aceea mi-a produs senzația fantastică a ieşirii 
din corp. De atunci, am început să văd lucruri neobişnuite, nesesizate de privirile celorlalți. Am 
început să am şi premonitii. Vedeam evenimentele cu mult timp înainte de a se întâmpla. 

La şaptesprezece ani, pe când lucram într-o prăvălie, am întâlnit un coleg mai mare ca 
vârstă. Băiatul acela părea să aibă tot ce-şi dorea - prestigiu, putere... Într-o după-amiază de iarnă, 
în 1978, o furtună de zăpadă a învăluit oraşul. În timp ce mă gândeam cum voi ajunge acasă, 
colegul, care locuia foarte aproape de prăvălie, m-a invitat să merg la el. În noaptea aceea mi-a 
dezvăluit secretul său şi m-a iniţiat în ocultism. 

A desenat o pentagramă. M-a pus în mijlocul ei. A invocat demonii şi şi-a aşezat mâinile peste 
mine. În clipa aceea s-a produs ceva special: un demon a intrat literalmente în mine. De obicei, 
cine este stăpânit de un demon se amăgeşte zicând cá e doar puterea sa proprie. În noaptea aceea 
mi-am predat viața lui Satana. 

Noi doi eram satanisti în stil propriu. Împreună, am recrutat alti şase discipoli si săvârşeam 
ritualuri oculte. În tot acest timp, eram în contact continuu cu demonii. Am fost martor cum 
fiecare dintre noii veniți ajungea posedat. Observasem si la mine cá inima imi era plină de ei. Era 
ca si cum aş fi fost inlántuit. Intuiam cá e un lucru rău si cá n-ar fi trebuit să se întâmple. În mine 
s-a declanşat o luptă. Făceam eforturi să scap din menghina conştiinţei. Ciudat era că, în timp ce 
detineam acea putere supraomenească, demonii din interiorul meu má torturau şi se luptau unul cu 
altul, împingându-mă adesea pe pragul disperării. 

După patru ani, fata înfricoşătoare şi dezgustátoare a jocului cu demonii m-a copleşit. Mă 
întrebam cum se va sfârşi totul. Voiam cumva să scap. 

Pentru un «satanist respectabil», singura soluţie era sinuciderea. Mi-am cumpărat o puşcă nouă. 
Pentru mai mult curaj, luasem cu mine o sticlă cu whisky si o pungutá cu marijuana. Într-o noapte 
de septembrie, în 1981, după o pregătire tacticoasă, mi-am dus puşca la tâmplă. Un gând mi-a 
fulgerat prin minte: «Unde vei fi în vesnicie?» M-am chinuit să trag, dar n-am fost în stare să apás 
trăgaciul. Dezgustat de laşitatea mea, am încercat acelaşi lucru şi noaptea următoare. Zadarnic. 
Atunci am hotărât să mă spânzur. După ce am împins scăunelul de sub mine, m-am trezit la 
pământ, deşi funia era agátatá la locul ei... 

De ciudă că niciuna dintre metode n-a mers, m-am îmbătat bine, apoi m-am trântit în pat. Am 
început să plâng. Ce a urmat, nu voi putea uita toată viaţa! 

Era târziu. Eram singur. În liniştea nopţii, un glas de lângă patul pe care zăceam mi-a 
vorbit autoritar: «Ridică-te şi ieşi!» M-am oprit din plâns, căutând să văd chipul unui demon, ca 
de obicei. Dar nu era niciunul. Vocea venea de lângă pat. Am auzit din nou porunca: «leşi de 
aici!» Mi-amintesc că eram atât de înspăimântat, încât am sărit în sus. Fiind beat, m-am târât cum 
am putut în stradă. Genunchii m-au lăsat şi am căzut cu fata la pământ. N-aveam nicio îndoială - 
mă aflam în prezența lui Dumnezeu. Cel care a vegheat asupra mea şi nu m-a lăsat să-mi iau viața 
era lângă mine. Mi-am ridicat fata spre cer şi am spus: «Iisuse, Te rog, pune-mi viaţa în ordine!» 
Pe când stăteam întins la pământ, m-a cuprins îndurarea Lui, acea simpatie după care am tânjit 
toată viaţa... 

Apoi a venit şi eliberarea, simplu şi fără tam-tam. Cu toate că petrecusem patru ani în satanism şi 
deşi demonii colcăiau în mine, rugăciunea unei simple femei din biserică a fost suficientă. De 
îndată ce femeia a început să se roage, toti demonii din mine şi-au manifestat oribil prezența. Fără 
teamă, femeia le-a zis doar: «În Numele lui Iisus, plecaţi!» lar demonii aceia puternici si 
înfricoşători s-au supus ca nişte copii. M-au părăsit. Am alergat repede la oglindă, să-mi privesc 
fata. Spre uimirea mea, mă vedeam pe mine. Timp de patru ani, când mă priveam în oglindă, 
vedeam doar chipul demonilor, nu chipul meu! Eram, în sfârşit, liber! 

Dumnezeu m-a ajutat, pas cu pas, să mă dezleg de toate viciile şi să má dedic pastoratiei. Astăzi, 
împreună cu soția, îi educ pe alţii cu privire la pericolul nebánuit al ocultismului.” 


28 


Îngerii lui Mihail 


Aşa cum am citit din Apocalipsa, extratereştrii nu sunt doar îngerii malefici. Dacă 
demonii, deşi nevázuti, sunt reali, cu atât mai reali şi mai implicaţi în viața oamenilor sunt îngerii 
buni. Există însă o mare deosebire: de regulă, îngerii buni nu-şi fac vizibilă prezenţa. De ce? Mai 
întâi, ca să nu substituie „credinţa” cu „vederea” (cu simţurile); şi nici să nu-L înlocuiască pe 
Dumnezeu cel nevăzut cu nişte emisari vizibili! În al treilea rând, ca nu cumva, prin miracol, să-l 
manipuleze pe om în sensul de a-l copleşi, determinându-l astfel să se predea lui Dumnezeu. 

Cine vrea să-l aparţină Lui trebuie să aleagă neconstrâns. Creatorul a înzestrat fiinţele inteligente 
cu liber-arbitru, pe care şi îngerii îl respectă. 

Totuşi, rareori, în situații extreme şi doar ca să onoreze credinţa sinceră, îngerii îşi fac 
vizibilă prezenţa. Printre noi sunt oameni care pot povesti întâlniri neaşteptate. Unul dintre aceşti 
martori a fost Louise Dubay, din Anchorage, Alaska. 

La data când s-a petrecut evenimentul, bunicuta Louise era împovărată de ani şi de boli. Suferise 
mai multe atacuri cerebrale şi era aproape anchilozată. Toţi ai ei muriseră, iar Louise trăia singură 
în cabana veche din pădure, destul de departe de oraş. În starea în care se afla, era cu totul 
dependentă de ajutorul altora pentru hrană şi lemne. De câţiva ani Îl descoperise pe Dumnezeu 
care, în singurătatea ei, devenise bucuria ei. 

Era februarie. Afară erau minus treizeci de grade. Până atunci, fraţii din biserică reuşiseră s-o 
viziteze regulat. Dar, de câteva zile, ninsese întruna. Drumurile erau blocate şi de două zile nu mai 
venise nimeni. Lemnele erau pe sfârşite. De sunat nu putea, căci nu avea telefon. Spera totuşi că 
se va găsi cineva care să ajungă până la ea. Când ultimul lemn a fost pus pe foc, Louise şi-a dat 
seama cá nu mai era scăpare. Curând, în cameră s-a lăsat gerul. Băgată sub plăpumi, bunicuta s-a 
întors cu fata la perete şi a înălțat liniştită rugăciunea: „Doamne, Dumnezeule! Sunt gata. Sunt 
bătrână, neputincioasă. Viaţa mea a ajuns o povară. Dacă vrei să mor, sunt gata. Dar nu aşa... Ce- 
or să zică vrăjmaşii Tăi? De dragul Tău, Doamne, nu mă lăsa să mor aşa! Şi nu lăsa ca Numele 
Tău să fie batjocorit...” 

După un timp, uşa a scârțâit. Când s-a uitat, un bărbat, îmbrăcat diferit de stilul celor din 
Alaska şi cu o pălărie pe cap, se căznea să intre cu un braţ mare de lemne. Aplecându-se lângă 
sobă, tânărul aranja lemnele în ladă. „Cine-o fi?” Părea necunoscut şi bunicuta nu îndrăznea să-l 
întrebe. În sfârşit, focul a început să pârâie în sobă, iar tânărul a ieşit din nou şi s-a întors cu un alt 
brat mare de lemne. Privindu-l fascinatá, Louise s-a întrebat în gând: „Nu cumva este un înger?” 
Instantaneu, tânărul s-a întors spre ea, i-a zâmbit şi a dat din cap afirmativ. Avea un chip atât de 
curat şi de nobil, cum nu există în lumea asta. Apoi, delicat, a ieşit din casă, a închis uşa şi dus a 
fost... 

„Doamne, să fi fost îngerul Tău?” Incitată la culme, bunicuta s-a ridicat cu greu din pat şi, 
sprijinindu-se de scaune, s-a îndreptat spre uşă. A deschis-o şi a privit: zăpada din fata uşii era 
mare şi intactă... Nicio urmă, nicăieri! Aplecându-se în afară, Louise a aruncat o privire spre stiva 
de lemne de lângă pădure. Zăpada le acoperea rotund, intactă... 

Când, în sfârşit, frații au reuşit să străpungă námetii şi au deschis uşa, în loc de un trup 
neînsufleţit, au găsit o sobă duduind si o bătrânică radiind de bucurie.“ 

Văd altfel 


Dumnezeu este mai presus de creaturile Sale. Ca atare, simţurile noastre nu-L pot proba ca 
pe un obiect. În schimb, ordinea perfectă a universului, dar mai ales intervenţiile supranaturalului 
(angelic şi demonic) în viaţa noastră ne obligă să acceptăm unica atitudine raţională: Dumnezeu 
este aici. El există! Universul nu se învârte de capul lui. Incontestabil, există un Stăpân, Creator al 
tuturor lucrurilor. El tine în mână legile atomului şi ale 
găurilor negre. Cu atât mai mult, destinul copiilor Săi, 
creați după chipul şi asemănarea Sa. Acesta este 
Dumnezeul întregului Pământ, Cel pe care ÎL prezintă 
Biblia. 

De când am descoperit Biblia, privesc lumea cu 
alti ochi. Văd o mare luptă între forţele întunericului şi 
agenţii luminii. Pe tabla de şah, văd piese negre şi piese 
albe. Văd şi mâna care mişcă pionii. Miza sunt eu, 
omul cu liber-arbitru. Pot alege să trec de partea lui 
Dumnezeu sau pot alege să rămân de partea 


impostorului. Eu L-am ales pe Dumnezeu şi viaţa. 
E rândul tău. 

CAPITOLUL 3 


Mai mult decát tot aurul din lume 

„Unde-i Dumnezeu?” „Uite-L colo, pe lemn 
Elie Wiesel, Noapte 


La începutul anilor 1990, în topul New York Times al celor mai vândute cărți, figura o 

carte mare, cu poze - Unde-i Waldo? 
Pe fiecare pagină a cărţii era câte un desen mare, plin cu personaje hazlii într-o febrilă activitate. 
Partea distractivă consta în a-l găsi pe omuletul Waldo în haosul de lucruri şi oameni. Uneori 
Waldo era dosit în fundal, alteori era ascuns în decor. Multi cititori se dădeau bătuţi, multumindu- 
se să savureze nostimada din poză. Unii, totuşi, reuseau să-l găsească. Cheia? În toate pozele, 
Waldo avea, invariabil, aceleaşi caracteristici fizice. 

Viaţa, cu tumultul ei de neprevăzute şi alergări, se aseamănă cu cartea cu poze. În cursul 
ei, ne împresoară personaje, decoruri, accidente dureroase, incidente hazlii sau enervante. Mai 
tare sau mai în surdină, pe fiecare ne urmăreşte întrebarea: „Unde-i Dumnezeu?” 

Odată, mă aflam pe culoarele unui mare aeroport. Ca să treacă mai repede orele de noapte, 
am pornit în explorarea terminalelor. Undeva, mi-a atras atenţia o inscripţie: „Prayer Room” - un 
loc destinat rugăciunii! Aici să fie oare locul în care se afla „Waldo” - Dumnezeul pe care-L caută 
lumea? Când am deschis uşa şi m-am uitat, n-am văzut pe nimeni. În schimb, m-a izbit aceeaşi 
chinuitoare întrebare. Într-un colt, era un mic altar cu sfinţi. În celălalt, un sanctuar budist. 
Dincolo, nimic... decât o Biblie. Iar în colţul dinspre răsărit, un covoraş întins lângă chipul unei 
moschei... Între atâtea colţuri, „unde e Dumnezeu”? 

După ultimele statistici, doar 12,7% din miliardele de muritori nu aderă la nicio religie. 
Asta înseamnă că peste 87% din omenire crede în existența unui Dumnezeu, crede în originea 
divină a universului şi a vieţii. Dar ce folos doar să ştii că Dumnezeu există undeva, departe, când 
tu, aici jos, pe pământ, nu ai acces la EI? 

Dacă pornesti în căutarea accesului, te întâmpină o altă dilemă, aparent de netrecut: „Care acces?" 
Cele opt mari religii ale lumii (creştinismul, islamismul, hinduismul, budismul, iudaismul, 
şintoismul, taoismul şi confucianismul) sunt rupte în mii de alte confesiuni şi secte. 

Mintea iti spune cá e imposibil ca toate să fie adevărate. lar dacă tu crezi cá, deşi diverse, „toate 
drumurile duc la Roma”, respectiv la acelaşi Dumnezeu, află că fiecare drum conduce la un alt 
dumnezeu care, mai puţin sau mai mult, se deosebeşte de toti ceilalți! Si-atunci, „unde-i Waldo”? 

Nu vom avea pace în minte până când nu vom elucida două întrebări specifice: „Pe care 
Dumnezeu Íl caut?” şi „Cum pot ajunge până la EI?" 

Urme si indicii 


Stăteam odată de vorbă cu un tânăr, Ovidiu. Din vorbă în vorbă, am ajuns la întrebarea de căpătâi: 
„Ce este adevărul?” Evident, nu ne refeream la niciun „adevăr” din domeniile vieții concrete - 
economie, politică, justiție... Întrebarea viza acel „ceva” foarte profund, care atinge cea mai 
adâncă nevoie a omului, si care, odată găsit, umple toate domeniile vieții cu satisfacție şi sens. 
Pentru Ovidiu, lipsit de un trecut religios, nu avea nicio relevanţă să-i fi deschis Coranul, Biblia 
sau Vedele. Studentul din el avea nevoie de un răspuns logic. Atunci am povestit... 

În parcul national Samburu, din Kenya, s-a petrecut ceva neobişnuit. O leoaicá a adoptat 
un puişor de antilopă - hrana preferată a leilor. Şi nici măcar nu era pentru prima dată când se 
întâmpla o asemenea anomalie! Leoaica nu numai că nu l-a mâncat, ci l-a şi apărat de celelalte 
leoaice. Ba chiar a lăsat-o pe mama-antilopă să vină şi să-l alăpteze! Ce lege mai profundă decât 
instinctul de prădător intrase în funcţiune?” 

Un clip al National Geographic te uimeşte: Pe malul unui râu, unde se adapă antilope, un 
crocodil înşfacă o femelă şi se luptă s-o tragă în adânc. Un hipopotam vede scena, năvăleşte spre 
crocodil şi-l pune pe fugă, după care se îndreaptă spre nefericita antilopă şi o ajută să iasă din apă. 
Când biata antilopă cade pe mal, muribundă, uriaşul hipo se duce lângă ea, mângâind-o bot în bot, 
până la ultima ei suflare...“ 

Cazul al treilea a fost relatat in Reader's Digest ^': La 17 octombrie 1995, doamna Heidi 
Jackson a născut prematur două gemene, Kyrie şi Brielle. Din prima zi, Kyrie a început să ia în 
greutate. Brielle, în schimb, avea probleme cardiorespiratorii serioase. Starea ei se deteriora 
constant. Pe 12 noiembrie, Brielle a intrat într-o stare critică: respira în spasme, inima îi bătea tot 
mai slab, iar fata căpătase o paloare vânătă. Doctorita Kasparian, epuizând soluțiile, a avut 
inspirația s-o pună in incubatorul surioarei sănătoase. La un moment dat, Kyrie şi-a întins mánuta 

peste gâtul Briellei şi... „Ce s-a întâmplat a fost de-a dreptul miraculos!” a spus doctorita. 
„Instantaneu, respiraţia fetiţei s-a regularizat. Nivelul de oxigen din sânge s-a îmbunătățit, iar 
bătăile inimii s-au normalizat.” La scurtă vreme, gemenele au fost externate, perfect sănătoase. 
Întâmplarea de mai sus îmi aminteşte de o afirmaţie dintr-o carte despre creşterea 
copilului, care mă bulversase: „Factorul de care depinde cel mai mult dezvoltarea fizică şi 
intelectuală a bebeluşului este dragostea.” Mă miram: Ce legătură să aibă dragostea cu inteligenţa, 
cu muşchii sau cu boala?! Şi totuşi, practica a demonstrat de n ori corectitudinea afirmației. 
Vestitul psihiatru Karl Menninger a fost întrebat odată de Chicago Daily News: „Cum se 
face cá 80% dintre pacienții dvs. cu boli mentale pleacă vindecati?" Dr. Menninger a răspuns: 
„Secretul nu este electroşocul. Nici intervenția chirurgicală, nici terapia de grup, nici 

medicamentul... Secretul real stá intr-un singur cuvánt: dragoste 


Adevărul ultim 


Statistic vorbind, majoritatea lumii trăieşte în ignoranță faţă de acest principiu 
fundamental, dragostea, motiv pentru care îşi duce viaţa în teamă şi nefericire. Pentru cel ce-o 
descoperă, dragostea devine „lumina care luminează în întuneric” (loan 1:5), chiar şi în cea mai 
neagră beznă. 

Iatá ce scrie deportatul Victor Frankl, medic si psihiatru vienez, intre amintirile sale de la 

Auschwitz (1942-1945): „Ne impiedicam în întuneric de bolovanii si băltoacele din drum... 
Gardienii strigau continuu si ne mánau cu patul pustii. Cei mai slabi mergeau sprijiniti de ceilalti. 
De ger, nimeni nu scotea un cuvânt. Ascunzándu-si fata în dosul gulerului întors, omul de lângă 
mine mi-a şoptit: «Dacă ne-ar vedea soțiile noastre! Sper să nu afle ce ni se întâmplă.» Cuvintele 
sale mi-au adus în minte chipul soției. Si, în timp ce continuam să ne poticnim şi să lunecám pe 
drumul lung, tăceam amândoi, dar ştiam că fiecare se gândea la soţia lui. Din când în când, îmi 
ridicam privirea spre cer, unde stelele páleau şi lumina rozalie a dimineţii împrăştia norii. Dar 
mintea mea se agăța de imaginea soției, imagine de o acuratețe nefirească. O auzeam 
răspunzându-mi, îi vedeam zâmbetul, privirea sinceră şi încurajatoare. Real sau nu, privirea ei era 
mai luminoasă decât soarele care răsărea. 
Şi-atunci, un gând m-a străfulgerat. Pentru prima oară în viaţa mea, am înţeles adevărul atât de 
mult cântat de poeţi şi proclamat de gânditori drept înțelepciunea ultimă - adevărul că iubirea este 
ținta ultimă şi cea mai înaltă la care omul poate să aspire. Atunci am prins sensul celui mai mare 
secret pe care gândul şi crezul omului îl pot prinde: că salvarea omului este prin dragoste şi în 
dragoste. Şi am înţeles cum un om căruia nu i-a mai rămas nimic în lumea asta poate încă să 
cunoască fericirea, chiar şi pentru câteva clipe, prin contemplarea celor iubiti..."?? 

Acesta este Adevărul ultim, principiul care leagă laolaltă tot ce este viu. El există chiar 
dacă nu-l putem explica. Dacă il cercetezi, constati doar că e vorba de o atracţie iraţională - unii 
zic „oarbă” - spre fiinţe vii, atracție care declanşează reciprocitate. Şi cam atât. Cert este cá 
întreaga creație este construită pe acest principiu, că ființele depind unele de altele ca într-o 
imensă simbiozá şi că omul îşi găseşte fericirea şi împlinirea sub toate aspectele vieții (de la fizic 
până la spiritual) doar atunci când iubeşte şi când este iubit. 


Suprema revelaţie 


Un tablou sau o piesă muzicală descoperă ceva despre starea de suflet a artistului. Tot aşa 
vorbeşte şi natura despre Creatorul ei. Te întrebi adesea: Ce L-a determinat pe Creator să pună 
atâtea arome, culori şi armonii în tot ce ne înconjoară? Şi ce L-a mânat să construiască universul 
tocmai pe dragoste? 

Răspunsul l-am aflat cu adâncă uimire când am citit pentru prima oară acel verset din Biblie 
„Dumnezeu este dragoste” (1 Ioan 4:8). Oamenii nu realizează cât de revoluționară este afirmația, 
întrucât nu ştiu cum arată zeii altor religii. În mitologia greacă, zeii se poartă imoral, abject: îşi 
mănâncă propriii copii, se urăsc şi se înşală, violează femei şi bărbaţi. 
În hinduism, zeii sunt impersonali, reci şi chiar răutăcioşi. Conform 
hinduismului, fiinţele umane (împreună cu castele) ar fi apărut din 
bucăţile omului primordial, sfârtecat de zei: din gură trăgându-se 
brahmanii, din braţe - războinicii, din picioare - negustorii şi țăranii, 
iar din tălpi - casta cea mai de jos, paria... În păgânism, zeii n-au milă 
de creaţia lor, o distrug periodic. În cultul aztecilor, zeii se hrăneau cu 
inimile copiilor sau ale adulţilor: anual, se jertfeau mii de vieţi. În 
religia lui Confucius, zeii nici măcar n-au chip sau nume. Întrucât nu 


ne stă în putință să-i cunoaştem, înțeleptul ne îndeamnă la tăcere... 

Oricât ai căuta, în nicio religie nu e loc pentru un Dumnezeu-Dragoste. Chiar si aşa-numiţii „zei ai 
dragostei” (Afrodita, Eros, Astarte, Flora) se limitează doar la sex, dar n-au niciun fel de empatie 
pentru fiinţele create. Cât de ridicol ar suna în oricare dintre religiile păgâne: „Zeus mă iubeşte” 
sau „Zeul este al meu”... 

Si deodată, iată, descoperim în natură şi în Biblie un Dumnezeu radical diferit: un 
Dumnezeu iubitor de oameni (Ieremia 31:3), un Dumnezeu personal (Psalmii 47:8), care l-a creat 
pe om după asemănarea Sa (Geneza 1:27) şi l-a înzestrat cu libertate de alegere (Deuteronom 
30:19-20), cu un singur scop: ca să fie fericit (Deuteronom 4:40)! 

În timp ce religiile nebiblice (cu excepţia islamului, un derivat iudeo-creştin) acceptă 
celelalte religii cu binevoitoare toleranță, ca pe nişte alternative „spre aceeaşi Romă”, creştinismul 
- cu Dumnezeul său atât de unic şi diferit de toti ceilalți - stă tranşant în opoziţie. Sună dur, dar 
corect: „Adevărat vă spun cá Eu sunt uşa...”, spune lisus. „Toți cei ce au venit înainte de Mine 
sunt hoți şi tâlhari... Dacă intră cineva prin Mine, va fi mântuit...” (Ioan 10:7-9) 

Salvarea e prin dragoste, aşa cum a demonstrat lisus. Dar oare cei care rostesc cuvântul acesta 
înțeleg ce este dragostea? 


Iubirea „se dă” 


La 16 august 1987, a avut loc un accident aviatic, considerat al doilea ca dimensiuni din 
istoria aviației americane. Era zborul 225 al Companiei Northwest Airlines. Catastrofa s-a produs 
la câteva secunde după decolare - avionul s-a prăbuşit pe şoseaua de lângă aeroport, făcând 156 
de victime: toti pasagerii, echipajul şi doi oameni la sol. 

Când echipele de intervenție eliberau locul, printre sfărâmăturile navei au găsit o fetiță de patru 
ani, Cecilia Chican, încă în viață. Dezlegarea enigmei a durat trei zile, până când Cecilia şi-a 
revenit din comă şi a povestit. În timp ce avionul era în picaj, Paula, mama ei, şi-a desfăcut 
centura, a îngenuncheat peste fetiță, a cuprins-o cu brațele şi nu i-a mai dat drumul. Mama a 
murit. Fetiţa trăieşte. 

În actul dramatic al mamei, poti lesne găsi răspuns la întrebarea: Ce este iubirea? Când dáruiesti o 
floare, un cadou sau o faptă costisitoare, cel care le primeşte înţelege că îl iubeşti, pentru că 
iubirea se defineşte prin a da. Sunt multe grade de iubire, în funcţie de intensitate, durată, dar mai 
ales de mărimea sacrificiului. Iubirea încă nu este deplină dacă nu te costă. În sensul profund, 
iubirea nu se defineşte doar prin actul de „a da”, ci prin „a fe da" pe tine însuți. Aceasta este piatra 
de încercare a iubirii adevărate: sacrificiul. 

Este emoţionantă iubirea jertfitoare a unei mame care, de cele mai multe ori nepremeditat, 
țâşneşte din cel mai intim instinct matern. Orice mamá ar prefera să moară în locul puiului ei. 
Aceasta e dragostea naturală. Dar nu e totul... 


O iubire mai înaltă 


Am citit de curând aventura ameţitoare a doctorului Claude Barlow (1876-1968). Fiind 
animat de mic de pasiunea pentru oameni, Claude a urmat medicina, apoi s-a înscris în Societatea 
Misionară Americană. În 1908, a plecat ca misionar în China. Pe atunci, China, zguduită de 
convulsiile tranziției spre modernism, devenise un loc periculos. Claude, îngrozit de condiția 

jalnicá a populatiei si de lipsa de medicamente, a decis sá viná in ajutorul bolnavilor de 
tuberculozá intr-un mod eroic: s-a autoinfectat. Apoi a plecat in America sá afle tratamentul 
potrivit şi să aducă remediul. 

Întors sănătos în China, doctorul s-a apucat să rezolve o altă mare problemă medicală. 
Populația era decimată de una dintre cele mai grave boli tropicale: schistosomiaza. Boala se 
datorează unui vierme plat minuscul, care se cantonează în corpul omului şi provoacă o varietate 
de boli secundare, de la dizenterie până la ciroză şi cancer. După ce a cercetat parazitul timp de 
câțiva ani, cu mijloace rudimentare, Claude şi-a riscat din nou viaţa. Într-o duminică, pe când toti 
asistenții erau la biserică, doctorul a colectat 32 de viermi de la un pacient, a încuiat uşa, i-a pus 
într-un pahar şi i-a băut. Fără să-i spună nimic soţiei, şi-a luat notițele şi s-a îmbarcat spre SUA. 
Voia să le pună cercetătorilor „pe masă” un caz autentic şi paraziți vii. Ajuns în stare critică la 
Spitalul „Johns Hopkins”, s-a supus investigațiilor ca un porcuşor de Guineea. Din fericire, 
medicii i-au găsit leacul. Claude Barlow a fost redat vieţii şi, odată cu el, mii de chinezi au putut 
fi salvaţi. 

Mai rămânea totuşi o problemă: Cum ajungeau larvele în trupul omului? Abia în 1944, pe 
când lucra în Egipt, a descoperit că gazda intermediară a schistosomelor era un melc cenusiu de 
apă. Ca să identifice exact care dintre cele câteva soiuri de melci era vinovatul, Claude a riscat 
pentru a treia oară: i-a luat pe rând şi i-a mâncat de vii, până când boala şi-a arătat colții. „Dar nu 
era periculos?” - l-a întrebat un coleg. „Era! Dar miza era mare, merita chiar şi viața.” După 
cincizeci şi unu de ani de luptă pe viaţă si pe moarte, victoria a fost câştigată. De notat e cá, în 
ciuda expunerii sale la riscuri şi sacrificii extreme, Claude Barlow a trăit nouăzeci şi doi de ani! 


Iubirea supremă 


Exemplul doctorului este măreț: să părăseşti lumea bună, civilizată, să te strámuti într-un 
loc periculos, să te identifici cu omul necájit şi să-ți rişti viața, împotriva oricărui instinct de 
supravieţuire, pentru salvarea lui! Poate exista ceva mai ináltátor? 

Ei bine, eu cred că da. Un pasaj din Evanghelia lui Ioan sună aşa: „Fiindcă atât de mult a iubit 
Dumnezeu lumea, încât a dat pe singurul Său Fiu, pentru ca oricine crede în El să nu piară, ci să 
aibă viaţă veşnică.” (Ioan 3:16) 

Să moară o mamá pentru fetiţa ei stă în firea lucrurilor. Să-ţi dai viaţa pentru nişte străini 
amáráti tine de o ordine superioară. Dar sá-Ti dai Fiul, pe singurul Tău Fiu, pe care-L iubeşti mar 
mult decât viaţa Ta, şi încă să-L dai pentru vră/mașii care-L rástignesc cu sânge rece, este în afara 
oricărei logici! 

Istoria lui lisus Hristos este exact mărturia dragostei incomensurabile a lui Dumnezeu pentru nişte 
fiinte minuscule, corupte şi, pe deasupra, răzvrătite. Ideea ca Dumnezeul universului sá-$1 dea 
unicul Fiu pentru răscumpărarea duşmanilor Săi depăşeşte imaginaţia oricui. Acesta este şi 
motivul pentru care Biblia o numeşte „taină”. Dar o „taină descoperită” (Coloseni 1:26), 
desfăşurată în şapte acte: 

Actul 1. - Decizia: Dumnezeu hotărăşte să-Şi îndepărteze Fiul din comuniunea pe care o avea cu 
El dintotdeauna şi să-L dea de tot lumii răzvrătite, ca pret de răscumpărare. 

Actul 2. - Întruparea: Fiul, El Însuşi Dumnezeu, renunţă la atributele Sale divine şi Se intrupeazá 
ca simplu om, cu toate limitele şi infirmitátile omenescului. Locul: Betleem. Timpul: „Pe vremea 
lui Cezar August, pe când era Quirinius dregător în Siria.” (Luca 2:1-7) 

Actul 3. - Testul: Devenit „Fiul omului”, lisus trăieşte treizeci şi trei de ani în mijlocul corupției şi 
sub focul încrucişat al ispitelor de tot felul, dar rezistă răului! (Evrei 4:15) lisus a dus o viaţă de 
perfectă ascultare de Dumnezeu. 

Actul 4. - Jertfa: De bunăvoie, lisus Se dă în mâna răstignitorilor 
şi moare în locul omului, luând asuprá-Si toată vina lumii. Osânda 
noastră ÎI condamna la o despărţire veşnică de Tatăl Sáu, cu pers- 
pectiva de a nu Se mai întoarce niciodată din moarte.* 

Efectul acestui al patrulea act este, pe cât de tragic, pe atât 
de aducător de optimism pentru noi. Prin moartea lui lisus, am 
devenit deodată beneficiarii unui contract. În locul nimicirii pe care 
o meritam, primim dreptul Lui la viață veşnică. De-acum, orice 
muritor are în față şansa unui nou început, prin prețul sângelui de la 
cruce. Nu-i o veste bună? (în greacă: ,,euangelia"). 


(Celelalte trei acte sunt: Învierea, Înălțarea si Revenirea. Ele 


vor fi abordate în alte capitole) 


Valuta de schimb 


Ca o ilustrare a darului pe care Dumnezeu l-a dat în lisus Hristos, voi relata o întâmplare 
de excepţie, trăită de misionarul canadian Don Richardson între canibali Sawi din Irianul de 
Vest, Noua Guinee”. Sawi erau temuti vânători de capete. Trăiau izolaţi de civilizaţie. N-aveau 
niciun dumnezeu şi niciun alt scop decât să întrețină un necurmat război cu triburile vecine. Fiind 
închinători la duhuri rele, viaţa lor devenise un iad. Uciderea era la ordinea zilei. Cea mai mare 
performanţă a lor era să realizeze un tuwi asonar man - „să hrăneşti un porc, ca să-l tai”, cu sensul 
de a cultiva parşiv o prietenie cu cineva, pentru ca, apoi, să-l ucizi prin surprindere şi să-l 
mănânci. 

Când a învăţat suficient de bine limba, Don Richardson le-a povestit istoria lui lisus. A 
rămas însă şocat când, ajungând la trădarea lui Iuda, i-a văzut pe Sawi jubilând. Eroul lor nu era 
lisus, ci luda, vânzătorul, care se potrivea perfect cu filosofia lor. După luni de încercări, 
descurajat şi cu simtámántul zádárniciei, Richardson şi-a anunţat plecarea. Vestea a căzut ca un 
trăsnet: dacă pleca el, adio medicamente şi unelte de oţel. Atunci, de nevoie, au hotărât să facă 
pace cu celelalte triburi. Dar pacea, după obiceiul lor, nu putea fi statornicită decât prin 7arop 
Tim - „Copilul Păcii”. Când un trib voia pace, şeful trebuia să-şi dea fiul, pentru totdeauna, 
celuilalt şef de trib, care-l adopta. Atâta timp cât Copilul Păcii trăia, vărsarea de sânge era 
interzisă. 

Acesta a fost momentul revelatiei pentru Richardson! Străvechiul obicei i-a deschis în sfârşit 
culoarul pentru Evanghelie: Copilul Păcii era Iisus, Fiul pe care „Marele Şef de pe acoperiş” L-a 

dat, ca să facă pace cu noi. Si, întrucât Iisus este viu în vecii vecilor, pacea cu Dumnezeu nu va 
avea sfârşit. De astă dată, mesajul i-a câştigat pe băştinaşi. Multi au fost convertiți. In scurt timp, 
a luat naştere prima biserică Sawi în Irianul de Vest. 


In exclusivitate 


În Evanghelii, dragostea supremă care dă totul pentru cei care nu merită se cheamă „har” 
(de la grecescul char/s=dar). 

La o masă rotundă din anii 1950, în Anglia, un grup de intelectuali rafinati s-au întâlnit ca 
să dezbată ce anume face ca religia Bibliei să fie unică. Au procedat prin eliminare. Să fie 
întruparea? Nu e specifică. În mitologii, zeii iau adesea chip omenesc. Învierea? Nici ea! 
Întoarcerea din moarte se regăseşte la Orfeu... Şi tot aşa, după ce le-au eliminat pe toate, nu le-a 
mai rămas decât un singur lucru, nemaiîntâlnit nicăieri: „harul” sau mila lui Dumnezeu. 

Harul nu este doar specific, ci harul face creştinismul să fie ireconciliabil faţă de celelalte 
religii. Toate sistemele funcționează pe principiul contrar, cel al ,retributiei". Adică primeşti ce 
meriti. Ai fost rău - gata cu tine! Eşti bun - meriti! Ca să ajungi la iluminare, budismul iti cere mai 
întâi să parcurgi „opt paşi” dificili. În hinduism operează Karma: nimic nu se iartă, ci se ispăşeşte 
prin reîncarnări viitoare. În islamism, este aceeaşi lege a retributiei. Principiul nemilos al 
echivalentei te aruncă in vâltoarea strădaniilor personale pentru a câştiga merite. E o luptă 
deprimantă, care te scoate tot timpul dator. În totală antiteză cu principiul retributiei, mila lui 
Dumnezeu iti oferă totul în dar, fără merite, pe gratis. Ce cere? Doar acceptarea, urmată de 
conformare față de principiile binelui. 

Pentru că oamenii învață prin analogie, prin pilde, lisus a prezentat una dintre cele mai 

mişcătoare ilustrații ale harului, în pilda fiului risipitor. Frumuseţea ei străluceşte şi mai mult dacă 
ascultăm mai întâi varianta budistă”* a „fiului risipitor”. Iat-o: 
După ce fuge de acasă, fiul rátáceste zeci de ani printre străini. Tot hoinárind, se apropie pe 
negândite de patria lui. Între timp, tatăl său ajunsese rege si locuia la palat. Un regret avea 
bătrânul: nu avea cui să-i lase bogățiile! Din întâmplare, fiul rătăcitor s-a oprit la poarta palatului. 
Intimidat de maiestatea acelui rege necunoscut si de strălucirea curții, a plecat mai departe. Însă 
tatăl, care l-a recunoscut, a recurs la o stratagemă: s-a deghizat într-un bătrân modest si l-a tocmit 
ca argat pe o pârloagă. Douăzeci de ani a slugărit băiatul înainte ca tatăl să fie sigur că fiul merită 
să-i afle adevărata identitate şi să îi devină moştenitor. 

Pilda lui lisus (Luca 15:11-24) are o cu totul altă derulare şi un cu totul alt deznodământ: 
Fiul, după ce fuge de acasă, prăpădeşte averea în chefuri şi orgii. Ajuns golan şi fără prieteni, se 
bagă argat la porci. Venindu-şi în fire, îşi aminteşte de tata, de bunătatea lui. Chipul tatălui îl 
determină să se întoarcă. Când îl vede venind mizerabil, ca un penitent zdrentáros, tatăl aleargă 
spre el şi-l imbrátigeazá. Nici măcar nu-i dă voie să-şi mărturisească regretul. Dragostea sa 
necondiționată acoperă tot trecutul şi-l absolvă instantaneu de orice vină. Împotriva oricărei 
justitii, fiul este reabilitat prin har şi e repus pe loc în postura demnă de fiu, în atmosfera de 
bucurie generală. 

Rásturnare 


Unde-i dreptatea? Într-adevăr, harul este contrar gândirii omeneşti, axate pe „dreptate”. 
Filosofii greco-romani considerau mila şi compasiunea drept defecte de caracter, emoţii 
patologice! Prin faptul că oferă iertare nemeritată, mila desfiinţează justiţia. În consecință, mila 
trebuie eliminată. Cetăţenii romani îşi învățau copiii să-şi reprime impulsul milei prin exercitii 
bărbăteşti: luptele din arenă. Până şi luminatul Platon nu găsea altă soluție pentru handicapati şi 
cerşetori decât izgonirea lor (Platon, Republica) În acest context vine lisus şi răstoarnă tot 
sistemul omenesc de valori. 

Prea frumos ca să fie crezut? Poate. Mintea omului se poticneşte în mărimea harului. 
„Chiar aşa? Pe degeaba? Imposibil.” 

Este aceeaşi reacție pe care a avut-o lumea cu ocazia experimentului unui milionar 
japonez din Nagoya. Într-un spaţiu public aglomerat, milionarul a deschis o valijoară plină cu 
bancnote: „Hai, luaţi! E gratis!” Oamenii priveau peste umăr şi mergeau mai departe, gândind: 
„Aş! Păcăleală. Bani falşi... Că doar cine-ti dă degeaba?” Câţiva copii naivi şi-au umplut mâinile 
şi au fugit, scăpând bancnote pe jos. O singură femeie s-a apropiat şi a întrebat: „Ce obligație am 
în schimb?” „Niciuna. E pe degeaba...” Femeia s-a uitat lung, a clătinat din cap şi a plecat mai 
departe. Înainte să vină cerşetorii, singurii care ar fi fost voioşi să golească valiza, a apărut politia. 
Până la lámurirea cazului, l-au aruncat pe milionar la zdup. 

Indiferent dacă e crezut sau nu, Hristosul de pe cruce e tot acolo, în „punctul zero” al 
istoriei. Monumentul răstignirii este pledoaria unui Dumnezeu-Dragoste, cu mâna întinsă către 


oricine. Până la evenimentul Golgota, Dumnezeu putea fi 
bănuit cá ar fi justitiar şi aspru. Dar, prin rástignirea 
Fiului Sáu, Dumnezeu Se arată aga cum este: o iubire fără 
de margini şi fără condiții. Ca să nu existe dubii, lisus a 
rostit tare: „Cine M-a văzut pe Mine L-a văzut pe Tatăl” 
(Ioan 14:9). „Nimeni nu vine la Tatăl decât prin Mine!” 
(loan 14:6) Iar accesul este liber: „Pe cel ce vine la Mine, 
nu-l voi da afară!” (loan 6:37) 


Oferta este chiar pentru oricine? Chiar şi pentru păcătoşi? 
Chiar şi duşmanii 


Afşin, născut în Iran, era militant islamist. Făcuse stagiul de pregătire în taberele 
Hezbollah. Sensul vieţii lui era moartea „necredincioşilor”. Pentru cauza Islamului, era gata de 
jertfa supremă! Plecat în misiune, în Malaysia, a fost prins şi închis. Temnita n-a făcut decât să-i 
ascută zelul pentru Islam. La fiecare zece zile, Afşin termina de citit integral Coranul. Cu un 
puternic simt al misiunii, zilnic îi strángea pe deţinuţi ca să-i îndoctrineze în islamism. Dedicarea 
sa excepțională i-a adus puteri paranormale. Blestemele lui loveau nemilos. Devenise de temut. 

Într-o zi, pe când era la izolare, singur în celulă, Afsin l-a văzut pe Satana venind spre el. 
Îngrozit si prins la colt, a strigat fără să se gândească: „Lisuse, dacă existi, scapă-mă!” Pe loc, 
Satana a dispărut. În clipa următoare, Afşin a rămas consternat: „Oare de ce-oi fi strigat eu la 


38 


lisus, şi nu la Mahomed? Şi”, ceea ce l-a mirat şi mai mult, „de ce m-a ajutat Iisus pe mine, un 
musulman?” 

Timp de două săptămâni s-a zvârcolit, postind şi cerându-i lui Allah să-l lumineze. La 
sfârşitul postului, o prezență supraomenească i-a umplut celula. Copleşit de slava divină, Afşin 
s-a aruncat la pământ. Dar o povară ciudată, povara vinovátiei, îl apăsa cumplit. Simtea cá va 
muri. „Allah! Iartá-má, iartă-mă!” a continuat el să implore, minute în şir. Pe când era cu fata la 
pământ, a simțit pe umăr atingerea divină. Si o voce i-a vorbit: „Te iert!”. 

Instantaneu, apăsarea vinei i-a fost ridicată. Numai că Afşin şi-a amintit de un text din 
Coran care spune că nimeni nu ştie dacă este iertat până în clipa morţii. Si-atunci, confuz, a 
întrebat: „Cine eşti Tu care ierti de pe acum?” Vocea i-a răspuns: „Eu sunt calea, adevărul şi 
viața” (Ioan 14:6). „Dar care-Ti este numele?” „Numele Meu este lisus Hristos.” 

Ajuns în punctul acesta, filmul se rupe. Afşin, care-şi povesteşte convertirea în faţa 
camerei de luat vederi”, începe să plângă. Printre lacrimi, poti auzi: „Au trecut optsprezece ani 

de-atunci... Dar nu pot să uit iubirea Sa... Sunt iertat 


Superdinamita 


Ceea ce mintea omenească socotește „eroism gratuit”, sau „sacrificiu absurd şi inutil”, se 
arată practic a fi singura forță autentică în stare să schimbe omul. După o simplă lege fizică, orice 
acțiune determină o reacție. Dacă harul şochează, reacția este la fel de şocantă. 

Anne Rice este una dintre cele mai prolifice scriitoare ale genului gotic (ocult) şi erotic. Ea 
este celebră pentru seria Cronica Vampirului (cu peste 80 de milioane de exemplare vândute). 
Atee de-o viață, la cincizeci si cinci de ani (in 1996) a cunoscut o întoarcere de o sută optzeci de 
grade spre creştinism. În 2004, a anunțat în revista Newsweek decizia de a-şi dedica talentul 
literar exclusiv lui lisus Hristos. Convertirea ei a făcut valuri. Într-un interviu (Time, 6 martie 
2008), Anne Rice explică: „Oamenilor le place să creadă că întoarcerea la Dumnezeu se datorează 
unui accident sau pierderii cuiva drag. În cazul meu, convertirea a fost doar punctul culminant al 
căutării. După bâjbâieli filosofice, într-o după-amiază, pur şi simplu m-a copleşit dragostea lui 
Dumnezeu. Am zis atunci: «Te iubesc. Vreau să mă întorc la Tine.»* 

Mărturia ei ne duce la o axiomă: „Doar iubirea naşte iubire”. Iubirea obligă. Este lecţia pe 
care o tot descoperă oamenii. A descoperit-o şi Lee Strobel, avocat şi jurnalist ateu, devenit unul 
dintre cei mai străluciți apologeti ai lui Hristos. La data când era încă reporter la Chicago Tribune, 
a asistat într-un tribunal la o fază care l-a lăsat perplex. 

La vârsta de opt ani, când băieții se joacă cu masinutele, Ron era deja arestat pentru ultraj 
cu ciocanul. După abandonul şcolar, s-a apucat de făcut comerț cu droguri. Inteligent şi malefic, 
Ron a ajuns locotenentul unei bande de gangsteri din Chicago. Într-o zi, Bob, şeful bandei rivale, 
l-a împuşcat mortal pe unul dintre prietenii lui Ron. Atunci, el a jurat răzbunare. Ocazia a venit 
într-o noapte când Ron i-a zărit pe adversarii săi ieşind din bar. Bob nu era între ei. În schimb era 
fratele lui, Gary. Cu mişcări de panteră, Ron l-a prins, i-a pus pistolul în piept şi a tras. Dar arma 
n-a luat foc. Înconjurat de doisprezece gangsteri furioşi, Ron a mai tras un foc în aer, detunătura 
împrăştiindu-i. Apoi a tras din nou în Gary, lovindu-l în piept şi culcându-l la pământ. Ca să-i dea 

şi lovitura de grație, i-a pus țeava la tâmplă... „Te rog, nu trage! Nu mă omorî!” Neînduplecat, 


Ron a apăsat trágaciul si... „clic”: nu mai erau gloanțe. Tocmai atunci sosea si politia. Ron l-a 

lásat pe Gary si a fugit. Un nou dosar ar fi insemnat o condamnare de cel putin douázeci de ani. 
Împreună cu prietena sa, Ron a fugit in Canada, unde s-a angajat la o prăvălie. Noii săi colegi erau 
buni creştini. Influenţa lor l-a condus treptat pe Ron la lisus Hristos. Viaţa lui s-a schimbat. 
Prietena lui s-a convertit şi ea. Apoi s-au căsătorit şi li s-a născut o fetiță. 

Trecuseră de-acum ani buni. Ron devenise un muncitor model şi un cetăţean respectabil. 
Ceva însă îl măcina. Deşi cazul lui fusese clasat, simțea cá nu mai putea trái în minciună. Si a 
hotărât să se autodenunte. „Eram de față când a fost adus în instanță”, scrie Strobel. „Spre 
deosebire de alti acuzaţi, care mereu caută tertipuri şi şmecherii ca să scape, Ron s-a uitat drept în 
ochii judecătorului şi a spus: «Da. Sunt vinovat. Dacă trebuie să merg la închisoare, e OK. Dar am 
devenit creştin. Şi lucrul pe care trebuie să-l fac este să-mi recunosc fapta şi să cer iertare. E rău 
ce-am făcut. Sincer, imi pare rău.» “ 

„M-a dat gata”, continuă Strobel. „Ce vedeam nu era un creştinism cosmetizat. Am fost 
atât de intrigat, încât n-am putut să nu-l întreb despre credinţă. Şi, când mi-a povestit cum l-a 
schimbat lisus din gangster în credincios autentic, mi-a câştigat toată încrederea.” Până şi 
judecătorul a considerat cá Ron nu mai reprezenta un pericol şi l-a eliberat condiționat: „Du-te 


acasă, la ai tăi!” 
Dumnezeu pentru cei fără speranță 


Din tată în fiu, omul de pe stradă a învățat că Dumnezeu îi iubeşte pe cei buni si 
respectabili, pregătindu-le Paradisul. Dar celor răi, le pregăteşte focul. Exemplul lui Iisus, 
dimpotrivă, te uimeşte prin simpatia Sa pentru cei răi, cei pierduţi si fără speranță. Iisus îi caută şi 
Se atinge de samariteni şi de soldati romani, de prostituate şi vamesi, de vagabonzi si leprosi, de 
indráciti si tâlhari - rebuturile societății, toti aflați dincolo de hotarul speranței. Ceea ce surprinde 
în creştinism este că harul lui Dumnezeu răstoarnă sistemul de valori al lumii $1 dă avantaj exact 
perdantilor: celor slabi şi ratati. Tocmai victimele si neputinciosii ajung eroi. Prin faptul că S-a 
coborât până la ei, Iisus a devenit agentul readucerii lor la masa fiilor si fiicelor lui Dumnezeu. 
Pare neverosimil, dar este adevărat. 

Nicky Cruz s-a născut în Porto Rico, într-o familie săracă si numeroasă, cu optsprezece 
copii. Părinții lui erau satanişti. Cu sufletele întunecate de ocultism, îşi tratau copiii cu bestialitate 
şi cu bătăi până la sânge. Într-o ocazie, pe când se afla în transă, mama lui l-a dedicat pe Nicky 
drept „fiu al Satanei”. În acest infern, la trei ani, Nicky avea deja o inimă plină de venin si ură. 

„Am să má port cu ceilalți la fel cum s-a purtat şi mama cu mine 
Satisfactia lui era să-i facă pe alţii să sufere. 

La cincisprezece ani, Nicky a plecat definitiv de acasă. La 
şaisprezece, a dorit să intre în temuta bandă ,,Mau-Mau", care 
teroriza Brooklynul. Ceremonia de iniţiere a constat într-o bătaie 
atât de cruntă, încât zece zile nu s-a putut mişca. Dar a rezistat stoic 
Şi, treptat, şi-a luat revanşa. După numai şase luni, Nicky s-a 
impus: mai întâi în faţa bandei sale, care l-a pus căpitan, apoi, în 
fata celorlalte bande. Mau-Mau devenise stăpânul străzilor şi 
coşmarul poliției. 

Dedat la droguri, alcool şi violență, Nicky era totuşi adânc nefericit. Simtámántul 
singurátátii il devora. Se simtea pierdut. Cánd, in urma unui conflict de stradá, unul dintre 
prietenii săi a murit in braţele sale, Nicky s-a întâlnit cu spectrul morții. Un pesimism adânc l-a 
măcinat săptămâni de-a rândul. 

A fost de multe ori închis. Odată, speriaţi de sălbăticia lui, poliţiştii l-au supus unui 
consult psihologic. După cinci şedinţe, psihologul i-a spus exasperat: „Există o latură întunecată 
în viaţa ta pe care n-o poate pătrunde nimeni. Vei ajunge drept pe scaunul electric, în iad. Băiete, 
pentru tine nu mai există nicio nădejde!” 

Într-o seară, pe când era din nou în libertate, banda lui a fost vizitată de un bărbat subtirel, 
David Wilkerson. Fără teamă, omul le-a vorbit despre lisus. Nicky l-a izgonit ca pe un câine. 
Omul însă nu pleca. „Dumnezeu are puterea să-ți schimbe viaţa.” Nicky a început să-l injure cu 
voce tare. Apoi l-a lovit şi l-a scuipat în față: „Nu cred în ce spui. leşi afară de aici!” Spre 
surprinderea lui, Wilkerson i-a replicat: „Poţi să mă tai în o mie de bucăţi şi să mă arunci în 
stradă. Dar fiecare bucăţică va continua să te iubească.” La câteva ore după ce fusese bătut, 
Wilkerson s-a întors din nou în bârlogul lor. Nicky l-a luat iarăşi la bătaie, i-a pus şi pistolul la 
tâmplă... Wilkerson nu reacționa deloc. Doar i-a zâmbit, a îngenuncheat şi s-a rugat pentru Nicky 
şi camarazii lui. Întâlnirile cu Wilkerson l-au dat peste cap. „Timp de două săptămâni n-am putut 
dormi”, mărturisea Nicky. „Mă gândeam numai la dragoste.” 

Ceva mai târziu, Nicky a auzit cá Wilkerson tinea o serie de întruniri de evanghelizare 

într-un... ring de box. „Să mergem şi să facem puţin circ!" Când a ajuns în arenă, atmosfera l-a 
impresionat. Apăsat de sentimentul vinei, Nicky a încercat să îndruge un soi de rugăciune. După 
cântecele de deschidere, Wilkerson i-a solicitat chiar pe Nicky şi pe oamenii lui, temutii Mau- 
Mau, să treacă printre rânduri şi să strângă colecta. Băieţii au sărit în picioare şi şi-au luat rolul în 
serios: „Scoate banii, altfel o incurci!" Pe când se îndrepta cu coşul plin spre ring, Nicky a trecut 
pe lângă o uşă laterală deschisă. „Hai să dispar cu banii!” Dar nu. Faptul că cineva îi arătase 
încredere l-a făcut să renunţe. 

Predicatorul vorbea simplu, dar cu o putere neobişnuită despre lisus şi moartea Lui pentru 
păcatele noastre. În momentul culminant, Wilkerson i-a invitat în faţă pe cei care doreau să 
înceapă o viaţă nouă cu lisus. Nicky s-a ridicat. Câţiva dintre bandiți l-au urmat. „Eram copleşit. 
Plângeam... şi erau tot mai multe lacrimi şi durere, până când am cedat. L-am lăsat pe lisus să mă 
ridice. «Iartá-má!» l-am zis. «lartă-mă...» Era pentru prima oară când îi spuneam cuiva «Te 
iubesc». Eram născut din nou. Eram un copil al lui Dumnezeu.” 

A doua zi după eveniment, Nicky a dat lovitura! Cu câţiva dintre bandiții săi, a apărut în 
uşa poliției. Copoii au dus mâna la centură. „Nu e cazul! Am venit doar să vă predăm armele.” 
Poliţiştii i-au prins, le-au luat bátele, pumnalele şi pistoalele. Apoi, nedumeriti, i-au întrebat: „Ce 
se întâmplă?” Când Nicky le-a povestit de Wilkerson şi convertirea lor, au trimis după Wilkerson 
şi l-au adus în cătuşe. Se temeau de o capcană. În urmă, s-au lămurit şi le-au dat drumul tuturor. 
Dezmembrarea bandei Mau-Mau a vuit în tot New Yorkul, până departe. 

Curând după aceea, Nicky s-a apucat de studiul Bibliei, s-a înscris la un colegiu teologic. 
A devenit predicator şi s-a întors în mahalalele în care operase mai înainte. Aici a condus la 
Hristos mii de suflete rătăcite, printre care şi pe noul şef Mau-Mau cu câţiva dintre băieții săi. 

La peste şaptezeci de ani câți are, Nicky continuă să bântuie prin lumea interlopă şi să aducă 
speranţă celor pierduţi.” 

Cine pe cine caută? 


„Unele lucruri sunt iubite pentru că au valoare. Altele au valoare pentru că sunt iubite.’ 


Pentru că am fost iubiți pe când eram vrăjmaşi (Romani 5:5.10), fiecare dintre noi a căpătat o 
valoare inestimabilă care nu poate fi luată, egală cu prețul plătit, cu Iisus Hristos. Fie că apucăm 
mâna întinsă, fie cá zăbovim în păcat, valoarea pusă asupra noastră ÎL face pe Dumnezeu să ne 
caute statornic, chiar si în cel mai decăzut context. Ca şi Wa/do din poze, indiferent de 
circumstanţe, El rămâne mereu acelaşi. Nimic nu-L poate întoarce din hotărârea de a ne găsi. 

Hilda s-a născut într-o familie amărâtă din Costa Rica. De prea multă sărăcie, pe când 
avea patru ani, mama ei a vândut-o unui patron de bordel. La vremea când copiii mergeau la 
şcoală, Hilda lucra în cea mai înjositoare ocupaţie. Banii pe care îi câştiga îi lua mama. Când 
privea fetele de pe stradă, se simţea murdară şi ruşinată. Îşi găsise refugiul în alcool şi cocaină. 
Încă adolescentă, Hilda a născut doi copii pe care 1 i-a luat mama ei ca să-i crească: „Eşti prea 
întinată ca să-i tii." Dar, de dragul copiilor, ocupația ei a căpătat un sens: să le asigure puilor un 
trai mai bun. 

Într-o zi, un client nemulţumit a maltratat-o cu o bâtă de baseball într-un hal fără de hal. În 
stare critică, au dus-o la spital. Pendulând între viaţă şi moarte, Hilda era torturată de gândul 
sinuciderii. Şi totuşi, ceva sau Cineva îi aprindea în suflet un licăr de speranță. Căzând pe 
genunchi, Hilda a îngăimat o rugăciune, în legea ei: „Doamne, dacă exişti cu adevărat, scapă-mă 
din bordel! Ajută-mă să ajung o mamă adevărată pentru copilaşii mei.” 

lar Dumnezeu, care este incredibil de aproape de orice suflet zdrobit, i-a răspuns pe loc 
printr-o viziune. În fata ochilor ei deschişi, a apărut un text: „Caută Fundaţia «Rahav»*. În putina 
ei ştiinţă de carte, Hilda a reuşit să descifreze textul, dar nu-l pricepea. Ce-i aia „fundaţie”? Ce 
înseamnă ,Rahav"? ,Rahav" nu este cuvânt spaniol... Destăinuindu-se unei infirmiere 
binevoitoare, aceasta s-a apucat să caute în cartea de telefoane. Si, ia te uită! Fundaţia „Rahav” 
figura în carte. 

Hilda a sunat lung, lung. De la capătul firului nu răspundea nimeni. Când pierduse 
nădejdea, s-a auzit o voce de femeie: „Sunt Mariliana. Cu ce te pot ajuta?” Era chiar directoarea 
fundaţiei care ajuta victimele prostituţiei. Fiind o zi de luni, fundaţia era închisă. Mariliana trecuse 
pe la sediu doar aşa, din întâmplare, să ia nişte documente... Tocmai atunci a sunat şi telefonul! 
„Vă rog, ajutati-má! Sunt pe moarte şi nu ştiu ce să fac...” a soptit Hilda. „Fii liniştită! Te vom 
ajuta să scapi!” Prompt, Mariliana a scos-o pe Hilda din spital, a dus-o acasă la ea, 1-a legat rănile, 
a pus-o într-un pat curat şi i-a promis că nimeni nu-i va mai face niciun rău. Apoi i-a povestit şi 
despre Rahav din Biblie, prostituata care a devenit o eroină. În lunile care au urmat, Mariliana a 
invátat-o rosturile vieţii demne, alături de Iisus.?? 

Istoria Hildei descoperă ceva extrem de important, cu privire la găsirea lui Dumnezeu. 
Odată, C. S. Lewis, cunoscutul ateu britanic convertit la creştinism, a fost întrebat de o tânără cum 
ar putea să-L găsească pe Dumnezeu. Lewis i-a răspuns: ,,N-ag putea să vá dau niciun sfat, pentru 
că niciodată eu nu L-am găsit pe Dumnezeu. Întotdeauna s-a întâmplat invers. El era vânătorul si 
eu, căprioara...” 

Harul, această fântână de iubire şi putere, îl atinge şi îl transformă pe orice om. Şi „nimeni 
nu este atât de stricat, nimeni n-a căzut atât de jos, încât puterea harului lui Dumnezeu să nu mai 

poată lucra asupra lui. În toti aceia care se vor supune lucrării lui, se va sádi un nou principiu de 
viatá; iar chipul lui Dumnezeu, pierdut prin pácat, trebuie sá fie refácut in omenire." (Ellen White, 
Parabolele Domnului Hristos, 1993) 


Un Dumnezeu de aproape 


În tumultul de probleme, în haosul de lucruri si oameni care îmi asediau viaţa, îmi ardea 
sufletul de dorul după cineva căruia să-i pese de mine. Piaţa ofertelor mă încânta cu dumnezei 
după gust: mai vechi sau moderni, astrali sau telurici, mistici sau rezonabili. De unii m-am alipit. 
Altora le-am slujit. Dar când L-am întâlnit pe Iisus Hristos, tot ce era in mine a strigat: „EI e!" În 
lisus am găsit dragostea după care tânjeam, neprihănirea pe care mi-o doream, viitorul pe care-l 
visam. Şi, măcar cá eram neputincios şi mizerabil, „El S-a plecat spre mine, mi-a ascultat 
strigătele. M-a scos din groapa pieirii, din fundul mocirlei. Mi-a pus picioarele pe stâncă şi mi-a 
întărit paşii. Mi-a pus în gură o cântare nouă, o laudă pentru Dumnezeul nostru...” 

(Psalmii 40:1-3) 

Experiența mea nu este „a mea”. Ea aparține oricui vrea să se lase găsit la nivelul zero al 
abdicării. Este a celor care nu se mai mulţumesc cu nimicuri şi care sunt avizi după viaţă şi 
fericire. 

CAPITOLUL 4 


Fructul din mána Evei 


Dacă Dumnezeu nu există, totul este permis. 
Dostoievski, Prati? Karamazov 


La un seminar de „dileme morale” susținut la Universitatea Göttingen, Germania, 
profesorul a deschis ora cu câteva ştiri fulminante: Revista EU Times din 20 iunie 2009 anunţa 
lansarea a două broşuri pentru părinţi, de iniţiere în... pedofilie. Prima îi viza pe copiii de la unu la 
trei ani, iar a doua, pe cei între patru şi şase ani. Broşurile au fost editate de Centrul Federal 
German pentru Educaţie Sănătoasă, sub egida Ministerului Educaţiei. Apoi profesorul a anunțat 
tema zilei: „Este pedofilia acceptabilă moral sau nu?” Le-a mai dat câteva date: în 2002, Los 
Angeles Times premia cartea Dăunător minorilor să-i protejezi de sex, de Judith Levine; in 1993, 
însuşi ONU conferea statut consultativ Asociaţiei Internaţionale a Homosexualilor şi Lesbienelor, 
ce îngloba şi Asociaţia Americană pentru Dragoste între Bărbat şi Băiat (NAMBLA)... Care a fost 
răspunsul studenților? Ca să fie în ton cu vremea, au pledat pentru liberalizare. 

Societatea secolului XXI este însă împărțită. Dileme mari, 
deşi nerezolvate, au fost deja trangate politic în Europa. Începând 
din 1967, a început să fie legalizat avortul (Anglia); din 1989 - 
uniunile homosexuale (Danemarca); din 2001 - toată gama de 
droguri, inclusiv heroina (Portugalia); din 2002 - euthanasia sau 
sinuciderea asistată (Olanda)... Să nu mai amintesc de zoofilie, 
legalizată prima dată pe vremea Revoluţiei Franceze (1791). 

Ce mai e „bine” şi ce e „rău”? Mai există „morală”? Sau 
doar „modă”? Şi ce să facem cu conştiinţa noastră de formaţie 


iudeo-creştină? 


Unde-i nordul? 


„Ehei, oamenii se schimbă şi, odată cu ei, şi legile.” După Sigmund Freud, morala este o 
rezultantă a experienţei umane. Ca atare, ea s-a dezvoltat în timp, în funcție de cadrul istoric, şi va 
continua să progreseze. Ca şi normele estetice, de frumuseţe, preceptele morale se demodează. 

Când a apărut, Dacia 1100 era întruchiparea elegantei. Azi pare caraghioasá. La fel o fi şi 
cu morala. Cu câteva decenii în urmă, jocurile de noroc erau interzise prin lege. Acum, guvernele 
controlează loteria. Înainte vreme, concubinajul era o ruşine. În anii 1950, când actriţa Ingrid 
Bergman a născut un copil fără să fi fost căsătorită, indignarea a fost atât de mare, încât au 
izgonit-o de la Hollywood. Azi, coabitarea fără căsătorie e OK. Înainte era de neconceput să 
înceapă ora de clasă fără rugăciune. Azi, e ceva anacronic. Chiar în SUA, tara puritanilor, Biblia 
şi rugăciunea au fost repudiate din şcoli prin lege (din 1962). 

Pe vremuri, numele marchizului de Sade (de la el vine cuvântul ,,sadism"), de nenumărate 
ori întemnițat pentru perversiune şi violență sexuală, trezea oroare. Ideile sale, ca: „Nu există 

niciun act care să fie criminal în sine”; „Singura cale către inima unei femei este tortura"; „Ca să 
cunoşti virtutea, trebuie mai întâi să exersezi viciul”, erau considerate monstruoase. Azi, o parte 
din lumea intelectuală îl ovationeazá drept „spiritul cel mai liber care a existat vreodată” (G. 
Apollinaire), „omul cel mai lucid şi pur al timpului” (Paul Eluard), „un mare moralist” (Simone 
de Beauvoir). 

Dacă cineva pune totuşi în discuţie ,,morala", de îndată este apostrofat: „Care morală?” 
Acesta era şi argumentul nazistilor la procesul de la Nürnberg: „Pe ce temei impuneti voi, 
americanii, morala voastră specifică împotriva moralei unei alte naţiuni suverane? Ce drept are 
cultura voastră să dicteze unei alte culturi ce este binele? Cine vă dă dreptul să stabiliți repere 
morale? Voi ne impuneti morala voastră doar pentru că sunteți învingătorii.” 

Culturile diferă. Ca atare, şi morala. După Biblie, 
a ucide este rău. După Bhagavad-Gita, lucrurile stau 
altfel. Când viteazul Arujna urma să se lupte cu frații 
săi, zeul Krişna vine să-l încurajeze: în Brahman, binele 
şi răul se contopesc, sunt totuna. Deci nu-ți face 


probleme..." 

În vidul de repere morale, apar oferte la zi. Robert Greene a rezumat practicile celor mai 
redutabili indivizi din istorie într-un ghid de reguli amorale, Cele 48 de legi ale puterii ^. Între ele 
găseşti: „Învață cum să-i tii pe oameni dependenţi de tine.” „Pozează ca prieten, dar lucrează ca 
spion.” ,,Loveste întotdeauna păstorul, şi oile se vor risipi.” 

La o aşa gândire, confuzia în ale moralei devine „normală”. Jurnalul US News notează că 
20% dintre studenţii unei anumite facultăți americane consideră că Holocaustul, sacrificiile 
umane, epurările etnice, sclavia etc. n-ar trebui condamnate moral, întrucât „nimeni nu are dreptul 
să critice vederile morale ale unui alt grup sau ale unei alte culturi.” 

Cinic, Napoleon, după ce a promulgat „Codul lui Napoleon” (1804), spunea: „Nu sunt un 
om de rând. Ca atare, legile moralei nu mă privesc.” 


In numai cincizeci de ani 


Peter Kreeft, profesor de filosofie la Universitatea Boston, după ce a comparat starea de 
fapt din peisajul american de azi cu cel de acum cincizeci de ani, a exclamat îngrozit: „Ce s-a 


p A "PSP š 00944. 
întâmplat în ultimii cincizeci de ani?” 


Raportul său, completat de studiile lui W. Benett (1995) şi 
G. Barna (2000), indică un dezastru naţional: 
* rata divorţului a crescut cu 40096; 
= rata violenţei a crescut cu peste 560%, iar rata violenţei juvenile, cu aproximativ 5.00096; 
* graviditatea la fetele de 10-14 ani a crescut cu peste 400%; 
= criminalitatea liceenilor a crescut cu 995%; 
* rata sinuciderilor la tineri, cu 200%. 
Dacă in 1944, New York-ul înregistra 3% naşteri nelegitime, 98 de prunci abandonaţi şi 
44 de ucideri cu arma, fapt pentru care era considerat un loc rău famat, după cincizeci de ani, în 


acelaşi oraş se înregistrau 48% naşteri nelegitime, mii de bebeluşi abandonaţi, unii chiar la 

tomberon, si 1.499 de victime ale violentei armate. Cu un asemenea raport, New York-ul 
dovedeşte cá este un oras „liber de prejudecăţi”... 

Ín 1950, problemele cele mai mari cu care se confruntau scolile erau guma de mestecat si 
scuipatul pe jos. Astăzi sunt drogurile, armele de foc, violenta şi promiscuitatea. 

Statisticile - e drept, cele americane, pentru că in România lipsesc - sunt doar un indicator 
a ceea ce se întâmplă pe scară globală. Doar în ultimii cincizeci de ani s-au înregistrat 152 de 
războaie majore, cu 23 de milioane de morti - dublu față de Primul Război Mondial şi dublu față 
de numărul victimelor din secolul al XIX-lea. Doar în ultimii zece ani, 2 milioane de copii au fost 
ucişi şi alte 5 milioane de copii, mutilati pe viață. Intrigat, jurnalistul Malcolm Muggeridge nota: 
„Depravarea umană este faptul cel mai empiric şi mai simplu de verificat, dar şi afirmația cel mai 
crâncen negată de intelectualii noştri.” 


In căutarea cauzei 


Cum de s-a ajuns aici? Ceea ce s-a întâmplat în ultimii cincizeci de ani s-a copt cu mult 
timp înainte. Renaşterea italiană, cu nostalgia ei după cultura Greciei antice, a pus pentru prima 
oară la îndoială legitimitatea Bibliei, ca reper moral absolut. I-au urmat Iluminismul, Revoluția 
Franceză, marxismul... ca să amintesc doar mişcările cele mai cunoscute. În toate acestea, s-a 
căutat o alternativă „mai prietenoasă” pentru legea „prea restrictivă” a lui Dumnezeu. Şi a fost 
găsită în formularea lui Aristotel: „Legea naturală”. 

În lipsa revelatiei lui Dumnezeu, filosoful şi-a propus să găsească ce e bine şi rău, doar 
prin observarea naturii, inclusiv a naturii umane. Aşa a identificat el un set de legi universal 
valabile, ca de exemplu: să nu furi, să nu ucizi... Cu timpul, „Legea naturală” a devenit un alt 
„dumnezeu”. ,,Natura" a fost luată ca etalon, iar raţiunea omului, ca autoritate finală. Strigătul lui 
Jean Jacques Rousseau: „Înapoi la natură!” i-a înflăcărat pe gânditorii francezi. Pe acelaşi model 
al naturii şi-au construit şi marxiştii utopia lor. Doctrina lor afirmă că omul este bun din naştere şi 
că societatea este cea care îl strică. Schimbarea societăţii e ceea ce îi va permite omului să-şi 
dezvolte bunătatea naturală. Chiar aşa stau lucrurile? 


Vecini” 


După stingerea grozăviilor celui de-al Doilea Război Mondial, mulți au încercat să rezolve 
o enigmă: Cum de un popor atât de luminat, ca poporul german, care a dat lumii cei mai străluciți 
muzicieni, literati, filosofi şi savanți, a putut să decadă până la nivelul atrocităților naziste? 
Vina a fost dată pe „propagandă” - maşinăria de spălare a creierului -, care a dospit în media 
germană cu mai bine de zece ani înainte să apară Auschwitz. Teoria „propagandei” a fost de 
curând spulberată de scriitorul polonez Jan Gross, în cartea sa, Vecini (2001). 

Cele relatate s-au petrecut în Jedwabne, un orăşel de 3.000 de locuitori în Polonia centrală. 
După semnarea pactului Ribbentrop-Molotov (în 1939), prin care Rusia şi Germania îşi anexau 
câte o jumătate din Polonia, Jedwabne a căzut exact la mijloc, în fâşia-tampon dintre cele două 
teritorii ocupate. Nici la ruşi, nici la nemți. În orăşel trăia, de câteva secole, o comunitate 
evreiască puternică, de circa 1.600 de suflete, într-o paşnică simbioză cu polonezii. Împreună 

munceau, împreună îşi sărbătoreau datinile şi îşi dădeau fiii şi fiicele în căsătorie unii altora. Aici 
nu ajunsese propaganda lui Hitler. 

La 22 iunie 1941, Hitler a declarat război Rusiei şi a năvălit în teritoriul polonez ocupat de 
ruşi. La numai zece zile după ce naziştii au intrat în Jedwabne, s-a întâmplat inimaginabilul: 
polonezii din localitate i-au masacrat pe toti cei 1.600 de evrei într-o singură zi. Cei care au scăpat 
de topoare şi furci au fost mánati într-un hambar si li s-a dat foc. N-a rămas niciunul. Cum a fost 
posibil aşa ceva? 

Autorul, urmaş al celor masacrați, a găsit răspunsul: Nemţii le-au spus polonezilor doar 
atât: „Puteţi să le faceţi orice...” Si, pentru că le-au poftit fermele, uneltele, casele, banii, 
bijuteriile şi câte mai aveau evreii, bunii lor vecini şi-au slobozit pornirile naturale, atât de 
umane". Ca de fapt si multi alții în situaţii similare. 


Omul-lup 


Idealistii ar dori să creadă cá Jedwabne a fost un caz izolat. Că omul, la urma urmei, n-ar 
fi chiar atât de rău... 

Ziua de marti, 6 octombrie 1969, a marcat un cataclism în istoria oraşului Montreal, 
Canada, sub numele de ,,Martea neagră”. N-a fost nici asteroid, nici potop... Doar cá, în acea zi, 
poliția a făcut grevă şi nu s-a prezentat pe teren. Timp de 24 de ore, Montrealul, cu o populație de 
un milion şi un sfert de locuitori civilizati, a fost în haos. Peste 1.000 de magazine au fost prádate. 
Oameni din toate categoriile sociale: puşlamale, tárgoveti, domni bine... furau la greu, unii cu 
mâna goală, iar cei mai isteti, cu camioneta. Cine li se împotrivea era bătut sau omorât. Teama de 
pedeapsă fiind abolită, a ieşit din nou la iveală „arama” naturii umane. 

În 1926, Comisia pentru crimă a Statului Minnesota (SUA) a fost mandatată să 
investigheze fenomenul infracțional, ca să elaboreze o metodologie de combatere eficientă. 
Preambulul raportului începe cu o neobişnuită descriere a condiţiei umane. Pentru umorul pe 
care-l contine, redau câteva fragmente: „Fiecare nou-născut îşi începe viaţa ca un mic sălbatic. El 
este cu totul egoist, egocentric. El vrea tot ce vrea şi când vrea: biberonul, atenția mamei, jucăria 
frátiorului, ceasul tăticului. Îndrăzneşte numai să nu i le dai o singură dată şi-l vei vedea 
dezlántuindu-se cu o furie şi o agresivitate care te-ar putea ucide, dacă n-ar fi atât de neajutorat. 
Nou-născutul este corupt. N-are morală, nici cunoştinţe, nici îndemânări. Aşa se face că toti 
Copiii, nu doar unii, sunt născuţi delincventi. Dacă i s-ar permite pruncului să rămână în lumea sa 
egocentrică şi să-şi dea frâu liber pornirilor, împlinindu-i-se toate dorinţele, fiecare copil ar deveni 
hot, criminal sau violator.” 

Concluziile comisiei n-au fost ultimul verdict privitor la conditia umaná. Ín anii 1950, doi 
psihologi au condus un studiu de 17 ani, pentru identificarea factorilor din afara omului care 
provoacá infractiunea umaná. Dupá intervievarea a sute de detinuti, rezultatele au rásturnat teoria. 
Concluzia lor poate fi redată într-o singură frază: „Actul criminal nu este rezultatul sărăciei sau al 

nedreptátii sociale, ci e rezultatul alegerilor greşite ale individului."" Exact la aceleaşi concluzii 


ajung alti doi profesori de la Harvard: „Cauza infracțiunii este lipsa unei educatii morale adecvate 
în anii formativi, în special în perioada 1-6 ani.” 
Când zic ,,educatie", nu má refer deloc la bombardarea minţii cu informaţii, ci la remodelarea 


naturii rele a omului într-un caracter bun. 

„Legea naturală” - bună sau rea? 


Într-un fel e adevărat că, în natură, Dumnezeu i-a lăsat omului indicii generale de 
comportament social. Ceea ce se pierde însă din vedere este că natura, în ansamblu, a fost şi ea 
mutilată de procesul de degradare şi corupție, numit „păcat”. Pe lângă lucruri pozitive, natura 
dovedeşte cruzime, violență, lipsă de empatie, atitudini născute dintr-un egoism rapace. 
„Popândăii îşi devorează în mod obişnuit puii. În clanul hienei, 
nou-náscutul cel mai puternic îşi mănâncă fraţii gemeni în mai 
puţin de o oră. Natura oferă prea puţine exemple de egalitarism 
sau monogamie."^" 

Cum observa Darwin însuşi, legea naturii este „legea junglei”, 
„legea ego-ului”, motivată de lupta pentru supravieţuire, în care 
cel mai tare îl ucide pe cel mai slab. Filosoful şi moralistul care 


a făcut din „legea naturii” o doctrină, cea a „supraomului”, a 
fost ilustrul Friedrich Nietzsche. Logica lui era: Dacă legea junglei este universală, atunci 
„binele” este „tot ce înalță simtámántul puterii, voinţa puterii şi puterea însăşi în om”. lar răul? „E 
slăbiciunea şi tot ce vine din ea.” La întrebarea: „Care este viciul cel mai dăunător”, el a răspuns: 
„Dragostea pentru cel slab şi neputincios - crestinismul!"^ În consecință, cel puternic e chemat 
să-L extirpe din conştiinţa lumii pe „Dumnezeul de pe cruce”, care este „nenorocirea cea mai 
mare a omenirii”. 

Admiratorii cei mai fideli ai lui Nietzsche, naziștii, au desăvârşit „doctrina supraomului”. 
„Dacă natura este nemiloasă”, spunea Hitler, „atunci noi înşine avem dreptul să fim nemiloşi.” Au 
creat mai întâi un ideal genetic - rasa ariană a supraomului. Ceea ce s-a mediatizat mai puţin este 
că, în numele idealului genetic, naziştii i-au exterminat chiar şi pe germanii „slabi”: pe cei cu 
dizabilități fizice şi retard mental, inclusiv pe unii bătrâni! Apoi au stabilit doctrina dreptului 
exclusiv al rasei perfecte la stăpânirea lumii. Pogromul evreiesc avea să fie doar începutul 
epurării, căci Hitler avea în vedere exterminarea tuturor celorlalte „rase inferioare”. 

Nu-i cazul să-l demonizám pe Hitler ca pe o excepție maleficá. 

Exact pe acelaşi principiu, al legii naturale, generaţiile trecute au justificat viguros sclavia, 
deprecierea femeii, discriminarea... Pe acelaşi principiu al ego-ului, al dreptului de dominare al 
celui puternic asupra celorlalți, se revendică azi dreptul la avort, la homosexualitate, la pedofilie. 
Nu sunt şi ele lucruri „foarte naturale”? Rațiunea umană este mult prea constrânsă de limitele şi 
tradiţiile ei şi mult prea infestată de egoism, ca să poată fi un ghid adevărat. Dacă vrem ca 
omenirea să iasă din căderea ei liberă şi să dăinuie, este nevoie de o morală mai presus de 
„natură”. 


Mai presus de „ego” 


S-a petrecut recent în Uganda. În căutare de lemne de foc, o mamă cu un bebeluş în 
spinare este surprinsă de un leu. Cătunul e departe. Nu este nimeni ca s-o scape. Leul, nervos, se 
pregăteşte să atace. Vocea melodioasă a femeii parcă-l vrăjeşte: „Mai stai, nu sări... Aşteaptă 
puţin...” Cu mişcări liniştite, femeia îşi dezleagă pruncul dormind, îl înveleşte în batic, îl pune 
uşor la umbra unei tufe... Apoi, tot vorbind, se îndepărtează calm, cât mai departe de tufă... Peste 

câteva ore, trecătorii au găsit rămăşiţele unei femei şi, la treizeci de metri, într-un tufiş, un prunc 
plângând de foame. „lată”, au zis ei, „cât de mult l-a iubit...” 

Cazul descris ne conduce spre un popas de reflecţie, privind diferenţa dintre Legea 
naturală şi Legea morală. Spre deosebire de necuvântătoare, care acționează la comanda 
instinctelor, omul este construit astfel încât să fie condus de o lege superioară: Legea morală. 

Legea naturală operează prin instincte şi urmăreşte o singură valoare supremă: 
conservarea - de sine şi a speciei. Ea acționează în funcție de egoism şi urmăreşte să ia, să câştige. 
Legea naturală (instinctul) nu poate fi nici ignorată, nici călcată de natura animală. Ca şi legile 
fizicii, ea poate fi descoperită prin observaţie. 

În schimb, Legea morală operează prin conştiinţă. Ea 
urmăreşte valori care întotdeauna sunt împotriva instinctului de 
supraviețuire. Legea morală acționează altruist, pentru că 
funcționează pe principiul dragostei care se revarsă nu asupra 
siegi, ci asupra altora. Legea morală urmăreşte nu să ia, ci să 
dea. Spre deosebire de cea naturală, Legea morală poate fi şi 
ignorată, şi călcată. În plus, ea nu poate fi cunoscută prin 
observaţie, ci numai prin intuiţie şi prin revelație divină. 

Legea naturală, ca şi legile fizicii, poate fi determinată 
precis. Cât de mult se străduiesc oamenii pentru exactitate reiese 


din modul în care s-a stabilit sistemul metric. În 1799, un 
matematician francez a calculat zece-milionimea distanței dintre Polul Nord şi Ecuator şi a 
numit-o „metru”. Pentru ca nimic să nu-i altereze dimensiunea, „metrul etalon” a fost confecţionat 
din platină pură şi a fost păstrat cu grijă la Paris. După nici o sută de ani, savanții au descoperit cá, 
printr-o eroare de calcul, metrul era cu o fracțiune de milimetru mai scurt, aşa că i-au fixat din nou 
lungimea, bazati pe mărimea lungimii de undă în analiză spectrală a elementului Kripton. Din 
râvnă pentru şi mai multă perfecțiune, metrul-etalon a fost redefinit, în 1989, pe baza unei 
fracțiuni din viteza luminii... 

Este amuzantă strădania acestor calcule sofisticate. Mă întreb: Dacă ştiinţa - cu aplicaţie in 
universul material - cere atâta exactitate, de ce numai morala, zonă mult mai importantă decât cea 
materială, să fie lăsată în confuzie? Este nevoie şi în morală de repere exacte! 


Când Dumnezeu a vorbit 


Evenimentul se petrecea cândva, prin 1445 
î.Hr., în deşertul Sinai, la poalele muntelui, în faţa 
unui popor de evrei abia scápati din robie. După trei 
zile de aşteptare înfrigurată, un nor gros a învăluit 
muntele. Flăcări de foc, tunete şi fulgere, împreună cu 
sunete de trámbitá au creat panică. În acest context 
magnific, Dumnezeu a coborát personal sá dáruiascá 
omeniri ghidul exact al moralei — Decalogul (din 


grecescul Deca — zece şi Logos — cuvânt, ordin). 

„Atunci Dumnezeu a rostit toate aceste cuvinte şi a zis: «Eu 
sunt Domnul, Dumnezeul tău, care te-a scos din tara Egiptului, 
din casa robiei...» (Exodul 20:1.2). 

De obicei, când vine vorba de Cele Zece Porunci, 
mintea se grăbeşte să înşire restricţii: să nu furi, să nu minţi - 
reguli de bun-simt pe care toti le ştim de dincolo, din Legea 
naturală. Dar forța Decalogului constă nu în valoarea a zece 
interdicții, oricât de magistrale ar fi. Ea derivă din introducere: 


» 


„Eu sunt Domnul, Dumnezeul tău”. In orice situaţie, 


imperativul pentru o executare promptă nu derivă din ordinul în 
sine, indiferent de valoarea lui, ci din autoritatea celui care dă ordinul. Una e dacă: „leşiţi, arde 
casa!” o spune un ştrengar, şi altceva, dacă o spune un polițist. 

La sfârşitul lunii iulie 2010, media din toată lumea a publicat o ştire neobişnuită”. Într-un 
magazin din Florida, la o oră liniştită, a intrat un individ. La un moment dat, s-a apropiat de 
casieritá, era singură în magazin, şi a scos un revolver: „Pune toti banii aici!” Nayara Gonsalves, 
de numai douăzeci de ani, i-a replicat: „Ştiu că ai armă şi că poti să faci ce vrei. Dar lasă-mă să-ți 
povestesc despre lisus.” A scos Biblia de sub tejghea. „Eu cred în Dumnezeu. Eşti tânăr. Eu ştiu 
că lisus poate să-ţi schimbe viața. Ai nevoie de asta!” Surprins de turnură, individul a stat 
nemişcat, apoi a bâiguit: „N-am mai făcut aşa ceva, dar dacă nu plătesc 300 de dolari, voi fi 
aruncat în stradă cu familia...” Apoi a întrebat: „Chiar nu-s bani în casă?” „Sunt, dar să ştii că tot 
ce vei lua imi va fi tras mie din salariu...” „Nu vreau să-ți fac rău. lartă-mă...” Apoi a povestit 
despre necazurile lui... Fata l-a îndemnat: „Întoarce-te la Dumnezeu! El poate să te scoată din 
impas...” si, pret de trei minute, i-a vorbit despre o cale mai bună. Înainte de a pleca, individul a 
zis: „Dumnezeu îți va răsplăti pentru binele pe care l-ai făcut azi!” Când poliţiştii şi jurnaliştii au 
lăudat-o, Nayara s-a scuzat: „Am vrut doar să-l ajut... Omul era disperat. Poate am semănat o 
sămânță în sufletul lui.” 

În vremea noastră, e la modă să vorbeşti despre: „Morala mea...” Sau „Morala culturii 
mele...”. Expresia aceasta este fără noimă, pentru că, dacă noi facem legile, tot noi le putem 
schimba. Dacă eu „mă leg” pe mine însumi, nu sunt legat cu adevărat, pentru că tot eu mă pot 
dezlega oricând vreau. lar o moralitate neobligatorie nu este deloc moralitate. Ideea de „morală 
subiectivă” (adică morală care-mi aparține mie, subiectului), este o contradicție de termeni şi nu 
mai e morală, ci e doar o joacă.*! În morală, unde lucrurile se petrec tainic, în dialogul minţii cu 
conştiinţa, puterea prin care o lege poate să te „lege” vine numai de la o autoritate mai presus de 
om. Altfel, morala însăşi se evaporă. 

Faţă de legile omeneşti, fragile, imperfecte şi lipsite de autoritate, Decalogul are putere, 
pentru că Acela care îl emite este Dumnezeu, Creatorul omului. Iar dacă cineva contestă vreuna 
dintre porunci, acela contestă nu porunca respectivă, ci pe Autorul din spatele ei. 

Moral sau spiritual? 


Citind Cele Zece Porunci (Exodul 20:1-17), descoperi cá 
primele patru (Exodul 20:2-11) nu au de-a face cu oamenii, ci 


cu Dumnezeu. Faptul acesta are o semnificaţie uriaşă. 
Gânditorul german Goethe spunea: „Dacă închei greşit primul 
nasture, îi vei încheia greşit pe toti." Succesiunea aceasta arată 
că problema noastră cea mare nu este de ordin moral (din latină 
„mos, moris" = comportament), care vizează comportamentul 


social, ci de ordin spiritual, care vizează relația mea cu 
Dumnezeu. Cu alte cuvinte, problema noastră e că, pe lângă 
faptul că suntem imorali prin natura decăzută, oricât de mult ne-am strădui să ducem o viață 
morală, nu vom reuşi dacă mai întâi nu refacem relația ruptă cu Dumnezeu. Creştinismul învață că 
niciodată capacitatea noastră morală defectă nu va putea să ne ducă înapoi la Dumnezeu. 
Rezolvarea vine de sus, printr-o legătură vie cu Dumnezeul care îi face pe paralitici să umble. 
Odată, prin anii 1960, profesorul Abraham Herschel ţinea o conferință la Universitatea 
California despre relația dintre religie şi morală. La dezbateri, unul dintre profesorii din sală l-a 
interpelat: „De ce-aş avea nevoie de religie? Sunt un om bun. Duc o viaţă cinstită şi morală. Ce-ar 
putea să-mi ofere religia?” Dar Herschel i-a răspuns: „Aceasta este diferenţa dintre noi doi. 
Dumneata esti o persoană bună. Eu nu sunt. Religia mă face mai conştient de imperfectiunile 
mele morale şi, ridicându-mi privirea spre Dumnezeu, mă îndeamnă să progresez, să tintesc mai 


sus! Pe când dumneata...” 


„(Ca să” sau „pentru că”? 


Mai zăbovim la preambulul Decalogului pentru încă o observaţie măreaţă. După afirmaţia 
inițială „Eu sunt Domnul, Dumnezeul tău”, mă aşteptam să vină primul ordin: „Să nu...". În 
schimb, fraza continuă cu evocarea unui eveniment: ,,...care te-a scos din casa robiei”. Amánuntul 
acesta este decisiv pentru felul în care trebuie să luăm poruncile. Toate celelalte religii moraliste 
(budism, confucianism, jainism, islamism etc.) iti cer mai întâi să devii moral, „ca să” fii eliberat 
de consecinţele vinei tale şi să fii primit de zei. În mod surprinzător, Biblia inversează ordinea 
cauzală: Dumnezeu mai întâi te eliberează din robia păcatului. Abia după aceea iti pune înainte 
poruncile Sale, pentru ca, fiind mântuit, să le împlineşti, „ca să fii fericit” (Deuteronomul 4:40). 


Spre deosebire de păgâni, creştinul autentic nu tine legea „ca să” fie mântuit. S1 nici n-ar putea! Ci 
el o respectă „pentru că” este mântuit. Legea nu va fi o performanță pe care, dacă o atingi, te 
incarci cu merite („ca să”), ci este simpla conformare de bunăvoie a copilului lui Dumnezeu față 
de voinţa divină. 

Să nu uităm: numai cine este mai întâi „scos din casa robiei” poate să trăiască în 
„neprihănirea cerută de lege” (Psalmii 119:40). 


Imi amintesc de o întâmplare povestită de un prieten, Eugen. Era prin anii 1960, când 
Partidul Comunist tocmai initiase un plan de epurare a „elementelor reacționare”. Si, cum religia 
era proscrisă, credincioşii care nu-şi ascundeau apartenenţa cădeau uşor victime. Aşa a fost 

condamnat si Eugen la mai bine de patru ani de temniță grea. Odiseea lui Eugen este palpitantă si 
cu intervenții miraculoase. Episodul la care mă refer s-a petrecut la închisoarea din Sighet. Eugen 
fusese închis într-o cameră lângă alti douăzeci, toti recidivişti. Îl băgaseră acolo ca să fie 
„reeducat”, să-i iasă gărgăunii. Când au aflat motivul condamnării lui, ceilalți au strâmbat din nas. 
I s-a dat cel mai nenorocit loc şi un lung „caiet de sarcini”. După o vreme, un deținut mai sensibil 
s-a apropiat de Eugen: „Vrei să-mi povesteşti ceva din Biblie?” Treptat, grupa s-a mărit, iar 
Eugen a început să câştige respect. Unul singur însă era fiară. Îl chema Ceapă. Când Eugen 
începea să vorbească din Biblie, Ceapă se dădea de ceasul morţii. Urla ca un apucat şi-i striga să 
tacă. Când a văzut cá nu reuşeşte, a început să dea cu pumnii şi capul de toti pereții. Situaţia era 
greu de suportat. Până într-o zi. Odată, când în celulă erau doar ei doi, Ceapă a venit la Eugen şi, 
cu glas sugrumat, l-a rugat: „Vrei să-mi spui şi mie poruncile? Alea zece...”. În timp ce Eugen i le 
recita, Ceapă a început să plângă... Când şi-a tras sufletul, a zis: „Dacă le ştiam şi eu, nu ajungeam 
aici...” La rugămintea sa, Eugen îi scria cu tencuială pe cantul de fier al patului câte o poruncă, iar 
Ceapă o învăţa până seara. În timp ce le memora, viaţa lui dovedea o vizibilă metamorfoză. La 
porunca a zecea, Ceapă devenise ucenic al lui Hristos. Când au aflat mai-marii, i-au băgat pe 
ambii la izolare, la cazne, şi i-au mutat în celule separate... L-am întâlnit şi eu pe „fratele Ceapă”, 
om cuminte şi credincios, într-o biserică din sud-estul țării. 


Prima educaţie: „Să nu...” 


Am avut privilegiul să particip la cursurile despre educaţie ale eminentului profesor James 
Tucker. Chiar la început, ne-a întrebat dacă ştim etimologia cuvântului „educaţie”. Am fost 
încântați să aflăm că provenea din latinescul „e” (sau ex) şi „duco, ducere”. Tradus, înseamnă „a 
scoate din”. Noi, modernii, am uitat ce ştiau anticii: că educaţia nu înseamnă „să bagi” în mintea 
copilului reguli şi informaţii, ci „să scoţi din" el... Dar ce? E vorba de două lucruri. Mai întâi să 
scoţi - prin exercitii de disciplinare - dezordinea şi răutatea cu care se naşte. Şi, în al doilea rând, 
să scoţi din el capacitățile şi talentele sale ascunse, pe care, cu ajutorul tău, să le dezvolte. 

Înţeleg acum de ce Dumnezeu a formulat Ce/e Zece Porunci în forma negativă: „Să nu...”. 
În procesul de educaţie, Dumnezeu Se ocupă de omul rău din născare, permanent înclinat „să 
da...” pentru păcat. 

Dar ce se întâmplă dacă ignori „să nu..."-ul? 

În 2002, trupele aliate din Afganistan au capturat un taliban ciudat: vorbea engleza si era 
cetățean american. Cum a ajuns John Walker Lindh în bârlogul talibanilor? După cercetări, s-a 
aflat că părinţii lui, oameni cu stare, au fost foarte grijulii cu „personalitatea” micului tiran şi nu 
i-au spus niciodată „Nu”. Când nu i-a mai plăcut de învățător, l-au mutat din şcoală în şcoală. La 
şaisprezece ani, când Johnny le-a spus că vrea să devină musulman, părinții lui „creştini” l-au 
lăudat: „E bine să ai o pasiune în viaţă...” N-au reacționat nici când în casa lor se adunau militanti, 
unii înarmaţi... $1 nici când „copilul”, încă minor, le-a cerut bani de avion spre Yemen, să se 
antreneze în taberele Al Quaeda. „L-am crescut cu mult respect. Niciodată nu i-am zis: Nu!...” 
Aici a fost şi durerea lui John: sufletul lui tânjea după o disciplină şi standarde pe care părinţii nu i 
le-au oferit niciodată. În schimb, i le-au dat talibanii..."? 

Cáte degete la máini... 


„Atunci, Dumnezeu a rostit aceste cuvinte şi a zis: 

1. Eu sunt Domnul, Dumnezeul tău, care te-a scos din tara 
Egiptului, din casa robiei. Să nu ai alti dumnezei afară de Mine. 
2. Să nu-ţi faci chip cioplit, nici vreo înfăţişare a lucrurilor care 
sunt sus în ceruri, sau jos pe pământ, sau în apele mai de jos 
decât pământul. Să nu te închini înaintea lor şi să nu le slujeşti; 
căci Eu, Domnul Dumnezeul tău, sunt un Dumnezeu gelos, care 
pedepsesc nelegiuirea părinţilor în copii, până la al treilea şi la 
al patrulea neam al celor ce Mă urăsc, şi Mă îndur până la al 


miilea neam de cei ce Mă iubesc şi păzesc poruncile Mele. 

3. Să nu iei în deşert Numele Domnului, Dumnezeului tău; căci Domnul nu va lăsa nepedepsit pe 
cel ce va lua în deşert Numele Lui. 

4. Adu-ti aminte de ziua de odihnă, ca s-o sfintesti. Să lucrezi şase zile şi să-ți faci lucrul tău. Dar 
ziua a şaptea este ziua de odihnă, închinată Domnului, Dumnezeului tău: să nu faci nicio lucrare 
în ea, nici tu, nici fiul tău, nici fiica ta, nici robul tău, nici roaba ta, nici vita ta, nici străinul care 
este în casa ta. Căci în şase zile a făcut Domnul cerurile, pământul şi marea, şi tot ce este în ele, 
iar în ziua a şaptea S-a odihnit: de aceea a binecuvântat Domnul ziua de odihnă şi a sfintit-o. 

5. Cinsteşte pe tatăl tău şi pe mama ta, pentru ca să ti se lungească zilele in tara pe care ţi-o dá 
Domnul, Dumnezeul tău. 

6. Să nu ucizi. 

7. Să nu preacurveşti. 

8. Să nu furi. 

9. Să nu mărturiseşti strâmb împotriva aproapelui tău. 

10. Să nu pofteşti casa aproapelui tău; să nu pofteşti nevasta aproapelui tău, nici robul lui, nici 
roaba lui, nici boul lui, nici măgarul lui, nici vreun alt lucru care este al aproapelui tău.” 

(Exodul 20:1-17) 

Cum se observă, codul moral al lui Dumnezeu debutează cu porunci care reglementează 
relația omului cu Dumnezeu (primele patru). Abia după aceea urmează porunci care vizează 
relaţiile interumane (ultimele şase). 

Analizându-le, vom găsi în ele o unitate şi o ordine nesesizate la prima vedere. Dacă 
Dumnezeu este dragoste, atunci şi poruncile Lui exprimă dragoste. Iată: dacă între tine şi 
Dumnezeu este dragoste, atunci ea trebuie să fie neimpártitá. Dragostea ori e totală, ori - chiar şi 
cu numai 1% rezerve - nu mai este dragoste. Acest adevăr îl exprimă prima poruncă. 

În altă ordine de idei, iubirea omenească cea mai curată se manifestă prin gesturi şi 
atingeri fizice. Dar Dumnezeu nu este material, ci este spiritual (Ioan 4:24). De El nu te poti 
apropia decât tot spiritual, „în duh şi în adevăr” (loan 4:23.24), nu prin atingeri, sărutări, gesturi 
de adorare a unor simboluri materiale. Iată tipul de dragoste cerut de porunca a doua. 

Apoi, relaţia de dragoste dintre tine şi Dumnezeu nu este ca aceea între tine şi cátelusul tău 
(relație de sus în jos). Nici ca aceea dintre tine şi prietenul tău (relație de la egal la egal). 
Dumnezeu este cu totul altfel decât toate câte există. El „este sfânt”. 

Ca atare, dragostea ta fatá de Creator se va exprima (de jos in sus) prin netármurit respect, evlavie 
şi smerenie. Aceasta cere porunca a treia. 

Porunca a patra are în vedere un domeniu cu totul special al dragostei. De ea ne vam 
ocupa în capitolul 9. 

Acum, odată ce omul a fost „acordat” spiritual prin diapazonul relației cu Făcătorul său, 
Dumnezeu Se întoarce spre relațiile interumane. Ele debutează, cronologic, cu părinții. De relația 
copil-părinte se ocupă porunca a cincea. 

Bunul cel mai de pret al unei fiinţe umane este viața, pe care doar Dumnezeu o dă si 
nimeni n-are dreptul să o ia. Acest bun suprem este ocrotit de porunca a șasea. 

A doua valoare, cea mai de pret după viaţă, este relația cea mai intimă dintre două fiinţe 
omeneşti: relația sot-sotie. La ea se referă porunca a șaptea. 

Dreptul la proprietate, la respectul muncii semenului tău, este obiectul poruncii a opta. 

Legăturile dintre oameni depind de comunicare: prin grai, prin scris, prin semne, prin 
priviri... Fără comunicare corectă, nu pot exista relații corecte. Aceasta reglementează porunca a 
noua. 

Şi iată că am ajuns la ultima poruncă, a zecea, considerată a fi dovada originii divine a 
Celor Zece Porunci. Cei care studiază dreptul ştiu că nimeni, de la împărat şi până la ultimul şef, 
nu poate da o poruncă pe care să n-o poată verifica. Dacă cineva mi-ar porunci: „Îţi interzic să te 
gândeşti la maimuța roşie”, cum poate şti el dacă-l ascult sau nu? 

El nu poate intra în mintea mea să verifice... Deci să îmi ceară „să nu poftesc", poate numai Acela 
care are acces non-stop la mintea mea: Dumnezeu. 

Unii consideră că porunca a zecea este cea mai importantă dintre ultimele şase, pentru că 
se ocupă nu de fapte, ci de sursa lor: de gânduri şi sentimente. În planul Său de reeducare, 
Dumnezeu începe cu începutul, cu disciplinarea minţii şi a inimii. Restul vine ca o urmare. 

Ediţia canadiană a revistei Reader's Digest din martie 1997 a publicat un articol interesant. 
Don Corbert, de trei ani şomer, cu familie şi datorii, umbla prin parc în căutare de soluţii. Pe o 
alee, a zărit un portofel... Ce noroc! Înăuntru: cincizeci de dolari. Dar mai erau acolo o fotografie 
de familie cu trei copii, o adresă şi un număr de telefon. „Hmm... O fi şi el strâmtorat. Probabil 
că-i arde buza după fiecare cent.” Si Don l-a sunat pe págubas, ca să-i returneze portofelul. 

În aceeaşi zi, în celălalt colt al oraşului, un domn ferches, ca la patruzeci de ani, şi-a tras 
limuzina în fata unui magazin. Pe trotuar, un portofel. S-a aplecat şi, fără să se uite, l-a strecurat în 
buzunar, plecând în treaba lui, mai bogat cu cincizeci de dolari. 

Ce nu ştia niciunul dintre ei, era că Reader's Digest desfăşura un proiect amplu pe trei 
continente: America de Nord, Europa şi Asia. În oraşele alese, erau plasate câte 120 de portofele 
cu bani, poză şi adresă. Apoi le monitorizau. Ce au aflat? Că fiecare portofel returnat avea câte o 
istorie aparte. Cei mai oneşti s-au dovedit americanii, cu 67% restituiri, apoi canadienii, cu 64% 
restituiri. Vest-europenii au înapoiat 58%, iar asiaticii, 57%. Cei care returnau portofelul erau 
recompensati cu cei 50 de dolari. Din varii motive, spaţiul carpato-dunărean a fost cu grijă evitat... 

A doua educaţie: „Să da”... 


Vorbind despre Decalog ca parte din planul lui Dumnezeu de re-educare a omului rău din 
născare, este timpul să vorbim despre latura pozitivă a educaţiei: aceea de „a scoate din” copil 
valorile şi capacităţile latente şi a le dezvolta. Cele Zece Porunci, chiar dacă sunt introduse 
printr-o negatie („Să nu..."), sunt atelierul educației pozitive („Să da”...). 

Un doctor în drept iudaic, Pavel din Tars, tălmăcea noilor 
convertiți din Roma profunzimile Legii lui Dumnezeu. Punctul pe 
care insista era tocmai latura ignorată de iudei: „Dragostea este 
împlinirea Legii” (Romani 13:10). Logica lui era: Dacă Dătătorul 
Legii „este dragoste”, atunci Legea Lui reflectă dragoste. Deci nimic 
nu poate satisface cerința Legii decât dragostea: cea de Dumnezeu 
(primele patru porunci) şi cea de aproapele (ultimele şase). Dar, 
atenție! Dragostea este un principiu activ, care se distinge prin „a 
face” şi „a da”. lisus Hristos a exprimat această nevoie în „regula de 
aur”: „Tot ce voiti să vă facă vouă oamenii, faceti-le şi voi la fel. Căci 


în aceasta este cuprinsă Legea...” Matei 7:12) 

Discursul a ajuns la un nou hotar, care deosebeşte creştinismul de restul religiilor, a căror 
învăţătură morală - bună - se limitează doar la aspectul restrictiv, negativ, şi pierde din vedere 
ceea ce e specific dragostei: angajarea activă. Buddha învăţa: „Nu răni pe altul cu ceea ce te 
răneşte pe tine” (Udanavarga, 5:18). Confucius: „Nu le face altora ce n-ai dori să-ţi facă ei tie" 
(Analecte, 15:23). Hinduismul: „lată suma datoriei omului: Nu le face altora nimic care, dacă ti 
s-ar face tie, te-ar durea” (Mahabharata, 5:1517). Jainismul: „Trebuie să ne reținem de a produce 
altora suferinţe care ne-ar durea dacă ne-ar lovi pe noi” (Yogashastra, 2:20). Taoismul: „Priveşte 
pierderea vecinului drept pierderea ta” (T'ai shang kan ying p'ien). 

Ar fi prea puţin ca dragostea să te rețină doar de la a face rău aproapelui. Ea este un 
principiu activ, nu pasiv. Plăcerea ei este nu „să nu facă”, ci „să facă”, şi încă din abundență. lisus 
a transformat formula tradițională „Ce tie nu-ți place, altuia nu-i face" în „Fă altora ce ti-ar plăcea 
să ti se facă!” Încearcă şi vei vedea că asta schimbă lucrurile. Te schimbă si pe tine, dar şi viaţa 
altora. 

Ernest Gordon era un tânăr scoţian, licențiat în istorie şi filozofie, cu vederi ateiste. 
Ajunsese în Singapore în toamna lui 1941, în aşteptarea atacului japonez. Mult prea încrezători în 
superioritatea lor, englezii au fost cu totul surprinşi de strategia şi rapiditatea japonezilor. În mai 
puţin de două luni, japonezii au spulberat armata britanică, mult superioară. În februarie 1942, 
Japonezii capturau Singapore, luând 100.000 de prizonieri, între care se afla şi căpitanul Ernest 
Gordon. 

Cuceritorii voiau să construiască o cale ferată strategică din Thailanda până în Burma, pe 
unde să atace apoi India. Pentru construirea celor 415 km de cale ferată prin junglă, 240.000 de 
prizonieri de pe fronturile Pacificului au fost cantonati de-a lungul râului Kwai. În numai trei ani, 
peste 105.000 aveau să fie secerati de molime, de foame şi de cruzimea japonezilor. 

Băieţii, desculți şi cu trupurile goale, lucrau zi-lumină în jungla mlăştinoasă, pe călduri de 
50°C sau ploi torențiale. Cei obosiţi erau bătuţi nemilos sau decapitati pe loc. Mureau câte 400 la 
fiecare milă. 


55 


Starea de spirit era si mai rea. Instinctul de supraviețuire transformase lagărul într-un iad. 
Militarii eleganti de ieri deveniseră brute. Pentru câteva boabe de orez se isca bătaie. Furtul era la 
ordinea zilei. Lucrurile ar fi degenerat şi mai mult, dacă n-ar fi intervenit câteva evenimente. 

Un scoțian mărunţel căzuse bolnav si trăgea să moară. În tradiția scotienilor, fiecare soldat 
are un tovarăş de care răspunde moral. Perechea acestuia era un scoțian voinic, Angus 
McGillivray. Cineva furase pătura muribundului, dar Angus l-a acoperit cu a lui. Ca să prindă 
puteri, Angus îi dădea regulat portia sa de mâncare. Bolnavul şi-a revenit, dar voinicul a murit - 
de foame. Gestul lui a fost povestit din gură în gură. Oamenii au căzut pe gânduri... 

La scurtă vreme după aceea, într-o seară, la întoarcerea in unitate, lipsea o lopată. „Cine a 


1? 


luat-o?” Pentru că nimeni nu raporta, ofițerul a urlat: „Vă omor pe toti!" Înainte să-şi pună planul 
în aplicare, un tinerel a făcut doi paşi în front: „Eu am luat-o”. Turbat, japonezul s-a aruncat 
asupra lui, l-a bătut si i-a crápat teasta cu patul pustii. Colegii l-au ridicat si l-au dus la groapă. 
Când au ajuns în tabără şi au numărat încă o dată lopetile, nu lipsea niciuna. Era clar: băiatul se 
jertfise pentru viața celorlalți. 

Vestea a incendiat sufletele prizonierilor. Exemplul celor doi a început să dospească în 
lagăr. Câte unul, apoi tot mai mulți, au început să arate respect pentru ceilalți. Muribunzii erau 
strânşi si ingrijiti, iar morții, îngropați omeneste. Furturile s-au rárit. Când unii cădeau bolnavi, 
alţii făceau escapade secrete - cu riscul vieții - ca să adune din pădure hrană sau leacuri. În câteva 
săptămâni, atmosfera era de nerecunoscut. Detinutii descopereau cá pot supraviețui mai bine dacă 
uită de ei şi se dedică altora cu sacrificiu. Firav, apăruse dragostea. 

Cam pe atunci, Ernest Gordon a căzut bolnav. Măcinat deopotrivă de beri-beri, de paraziți 
intestinali, malarie, dizenterie şi febră tifoidă, Gordon ajunsese un schelet viu. Difteria îi blocase 
gâtul: când voia să bea, apa îi ieşea pe nas. Au ordonat să-l ducă la „casa morţii” - un simplu 
acoperiş pentru muribunzi. Locul era pestilential, infestat de plosnite, păduchi, muşte si 
putreziciune. Dupá ce a scris cáteva ránduri de adio, Gordon s-a culcat sá moará... A fost intors la 
realitate de glasul cuiva: ,,Domnule, ati vrea sá-mi dati voie sá vá ajut?" Ateul, mirat de simpatia 
gratuită a necunoscutului, i-a intors-o: „Eşti sigur cá vrei să mă ajuţi?” ,,Bineinteles." Glasul 
transmitea căldură şi sinceritate. Flăcăul - Dusty Miller - l-a scos din casa morții şi, de două ori pe 
zi, îl oblojea, îl frictiona şi îi pansa picioarele cu cârpe pe care avea grijă să le fiarbă înainte. 
Odată, Dusty a leşinat... Cázuse de foame, pentru că toată ratia i-o dădea căpitanului. Gordon îi 
punea întrebări, iar Dusty povestea despre... Dumnezeul iubirii, care Se îngrijeşte şi de vrăbii! Ce 
spunea Dusty era credibil, pentru că era autentificat de fapte. 

Au început şi alții să-i sară în ajutor. Unul şi-a dat ceasul pentru câteva medicamente. 
Altul i-a fiert o budincă de orez. Spre bucuria tuturor, Gordon şi-a revenit. Un suflu de speranță 
înviora lagărul şi izgonea „legea junglei”. 

Când s-a întremat, Gordon a fost rugat să conducă o discuție despre creştinism... Tocmai 
el? Gordon l-a luat pe Dusty si a înfiinţat o clasă de Biblie, în care el însuşi se edifica. Curând, 
Gordon devenise capelanul taberei. Prizonierii au construit o bisericuță din bambus. Seara, se 
adunau să se roage pentru bolnavi. Apoi, au început să apară alte grupe de discuţie. Aşa s-a format 
„Universitatea din junglă”. Cine avea o specializare anunţa un curs. Se preda: istorie, filozofie, 
economie, matematică, ştiinţele naturii şi nouă limbi: latina, greaca, rusa, chiar şi sanscrita. 
„Profesorii” îşi scriau manualele pe ce găseau. Câţiva graficieni au deschis un atelier de desen în 
cărbune. Doi botanişti au amenajat o grădină cu plante medicinale. Câţiva au sustras nişte sârme 


56 


de oţel, cu care au construit instrumente muzicale. S-a format şi o orchestră. Unul le-a scris 
partiturile. În locul înjurăturilor şi al gemetelor, acum răsunau melodii dulci. Lagărul devenise 
„Împărăţia lui Dumnezeu pe pământ”. Gardienii începeau să se îmblânzească. 

În 1945, de teama aliaţilor, lagărul a fost mutat. Pe drum, au dat peste nişte soldați 
japonezi grav răniţi şi abandonaţi. În ciuda interdictiei, deţinuţii au ieşit din coloană şi au mers să 
le dea vrăjmaşilor mâncare, apă, cârpe... Sub privirea uluită a japonezilor, se reedita istoria 
samariteanului milos. 

La 15 august 1945, au sosit şi eliberatorii. Americanii, ingroziti de scenă, au vrut să-i 
împuşte pe toți japonezii. Prizonierii însă au făcut un cordon în jurul lor, strigând: „Fără 
răzbunare!” 

Impactul metamorfozei din lagărul morții a adus roade pe termen lung. Fostul sceptic, 
Ernest Gordon, şi-a abandonat ambițiile, s-a înscris la un colegiu teologic şi, mai târziu, a devenit 
capelanul Universităţii Princeton. 

De partea cealaltă, se scria o altă istorie. Ofițerul Nagase Takaşi, tălmaciul lagărului, a 
părăsit tabăra cu inima zdrobită. Dar n-a putut să plece acasă. A mai zăbovit două luni ca, 
împreună cu alții, să îngroape miile de cadavre aflate de-a lungul liniei ferate. Căuta ispăşire. Din 
nevoia de a se despovăra, a început să publice ororile trăite, acuzând comportamentul 
compatriotilor săi. „Împăratul să-şi ceară scuze pentru tot ce s-a făcut în numele său!” Nagase, 
învățător fiind, a inițiat o campanie de scrisori de iertare trimise de sute de copii către familiile 
foştilor prizonieri. A încercat să-i pună în legătură pe foştii gardieni cu supraviețuitorii, în dorința 
reconcilierii. A făcut 125 de călătorii de penitentá la locul supliciului, ducându-i cu el pe fiii 
foştilor militari, într-un efort de sensibilizare a opiniei publice. 

Şi a reuşit. Exact după 50 de ani, in 1995, câțiva oficiali japonezi au acceptat să prezideze 
un act de reconciliere chiar pe podul de peste râul Kwai. Două grupuri mici de oameni, impovárati 
de ani şi de amintiri, au pornit de la câte un capăt al podului, unul spre altul. Când s-au întâlnit, 
s-au oprit, şi-au dat mâinile şi s-au ascuns unul în braţele celuilalt. Era îmbrăţişarea dragostei care 
iartă şi iubeşte. 

Sfârşit vrednic de istoria lumii. 

CAPITOLUL 5 


Ridicá-te, esti liber! 


Nici Eu nu te osándesc... 
lisus, Evanghelia după loan, 8:11 


Kevin Carter era un fotoreporter talentat din Africa de Sud. Norocul i-a surâs în martie 
1993, pe când se afla în Sudan, lângă Ayod. O fetiţă de câţiva anişori se oprise epuizată, în drum 
spre punctul de ajutor. Deasupra ei se roteau vulturii. După o pândă de douăzeci de minute, Kevin 
a reuşit să imortalizeze una dintre cele mai cutremurătoare imagini: o fetiţă ghemuitá, aproape de 
moarte, cu un vultur mare, în aşteptare, la numai câţiva paşi de ea. După ce a făcut poza, Kevin a 
gonit vulturul si... a plecat. Fotografia a apărut în New York Times, iar la 23 mai 1994, Kevin 
Carter era anunţat că poza lui a câştigat Premiul Pulitzer, cea mai înaltă distincţie în domeniu. La 
redacția ziarului, a început să plouă cu telefoane. Mii de cititori întrebau: „Fetiţa? A supraviețuit?” 
Ziarul a trebuit să dea o explicaţie: „Probabil că fetița mai avea suficientă putere ca să ajungă la 
punctul de ajutor. Dar nu se cunoaşte soarta ei.” Ziarul St. Petersburg Times din Florida a dat glas 
opiniei publice: „Omul care şi-a focalizat lentilele ca să fotografieze corect suferinţa fetiţei este in 
aceeaşi măsură un «prădător», un alt «vultur» în scenă.” Rumoarea a amplificat în Kevin un 
proces de conştiinţă, ţinut până atunci în subsol. La 27 iulie 1994, la numai două luni după 
decernarea marelui premiu, Kevin Carter, în vârstă de treizeci şi trei de ani, s-a sinucis. Pe un 
petic de hârtie, a lăsat o ultimă explicație: „Sunt deprimat... Sunt urmărit de amintirea vie a 
copiilor morti de foame...” 

Admitem că a greşit. Dar chiar trebuia să moară? Vinovátia care-l apăsa chiar n-avea leac? 
Privindu-mă peste umărul lui, cum voi gestiona la rândul meu „dosarele” care, din când în când, 
mă acuză fără vorbe? 


Pandemie 


În opinia lui Robert Oppenheimer, secolul XX s-a deschis într-un spaţiu fără Dumnezeu, 
părăsit din punct de vedere moral. Era de aşteptat ca, într-un asemenea cadru, noțiunea de 
vinovăţie să dispară odată cu cea de Dumnezeu. Dar, lucru 
straniu: în loc să se disipeze, simtámántul vinovátiei se îngroaşă. 
Oppenheimer n-a fost primul care a semnalat paradoxul. Minti 
lucide, ca Dostoievski, Franz Kafka sau Thomas Eliot, au 
dezvăluit disperarea omului modern, care nu poate găsi o portitá 
de scăpare din strânsoarea vinovátiei. 

De când cu mişcarea de „liberare” a anilor 1960 din SUA, 
problemele s-au complicat. Dr. Patrick Carnes, expert în problema 
adicţiilor (dependențe cauzate de vicii sau droguri), consideră cá 


131 de milioane de americani, adică 42% din populația SUA, 

ajunşi robi ai diverselor dependente - de la máncatul in exces sau refuzul de a mânca, la adictie 
sexuală, dependență de jocuri de noroc, abuz de muncă, de internet etc. -, sunt împinşi in această 
sclavie de dosarele vinei, dosite în subconștient, cât şi de distrugerea imaginii de sine.” Adictia 
este un simptom al îmbolnăvirii sufletului. 

Organizaţia Mondială a Sănătății estimează că, în cazul menținerii tendințelor actuale, în 
2015, bolile neuropsihice vor avea cea mai mare pondere în ce priveşte morbiditatea. Asta 
înseamnă că vor fi cauza cea mai importantă pentru pierderea anilor de viață prin incapacitate şi 
moarte prematură.* 


* Previziunile OMS privind morbiditatea în 2015 sunt: 

1. Boli neuropsihice (boală depresivă şi maniaco-depresivă, schizofrenia, dementele, boala 
Alzheimer etc.) - 15,296; 

2. Traumatisme accidentale si voluntare (accidente rutiere, de muncá, intoxicatii, arsuri, omucideri 
etc.) -13,196; 

3. Boli cardiovasculare (boala  coronarianá, hipertensiunea arterială, accidentul vascular 

cerebral, etc.) - 11,2%; 

Boli infecțioase (cu excepţia HIV-SIDA) - 10,6% 

Boli ale organelor de simt (glaucom, cataractă, surditate etc.) - 7,2% 

Boli canceroase - 6,5% 

Infectii respiratorii - 4,8% 

HIV-SIDA - 4,4% 

. Boli digestive - 2,6% 

0. Boli metabolice şi endocrine (diabet zaharat, obezitate etc.) - 2,6%. 


ZoPo e 


Este adevărat că timpul trece si aşterne peste probleme o anume uitare... Dar uitarea e 
superficială şi înşelătoare. Când te aştepţi mai puțin, atunci te lasă. Dacă conflictele de conștiință 
şi problemele reprimate în zona subconstientului nu sunt scoase din subteran şi nu sunt tratate 
corect, se va întâmpla exact ce s-a întâmplat cu o fabrică de ciment din Jamaica. 

Pe vremea când încă era colonie britanică, Jamaica producea ciment din greu. La Ecuator 
există doar două anotimpuri: unul secetos si altul ploios. În perioada uscată, managerul englez îi 
obliga pe muncitori să curețe în fiecare seară praful depus pe acoperiş - corvoadă mizerabilá si 
detestatá de toti. Săptămânal, englezul continua să repete, spre exasperarea angajaților: „Curățatul 
prafului de ciment este lucrarea cea mai importantă pe care o aveți de făcut.” Nimeni n-avea chef 
s-o facă. Si nimeni nu credea ce spunea „exploatatorul”. 

A venit şi eliberarea, în 1962. Englezii au plecat, iar fabrica a devenit bunul poporului. 
Pentru că nimeni n-avea chef să măture praful de sus şi pentru că era ,,democratie", lucrarea 
respectivă a fost eliminată. În lunile secetoase s-a adunat pe acoperiş praf de o palmă. 

Când a dat prima ploaie, praful s-a făcut beton si acoperişul s-a prăbuşit. Adio, fabrică!” 

Ce face omul de azi cu bagajul „prafului” de vinovátii mărunte sau grele? Deşi ascunse, 

ele sunt tot acolo! Le curát eu sau mă ,,curátá" ele? 

Ruşine sau vină? 


Din copilărie, omul se confruntă cu o mulțime de complexe care pot bloca dezvoltarea 
sănătoasă. Din privirile părinţilor, apoi din aprecierile celor din jur, copilul învaţă ce „e ruşine” şi 
ce „nu e frumos”. Din această perspectivă, unii au construit o explicaţie inteligentă: că noțiunea 
de „vină” nu este decât o „extensie a ruşinii”. lar dacă de la o vârstă „ruşinea” dispare, la fel se va 
întâmpla şi cu „vina”... 

În realitate, lucrurile stau altfel. Problema vinovátiei este de altă natură decât problema 
ruşinii. Ruşinea se naşte din raportarea la opiniile grupului de care apartinem. Ea este definită de 
punctul de vedere al societăţii cu privire la un comportament anumit într-un moment dat. 
Mentalitatea popoarelor necreştine - a japonezilor, de exemplu - este orientată spre „cultura 
ruşinii”, respectiv cultura onoarei. Dacă cineva este blamat, chiar pe nedrept, şi aceasta îi 
afectează reputaţia, cultura ruşinii îi cere să se sinucidă. Dar, dacă societatea din jur nu vede nimic 
rău în a fura de la locul de muncă, în a înşela asigurările sau în a pirata CD-uri, nici glasul 
conştiinţei nu va avea putere să schimbe comportamentul. 

Din punct de vedere moral, sentimentul vinei este altceva decât sentimentul rusinii.* 
*După Erickson, ruşinea se plasează în stadiul 2 de dezvoltare a personalităţii, în timp ce vinovăția , în 
stadiul 3. Vezi Copilărie și societate, 1950. 


Ea se raportează la un standard mai înalt decât „ce zice lumea”. Ea priveşte spre Legea morală de 
obârşie divină. 

„Cultura vinei”, spre deosebire de cea a „ruşinii”, 
funcționează pe baza unui „senzor” care se află în interiorul 
omului, şi nu în afara lui. Indicatorul acela se cheamă conştiinţă. 

Un vecin simpatic mi-a relatat odată o întâmplare. Într-o 
zi de luni, când se afla singur în birou, colegul său Jean s-a 
întors din deplasare şi i-a povestit aventura pe care o avusese cu 
o duduie. La urmă, a adăugat conspirativ: „Dar nu ştie nimeni.” 
Vecinul s-a uitat lung la el şi i-a zis: „Ba da..." Jean a pălit: 
„Cine?” Vecinul i-a soptit: „Tu”. Cuvintele vecinului au pus 
degetul pe trăgaciul care va declanşa criza. 

Fiecare dintre noi este urmărit de un „spion” care 
înregistrează şi fotografiază greşelile, pe care apoi ni le pune 


sub nas: „Ce-ai făcut?” Acest „cineva” este întotdeauna contra 
ta. Rolul lui este doar să acuze. El se află chiar în tine. De el nu poti scăpa nici prin beție: când te 
trezeşti, e tot la căpătâiul tău, ca să te mustre. 

De unde vine şi conştiinţa asta? Cine a implantat-o în 
minte, ca pe un „cip” electronic? Pe vremea bunicii, se spunea 
că este „vocea lui Dumnezeu, prin care El ne îndrumă spre 
bine”. E de reţinut cá, pe vremea ei, nu existau atâția psihopati. 
Azi, intelectualii reductionisti arată spre o structură localizată in 
creier, în cortexul prefrontal, care produce funcția conştiinţei. 


Explicaţia însă nu răspunde la întrebarea: De ce a trebuit să 

„apară” respectiva structură? Existenţa şi dáinuirea acestui „duşman” al sinelui contravine şi 
teoriei evoluționiste, care zice că tot ce nu ne este de folos şi deranjează este eliminat, cu timpul, 
prin adaptare. 

Din punctul de vedere al Bibliei, când l-a creat pe om ca ființă morală, Dumnezeu l-a 
înzestrat cu un „organ” corespunzător voinței morale a Creatorului. „Organul” funcționează cam 
ca o antenă parabolică ce poate să prindă ,,mesajul" din eter şi să-l transforme apoi în vocea care 
te ghidează prin haosul vieţii. 

Din nefericire, după ce a izgonit Legea morală din minte, omul timpului nostru încearcă 
din răsputeri să reducă „vocea” la tăcere. Între metodele moderne de „gestionare a vinovátiei" 
găseşti tot felul de „tehnici” inteligente de disculpare: „Vina nu-i decât un mecanism psihologic. 
A accepta durerea ei n-are logică şi nu este o virtute. Nu suferi din cauza ei!” „Vina nu-i decât 
violarea valorilor tale, adesea nerealiste. Deci simţământul vinei este fals.” „Dacă ai făcut o faptă 
rea, nu înseamnă şi cá eşti un om rău.” ,, Apárá-te în fata conştiinţei cu argumentul cá ai făcut cel 
mai bun lucru pe care-l puteai face în momentul acela.” „La toate greşelile tale, caută intenția 
bună dinapoia lor.” „Nu accepta vinovăția. Ea te leagă doar de trecut şi-ţi compromite viitorul. 
Descotoroseşte-te de ea!” 

Mulţi au încercat tehnicile. Merg... doar până la un punct. Vocea - chiar dacă-i micşorezi 
sonorul - continuă să vorbească. 


Autodenunt 


Lucrarea conştiinţei este atât de universală şi de vizibilă încât, in 1885, criminalistul 
Cesare Lombroso a observat că mărturisirile false produc modificări ale tensiunii arteriale. Din 
această observaţie s-a născut poligraful, numit şi „detector de minciuni”. Termenul de „detector” 
este impropriu, pentru că poligraful nu citeşte gândurile. El operează doar pe baza faptului cá 
simtámántul vinovátiei influenţează anumite funcții fiziologice, precum bătăile inimii, respirația 
şi conductibilitatea electrică a pielii. În 1998, cercetătorii de la Universitatea Carnegie Mellon, din 
Pittsburg, au pus la punct un program computerizat de înaltă performanţă, care analizează miile de 
reacții ale feței celui interogat. Procesul de perfecţionare a poligrafului continuă. 
E limpede: chiar dacă trei gloanţe te scapă de martori incomozi, propria conştiinţă te va da de gol. 
Cronicile Imperiului Roman de Apus au imortalizat viața unuia dintre ultimii mari conducători ai 
imperiului, regele ostrogot Teodoric cel Mare (454-526 d.Hr.). Înţelept şi viteaz, spre sfârşitul 
vieţii, Teodoric a căzut pradă intrigilor de la curte. Ca urmare, în 524, 
l-a condamnat la moarte pe ministrul său credincios, Boethius, şi pe 
socrul acestuia, senatorul Simachus. Deşi era om de arme, cu multe 
victime la activ, vina uciderii celor doi nevinovaţi l-a hăituit atât de 
crunt, încât i-a pricinuit moartea. Când trebuia să ia câte o decizie, era 
confuz. Adesea se trezea în crucea nopții într-un lac de sudoare şi 
bântuit de frică. Cu câteva zile înainte de a-şi da duhul, Teodoric - 
până atunci bine-sănătos - stătea la cină împreună cu suita. Când a 


tăiat capul peştelui din farfurie, i s-a părut deodată că în furculitá era 
capul lui Simachus. Îngrozit, a lăsat totul, s-a retras în dormitor si a 

căzut bolnav. Neputând nici să moară, l-a chemat pe doctor, ca să-i mărturisească acestuia vina. 
La trei zile după aceea, a murit. 


Apă de ploaie 


Prin anii 1970, doi tineri americani, observând pretutindeni în jur semnalmentele 
vinovăţie, s-au gândit la o afacere bună. Au produs un spray cu apă de trandafir, i-au pus eticheta 
Guilt Away (Îndepărtează-vina) şi i-au făcut reclamă: „Eşti sâcâit de sentimente de vinovăţie? 
Scapá de ele cu soluția Guilt Away! Preţul: doar 3,98 $ sticla.” S. Se spune cá, în primul an, au 
avut un milion de vânzări... 

Suporterii tradiției nu se lasă impresionați de asemenea trucuri. Metoda lor clasică de 
anulare a vinei este „să ispăşeşti”: faci o serie de acte compensatorii, precum autopedepsire, 
milostenii sau sacrificii... care (în mintea ta) plătesc vina şi, gata, eşti liber, după măsura „chit pe 
chit”. Acesta era şi principiul de reconciliere morală al vechilor farisei. Calculau mărimea 
păcatului, pentru care cântăreau echivalentele în danii sau penitente. Principiul lor a rămas valabil 


până azi, independent de epocă sau cultură. 


În 1996, Paştele m-a prins în insulele 
2 Filipine, unde am avut parte de un spectacol 
inedit. Pe o stradă prăfuită, o mulţime 
dezordonatá márgáluia in urma cátorva bárbati 
cu spinarea goalá si inrositá de vopsea sau 
sánge, peste care loveau blánd cu un soi de 
bici de pámátuf. În fata lor, mergea un altul, 
dezbrăcat, având un stergar înfăşurat în jurul 
coapselor şi trăgând după el o cruce. Piciorul 


— crucii se termina cu o roată de trotinetă, pentru 
"m | ca procesiunea sá nu treneze. Se indreptau cu 
toţii spre un loc viran, la „răstignire”, un spectacol anual, gustat de gloată, cu pilati şi soldati 
romani. Unora dintre „hristoşi” li se leagă doar mâinile. Cei mai pioşi cer să li se bată şi nişte cuie 
de sitá, ca să pară mai autentic. După câtva timp, penitentii sunt duşi la spital, unde doctorii le 
leagă rănile. Serbarea se termină cu „mici şi bere”, spre satisfacția tuturor. 

O fi hazliu, dar nu e de râs. Să ne gândim că primele lecţii ale copilăriei n-au făcut decât 
să insámánteze în noi principiul „echivalenţei” şi al „răscumpărării” greşelilor prin fapte bune şi 
meritorii, principiu pe care ne tot străduim să-l aplicăm - absolut inutil - şi în relația cu Dumnezeu 
şi cu conştiinţa. Rezultatele, per ansamblu, sunt nu doar îngrijorătoare, ci şi inutile. 

Într-o zi de vineri, în 1982, Kevin Tunell de şaptesprezece ani, aflat sub influenţa 
alcoolului, a accidentat mortal o fată de optsprezece ani. Familia „creştină” a victimei a cerut, în 
final, o singură compensație: dreptul de a-l tortura pe tânăr prin „a plăti” fapta. Anume, să le 
trimită câte un dolar în fiecare zi de vineri, timp de 936 de săptămâni (echivalentul vârstei fetei), 
ca să-i reamintească vina. Vineri de vineri, Tunell trebuia să completeze câte un cec şi să-l 
expedieze într-un fond şcolar. De patru ori, familia l-a chemat în instanță pentru neefectuarea 
plății. Tânărul a petrecut chiar treizeci de zile în închisoare. Zadarnic a insistat Tunell să dea toată 

suma odată, ba chiar şi mai mult. Zadarnic a încercat să-l convingă pe judecător cá nu uitarea, ci 
durerea reamintirii crimei îl bloca. Pe părinții decedatei nu-i interesau banii, ci penitenta. „Dacă e 
nevoie, vom merge la tribunal lună de lună.” 

Dar ce penitentá ar putea întoarce viața unei fete? Şi ce ritual ar putea şterge din rapoartele 
conştiinţei răul comis? Oare optsprezece ani de restituire sau chiar mai multi pot echivala nişte 
rele ireversibile? 

Poate că, în alte culturi, da. Nu în cea biblică. Concepţia Scripturii se deosebeşte de 


celelalte concepții religioase prin două elemente distinctive: „păcatul” şi „ispăşirea”. 


Ce este păcatul? 


Noţiunea de „rău” nu este o invenţie iudeo-creştină. Răul este 
o categorie morală aflată în centrul tuturor sistemelor religioase. În 
unele (şintoism), echivalează cu stricarea echilibrului natural. În altele 
(hinduism, budism), răul constă în ignoranță, datorită căreia omul 
încalcă codurile etice prin „greşeli” şi „erori” ce afectează natura 
lucrurilor. Soluția clasică pentru extirparea „răului” este iluminarea, 
sau educația. 

Biblia vorbeşte despre un altfel de „rău”. Păcatul nu e doar 
„greşeală”, pentru cá în spatele lui există intentionalitate. Păcatul nu 
este doar „eroare”, pentru cá, pe lângă un calcul greşit, adaugă o 
atitudine emoţională şi volitivă. Păcatul nu e ,,necurátie", întrucât el 


nu se referă în primul rând la urmări, ci la cauza generatoare de rău. 
Chiar dacă păcatul este „faptă rea” ca în celelalte religii, el nu se limitează doar la „călcarea 
legii". Păcatul loveşte dincolo de lege, in Legiuitor. Păcatul este răzvrătire față de Creator, este 
tăgăduirea autorității sale şi ruperea relației cu Dumnezeu. 

Indiferent la care păcat ne referim - comis doar împotriva sinelui sau împotriva semenului-, 
în fond, el ÎI atacă pe Dumnezeu. Când a comis adulter şi apoi l-a omorât pe soţul înşelat, regele 
David mărturisea: „Împotriva Ta (Dumnezeule), numai împotriva Ta 
am păcătuit.” (Psalmii 51:4) Păcatul depăşeşte „răul”. Pot face rău 
pisicii sau fratelui meu, dar, propriu-zis, nu pot păcătui împotriva lor, 
ci doar împotriva lui Dumnezeu, a Cărui lege o încalc. 

Acest aspect esenţial face ca păcatul să nu poată fi rezolvat prin 
niciun act (moral sau ritual), ci numai şi numai prin relaţie cu 


Dumnezeu (act spiritual). 

Ca să ne fie nouă mai uşor, Dumnezeu a făcut deja primul pas. 
L-a trimis pe Fiul Său, lisus, ca să devină om - reînnodând astfel relația Sa cu omenirea. Apoi, 
lisus a preluat asupra Sa toată pedeapsa pentru vina omenirii, toti oamenii fiind virtual, sau de 
drept, disculpati. Este ca şi un cec în alb, în valoare de un milion de „galbeni” pe care nu-i poti 
scoate decât dacá-ti însuşeşti cecul, adică dacá-ti scrii numele pe el şi-l semnezi. 

În faţa acestei oferte uriaşe, ce are omul de făcut? 

Vulnerabilitate 


Numele lui Katherine Ann Power este inconjurat de un halo de celebritate. Timp de 
douázeci si trei de ani, femeia a figurat pe lista celor mai cáutate zece persoane din SUA. Studentá 
emeritá la o universitate din Boston, Kathy s-a afirmat in anii 1970 ca liderá in gruparea radicalá 
„Panterele negre”. În toamna lui 1970, împreună cu un grup, a dat lovitura la un depozit de 
muniţie, furând patru sute de arme. Scopul spargerii era să-i doteze pe militantii care protestau 
contra războiului din Vietnam. După trei zile, grupul a spart şi o bancă, lăsând în urmă un polițist 
mort şi o pagubă serioasă. Înainte ca poliţia să se pună în mişcare, Kathy a dispărut fără urmă. 
Nefiind găsită, după paisprezece ani, numele ei a fost şters de pe liste. 

Sub numele fals de Alice Metzger şi cu acte în regulă, Katherine s-a mutat pe cealaltă 
coastă a SUA şi a început o afacere cu un restaurant. S-a căsătorit şi a dat naştere unui băiat. Era 
implicată în viaţa socială şi se părea că viaţa mergea roz înainte. Dar, la patruzeci şi patru de ani, 
Kathy era obosită de sentimentul de vinovăţie şi ajunsese într-o stare de depresie cronică. 

A apelat la o consilieră psiholog, Linda, cu care a început o serie de şedinţe. „Tu ai ceva 
pe suflet. Eşti tot atât de bolnavă cât cel mai bolnav dintre secretele tale. Şi vei rămâne bolnavă 
atâta timp cât acest secret rămâne secret.” Simtind că trebuie să rupă lanţul tăcerii, Kathy i-a 
dezvăluit Lindei secretul. Consiliera a pregătit-o pentru ceea ce ea însăşi dorea: să se descarce de 
vină. 

În cazul ei n-a fost vorba de convertire religioasă. Era doar nevoia disperată a sufletului de 
a îndepărta vina. Au găsit un avocat care a început negocierile pentru predare la autorităţi. La 15 
septembrie 1993, după douăzeci şi trei de ani, Katherine a păşit în fata judecătorului. Şi-a 
recunoscut toată vinovăția şi s-a arătat dispusă să primească orice sentință, pentru liniştea 
conştiinţei. „Am ales să spun adevărul, indiferent de 
consecințe, decât să-mi trăiesc restul vieţii în 
ascunzişuri şi ruşine.” După cinci ani de închisoare, 
Kathy a fost propusă pentru eliberare condiționată. 
Totuşi a refuzat eliberarea, doar pentru motivul că 
familia victimei protesta. Dorea să stingă totul. Anul 
următor, după şase ani de temniţă, Katherine a fost 
eliberată. Istoria ei a fost larg mediatizată, iar ea a 


. MOTO è . . 58 
devenit o activistă împotriva violenței. 


Rezolvare ca în Eden 


Ca orice patologie, „boala” vinovátiei are si ea o schemă precisă de tratament pentru 
remisie completă. Scriitorul Friedrich Buechner? o prezintă în cuvintele următoare: „Orice 
psihoterapeut îşi construieşte schema bazându-se pe cele două întrebări-cheie pe care Dumnezeu 
li le-a adresat lui Adam şi Evei după actul neascultării lor: „Unde eşti?” (Genesa 3:9) - întrebare 
care descoperă prezentul - şi „Ce ai făcut?” (Genesa 3:13) - întrebare care dezvăluie trecutul. 
Prima se referă la starea de fapt, la consecinţele unor alegeri trecute. Iar a doua, la factorul cauzal, 

care trebuie identificat si inláturat. Doar dupá ce sunt parcurse cele douá, se sperá sá se ajungá la 
soluţia din Genesa: „Nu te mai poti întoarce înapoi. Dar poti merge înainte, îmbrăcat într-un 
veşmânt nou: blánita mielului.” 

La cele două întrebări psihoterapeutice, suntem aşteptaţi să răspundem prin patru atitudini, 
sau acte: 


1. MĂRTURISIREA 


În centrul capitalei Statelor Unite, între memorialele lui Washington şi Lincoln, s-a ridicat 
în 1982 un zid de bazalt negru, lung de 152 m, purtând numele celor 58.195 de eroi căzuţi în 
războiul din Vietnam. Printre mesajele apărute spontan lângă zid, exista fotografia îngălbenită a 
unui soldat vietnamez alături de fetița lui. Lângă poză era lipit un bilet: 

„Domnule, 

Timp de douăzeci şi doi de ani v-am purtat fotografia în portofel. Nu aveam decât optsprezece ani 
în ziua în care am stat față în față în linia de bătaie din Ciu Lai. M-ati privit mult timp, înarmat cu 
un AK-47, şi nu ati tras. Nu am să ştiu niciodată de ce nu m-ati ucis. Dar iertati-má că eu v-am 
ucis. Am reacționat aşa cum am fost instruit: ucigând comunişti vietnamezi. De atâtea ori în 
cursul anilor am privit fotografia dvs. cu fetiţa şi, de tot atâtea ori, am simțit pârjolul vinovátiei în 
suflet. Acum am şi eu două fetițe. Vă privesc ca pe un soldat curajos care-şi apără patria. Este 
timpul să-mi continui existenţa şi să mă eliberez de durere şi vină. 

Vă rog, domnule, iertati-má!" ^ 


Curaj 


E admirabil actul de a face „mea culpa”. Mărturisirea nu este o cerință impusă de cel 
ofensat. Dimpotrivă, este terapia de detoxifiere, primul pas spre vindecarea propriului suflet. 

Când i-a confruntat pe Adam şi Eva cu cele două întrebări, Dumnezeu n-a făcut-o pentru 
că El, Atotcunoscătorul, n-ar fi ştiut. Ci i-a întrebat ca un Tată iubitor, ca să le declanşeze actul 
mărturisiri. 

Cel adus în fata judecătorului este tentat să se apere: „Împrejurările au fost nefavorabile... 
Provocările au fost mai puternice decât puteam suporta... Am fost constrâns... A fost un moment 
de slăbiciune trecătoare...” În aceste momente, se dă lupta între „vinovăţie” si „ruşine”, între 
nevoia de a mărturisi şi instinctul de apărare în fața opiniei oamenilor. 

Este interesant ce spunea profesorul Abraham Herschel: ,,Nu-L putem face pe Dumnezeu 
vizibil înaintea noastră, dar ne putem face pe noi vizibili înaintea Lui"?'. A te descoperi înaintea 
lui Dumnezeu, în detrimentul mândriei, este un câştig. Dovedeşti că iubeşti adevărul mai mult 
decât pe tine, şi aceasta are un efect invers. În loc să te deprecieze, iti înalţă demnitatea în fata 
lumii. Numai oamenii puternici pot spune fără să fie constrânşi: „Îmi pare rău. Am greşit...” 
Bravo lor! 

Înainte de mărturisire, tensiunea negativă este maximă, dar, după mărturisire, o pace şi o 
bucurie imensă inundă sufletul. Regele David, eroul din Biblie, imortalizează aceste stări într-un 
cântec: 

„Ferice de cel cu fárádelegea iertată şi de cel cu păcatul acoperit! Ferice de omul căruia nu-i tine 
în seamă Domnul nelegiuirea şi în duhul căruia nu este viclenie! Câtă vreme am tăcut, mi se 
topeau oasele de gemetele mele necurmate. Căci zi şi noapte, mâna Ta apăsa asupra mea; mi se 
usca vlaga cum se usucă pământul de seceta verii. Atunci Ti-am mărturisit păcatul meu şi nu mi- 
am ascuns fărădelegea. Am zis: „Îmi voi mărturisi Domnului fărădelegile!” Şi Tu ai iertat vina 
păcatului meu... Tu eşti ocrotirea mea, Tu mă scoţi din necaz, Tu mă înconjori cu cântări de 
izbăvire...” (Psalmii 32:1-7) 

În aceeaşi tonalitate răsună cuvintele tuturor celor care trec prin experienţa pocáintei. 
David Berkowitz fusese condamnat la 365 de ani de puşcărie pentru crimă. În urma citirii Bibliei, 
mintea lui a cunoscut o schimbare de o sută optzeci de grade. „A fost un moment în 1987, când, 
citind unul dintre psalmi, am simţit că sunt deodată lovit din toate părțile: vina pentru cele 
comise... scârba pentru ce am ajuns... Târziu, în noapte, mi-am plecat genunchii în celula rece şi 
am dat frâu liber lacrimilor. Mi-am deschis sufletul înaintea lui lisus Hristos, cerându-mi iertare. 
Am stat mult pe genunchi. Dar, când m-am ridicat, lanţul greu care mă tinea legat de atâţia ani s-a 
rupt. Pacea mi-a inundat sufletul. Nu intelegeam exact ce se întâmpla, dar inima mea ştia cá, din 
acel moment, viaţa mea va fi alta.” De la data scrierii acestor cuvinte, au trecut douăzeci şi patru 
de ani după gratii, iar David continuă voios să dea studii biblice acelora ca el. 


Eu sunt acela 


De curând a apărut pe internet un „motor de mărturisire”. Intri pe pagină şi iti scrii regretul 
fără să te identifici şi fără să-ți directionezi mărturisirea către o anume persoană ofensată. Cam în 
felul următor: „Scuze pentru că ţi-am înecat pisica”. Apoi cauti o situaţie care să corespundă 
cazului tău, pe cineva căruia i-a fost omorâtă pisica. Faci o lipitură între ele şi gata: te vei simți 
usurat şi tu, şi păgubaşul. Totul se face anonim. 

Merge aşa? 

La procesul de la Nürnberg, cei mai multi dintre criminalii de război nazişti făceau uz de 
strategii perverse, pentru a-şi salva reputaţia şi a evita spânzurătoarea. Dintre cei douăzeci de 
acuzaţi din boxă, extrem de puţini au avut tăria de caracter, ca Hans Fritzsche, director al 
Radiodifuziunii hitleriste, să-şi asume vina franc şi fără ocolişuri. El a spus: „După ce guvernul 
acesta a adus catastrofa uciderii a cinci milioane de nevinovaţi, consider că această formă de 
guvern este rea, chiar şi în timp de criză... Acela care, după Auschwitz, încă mai crede în politica 
rasistă se încarcă de vina Holocaustului.” Fritzsche a fost unul dintre cei trei care au fost achitati. 

Mărturisirea trebuie să fie personală, punctuală şi din inimă. Şi trebuie să se adreseze 
tuturor părților implicate: celui căruia i-am greşit (dacă se mai poate), celor care au suferit indirect 
de pe urma ráutátii mele şi, înainte de toate, lui Dumnezeu, Cel dintâi care este afectat de păcatul 
meu. 


Oare...? 


Ceea ce voi relata s-a întâmplat prin anii '70. Tocmai descoperisem cu entuziasm Biblia şi 
ardeam de nerăbdare să le spun şi altora despre lisus. Era seara târziu când am luat tramvaiul de la 
capăt. În vagon eram doar eu si taxatorul, un om la vreo cincizeci de ani. Ne cunosteam din 

vedere, pentru cá mai legaserám cáteva vorbe impreuná. Eu am dat drumul bucuriei, dar omul m-a 
oprit. „Lasă astea! Pe mine nu mă iartă Dumnezeu. Ehei, eu am fost jandarm... Am făcut de toate. 
Nuu! Nu-i pentru mine iertarea...” Cale de şapte staţii, am căutat să-l conduc la o altă imagine a 
lui Dumnezeu. Nu unul retributiv, a cărui îndurare merge până pe la „de trei ori”. Omul nu mă 
asculta. Scutura din cap cu un surâs sceptic. Ultimele lui cuvinte au fost: „Nu-i pentru mine!” 

Întâmplarea cu taxatorul conturează cel de-al doilea act din partea mea, care autentifică şi 
personalizează iertarea acordată oricui: 


2. CREDINŢA 


Să crezi e lucru greu? Depinde de tine. 

Antilopa africană Impala poate sări până la trei metri înălțime şi peste zece metri lungime. 
Cu toate acestea, antilopele sunt ținute captive într-un tarc împrejmuit cu un gard nu mai înalt de 
un metru. De ce? Ele nu sar dacă nu văd mai întâi ce le aşteaptă la aterizare. Blocajul este în 
mintea lor. Ele merg prin vedere, nu prin credință. Creştinul a învăţat să meargă exact invers: 
„prin credinţă, nu prin vedere” (2 Corinteni 5:7). 


Diferenţa dintre noi şi antilopă stă în facultatea cu care ne-a înzestrat Dumnezeu, aceea de 
a ne putea încrede în ceea ce nu vedem, dar ne-a fost promis de El. Aceasta este credinţa care se 
bazează pe cuvântul Lui. Ea se dezvoltă prin exerciţiu în momentele de criză, când trebuie să 
optezi între „credință” şi „îndoială”. Dacă rămâi la „Oare...?” ai capotat. Dar, dacă te bizui pe 
făgăduinţa Aceluia care nu minte, ti se deschide un nou orizont. 

De ce totuşi multi, asemenea taxatorului, nu pot depăşi necredinta? 
Motivul principal este faptul că ni-L închipuim pe Dumnezeu „după chipul şi asemănarea 

noastră” - un jude glacial şi neînduplecat - si nu în felul in care ni L-a descoperit lisus. În măsura 
poruncită ucenicilor, de a ierta „de şaptezeci de ori câte şapte” (Matei 18:22), lisus vorbea 

despre răbdarea şi dispoziția lui Dumnezeu de a ierta nelimitat, în temeiul faptului că EI este „plin 
de îndurare şi milostiv, încet la mânie, plin de bunătate şi credinciosie... Îşi tine dragostea până în 


mii de neamuri de oameni şi iartă fărădelegea, răzvrătirea şi păcatul...” (Exodul 34:6.7) 
Fără dubii 


În cartea Zvonuri dintr-o altă lume (2003), Phillip Yancey povesteşte un caz zguduitor din 
anii de după abolirea apartheidului in Africa de Sud. În colaborare cu un grup de lideri pacifisti, 
Nelson Mandela a înființat Comisia pentru Adevăr şi Reconciliere, prezidată de episcopul 
Desmond Tutu. În locul unei curți marţiale care să răzbune atrocitățile, comisia avea în vedere 
ceva mai bun: reconcilierea dintre victime şi „tartori”. Dacă un polițist sau un militant alb se 
prezenta în fata comisiei şi-şi mărturisea fărădelegea, putea să evite judecata şi condamnarea. 

Când unii au obiectat că nu e drept, Mandela le-a răspuns: „Acum e nevoie de vindecare, 


1? 


nu de justiție!” Timp de doi ani $1 jumătate s-au desfăşurat mărturisirile in fata victimelor sau a 
apartinátorilor lor. 

Printre cei sosiți, s-a numărat si polițistul Van de Broeck. El a mărturisit cum, împreună cu 
alții, a împuşcat un tânăr negru, apoi l-a fript ca pe o frigáruie, ca să distrugă orice urmă. lar după 


opt ani de la eveniment, Van de Broek s-a întors la aceeaşi colibă şi l-a arestat şi pe tatăl băiatului: 

l-a legat de un stálp, a turnat benziná pe el si i-a dat foc de viu. Sotia lui a fost obligatá sá stea si 
să privească ingrozitoarea scenă. 

Când şi-a terminat de bolborosit mărturisirea, în sală s-a lăsat o linişte mormântală. 
Judecătorul s-a întors spre mama şi soţia victimelor, cu întrebarea: „Ce doriţi de la dl Broeck, 
doamnă?”. 

Ea a răspuns liniştită: „Cer ca dl Van de Broek să revină la locul cu pricina şi să adune 
praful de pe jos, aşa încât să-mi pot îngropa creştineşte bărbatul... Si mai am încă o cerere. DI de 
Broeck mi-a distrus familia. Sufletul meu însă tot mai are putere să iubească. Îi cer ca, de două ori 
pe lună, să mă viziteze în ghetou şi să petreacă alături de mine o zi întreagă, ca şi când aş fi mama 
lui. Si aş mai vrea ca dl Van de Broeck să ştie că şi Dumnezeu l-a iertat, aşa cum l-am iertat şi eu. 
Acum, aş vrea să-l imbrátisez, ca să ştie că l-am iertat cu adevărat...” 

În sală, unii au început să plângă, alţii să murmure cântecul „Atâta har, ce minunat...”. Cu 
paşi mărunți, bătrâna s-a îndreptat spre boxa acuzaților. Domnul Van de Broeck, în schimb, nu 
mai auzea nimic. Lesinase... 

Iubirea acestei negrese e socant de mare. Dar, față de iubirea lui Dumnezeu, este doar o 
slabă reprezentare. 

Scriitoarea australiană Gabrielle Carey, atee convertită la creştinism, povestea ce a mânat-o 
în braţele lui Dumnezeu. Ea a afirmat că factorul decisiv a fost faptul că a înţeles că Dumnezeu, 
deşi îi cunoştea răutatea şi comportamentul rău şi ticălos, tot o iubea. Şi, pentru a fi iertată, nu 
trebuia decât să-şi mărturisească vina. Gabrielle mărturisea că s-a simţit complet eliberată când a 
înţeles aceste lucruri. 

Mărturisirea vine şi ea tot ca o consecință a încrederii în Acela care iubeşte şi iartă. În 
1992, Robert si Jon, doi băieţi de zece ani dintr-o suburbie din Liverpool, au momit un báietas de 
doi ani, l-au dus frumuşel lângă linia de metrou şi i-au dat brânci cu capul în jos. Vestea uciderii 
micutului James Bulger a cutremurat Anglia. Când cercetările au ajuns la cei doi băieţi, aceştia au 
negat vehement. Declaraţiile lor se băteau cap în cap. În acel moment de blocaj, tatăl lui Robert a 
cerut voie instanţei să se retragă şi să discute ceva cu băiatul lui. Tata l-a luat de umeri, s-a uitat în 
ochii lui şi i-a zis: „Robert, băiatul meu! Vreau să ştii că orice ai fi făcut, eu - tăticul tău - tot te 
iubesc!” Robert s-a întors şi a mărturisit simplu: „Eu l-am omorât pe Jamie Bulger”. Asta se 
întâmplă când eşti sigur că tata tot te iubeşte, indiferent ce ai făcut. Atunci, dubiile se destramă. 


Proba 


În ciuda argumentelor, există momente şi situaţii în viaţa căutătorului de Dumnezeu când 
dubiile nu dau pace. Unul dintre adevărurile ignorate de cei mai multi este că sentimentele pe care 
ne bazăm credinţa sunt nestatornice şi ingelátoare: acum simţi prezenţa şi iubirea lui Dumnezeu şi, 
peste câteva momente, nu o mai simţi. Greşeala constă în faptul că ne construim certitudinile pe 
temelia sentimentelor labile, şi nu pe cuvântul garantat al lui Dumnezeu. „Credincios este 
(Domnul), Cel ce a făcut făgăduinţa!” (Evrei 10:23). „EL... Îşi tine legământul si îndurarea” 
(Deuteronomul 7:9). El a promis: ,,Nu-Mi voi călca legământul şi nu voi schimba ce a ieşit de pe 
buzele Mele” (Psalmii 89:34). 

Cât de sigure sunt promisiunile făcute de Dumnezeu? Tot atât de sigure ca răstignirea lui lisus. 

Pe întinsul statului brazilian Sao Paulo, in jungla din apropierea oraşului Sao Jose dos 
Campos, se află o celebră închisoare, Humaita. În ea sunt închişi 730 de răufăcători, de la tâlhari 
de rând la criminali. Renumele i se datorează neobişnuitului sistem de funcționare al instituției. 
De câţiva ani buni, statul a încredinţat administrarea închisorii unei societăți creştine. Puşcăria 
n-are decât... doi funcţionari care se ocupă de administraţie. Închisoarea nu are gratii, nici 
gardieni. Detinutii sunt liberi. Fiecărui deținut îi este încredințată grija unui alt deţinut, plus 
sarcini de întreținere, de la bucătărie şi până la renovarea clădirii. Un ajutor esențial vine din 
partea familiilor creştine care locuiesc împrejurul închisorii şi care îi „înfiază” pe deținuți. Aceştia 
sunt trataţi ca membri ai familiei şi primesc suport moral şi educaţional. De regulă, cei eliberați 
nu mai vor să plece. Devin suporterii programului de reeducare religioasă şi socială. Mediul 
creştin şi tratamentul iubitor au făcut ca rata recidivării să fie doar de 4%, față de 75%, în cazul 
celorlalți deținuți din Brazilia. 

De cum intri, eşti uimit să găseşti feţe surâzătoare, paşnice. Criminalii poartă cheile 
închisorii. Dincolo de poartă, te întâmpină curăţenia de pe culoare şi din camere. Pe perete sunt 
citate din Biblie. După vizitarea clădirii, ghidul te întreabă dacă vrei să vezi şi camera de tortură. 
„Aveţi şi aşa ceva?” întrebi uluit. „Da, în ea ţinem un singur condamnat.” Când ajungi la capătul 
coridorului, ghidul te mai întreabă o dată: „Chiar vreţi să intrați?” 

Cheia scârțâie în broască. Încet, uşa masivă se deschide... Ochii ti se opresc asupra 
Prizonierului din celula de tortură, atârnat de mâini, pe un lemn în formă de cruce. Pe cap, poartă 
o coroană de spini. Are coasta împunsă. După clipe de suspans, ghidul iti explică: „EI ispáseste 
pedeapsa pentru noi toti". 

Dacá simtámintele te fac sá te indoiesti, priveste numai spre Hristos! 

Recent mi s-a povestit despre o discuție între o bunică şi nepotica ei de cinci ani, Odette. 
Fetiţa neastâmpărată a exasperat-o pe bunică: „Fii cuminte, fată! Că de nu, te bate Doamne- 
Doamne!” După câteva secunde de gândire, Odette îi dă replica: „Nu poate... că are mâinile bătute 
în cuie!” 

Răspuns de nota zece! 


După credinţă, faptele! 


Cred! Sunt iertat! A mai rămas ceva? 
Da, o anume dublă responsabilitate: mai întâi faţă de urmările răului săvârşit (în trecut) - 
reparația. Şi apoi, faţă de posibilele recidive (din viitor) - preventra. 


3. REPARATIA 


Răutatea ta a produs daune. Dacă regretul tău e sincer, simți nevoia să repari urmările, atât 
cât iti mai e cu putinţă. Sigur, nu mai poti învia un mort, dar poti să te ingrijesti de orfanii lui. 

Íntre 1897 si 1910, Japonia a invadat Coreea si a anexat-o imperiului. Printre cei 
persecutați într-un mod sadic, se aflau creştinii. Unul dintre primele lucruri pe care le-au făcut 
japonezii a fost să sigileze toate bisericile creştine şi să-i expulzeze pe misionarii străini. Un 
pastor local şi-a luat inima în dinţi şi a bătut la uşa cartierului general, cu cererea de a li se permite 

continuarea serviciilor divine. Comandantul a cântărit, apoi a zàmbit: „Mda... Dar numai pentru o 
singură întâlnire... Ultima!” 

Vestea s-a răspândit şi în zonele vecine, aşa încât, în ziua hotărâtă, biserica era ticsitá de 
credincioşi. Ca de obicei, întâlnirea a debutat cu un serviciu de laudă prin cântec. Exact când 
poporul cânta imnul „Mai lângă tronul Tău”, ofiţerul japonez a ordonat să se bată în cuie uşile şi 
ferestrele. Apoi a dat foc bisericii de lemn. Constienti de ce-i aştepta, credincioşii au continuat să 
cânte „La crucea Ta”. La ultima strofă, acoperişul în flăcări s-a prăbuşit peste mulțime. 

Pe locul supliciului s-a ridicat un monument cu numele celor asasinați în mod pervers. 
Monumentul întreținea amărăciunea şi ura din generaţie în generație. 

În 1972, un grup de pastori japonezi a trecut în vizită prin partea locului. Când au citit 
placa memorială, i-a cuprins ruşinea şi regretul. Chiar dacă nu erau ei autorii, vina națională plana 
şi asupra lor. Pe drumul de întoarcere, au hotărât să facă reparația. Au pus la cale o colectă şi au 
adunat 25.000 de dolari. Apoi s-au întors în Coreea şi au construit o biserică frumoasă, chiar pe 
locul tragediei. La inaugurare, o delegație japoneză s-a alăturat donatorilor. Era actul regretului şi 
al cererii de iertare. 

Cu toate că localnicii au apreciat gestul, antipatia n-a fost depăşită. După luările de cuvânt 
de ambele părți, după cinstirea memoriei celor credincioşi, s-a anunţat intonarea ultimelor două 
cântări, aceleaşi care au răsunat înainte de incendiu. În clipa când vocile s-au unit în versurile 
„Mai lângă tronul Tău”, japonezii reci şi reținuți n-au mai rezistat. Cu inimi sfâşiate, s-au întors 
spre confrații lor coreeni. N-au mai existat două părți. Era un singur popor. Reparatia sufletească 
s-a produs, stingând în lacrimi orice resentiment. 


Avertisment! 
A mai rămas ultimul aspect: 
4. PREVENTIA 


George este un om sobru, cetățean onorabil şi tată de familie. Are însă un obicei la care 
tine mult: de zece ani, în fiecare miercuri, merge la un club special, A/coo/icii Anonimi. Acolo se 
întâlneşte cu foştii lui tovarăşi, dar şi cu persoane venite pentru prima dată. Amabil, George le 
întinde mâna şi se prezintă: „George. Alcoolic.” Dar omul nu mai bea de zece ani! 
$1 totuşi... 

Revista Cercetări clinice sí experrentiale în alcoolism” informa că până şi berea fără 
alcool declanşează în alcoolici procesul de recădere. În timp ce berea obişnuită conţine 4%-10% 
alcool, cea fără alcool nu conține decât nesemnificativa cantitate de 0,5% alcool. Totuşi nu 
cantitatea de alcool în sine este de vină, ci un proces neurochimic complex. În clipa în care fostul 
alcoolic doar simte mirosul berii, vede băutura sau numai dacă întâlneşte lucruri care-i amintesc 
de fostul său viciu (vechii tovarăşi de pahar, cârciuma, contextul emoţional), în creierul lui se 
produce o creştere bruscă a nivelului de dopamină - hormonul plăcerii intense. Cercetările au 
arătat că, dacă li se oferea cobailor doar miros de banană sau portocală - cu care cercetătorii 
asociaseră consumul de alcool - şoriceii deveneau alerti, innebuniti după alcool. 

Ce nu avem voie să uităm este cá natura noastră, după mii de ani de păcat, a fost coruptă. 
Dincolo de pácatele-fapte pe care le săvârşim (care nu sunt decât efecte), in noi dăinuie 
păcătoşenia, cauza care naşte faptele pácátoase. Prin cáintá şi credinţă, faptele pácátoase pot să 
dispară. Dar nu şi păcătoşenia, care rămâne. Suntem ca un zid gata să cadă şi care are în 
permanenţă nevoie să fie sprijinit cu proptele. Şi uite că zidul... stă! 

Noi nu avem nevoie doar de iertare, ci şi de „proptele”. Din fericire, ele se află în mâna 
aceluiaşi Dumnezeu care ne-a iertat. Tot ce avem nevoie este să păstrăm legătura cu El prin 
credință, prin umblare zi de zi alături de EI. 


Harul iartá si vindecá 


Între anii 1934 si 1945, oraşul New York a fost condus de primarul Fiorello La Guardia, 
,'Omuletul cu garoafa la butonieră”. Considerat drept unul dintre cei mai mari primari din istoria 
Statelor Unite, La Guardia a revitalizat metropola printr-o serie de constructii si infrastructuri. A 
initiat programe de binefacere si de asimilare a emigrantilor $1 a minoritátilor etnice, a zdrobit 
mafia Partidului Democrat şi a restaurat încrederea în administrație. La Guardia era foarte 
popular: putea fi văzut pe maşinile de pompieri sau în echipajele de poliție. Uneori, scotea un 
orfelinat întreg la fotbal. Când ziarele din New York intrau în grevă, el însuşi apărea la postul de 
radio şi citea glume pentru copil. 

Într-o seară geroasá din ianuarie 1935, omuletul cu garoafa a apărut inopinat în sala de 
judecată a celui mai sărac cartier din New York. S-a urcat la prezidiu, l-a expediat pe judecător 
acasă şi a preluat el procesele. Pe rol, urma o bătrânică, acuzată pentru furtul unei pâini. Bătrâna a 
explicat că soțul a părăsit-o, că fiica ei era bolnavă, iar nepoții plângeau de foame. Patronul 
brutăriei nici nu se gândea să-şi retragă acţiunea: „Cartierul e periculos, Înălţimea Voastră. 
Făptaşul trebuie pedepsit, ca să fie o lecţie pentru toti..." 

La Guardia a căscat, apoi s-a întors spre bătrână: „Trebuie să te pedepsesc. Legea nu face 
excepţii. Amendă zece dolari sau zece zile de puşcărie.” Dar, pe când încă rostea sentința, şi-a 
băgat mâna în buzunar, a scos o bancnotă şi a îndesat-o în pălăria sa mare pe care i-a intins-o 
femeii: „la aceşti zece dolari şi plăteşte amenda...” Apoi, întorcându-se către public, a spus cu 
mânie: ,,Si-acum, îi voi amenda pe toti cei din sală cu câte 50 de centi pentru faptul că locuiesc 
într-un cartier in care o bătrână este nevoită să fure ca să le dea nepoților ei de mâncare! Domnule 

grefier, fá colecta Într-o clipă, în pălărie s-au adunat 47,50 $. „Acum, dă-i acuzatei. Sá nu mai 
fie nevoită să fure!” Pe când máruntisul era vărsat în poala bătrânei în lacrimi, întreaga adunătură 
de pungasi, poliţişti, cetățeni cinstiți şi violatori ai legii s-a ridicat în picioare, ovationándu-l pe 
Omuletul cu garoafa.* 

Mesajul e precis: „Păcătosule, am îndepărtat vina de la tine. Te-am iertat. Du-te... dar nu 
mai pácátui. Eu iti port de grijă şi-ţi ofer tot ce ai nevoie. Harul Meu îţi este la îndemână. Si iti 
este suficient.” 

CAPITOLUL 6 


Mormântul rămâne gol 


Moartea e cea mai groaznică dintre rele! 
Epicur 


Un fenomen straniu bate la porțile civilizaţiei secolului XXI. E atât de neobişnuit, încât 
toate marile publicaţii din lume (prinre altele: Time, The Economist, National Geographic, Der 
Spiegel, Washington Post...), inclusiv presa românească, i-au acordat atenție. Este vorba de o 
nouă religie care, de o vreme, ia cu asalt Statele Unite. De aici, poate contamina uşor toată lumea. 

În Los Angeles, există deja cincisprezece congregatii mari de închinători. Este o religie de 
import, adusă de miile de mexicani care au trecut frontiera americană, goniti de sărăcie. 
Dumnezeul cel nou „prinde” şi la tineretul american, pentru că muzica rock 1-a pregătit calea. 


Numele dumnezeului adorat: Santa Muerte - Sfânta Moarte. 


Cu înfăţişare de schelet, cu glob şi coasă, Sfânta Moarte se 
lasă adorată de cei peste două milioane de închinători. Patroană a 
traficantilor de droguri, ea nu cere nici pocăință şi nici angajamente. 
Este gata să-i protejeze pe toţi cei care îi aduc ofrande, beau rachiu 
şi ard marijuana în cinstea ei. Deşi cultul ei este ilegal în Mexic, 
autorităţile o tolerează, ca să nu scoată mulțimile în stradă. În 
septembrie 2010, a început construcția unui templu uriaş în Los 
Angeles, cu un buget de trei milioane de dolari, proveniţi exclusiv 


din donaţii. 

Oare ce raţiuni pot conduce nişte oameni vii să adore moartea? E simplu, spun 
antropologii. Este acelaşi mecanism care-i leagă pe comercianții oneşti din sudul Italiei de Mafia 
siciliană. Simtindu-se neputincioşi şi temându-se de tentaculele „caracatiţei”, afaceriştii caută să-i 
câştige bunăvoința prin plata unei „taxe de protecţie”, ca să n-aibă necazuri cu ea. Aceeaşi rațiune 
îi face şi pe păgâni să-i adore pe zeii cei răi, pentru că zeii cei buni, oricum, nu-ţi pot face rău. 


Misterioasă şi hâdă 


„A reflecta asupra morții este cumplit. Nu doar înfricoşător sau dureros, ci paralizant. 
Faptul că viaţa ta este o bucăţică infimá a vieţii universului, că există posibilitatea ca atunci când 
mori să dispari complet şi pentru totdeauna şi că, în 500 de miliarde de ani, Pământul va cădea în 
Soare... toate acestea iti definesc existenţa atât de dur, încât vei refuza să te mai gândeşti la 
moarte”, comenta o autoare atee.^ 

Rázvrátirea omului în fata misterului morții se justifică: moartea este hâdă, nenaturală şi 
necruțătoare. Nimeni nu scapă! Oamenii se tem de sfârşit. 35% dintre oameni se tem atât de tare 
de moarte, încât sunt incapabili să se gândească măcar că vor muri. E teama de necunoscut, de 
despărţirea de cei dragi, de descompunerea trupului. Si-apoi, omul se simte destinat pentru viață. 
Ar da orice, numai să trăiască veşnic. 

La moartea lui Mao Tse Dung, în 1976, Biroul Executiv al 
Partidului Comunist Chinez a hotărât să împlinească testamentul 
lui Mao - dorise să rămână nemuritor - şi i-a trasat medicului său, 
dr. Li Zhisui, o sarcină imposibilă: să conserve trupul 
preşedintelui. Medicul a obiectat. Văzuse rămăşiţele lui Lenin şi 
ale lui Stalin în degradare. Dar, pentru că ordinul e ordin, doctorul 
s-a pus pe treabă: a pompat douăzeci şi doi de litri de formaldehidă 
în trup, cu rezultate terifiante. Fata lui Mao s-a umflat ca o minge, 


gâtul era gros cât capul. Urechile stăteau perpendicular pe craniu 
şi lichidul îi ieşea prin pori. Timp de cinci ore, o echipă de îmbălsămători s-a chinuit cu prosoape 
şi vată să împiedice lichidul să iasă din corp. În fine, au reuşit să-i aducă faţa la normal. Pieptul 
însă era atât de umflat, încât a trebuit să despice haina la spate şi să-i acopere trupul cu steagul 
roşu al partidului. 

Satisfăcut de rezultate, Biroul Executiv a decis conservarea şi păstrarea lui pentru 
totdeauna în Piaţa Tienanmen. După un an de strădanii nereuşite, au decis să realizeze o replică în 
ceară a defunctului. A fost atât de reuşită, încât nici măcar 
medicul nu putea să identifice originalul. De douăzeci şi 
şapte de ani, sute de mii de oameni continuă să-i aducă 
omagii în Piaţa Tienanmen. Oare lui Mao sau... mumiei de 


Din competiţia cu nemurirea, s-a născut şi industria monumentelor funerare. Dacă nu poti 
să dăinui personal, măcar să rămână amintirea ta. Cei mai grijulii dintre cei vii îşi asigură un soi 
de confort psihic, decorându-şi anticipat monumentul funerar. De peste cincizeci de ani, orăşelul 
Hiawatha din Kansas, SUA, a devenit o atracţie turistică. 

Anual, în jur de treizeci de mii de turişti vin să caşte gura la năzdrăvănia unui anume John 
Davis Milburn. Om şters, neprietenos, dar perseverent, Davis a strâns o avere frumuşică. În 1930, 
când soţia lui, Sarah, a murit, Davis a comandat un monument, infátigsándu-1 pe ei amândoi şezând 
pe o bancă. Încântat de operă, a mai comandat unul, înfăţişându-l îngenuncheat şi depunând o 
floare pe mormântul ei. Şi, pentru că simtámántul ancorării lui în nemurire creştea cu fiecare nouă 
producție, Davis a ajuns să-şi investească întreaga avere, de peste 250.000 de dolari (la data aceea 
erau bani, nu glumă!), în noi şi noi întruchipări ale lui şi ale nevestei: ba în picioare, ba cu aripi, 
ba faţă în faţă etc. În total, unsprezece statui în mărime naturală, din cea mai scumpă marmură 
italiană. Pentru cá a lipsit un plan initial, compoziția n-are nici cap, nici coadă. Si, ca să-i pună 
capac, omul şi-a împrejmuit paradisul cu un zid de granit, care să-i ţină departe pe curioşi. 

Când edilii oraşului făceau apel pentru caritate, Davis răspundea printre dinți: „Da' ce-a 
făcut oraşul ăsta pentru mine? Nu-i datorez nimic!” 

După ce a tocat pe megaliticul monument tot ce avea, Davis a ajuns într-un azil pentru 
vagabonzi. A trăit acolo până la nouăzeci şi doi de ani. Se mángáia cu vizitele la porțile vesniciei. 
La îngroparea sa, a participat un singur om: negustorul de marmură, lovit de o reală pierdere...” 

Dincolo de cortiná 


Dintre toate fețele cu care moartea înspăimântă, cea mai tulburătoare, după unii, este 
misterul ei. Dacă moartea ar putea fi cel puţin cunoscută, dacă omul ar putea şti ce urmează 
dincolo de prag, atunci ar putea să se pregătească. Sau să se resemneze. Necunoaşterea 
perpetuează însă cele mai aberante scenarii: iaduri de foc, temnițe subpământene, coabitări cu 
monstri hidosi... 

De-a lungul timpului, cátiva temerari s-au aventurat in explorarea misterului. O 
publicaţie“ a adunat numele a patruzeci şi şapte de persoane din epoca modernă: filosofi, medici, 
fizicieni, psihologi, printre care chiar şi doi laureati Nobel, care s-au hotărât cu orice pret să-i 


smulgă misterul. 


Cel mai curajos a fost inginerul Thomas Lynn Bradford. 
La patruzeci şi opt de ani, făcuse din spiritism pasiunea vieții 
sale. În 1921, s-a decis să-şi închine viața unui experiment total: 
să se „dezbrace” de veşmântul pământesc, însă nu înainte de a 
stabili o „punte metafizică” cu un medium, pentru ca, odată ce a 
păşit în moarte, să-i poată comunica revelația. Thomas a dat un 
anunţ în New York Times: „Caut spiritist care să mă ajute în 


dezlegarea misterului morții”. Doamna Ruth Doran a acceptat 
invitaţia. La data hotărâtă, Bradford s-a ferecat în apartament, a dat drumul gazului şi a murit prin 
asfixiere. Ce a urmat? New York Times a investigat-o ulterior pe doamna Doran. Răspunsul ei a 
fost publicat în numărul din 7 februarie 1921: „Spiritistul sinucis /ace...". 

A urmat Sir Oliver Lodge, spiritist, rector al Universităţii Birmingham, cu un test mai 
sofisticat. Înaintea morţii sale, în 1940, Sir Oliver a pus la punct Testu/ postum Oliver Lodge, care 
consta în dezlegarea unui mesaj secret, neştiut de nimeni. Un comitet desemnat avea să recruteze 
patru medii spiritiste de marcă ce urmau să activeze memoria „spiritului” celui defunct pentru 
reconstituirea mesajului. Aveau la dispoziție un pachet sigilat în care se găseau şapte plicuri. În 
plicuri nu era mesajul, ci doar câte un cifru, menit să-i 
reamintească „spiritului”, prin corelări, ce avusese el în minte, în 
cazul în care acesta nu şi-ar mai fi amintit. De exemplu, plicul nr. 
3 conţinea următorul cod: „Mă gândesc la un număr cu cinci cifre, 
care are legătură cu numărul 2.801 şi care este de fapt un factor al 
lui.” 

Pachetul postum i-a blocat pe cei patru. După eforturi zadarnice, 
au părăsit discret scena, lăsând comitetul doar cu un pachet 
răvăşit şi şapte plicuri rupte. 


Punctul culminant al eforturilor ,stiintifice" l-a consumat 
academicianul britanic Robert Thouless, fost preşedinte al Societăţii de Cercetări Psihologice (a 
se înțelege Parapsihologice). În 1946, a pus la punct un „experiment ştiinţific de cifrare”, 
conținând două fraze ferecate într-un cod impenetrabil. Proiectul a fost anunțat în jurnalul 
societăţii, invitându-i pe cei patru spiritişti şi pe membrii cu abilități paranormale să încerce să-l 
contacteze pe defunctul Thouless şi să obțină, din partea „eului său eteric”, cheia pentru a sparge 
codul. Experimentul avea să dovedească supraviețuirea post-mortem a „spiritului”. 

Thouless a murit in 1984, la nouázeci de ani. De atunci, peste o sutá de experti in domeniu 
au abordat neantul in căutarea răspunsului, cu invariabilul rezultat: tăcere! Nu mai puţin de opt 
medii cunoscute au anunţat totuşi că ar fi luat legătura cu „spiritul” lui Thouless, dar că le-ar fi 
comunicat că... a uitat cifrul. 


TAM 


Zorile spargerii enigmei morții păreau să răsară odată cu apariția cărții Vrafa de după viață 
(1975) a doctorului Raymond Moody. Cercetările sale abordau o pistă mult mai promițătoare, 
anume „trăirile din apropierea morții” (prescurtat TAM). 

Există o vastă literatură cu declaraţiile unor persoane care, aflându-se pe pragul morții, au 
experimentat un soi de călătorie metafizică. Ele afirmă că, la început, spiritul omului este cuprins 
de o pace profundă. Urmează ieşirea din corp şi intrarea într-un tunel, prin care acesta se mişcă cu 
o viteză fenomenală. La capăt, îl aşteaptă lumina. Acolo, persoane dragi, îngeri şi chiar 

Dumnezeu îl întâmpină, urându-i „Bun venit acasă!” După Moody, faptul că atât de multi 
relatează aceste trăiri este dovada implicită că moartea nu-i decât o poartă spre o altă viață! 

În ce priveşte greutatea probelor aduse de TAM, există un viciu de fond: toti aceşti 
„martori”, când au experimentat TAM, erau tot vii, încă nu trecuseră de pragul morţii. Tot ce se 
relatează încă nu ne spune nimic despre ce este „dincolo”. 

În cartea Ketamina - vise si realități (2001), psihiatrul Karl Jensen, considerat expertul nr. 
1 în materie de ketaminá (drog halucinogen), demonstrează cá exact aceleaşi trăiri cu ieşiri din 
corp pot fi experimentate prin simpla administrare a 50 mg ketamină. Dar ketamina nu este 
singura substanță care provoacă TAM. Când apar condiţii de lipsă de oxigen (anoxie) şi când 
fluxul sangvin se diminuează - aceasta fiind starea care precedă moartea clinică - creierul produce 
anumiţi hormoni, printre care şi o substanţă foarte asemănătoare cu ketamina, având acelaşi efect. 

Trăirile din apropierea morții sunt un proces care se derulează doar în minte, ca şi visele 
fantastice. Din punct de vedere ştiinţific, TAM nu constituie deloc probe pentru viața de după 
moarte. 

Şi, pentru ca cercul să se închidă, redau concluziile unui articol despre TAM, apărut recent 
în New Scientist %: „Îngeri buni, tuneluri de lumină, voci misterioase - nu sunt nimic altceva 
decât bătrânul CO2. Nivelul ridicat de dioxid de carbon cauzează halucinaţii.” 

Pentru cei care şi-au investit toate speranțele în dezlegarea enigmei morții prin TAM, 
lovitura de gratie a dat-o însuşi... dr. Raymond Moody. În cartea Ultimul hohot de râs (1999), 
Moody retractează tot ce anunţase mai înainte cu surle şi tobe. Acum el scrie: „Nu mai cred că 
trăirile din apropierea morţii dovedesc viață după moarte... Am ajuns la concluzia că totul este 
doar o părere...” Prăbuşirea si a acestui ultim eşafodaj lasă ştiinţa la fel de oarbă în fata „Doamnei 
cu coasa”. 


Doar un somn 


In 1988, lucrătorul de cale ferată Jan Grzebski, pe când încerca să lege două vagoane, a 
fost strivit şi dus la spital în comă, cu multiple traumatisme craniene. Medicii nu i-au dat şanse de 
revenire din comă. Totuşi Gertruda, soția sa credincioasă, era hotărâtă să-l îngrijească până la 

capăt. Oră de oră, zi şi noapte, îi schimba poziția în pat şi îi supraveghea perfuziile. Aşa s-au scurs 
nouăsprezece ani din viaţa ei, până când, într-o zi, Jan s-a trezit. Ce a povestit el despre locurile pe 
unde „a colindat spiritul lui” în timpul celor nouăsprezece ani de comă? Absolut nimic. Parcă 
totul se petrecuse ieri şi a durat doar o noapte. A fost mirat să-şi vadă soția cu aproape douăzeci 
de ani mai în vârstă. A fost mirat de uriaşele schimbări din stradă, din societate... Era in fata unei 
lumi necunoscute.” 

Cu mii de ani în urmă, Biblia descoperea prin 
revelație: 
* că moartea nu este decât un fel de somn („adorm 
somnul morţii” - Psalmii 13:3; „«Lazăr... doarme, dar 
Mă duc să-l trezesc din somn»... lisus vorbise despre 


moartea lui.” - loan 11:11.13); 


= că în timpul acestui „somn” fără vise, funcțiile psihice ale omului sunt dezactivate total (,....cei 


morti nu ştiu nimic... Şi dragostea lor, şi ura lor... de mult au şi pierit... Căci în Locuinta 
morţilor... nu mai este nici lucrare, nici chibzuială, nici ştiinţă, nici înţelepciune” - Eclesiastul 
9:5.6.10); 

= dar că există întoarcere din acest „somn”, prin intervenţia lui Dumnezeu, pentru ca toti cei care 
au trăit odată pe pământ să dea socoteală de faptele lor („Cei morti... vor învia... pentru judecată” 
- loan 5:25.29; „Oamenilor le este rânduit să moară o singură dată, după aceea vine judecata” - 
Evrei 9:27). 

Este numai logic şi normal să fie aşa. Se ştie că gândurile şi sentimentele noastre sunt, în 
ultimă instanță, funcții ale creierului - o sofisticată biochimie - care se alterează şi chiar încetează 
în momentul în care creierul este vătămat. Pe de altă parte, practica cea de toate zilele ne convinge 
că noi, ca ființe gânditoare, n-avem viaţă în noi înşine, ci suntem cu totul dependenți de aer, apă, 
lumină şi hrană... Aceasta este încă o lecţie că viaţa şi constienta de sine le căpătăm de la 
Dumnezeul iubirii, ca pe un dar. 


Dar sufletul...? 


În virtutea opiniei populare - că omul ar avea un suflet separat de 
corp - multi se tulbură când aud ce afirmă Biblia. „Cum adică? La moarte 
sufletul încetează pur şi simplu să mai existe?" Da, aşa învaţă Biblia. Si 
ea ne mai descoperă că ideea de „suflet nemuritor” este oferta 
„extraterestrului” Satana, idee care i-a fost servită primei perechi de 
oameni, în Eden, spre distrugerea lor („„Hotărât cá nu veţi muri, ci veţi fi 
ca Dumnezeu...” - Genesa 3:4.5). Teza „nemuririi naturale a sufletului” 
este una dintre doctrinele toxice, prin care relaţia omului cu Dumnezeu 
devine inutilă. Dumnezeu este dragoste, iar dragostea este relație. Doar în 
virtutea relației cu sursa vieţii primim toate darurile care ne asigură 
existența. Dacă omul ar avea viaţa în sine, atunci n-ar mai avea nevoie de 
Dumnezeu. lar dacă moare, cu atât mai bine: sufletul lui, eliberat, ar putea 


naviga printre sfere astrale, ca o fantomă fără griji. 

Putini stiu cá aceastá tezá a lui Satana din Eden, teza ,sufletului nemuritor", este 
principalul numitor comun al tuturor religiilor păgâne. Biblia consemnează că, după potop, 
oamenii s-au răzvrătit din nou şi au construit primul imperiu fără Dumnezeu: Babilonul. Aici s-a 
dezvoltat pentru prima oară „religia anti-Dumnezeu”. Printre altele, Babilonul a decretat teza 
„sufletului nemuritor”. Acest mit a migrat în Egipt, de unde apoi, Pitagora, Socrate şi Platon l-au 
importat în Grecia... Când a început să asimileze filosofia greacă, creştinismul secolelor II-III a 
înghițit şi teza sufletului nemuritor, atât de opusă gândirii Bibliei. Nu este de mirare că 
majoritatea luăm acest punct de vedere ca pe un dat, fără să mai verificăm cât de biblic este. Dar 
răul abia acum începe. Pe baza tezei „sufletului nemuritor”, Diavolul şi-a construit capodopera 
mistificării: spiritismul. Prin şedinţele oculte şi prin ceea ce le urmează, demonii îi conving pe cei 
creduli că pot să comunice cu „sufletele” celor dragi dispăruţi, când, de fapt, ei comunică doar cu 
nişte impostori. 


Demascarea 


Angela a crescut într-o familie creştină americană. După terminarea colegiului, s-a 
căsătorit şi toate erau bune... Credea în Dumnezeu cum crede orice om - adică pe jumătate. La 
biserică nu mergea mai deloc. 

Viaţa ei a căpătat o direcție nouă din clipa in care a cunoscut-o pe Amy, amatoare de tarot. 

Angi l-a luat ca pe o distracție interesantă. 
Curând însă a descoperit că tarotul nu e deloc o joacă, ci, prin el, o entitate necunoscută comunică 
în mod inteligent cu ea. Entitatea se prezenta drept spiritul unei rude dragi decedate. N-a trecut o 
lună, şi Angela era cu totul prinsă de spiritism. A început să citească o sumedenie de cărți de 
ocultism. Apoi a întâlnit-o pe Corrine, vrăjitoare cu brevet, care a introdus-o în „arta magiei”. 
Angela s-a adâncit tot mai mult în ocult, spre disperarea mamei sale creştine. Având contacte atât 
de puternice cu „supranaturalul” şi cu tot mai multe „rude”, a ajuns să creadă că tot ce învață 
creştinismul despre Dumnezeu, lisus, mântuire, judecată... sunt baliverne şi că totul se rezumă la 
o evoluție spirituală promovată cel mai fidel de ocultism. 

Angela a devenit maestră în comunicarea cu morţii. Avea ucenici şi tinea cursuri de 
inițiere. Casa ei era plină de totemuri, amulete şi simboluri magice. Spiritele celor dragi o 
însoțeau pretutindeni, ghidând-o pas cu pas. 

Într-o zi, în timp ce lucra la noul ei manual de vrăjitorie, a sunat-o mama. Angi n-avea 
nicio plăcere să stea de vorbă cu ea, pentru că mama nu pierdea nicio ocazie s-o debaraseze de 
ocultism. ,,Lasá-má, mamă! Ştii bine cá sunt ocultistă...” De data asta, mama n-a cedat, ci a 
început să se roage cu voce tare în telefon, invocând sângele lui Iisus peste fiica ei. În timp ce în 
receptor se auzea rugăciunea mamei, statueta zeiţei Gaia de pe másutá a început să se înroşească. 
Diverse lucruri au pornit să zboare prin aer şi spiritele familiale au început să rácneascá: „Închide, 

Angi! Închide telefonul!” Angela povesteşte: 

„Ceea ce am trăit poate părea incredibil... Era ca şi când o mână a tras un văl de pe ochii 
mei. Picioarele parcă mi-au luat foc. M-a pătruns convingerea că trăiam o minciună, că am fost 
inselatá de Diavolul şi că lisus este adevăratul Suveran! Concomitent, zeci de flash-uri şi sunete 


se izbeau de mine. Spiritele exercitau o presiune extraordinară asupra mea. Simteam că mă vor 

pulveriza. Mama, care a înţeles situația, mi-a strigat în telefon: «Cheamá Numele lui lisus, Angi! 
Cheamă-l Numele!» 

Mi-era frică s-o fac. Stiindu-má atât de vinovată, simţeam că m-ar omori dacă L-aş chema. 
În cele din urmă, am gemut: «lisuse, iartá-má!» Si atunci, deodată, «rudele mele decedate» s-au 
transformat in demoni. Am chemat iarăşi şi iarăşi Numele lui lisus. Treptat, totul s-a stins: 
luminile, culorile, demonii... În cameră s-a lăsat liniştea. Tremurând, am pus telefonul în furcă. 
Am apucat statuia zeiței Gaia şi am spart-o de lespezile din curte. Apoi am căzut cu fata la pământ 
şi mi-am mărturisit toate păcatele. Era 6 octombrie 1999. Mă simţeam eliberată. Pentru prima 

oará in viatá, má aflam pe drumul cel bun." 


TAM - interferenţe ,,paranormale" 


Istoria Angelei contribuie indirect la explicarea naturii acelor trăiri din apropierea morţii. 
În 1986, doi cercetători au publicat in Jurnalul Societăţii Americane pentru Cercetare Psihologică 
un document cu şaisprezece cazuri de TAM." Vedeniile subiecţilor de origine indiană, pe lângă 
unele caracteristici comune, dovedeau o serie de deosebiri față de cele ale subiecţilor americani. 
De exemplu: niciun subiect indian n-a raportat contemplarea propriului său corp de la înălțimea 
plafonului, cum se întâmplă frecvent la americani. Mulţi subiecți indieni relatează că erau 
întâmpinați de un soi de funcționari, care-i conduceau spre o altă lume şi care, pe drum, constatau 
că s-a făcut o greşeală şi-i trimiteau înapoi pe pământ. Dar niciun indian nu îi întâlnea pe cei dragi 
sau îngeri albi şi nimeni nu-l întâmpina cu ştirea că n-a venit încă vremea să moară... 

Aceste mari discrepanțe dovedesc că experiența TAM este adaptată culturii fiecăruia, cá 
TAM este un fenomen pur subiectiv. Şi mai este un aspect foarte semnificativ, care reiese din 
cazul Vasudev. 

Băiatul Vasudev Pandey, de zece ani, s-a îmbolnăvit de febră tifoidă şi a manifestat 
moarte clinică. În drum spre morgă, au fost recunoscute uşoare semne de viaţă, fapt pentru care 
medicii au încercat să-l reanimeze. Timp de trei zile, băiatul a fost în comă. Când şi-a revenit, a 
povestit următorul scenariu: 

„Doi indivizi m-au prins şi m-au luat cu forța. Când n-am mai putut merge, m-au târât cu 
sila la unul care şedea pe un tron. Acela avea o înfăţişare înfricoşătoare: era negru de tot şi era 
gol.” Băiatul îl cunoştea din copilărie: „Era Yamraj, zeul morţii. Plin de mânie, Yamraj a urlat la 
cei doi: «Eu v-am cerut să mi-l aduceţi pe Vasudev, grădinarul! Iar voi mi l-aţi adus pe Vasudev 
copilul!“ 

Vasudev grădinarul era un vecin, fără probleme de sănătate. A doua zi însă l-au găsit mort 
în pat... 

Din experiența băiatului transpare cel de-al doilea aspect al TAM. Şcoala psihiatrică 
creştină explică aceste trăiri ca fiind declanşate în primă instanţă de lipsa de oxigen - respectiv de 
creşterea cantităţii de dioxid de carbon în sânge. Dar ce urmează este important: această stare de 
beţie anulează puterea discernământului şi a voinţei omului. Acest lucru permite, în dreptul unora, 
ca anumite influenţe paranormale - sau, altfel zis, influențe demonice - să inducă fantezii privind 
starea sufletului în moarte. Acesta este chiar interesul major al Diavolului: să-i convingă pe 
oameni că nu există moarte, că nu există judecată şi că, oricum ai fi trăit, eşti întâmpinat de întreg 

cerul cu un „Bun-venit!”. Cine va avea o asemenea experiență TAM va fi foarte înclinat să creadă 

cá nu există păcat, nici vină, nici dreptate, nici mântuire şi nici pedeapsă. Aici zace însăşi 
chintesenta ,,evangheliei" lui Lucifer. 


Saltul spre luminá 


Jürgen Moltmann era un adolescent ambitios din Hitlerjugend. Nepot al unui mare 
francmason, Jürgen era insetat de cunoastere. La optsprezece ani, in 1944, a fost incorporat pentru 
frontul de apus, pe Linia Siegfried. În ranitá, soldatul luase cu sine poemele lui Goethe şi operele 
lui Nietzsche. 

În februarie 1945, aliaţii angajaseră o ofensivă majoră. Printre primii prizonieri luaţi de 
britanici se găsea şi soldatul Moltmann. Ajuns în lagărul din Beliga, tânărul face pentru prima 
oară cunoştinţă cu realitățile de la Auschwitz şi Buchenwald. Zdrobit sufleteşte de abisul în care 
s-a coborât poporul său, el îşi pierde orice speranţă în cultura germană. Ar fi preferat moartea, 
decât să poarte ruşinea de a fi părtaş la crimele neamului său. În aceste momente de descurajare, 
un capelan american i-a dat Noul Testament. A fost momentul revelatiei şi al renaşterii speranței 
când Jürgen spuse: „Nu eu L-am găsit pe Dumnezeu, ci El m-a găsit pe mine". Transferat apoi în 
Anglia, este câştigat de viaţa iubitoare a creştinilor. Întors acasă, tânărul se dedică total 
creştinismului practic şi devine teolog şi pastor. 

În cei patru ani de prizonierat, Jürgen Moltmann şi-a 
conturat filosofia de viaţă pe care a dezvoltat-o în Teologia 
speranţei (1967). El scrie: „Ne aflăm pe pământ, în tensiunea 
dintre cei doi poli: Crucea şi Învierea. În prezent, suntem în 
umbra crucii, înconjurați de mizerie şi decădere, şi tânjim 
după înviere şi recrearea lumii. Dar n-avem nicio dovadă 
palpabilă că acest lucru se va întâmpla. Singurul semn al 
istoriei care ne indreptáteste să sperăm este învierea lui lisus 
- fereastra deschisă spre viitor.” 

Învierea! Aceasta este soluţia lui Dumnezeu pentru omul 
lovit de păcat. Este actul fundamental pe care se întemeiază 


speranţa creştină. „Fiecare fir de dovadă a învierii lui lisus 

Hristos este şi garantia învierii mele în cele din urmă. 


Ipoteza Zeitgeist 


În 2007, Peter Joseph, un anticrestin agresiv, a lansat serialul video Zeitgeist. În numai 
câteva luni, filmul a fost titrat in nu mai puţin de douăzeci de limbi şi a fost accesat pe Youtube de 
milioane de internauti. Mesajul filmului, în esență, este următorul: Iisus nu este decât un mit, o 
recompunere a miturilor altor treisprezece „hristoşi” din Antichitate: Horus, Attis, Krişna, 
Buddha, Dyonissos... Toți aceştia parcurg exact acelaşi traseu: se nasc din fecioară, fac minuni, 

mor pe cruce şi învie a treia zi. Reacţia publicului a fost explozivă. Comentariile exprimă uimirea 
în fata „revelaţiei adevărului pur”, că Hristos şi creştinismul sunt doar o „gogoriță”. 

E de prisos să demonstrez necinstea crasă a lui Peter Joseph în falsificarea informaţiilor, 
după ce alții l-au dat de gol. Zertgerst constituie doar un motiv în plus, o provocare contemporană 
de a verifica acurateţea actului învierii lui lisus Hristos. Pentru că „totul stă sau cade, în funcție de 
învierea lui lisus.” Apostolul Pavel declară că, dacă nu este înviere, atunci credinţa creştină este 
zadarnică (1 Corinteni 15:14) şi ineficientă (vers. 17), propovăduirea este zadarnică (vers. 14), 
mărturia creştină e falsă (vers. 15), păcatele nu ne sunt iertate (vers. 17), iar noi, creştinii, suntem 
fără speranţă (vers. 18) şi cei mai mizerabili dintre oameni (vers. 19). 


Evanghelia mormântului gol 


Succesiunea de evenimente finale din viața lui 
lisus constituie „raportul istoric” al morții şi al învierii 
Sale. Pe scurt: Iisus este prins în Ghetsimani joi noaptea, 
este judecat mai întâi de Sinedriu şi declarat vrednic de 
moarte, apoi este predat tribunalului curții lui Pilat. 
Acolo este biciuit şi trimis, împreună cu alți doi 
condamnaţi, spre locul execuţiei. În fata gloatei, Iisus 


este răstignit. Condiţia Lui fizică, debilitată şi de agonia 
din Ghetsimani, face ca El să nu reziste mult supliciului. După aproximativ şase ore, moare pe 
cruce. Ca să confirme moartea Sa, soldaţii romani Îi înfig în piept o lance. Din rană curg limfă şi 
sânge - semn al morţii biologice reale. Simpatizantii Lui ÎI dau jos de pe cruce, Îl duc într-o 
grădină privată, unde se afla un cavou nou. Îl îmbălsămează partial şi, întrucât se apropia Sabatul, 
ucenicii blochează cavoul cu o piatră uriaşă, urmând să continue îmbălsă-marea după consumarea 
zilei de odihnă. În tot acest timp, fariseii şi garda romană supraveghează înhumarea pentru că 
anticipează o conspirație: lisus spusese că a treia zi va învia. Pentru siguranță, piatra de la gura 
cavoului este sigilată de autorităţi şi o gardă romană e pusă să vegheze în schimburi. În zorii celei 
de-a treia zile, o ființă cerească coboară spre mormânt. Garda este paralizată de slava ei. 
Mormântul este deschis şi lisus iese afară, v viu işi triumfător, ca biruitor al morţii. inspáimántati, 
; soldații raportează miracolul. Surprinşi 
de eveniment, iudeii fabrică în grabă 
versiunea stângace a furtului 
cadavrului. În zilele următoare, lisus 
cel înviat li Se arată ucenicilor Săi în 
zece ocazii diferite, ocazii în care 
vorbeşte cu ei, mănâncă împreună şi Se 
lasă atins de ei. Numărul martorilor 
acestui miracol se ridică la cinci sute 


cincisprezece persoane. 

Acest raport prezentat de Evanghelii a fost crezut timp de o mie şapte sute de ani. Pentru 
prima dată, raționalismul german din secolele XVIII-XIX a contestat veridicitatea lui. De-atunci 
şi până azi, dibăcia minţii omeneşti a adunat cinci versiuni explicative care să înlocuiască şi să 

anuleze învierea. Când le citeşti, esti impresionat de logica lor. Acesta este punctul forte pe care 
se bazează orice minciună bună: cu cât mai logică, cu atât mai seducătoare. Să le analizăm pe 
rând: 


Teoria leşinului 


Teza: „lisus n-ar fi murit pe cruce. Drogul 
L-a sedat, iar suferința l-a provocat leşinul, 
făcându-L să pară mort. Aerul rece al mormântului 
L-a resuscitat, de aceea a ieşit viu. N-a fost nicio 
înviere, ci doar o trezire din leşin.” 

Ca s-o sustii, trebuie mai întâi să ignori cu 
bună ştiinţă unele aspecte esenţiale ale raportului 
Evangheliilor, pe care nimeni până în secolul XVIII, 
nici chiar iudeii, nu le-au contestat. Anume, înainte 


de a fi răstignit, lisus a fost supus biciuirii cu cel 
puţin treizeci şi nouă de lovituri. Cnutul roman era altceva decât bici: la capetele vinelor avea bile 
de plumb care mai întâi crestau pielea, apoi rupeau vasele de sânge superficiale, apoi pe cele 
adânci, până când „transformau spatele într-o masă de ţesuturi rupte."" Chiar şi numai acest 
tratament era suficient ca să provoace moartea. 

A urmat răstignirea, cu piroane de optsprezece centimetri. Ca să respire, cel răstignit 
trebuia să se sprijine în răni, ceea ce producea imense dureri. După un timp, murea prin asfixiere. 
Lui lisus n-a fost nevoie să I se zdrobească picioarele ca să moară. El murise deja. Ca să se 
asigure de aceasta, un soldat I-a înfipt sulița în coastă. Moartea a fost confirmată de romani, de 
iudei şi de ucenici.” 

Dacă totuşi Iisus ar fi fost încă viu, atunci ceea ce a urmat - operațiunea de îmbălsămare - 
l-ar fi pricinuit cu siguranță moartea: fata I-a fost învelită cu un prosop îmbibat cu mir şi trupul, 
imobilizat. Aşa a zăcut treizeci şi şase de ore, într-o atmosferă sufocantă dată de cincizeci de 
kilograme de miruri. 

Dar hai să admitem că totuşi n-ar fi murit nici după treizeci şi şase de ore de sufocare. 
Cum ar fi putut El, cu mâinile şi picioarele perforate de piroane, să dea la o parte piatra, pentru 
rostogolirea căreia era nevoie de douăzeci de oameni? Si, mai departe, cum ar fi putut El să treacă 
de gărzile romane vigilente? 

Dar dacă ar fi trecut şi acest obstacol, ce imagine le-ar fi fost oferită ucenicilor? O scenă 
cu un muribund într-o stare jalnică. Ei L-ar fi deplâns şi L-ar fi cărat degrabă la doftori. În niciun 
caz n-ar fi propováduit că a înviat din morti. 

Această teorie, cea mai acceptată dintre toate cele cinci, este atât de proastă, încât te miri 
cum de a putut lumea s-o accepte. Excepţie: doar dacă a dorit s-o creadă. 

Teoria conspiratiei 


Teza: „Sâmbătă noaptea, ucenicii s-ar fi strâns şi, la adăpostul nopţii, ar fi furat cadavrul 
lui lisus. Apoi au lansat zvonul că ar fi înviat.” 

Teoria păcătuieşte prin ignorarea voită a altor aspecte din raportul istoric. 

Mai întâi, ucenicii erau într-o stare de răvăşire, îndoială, deprimare, plini de frica de consecinţe. 
Erau în aşa-numita „imposibilitate psihologică”. 

Dar ucenicii erau şi în „imposibilitate morală”. Un ateu nu pierde nimic dacă minte. Dar 
cineva care şi-a însuşit învățătura lui lisus cum ar putea predica o minciună? Apoi să şi moară 
pentru ea? Excepţie: doar dacă ar fi fost dement. 

Ucenicii aveau slăbiciuni, dar impostori n-au fost. 

Teoria uită încă o „imposibilitate situationalá": că iudeii anticipaseră o posibilă sustragere 
a cadavrului, drept pentru care au şi tocmit garda romană. Aceşti soldaţi erau deja în alertă, în 
aşteptare. Stiau bine că, dacă le-ar fi fost furat „mortul”, ar fi plătit cu viaţa. 


Teoria halucinatiei 


Teza: „Mintea ucenicilor era atât de inrobitá de lisus, încât nu voiau să admită cá a murit. 
O minusculă scânteie - spusele Mariei Magdalena că lisus a înviat - le-a fost de-ajuns ca să-şi 
vizualizeze propriile speranţe.” 

Teoria porneşte de la o altă imposibilitate psihologică. Ca să se fi produs o halucinație 
autodeclanşată, trebuia ca ucenicii să fie într-o stare de credință exaltată, în aşteptarea apariției lui 
lisus. Dar starea lor mentală era cu totul opusă. Ucenicii erau înfrânți şi descurajati. Au întâmpinat 
cu multă neîncredere chiar vestea învierii. 

Teoria halucinaţiei se mai loveşte de câteva 
obstacole de netrecut. Halucinaţiile sunt fenomene scurte, 
de câteva minute. Ucenicii însă au stat în preajma Celui 
Ínviat ore şi zile în şir. 

Apoi, lisus n-a fost văzut o singură dată, ci de mai 
multe ori şi în contexte diverse. Şi nici n-a fost văzut doar 
de o persoană, ci de mai multe, şi nu numai de credincioşi, 
ci şi de sceptici (Toma, Pavel). Cel Înviat a stat cu ei la 
masă, Şi-a oferit rănile spre examinare şi i-a convins că nu 


e strigoi, ci lisus cel înviat! 

Psihiatria lámureste cá halucinatiile, ca şi visele, sunt evenimente individuale. Ele nu pot 
fi împărtăşite de alți oameni. Ca peste cinci sute de oameni, martori ai aceluiaşi eveniment, să 
aibă aceeaşi halucinație, ar fi fost un miracol mai mare decât învierea. 

În final, teoria uită de dovada „mormântului gol”. Fariseii au adus tot felul de argumente 
pentru compromiterea credibilitátii lui lisus (vezi Toldoth Ieshó', compildie de vechi scrieri 
iudaice). Niciodată însă n-au tăgăduit mormântul gol. 


82 


Teoria mitului 


Teza: „Străvechiul mit al învierii, omniprezent in Antichitate, a fost importat cândva, la 
circa o sută de ani după răstignire, fiind apoi agreat de cei care şi-ar fi dorit un asemenea 
deznodământ.” 

Este teoria pe care şi-a construit şi Zertgerst scenariul. Marele avantaj al acestei teorii 
este... ignoranta mulțimii. 

Una dintre surprizele socante este cá, in absolut nicio culturá din Antichitate, de la 
Orientul Îndepărtat si până la azteci, nu exista noțiunea „învierii”. Popoarele credeau in nemurire 
(sumerienii) şi în supraviețuirea dematerializatá a sufletului (egiptenii, grecii, africanii). Filosofii 
greci priveau corpul cu dispreţ, ca pe o colivie a sufletului, şi aşteptau stricarea coliviei, pentru ca 
sufletul să-şi ia zborul spre Câmpiile eleusine. 

Ideea ca sufletul să se întoarcă în hoit era o batjocură. Aceasta explică de ce, atunci când 
Pavel le-a vorbit atenienilor despre învierea lui lisus (Fapte 17:32), a fost întâmpinat de un hohot 
de râs. Înviere? Ha-ha... Ridicol, penibil... 

Sursele păgâne care fac referire la înviere sunt toate de origine târzie, datate cu câteva 
secole după apariţia creştinismului. „Cazul unor zei care mor şi învie”, scrie Mircea Eliade, „este 
o speculație bazată pe jocul imaginaţiei cu privire la texte ambigue, de regulă aparținând literaturii 
latine târzii, postdatate crestinismului."" 

Teoria mai are incá douá vicii fundamentale: astázi se admite unanim cá sursa Evangheliei 
lui Marcu nu poate fi datatá mai tárziu de anul 37 d.Hr. E semnificativ cá Marcu se referá de 
câteva ori la marele-preot, dar niciodată nu-i dă numele. E ca şi când ai spune: „Preşedintele a 
găzduit o recepție la palat”. Toti câți citesc mesajul ştiu despre cine este vorba, pentru cá este 
persoana care deţine în prezent mandatul. 

Evanghelia lui Marcu nu se referă la marele-preot din momentul răstignirii ca la cineva din 
trecut, ci ca la acelaşi care încă este în exercițiul functiunii. Caiafa a deţinut funcția până în anul 
37 d.Hr., contemporan fiind cu Evanghelia lui Marcu. Sunt destule evidente că, până în anii 50 
d.Hr., Evanghelia lui Marcu fusese scrisă. Adio, perioadă de două-trei generaţii necesară naşterii 
unei legende! Aici este vorba de sincronism. Când vesteşte învierea, Pavel face trimitere la o 
mulţime de martori aflaţi în viaţă, gata să confirme obiectivitatea evenimentului.” Dacă învierea 
ar fi fost într-adevăr un mit, primii care s-o dezmintă ar fi fost iudeii. Ei n-au făcut-o. 


Teoria mormântului greşit 


Teza: „Femeile, sărmanele, au confundat mormântul.” 

Aşa ceva s-ar putea întâmpla azi, într-un cimitir cu mormintele unul lângă altul. Raportul 
istoric însă precizează că lisus n-a fost înmormântat într-un cimitir comunal, ci într-o grădină 
privată, cu un singur cavou, nou, fără alte morminte în preajmă. 

Femeile fuseseră acolo cu numai şaptezeci şi două de ore înainte de înviere. Şi n-au fost în 
treacăt, ci au trudit la îmbălsămarea lui lisus. Au fost de faţă şi când mormântul s-a închis şi s-a 
sigilat. Şi n-a fost doar o femeie (ar fi putut greşi uşor), ci un grup întreg. Apoi erau şi ucenicii. 

Oare nici chiar stăpânul mormântului, losif din Arimateea, să nu-şi mai fi recunoscut 
proprietatea? 

Dar, hai să admitem totuşi că au greşit mormântul. Autorităţile iudaice şi romane ar fi fost 
primele care să le strige: „Mormânt greşit, prostănacilor! Iată cadavrul pe care nu-l gáseati." Ori 
aşa ceva nu s-a întâmplat. 

Revizuind aceste „teorii, ne miră inconsistenta lor. Dar mai mult ne miră naivitatea celor 
care continuă să le dea credit si să pună la îndoială adevărul învierii. În paguba lor. 


Argumentul forte 


Antropologii ştiu că, dintre toate neamurile pământului, poate singurul popor care n-a 
dispărut în ceața istoriei, singurul care dăinuie neîntrerupt de aproape patru mii de ani, singurul 
care vorbeşte încă aceeaşi limbă ca şi strămoşii săi de milenii, este poporul evreu. Cu o identitate 
unică, evreii au rezistat influențelor culturale şi eforturilor monarhilor de a-i asimila cu restul 
lumii. Tocmai ei sunt argumentul maxim al învierii. 

La data când lisus îi învăţa pe oameni, Palestina era ocupată de romani. Înainte şi după EL, 
s-au tot perindat falşi Mesia. Un soi de alergie îi inflama pe farisei şi pe preoți față de orice 
pretenţie revoluţionară neautorizată de ei. 

Şi iată că se întâmplă ceva... Un lucru atât de neobişnuit, încât, în cel mai neprielnic timp 
şi context, comunități întregi de iudei - cel puţin zece mii - renunță la scumpele lor tradiții 
teologice şi sociale care le-au conferit identitate. În numai câteva săptămâni, riscă totul, chiar şi 
viața, ca să-L urmeze pe lisus Hristos. Raportul uneia dintre cele mai necontestate cărți din Noul 
Testament, Faptele apostolilor, consemnează: ,,...numárul ucenicilor se inmultea mult în Ierusalim 
şi o mare mulțime de preoţi veneau la credință.” (Fapte 6:7) 

Ce fel de eveniment a putut avea loc, încât să răstoarne ordinea lucrurilor, să penetreze 
sofisticata lume greco-romană şi să declanşeze o reacţie irezistibilă, care să adune laolaltă stăpâni 
şi sclavi, bogați şi săraci, iudei şi greci într-o organizație care nu se menținea nici prin exhibitiile 
vreunui harismatic şi nici printr-o structură instituțională? Ce forță putea degaja acel eveniment 
care să atragă adepti în timpul celei mai înverşunate şi sângeroase opoziții? 

Apariția creştinismului şi dezvoltarea sa explozivă sunt argumentul suprem cá 
evenimentul nu este altul decât învierea lui lisus. Ucenicii n-au predicat învierea aiurea, departe 
de Ierusalim, ci chiar în cetatea unde a avut loc rástignirea şi unde toată lumea fusese implicată in 
eveniment. Învierea a fost dovedită de contemporani contemporanilor. Dacă ar fi fost fantezii, 
cine i-ar fi crezut? 


Evaluare 


În mai 1985, în aula mare a Universităţii Liberty din Virginia, a avut loc o confruntare pe 
care s-au făcut cele mai multe pariuri, între un mare maestru al ateismului, englezul Antony Flew, 
şi teologul american Gary Habermas. Subiectul confruntării: istoricitatea şi veridicitatea învierii 
literale a lui lisus Hristos. Deja cu câteva ore înaintea începerii, sala era ticsită - veniseră trei mii 
de participanţi, suporteri ai ambelor tabere. Ca la orice competiţie, erau acolo un moderator şi un 
juriu desemnat să dea verdictul pentru câştigător şi pentru perdant. Juriul era alcătuit din cinci 

filosofi de convingeri diferite, aláturi de cinci judecátori cu renume. Timp de peste douá ore, 
dezbaterea a captivat atentia publicului. Ín final, juriul a pronuntat verdictul: patru dintre cei cinci 
filosofi au votat pentru inviere. Al cincilea s-a arátat indecis. Dintre judecátori, trei l-au dat 
câştigător pe Habermas, iar doi pe Flew."* 

Dintr-un alt colt al lumii, Sir Lionel Luckhoo - sceptic, dar deschis studiului - a examinat 
şi el învierea. Luckhoo fusese de două ori înnobilat de regina Angliei, era judecător cu experienţă 
şi diplomat în relații externe. Cartea Recordurilor îl numeşte cel mai de succes avocat din lume. 
Palmaresul său este inegalabil: două sute patruzeci şi cinci de achitări în cazuri de infracțiune, 
câştigate la rând. 

Cu experiența unui analist fin, bine informat şi competent, Luckhoo a investit timp si 
energie în cercetarea învierii lui lisus. Apoi a dat verdictul: „Declar fără echivoc că învierea lui 
lisus Hristos este atât de copleșitoare, încât impune acceptarea, în baza dovezilor care nu lasă loc 


A 


à." Întrucât era onest cu sine, Luckhoo şi-a schimbat atitudinea şi a 


pentru nicio urmă de îndoială. 
devenit suporter al lui Hristos cel înviat. 

Mai surprinzătoare este declarația unuia dintre cei mai renumiţi rabini din lume, Pinchas 
Lapide, care a afirmat fără echivoc credinţa lui că Dumnezeul lui Israel L-a înviat pe lisus din 
morti. Rabinul argumentează: „O înviere corporală ar fi putut avea loc, întrucât tradiția iudaică 


E uis eat . »80 
include sase asemenea treziri din morti." 


„A înviat!” 


Organizaţia Campus Crusade for Christ International şi-a propus să traducă şi să distribuie 
filmul /isus la grupurile de populație la care Evanghelia încă n-a ajuns. El a fost subtitrat in 862 
de limbi şi dialecte şi, de-atunci, continuă să provoace popoarele. 

În 1998, Paul Esheman a prezentat filmul /isus într-o tabără de refugiaţi din Mozambic. 
Când mulțimile L-au văzut pe lisus arestat, bătut şi dus spre răstignire, au început să plângă şi să 
bocească, bătându-se cu capul şi mâinile de pământ. Unii, în durerea lor, au pornit spre ecran, ca 
să împiedice supliciul. Praful stârnit de reacția lor a împiedicat vizionarea, astfel că proiecția a 
fost oprită. Timp de o jumătate de oră, oamenii au continuat să stea pe genunchi, plângând şi 
mărturisindu-şi păcatele. Proiectia a fost reluată. Când s-a ajuns la secvenţa învierii lui lisus, masa 
a izbucnit în strigăte de bucurie. Sárind în sus şi topáind de bucurie, oamenii se imbrátisau: 
„Există înviere!” Bucuria lor tintea adânc: Era speranţă şi pentru ei! 


Astăzi mai învie morţii? 


Există destulă reticentá în a aborda acest subcapitol. Retinerile provin din mentalitatea 
rationalist-materialistá în care s-au format ultimele generaţii, retineri care sunt aici, sub fruntea 
noastră. Pentru orice miracol, chiar şi pentru o înviere din morti, scepticismul nostru inteligent 
găseşte explicații ştiinţifice sau măcar... logice, care să anuleze supranaturalul. 

Principalul motiv pentru care Dumnezeu Se reţine să producă miracole în timpurile 
moderne nu este altul decât necredinta. În locurile în care oamenii sunt deschişi față de 
manifestarea supranaturalului, miracolele nu sunt rare. Le-am întâlnit personal în Africa şi în 
Asia. 

În sprijinul miracolului, scriitorul Phillip Yancey aduce cazul Bisericii din Nepal. 
Înființată abia în 1950, în numai cinci decenii a ajuns să numere jumătate de milion de membri. 
Cum? Nu mai puţin de 80% dintre convertiri sunt consecința intervențiilor miraculoase de 
vindecare, după ce creştinii se roagă pentru vindecarea vecinilor păgâni. Medicii europeni care 
lucrează în acele spitale confirmă fenomenul, dar nu-i găsesc explicaţia. Acelaşi fenomen se 
petrece si în China.*! Şi atunci, Dumnezeul care actualmente sfidează cauzele morţii (bolile), ce 
probleme ar avea în anularea morţii însăşi (efectul)? 

În ce priveşte învierile contemporane, mă rețin să prezint cazul lui Kurt E. Koch, teolog si 
pastor german, relatat în cartea Dumnezeu printre zuluși (1981). Tradusă şi în alte limbi, cartea 
relatează nu una, ci mai multe învieri din morți. Printre acestea, este experienţa Lidiei din Siza 
Bantu, care ar fi fost moartă şi a revenit la viață. Interviul cu Lidia a fost transmis pe canalul 
Dutch Christian TV. Motivul reţinerii mele este cá nu le pot verifica. Nu este exclus să fie 
autentice, dupá cum la fel de bine pot fi contrafaceri. 

N-am însă retineri să prezint un caz autohton, românesc - deci verificabil -, trăit de colegul 
meu, pastorul Pavel Goia. Dacă a fost înviere sau altceva, nu ştiu. Ce ştiu este că Dumnezeu a 
răspuns într-un mod miraculos la rugăciunea unor inimi zdrobite. 

Evenimentul se petrecea într-o zi de septembrie 1996, în oraşul Otelu-Rosu. Pavel 
conducea maşina pe şoseaua spre Glimboca. Blocat în coloană, în spatele unei căruțe cu lemne, a 
prins momentul, s-a asigurat şi apoi a depăşit-o. Dar, exact după ce a depăşit căruţa, din spatele 
unui camion ce venea din sens contrar, un flăcău a tásnit drept în fata maşinii. Cu 50 km/h, Pavel 
l-a luat din plin şi l-a aruncat în sus. Băiatul a căzut pe capotă şi apoi a fost aruncat pe carosabil. 
Sângele îi gálgáia din nas, gură şi urechi. Flăcăul nu era altul decât „Mene-Mene”, un oligofren 
bâlbâit, bun la cerşit. Pavel l-a luat şi l-a dus rapid la spitalul din Otelu. După vreo 30 de minute, 
medicii l-au trimis cu salvarea la Caransebeş. Acolo i-au făcut tomografia, apoi l-au pus pe 
aparate. Flăcăul avea fractură craniană cu hemoragie cerebrală, două fracturi ale coloanei, fractură 
de bazin, fracturi la mâna dreaptă şi piciorul drept, iar plămânul drept era inundat de sânge. 

În timp ce medicii lucrau, Pavel s-a aşezat disperat pe genunchi, în anticameră, şi se ruga: 
„Doamne, salvează-l...” La un moment dat, cardiograful a piuit: inima flăcăului încetase să bată. 
Doctorii l-au cercetat încă o dată, apoi l-au declarat mort şi l-au deconectat de la aparate. Pavel 
stătea de câteva ore bune numai pe genunchi. Atunci doctorul l-a oprit: „Domnule pastor, nu mai 
e cazul... E mort. Nici Dumnezeu n-are ce să-i mai facă...” 

Flăcăul a fost scos din reanimare, iar Pavel s-a dus acasă. Se făcuse deja noapte. În loc să 
se culce, Pavel şi soția lui s-au pus pe genunchi şi s-au rugat fără oprire toată noaptea, cerând un 
singur lucru: „Doamne, Tu poti! Redă-i viața! Ai auzit ce-a zis doctorul. De ce să fie batjocorit 
Numele Tău? Şi de ce să zică unii că pastorul adventist omoară oameni... Dovedeşte-le că Tu eşti 
Dumnezeu!” 

Pe la ora cinci, ambii au primit pace în suflet. Aveau asigurarea că Dumnezeu conduce 
situația, oricare ar fi fost deznodământul. 

Dimineaţa, când asistenta de serviciu s-a dus la morgă, şoc! Mene-Mene şedea în fund pe 
năsălie şi se mira ce caută acolo... De data asta, „mortul” vorbea coerent. Nu se mai bâlbâia ca 
înainte! Spitalul s-a cutremurat: toți se îmbulzeau să vadă minunea. L-au pus din nou la tomograf 
şi i-au repetat radiografiile. Surpriză! Nici urmă de fractură craniană, nici urmă de hematoame. 

Coloana îi era întreagă. Plămânul n-avea sânge. Soldul era întreg. Îi rămăseseră doar fracturile de 
la picior şi mână. 

Stăteau doctorii şi nu conteneau să compare rezultatele de ieri cu cele proaspete: „Uite 
aici! E clar: se vede fractura... şi hematomul... Dincoace, nici urmă!” 
creadă. Doar ştiau că fusese în moarte clinică! 


Se uitau şi nu voiau să 


Apoi, au convenit asupra unui verdict acceptabil: tomograful n-a funcționat corect şi a 
falsificat radiografiile... Totuşi radiografiile de la picior şi mână erau identice, deci tomograful 
scanase corect. Dar omul mai bine acceptă absurdul decât miracolul. 

În tot oraşul s-a făcut vâlvă. Câteva săptămâni nu s-a vorbit decât despre „învierea lui 
Mene-Mene" şi de pastorul care „se roagă să învie morții”. Evenimentul a stârnit o trezire 
spirituală în oraş. 


Deocamdată, sub cruce 


Ne aflăm încă, după spusele lui Moltmann, în 
umbra crucii. Vedem doar talerul morţii fără speranță. 
Viaţa va continua să fie absurdă, dacă nu ne întoarcem 
privirea spre talerul cu mormântul gol. „Hristos a 
înviat!” Biruinta asupra morții e vestea cea mai 
luminoasă pentru muritori, argumentul care a schimbat 
istoria lumii. Este şi o chemare de a ne face părtaşi, prin 
credinţă, învierii Sale. Poate exista ceva mai optimist? 

CAPITOLUL 7 


Condamnat la... fericire? 


Fericiti sunt doar cei ce-au găsit un loc să slujească. 
Albert Schweitzer 


Revista Psychology Today “ anunţa cá în cursul anului 2008 
au fost publicate 4.000 de cărți despre „fericire”! Faţă de numai cele 
50 de titluri din anul 2000, numărul cărților pe tema fericirii a 
crescut de 80 de ori! Saltul exploziv indică ceva care seamănă a 
criză... Nu oamenii fericiți caută cărți despre fericire, după cum nici 
cei sănătoşi nu se preocupă de sănătate. Piaţa acestor publicaţii este 
indiciul unui gol sufletesc care atinge profunzimi alarmante. 


Fericirea, valuta-forte a vieţii, nu poate răsări în atmosfera de 
nesiguranță, temeri, conflicte interumane, frustrare şi descurajare - atmosferă toxică, creată şi 
întreţinută de două principii-pivot pe care se învârte viaţa modernă: materialismul şi competiția. 


Affluenza 


În 1997 s-a lansat un documentar tulburător, Affluenza. Filmul prezintă la rece impactul 
devastator pe care materialismul şi consumerismul îl au asupra familiei, societăţii şi habitatului. 
Mallurile - centrele de shopping - au ajuns destinația firească pentru izgonirea plictisului. 70% din 
populația occidentală petrece in mall, în medie, 6 ore pe săptămână - faţă de cele 40 de minute 
săptămânale petrecute cu copiii. Puţini vin la mall să caute un anume articol. Majoritatea cumpără 
din impuls, iar abundența produselor îi face să cumpere mult mai mult decât şi-au propus. În 
1967, un supermagazin avea doar 9.000 de articole. Astăzi are 30.000. Câte sunt absolut 
necesare? Şi câte sunt în plus? 

Răspunsul l-a găsit familia lui Beaven Collin, din New York. Tată, mamă şi un copil au 
hotărât să trăiască un an de zile fără să cumpere nimic şi fără să folosească serviciile tehnologiei, 
în afară de cele absolut necesare vieții. Au înlocuit mallul cu aprovizionarea direct de la fermieri, 
iar taxiul şi metroul, cu bicicleta. Au oprit aerul condiţionat. Televizorul l-au schimbat pe cina de 
părtăşie lungă de două-trei ore. La sfârşitul „anului de pustie”, Beaven şi Michelle au constatat cá 
viața lor a devenit mai frumoasă, mai sănătoasă şi liberă de mofturile veacului. Să revină la 
consumerism? Niciodată!” 

Cercetătorii de marketing care intretin „consumerismul” și- 
au elaborat strategia pe secretul celor trei pârghii, sau motivații, 
care pun în mişcare dorințele omului firesc: instinctele primare, 
curiozitatea şi dorința de afirmare. Ce nu ştiu ei este că Biblia, deja 
cu două mii de ani în urmă, le-a identificat exact: „Nu iubiţi 


lumea... Căci tot ce este în lume: pofta cărnii (instinctele), pofta 

ochilor (curiozitatea) şi láudárosia vieţii (dorinţa de afirmare) nu vin de la Dumnezeu, ci din 
lume..." (1 Ioan 2:15.16). E de retinut: Consumerismul se aratá vicios. Satisfactia cá dispui de 
lucruri după plac e de scurtă durată. Vei simţi nevoia de noi „prize” de cumpărături şi, fără să-ţi 
dai seama, ajungi bolnav de shopping-addiction. 


Legea junglei 


A doua axă pe care pivotează viața modernă este competiția. 
Capitalismul o consideră forța motrice care determină progresul 
civilizației - dacă numim civilizație” nivelul de bunăstare şi de confort 
material. Dar competiţia vieţii nu este comparabilă cu o partidă de remy 
cu cafelute şi cozonac. Ea a devenit un război în toată regula. De cum 
intri în competiție, tensiunea creşte, pupilele se dilată, muşchii se 
încordează, iar în suflet se adună energii negative. Semenul tău este 
duşmanul care aspiră la jobul tău, la pâinea ta, la imaginea ta, la locul tău 
sub soare. Ca orice război, competiția se sfârşeşte doar prin knock-out, 
cu un învingător şi cu multi perdanti şi pagube materiale. 


Cu siguranță că acest tip de progres mânat de competiție 
imbogáteste un anume confort al vieţii şi aduce satisfacţii. Ceea ce nu se 1a în calcul este birul 
greu pe care competiţia îl percepe: nu din cele materiale, ci din ale sufletului! Editorul unei reviste 
coreene nota: „De fiecare dată când călătoresc în străinătate mă izbeşte simtámántul cá 
posesiunile materiale nu sunt proporționale cu fericirea. Dacă mă gândesc la produsul intern brut 
al SUA, americanii ar trebui să fie de zeci de ori mai fericiţi decât vietnamezii. Dar lucrurile stau 
tocmai pe dos: statistic vorbind, americanii sunt mai nefericiţi”.5 

După sondajele publicate de World Values Survey (2005), pe primul loc, cu cel mai mare 
index al fericirii (87%), se clasează Venezuela, înaintea Marii Britanii şi a Belgiei (cu 86%). Apoi 
Filipinele (85%) surclaseazá SUA, Franţa, Austria şi Canada (între 84% şi 75%). Chiar şi 
amărâtul Bangladesh (cu 70%) depăşeşte Spania, Italia, Portugalia, Ungaria, Slovenia, Croaţia 
(între 68% şi 31%). România, cu indexul fericirii de numai 23%, se situează în sfertul de jos al 
scalei, nu departe de Rusia, Ucraina, Bulgaria. În ciuda faptului că venitul mediu actual în Marea 
Britanie s-a dublat față de acum 30 de ani, indicele fericirii n-a crescut. În Germania, indexul 
chiar a scăzut cu 5%. „Ar trebui să ne gândim nu doar să punem bani în buzunarele oamenilor, ci 

sá punem bucurie in inima lor." 


Două modele 


Analistii si-au pus intrebarea: Ce lucru din viata unei societáti marginale, ca Filipine si 
Bangladesh, determină un nivel atât de ridicat de fericire la o populaţie atât de săracă? O bună 
parte a răspunsului se găseşte în stilurile de viață diferite, promovate de două tipuri distincte de 
societate. 

Societatea occidentală este construită pe individualism. În centrul universului sáu, se află 
ego-ul. Omul supravieţuieşte prin competiţie. Idealul pentru care luptă este independenta (econo- 

micá, socialá, profesionalá). Societatea este orientatá spre valori materiale. Valoarea unui individ 
derivă din puterea lui de cumpărare şi din performante. Puterea se câştigă prin politică. Toate la 
un loc asigură o necurmată schimbare, salutată drept progres. 

Societatea orientală este exact pe dos: e construită pe co/ectivism, nu pe individualism. 
În centrul universului său se află familia sau tribul (altruism), nu ego-ul. Omul supravieţuieşte nu 
prin competiţie, ci prin colaborare cu clanul. Idealul pentru care luptă este securitatea, nu 
independenţa. Societatea este orientată mai mult spre va/ori spirituale și morale, abia după aceea 
vin valorile materiale. Valoarea unui individ derivă din relatiile cu ceilalți şi nu numai din 
posesiuni. Puterea este predefinită prin structuri sociale tradiționale (patriarhale şi dinastice) şi nu 
e obținută prin masinatii politice. Toate la un loc asigură nu schimbarea, ci permanení(a tradiției, 
din care toti îşi iau identitatea. 

În ambele tipuri există şi lucruri bune, şi mai puţin bune. Dar ceea ce defineşte societatea 
comunitară (colectivistá) ca fiind „mai fericită”, deci superioară, este faptul că în ea, cei doi piloni 
ai societății noastre, materialismul şi competiția, sunt înlocuiţi cu valori moral-spirituale şi cu 
colaborarea. Dacă în societatea individualistă oamenii se percep ca duşmani, angajaţi într-o luptă 
pe viață şi pe moarte, în societatea colectivistă, oamenii sunt frati şi, în toate, câştigă toti. Nu 
există perdanti. Poate zici: „Bine, bine... dar societatea individualistá e mai eficientă...” Să vedem. 


Dobândă mare! 


La o competiţie de tracţiune animală, calul câştigător a reuşit să tragă o sanie cu o greutate 
de 2 tone. Al doilea clasat a reuşit să tragă 1,8 tone. La încheiere, organizatorul a făcut o 
demonstraţie surpriză: i-a pus pe ambii cai să tragă la aceeași sanie. Împreună, au reuşit să tragă 
5,5 tone. Câştigul de a fi tras împreună (asta înseamnă „sinergie”) a adăugat randamentul încă 
unui cal: un plus de 1,7 tone! 

Tiparul comunitar poate fi mai bun şi din perspectiva performanţei, dar nu numai. 
„Apartenența de grup” - a şti cá apartii cuiva şi că eşti acceptat - este una dintre cele mai profunde 
nevoi ale sufletului. Aceasta condiționează o sănătate robustă din toate punctele de vedere. 
„Apartenența de grup este unul dintre criteriile majore care îi deosebesc pe cei care rămân 
sănătoşi, de cei care se îmbolnăvesc.” 5 

Demult, în 1937, cercetătorii de la Universitatea Harvard au lansat un studiu - Grant Study 
- asupra vieții şi sănătăţii a 268 de tineri, studiu ce avea să se întindă pe 72 de ani. Se urmăreau o 
mulțime de factori măsurabili, precum condiţia fizică, nivelul de sănătate, ascensiunea socială, dar 
şi factori subiectivi, cum ar fi gradul de socializare, nivelul fericirii... În final, s-a anunţat 
revelaţia: „Un lucru cu adevărat covârşitor care determină calitatea vieții şi fericirea îl constituie 
relaţiile cu semenii!” 8 

Cine se îndoieşte poate verifica situaţia de pe teren printr-un exercițiu simplu. Fă o listă cu 
zece persoane pe care le cunoşti foarte bine. În dreptul fiecăreia, notează: „fericit” sau „nefericit”. 

Apoi, mai scrie în dreptul fiecăreia: „egoist” (predominant preocupat de sine) sau 
„altruist” (se dăruieşte cu plăcere altora). Exercitiul conduce la aceeaşi concluzie: „Fericiţi sunt 
doar cei care se dăruiesc.” Şi numai ei schimbă lumea! 


90 


Amintire de la Solferino 


Henry Dunant s-a náscut in 1828, la Geneva, in familia unui negustor, bun crestin. 
Dedicarea neobosită a părinților pentru orfani şi amáráti a adâncit sensibilitatea băiatului. La 
optsprezece ani, Dunant a devenit şi el membru al Societății Caritabile. Hránindu-se cu 
efervescenta religioasă a anilor 1840, Dunant şi câțiva prieteni au înființat „Societatea de marti", 
un cerc de tineret care se strângea pentru studiul Bibliei şi binefaceri la azil, orfelinat, puşcărie... 
Dar preocupările caritabile i-au furat timpul pentru şcoală, drept pentru care Dunant a fost 
exmatriculat. 

Aşa a ajuns negustor şi bancher. Cu un rar spirit întreprinzător, a înființat mai multe 
companii. Pentru a-şi clarifica nişte situaţii juridice, Dunant a trebuit să meargă în audienţă la 
împăratul Napoleon al III-lea. La data aceea, Franţa era în plin război cu Austria, iar împăratul era 
pe front, la Solferino. Providența a făcut să ajungă acolo exact pe 24 iunie 1859, ziua măcelului. 
Pe câmpul de luptă záceau 38.000 de morti şi răniţi. Atmosfera de iad l-a şocat pe Dunant. În 
câteva ore, a luat inițiativa şi a organizat populația civilă din oraş. Pentru că n-aveau nimic, 
Dunant a cumpărat tot: de la consumabile sanitare până la corturi-spital. Zi şi noapte îi îndemna 
pe cetăţeni să-i trateze pe răniți fără deosebire: „Tutti fratelli!" 

Ajuns acasă, Dunant a dat glas poverii sufleteşti în cartea 
Amintire de la Solferino, pe care a distribuit-o personalităților 
Europei. Cartea a căzut şi in mâna unui jurist de la Societatea 
Caritabilă din Geneva, care a prins ideea şi l-a ajutat să înființeze 
societatea visată. Astfel, la 17 februarie 1863, s-a născut Comitetul 


Internaţional al Crucii Roşii (adică însângerate), care, chiar în acelaşi 
an, avea să coopteze 12 state membre. 

Implicarea sa totală în cauza umanitară 1-a atras falimentul. Cu datorii la bănci, Dunant a 
fost condamnat de Tribunalul din Geneva pentru „afaceri oneroase”. Denigrat înaintea societății şi 
chiar exclus din Comitetul Crucii Roşii, Dunant părăseşte Geneva pentru totdeauna. Va rămâne 
veşnic călător, urmărit de creditori şi susţinut doar de câţiva prieteni. În cele din urmă, se va 
refugia într-un azil. 

Rareori răzbună Providența atât de prompt nedreptátile. Prietenii săi au continuat să-i 
popularizeze ideile şi numele... Treptat, cu trecerea anilor, Dunant a recăpătat respectul lumii. În 
1901, un comitet norvegian proaspăt înfiinţat a ajuns să ia în discuţie personalitatea care a 
contribuit cel mai mult la cauza păcii. Printre cei nominalizați la acel premiu obscur figura şi 
numele lui. După multe tatonări, majoritatea l-a votat pe bătrânul de şaptezeci şi trei de ani. Henry 
Dunant a devenit astfel deținătorul primului Premiu Nobel pentru Pace 
din istorie. Cu acea ocazie, 1 s-a spus: „Nu este un alt om care să merite 
mai mult această onoare, întrucât dvs. ati fost acela care, cu patruzeci 
de ani în urmă, ati pus temelia celei mai márete opere umanitare a 
secolului al XIX-lea.” 

Dunant n-a folosit nici un cent din cei 104.000 de franci 
elvețieni. l-a destinat caritátii, iar el a rămas mai departe la azil. A 


murit cu întrebarea: „Incotro se îndreaptă omenirea?” 

Fiara ascunsá 


Din punctul de vedere al lumii materialiste şi competitive, viaţa lui Dunant a fost un eşec. 
Din punctul de vedere al lui Dumnezeu, a fost un triumf. O dovedeste si schimbarea pe care a 
adus-o în lume. Desi tentat de succes financiar, Dunant a ales să se dezicá de sine, de posesiunile 
sale şi de imaginea sa publică, pentru tinta vieţii sale: ridicarea celor nenorociti. Dunant a reuşit să 
învingă duşmanul nr. 1, acela care ne jefuieşte dreptul la fericire, tiran invizibil şi atotprezent pe 
care totuşi îl corcolim. Nu este vorba de Diavolul, ci doar de cumplitul său „asociat” prin care ne 
atacă, anume: egorsmul. 

În opoziţie directă cu principiul universului - dragostea -, egoismul este tot un fel de 
dragoste, dar una pervertită. În loc să se reverse asupra altora, acest soi de dragoste se întoarce 
mişeleşte asupra dătătorului. E ca şi când soarele şi-ar întoarce toate razele doar asupra sa. 
Evident, e absurd. Acesta este motivul pentru care lumea e cum e - pentru că ascultă de pornirile 
egoismului. Materialismul şi competiția - instrumente ale egoismului - n-au adus şi nici nu pot să 
aducă împlinire sufletească. 

Sonja Lyubomirsky, profesoară la Universitatea California, a investigat ştiinţific factorii 
care determină fericirea. Cartea ei, Cum să fii fericit (tradusă în 2010 şi în limba română), e 
apreciată ca „revoluționară” pentru că dezvăluie „secretul” fericirii: „Factorul cel mai important 
(după moştenirea genetică) îl constituie faptele pe care noi le facem în mod intenționat pentru 
binele altora”. Ea a mai arătat că fericirea depinde foarte puțin, cel mult 10%, de confort, bogăție 
sau renumele personal. Ea a făcut un test pe un lot de studenţi: le-a cerut ca, timp de şase 
săptămâni, să facă în fiecare zi câte cinci fapte de bunătate. La sfârşit, participanții la test au 
raportat un entuziasm şi un nivel de fericire semnificativ mai înalte decât ale colegilor care n-au 
fost incluşi în lot. 


Impărăţia cerurilor 


Este interesant că omenirea redescoperă paradoxul din cuvintele rostite de Iisus cu două 
mii de ani în urmă: „Cine va voi să-şi scape viaţa (egoistul) o va pierde. Şi oricine îşi va pierde 
viața pentru Iisus (altruistul) o va câştiga” (Matei 16:25). Roy Rustum, cercetător la Universitatea 
de Stat Pennsylvania, a găsit cá cel mai clarvăzător sociolog din toate timpurile este Iisus. 


way 


Proclamând „dragostea neegoistă” drept lege fundamentală a societății, Iisus a proiectat unicul 
model social capabil să funcționeze perfect si să se autosustiná perpetuu, în care membrii 
societății sunt fericiti."" 

lisus a numit acest model antiegoist Împărăţia cerurilor, nu pentru cá este undeva sus, ci 
pentru cá aşa funcţionează cerul. În rugăciunea Tatăl nostru, El ne-a învăţat să spunem: ,,...precum 
în cer, aşa şi pe pământ”. În cer este numai fericire, pentru că toţi acţionează nu după tiparul 
„egoism”, ci după reţeta „iubiţi-vă unii pe alții” (Romani 12:10). Testul ultim care îi va despărți 
într-o zi pe cei buni de cei răi îl constituie nu doctrina - oricât ar fi ea de importantă -, ci iubirea 
de aproapele (Matei 25:31-46). 

Iubirea îşi are cadrul natural in familie. Dar Biblia ne învaţă cá, de fapt, noi toti suntem 
frati. Să fie chiar aşa? Surprinzător, un articol din revista Nature, septembrie 2004, scris de trei 

savanti, demonstreazá pe baza analizelor ADN cá toti oamenii care tráiesc azi pe Terra, chiar si 
cei de pe continente diferite, „au un strămoş comun surprinzător de recent, care a trăit poate în 
389 


ultimii cinci mii de ani.” Dacă suntem frati, aparținând aceleiaşi familii, atunci ar trebui să ne 


privim cu alți ochi. 
Când oamenii sunt frați 


Istoria retine un moment măreț al înfrățirii, într-unul dintre cele mai negre ceasuri ale 
istoriei. Este vorba de actul prin care bulgarii, deşi aliați ai Germaniei naziste, au blocat 
deportarea tuturor evreilor spre camerele de gazare. Incidentul a fost ținut ascuns de comunişti, de 
teamă ca nu cumva Boris al III-lea, regele de atunci al Bulgariei, să culeagă laurii. 

Era începutul anului 1943, când guvernul a fost informat că toti evreii vor fi evacuaţi in 
martie. Garniturile de trenuri de marfă se îngrămădeau în triaje, în aşteptarea convoiului morţii. În 
primul transport aveau să fie deportaţi „jidovii” din zona Plovdiv. Cu câte o traistă în mână, evreii 
fuseseră în prealabil mánati în curtea şcolii din oraş. Un gard nou de sârmă ghimpată prevestea 
tragedia. Bănuind ce îi aşteaptă, bătrânii au umplut văzduhul de jeluiri. Vecini şi necunoscuţi s-au 
strâns, dând şi ei glas compasiunii. 

Alarmat de zarvă, părintele Curel s-a grăbit să ajungă la şcoală, să vadă ce e. Când a 
înţeles despre ce e vorba, şi-a înălțat vocea sa de bas, strigând şi dând din mâini: „Copii! Creștinii 
din ţara noastră nu vor lăsa să se întâmple una ca asta! Nu voi permite o aşa mişelie! Mă culc în 
fata trenului. N-au decât să treacă peste trupul meu. Aşa ceva nu se va întâmpla cu voi, oameni 
buni!” 

Strigătul lui a fost scânteia. Mulțimea a început să ridice glasul. Rândurile s-au îndesit: 
„Nu vom lăsa...” Vestea a făcut ocolul judeţului, apoi al țării, incitând şi populația din alte 
localități. Cazul a ajuns în parlament. Câţiva membri au protestat deschis şi şi-au dat demisia. 
Făcându-se ecoul poporului, regele Boris al III-lea a cerut Ambasadei Germane oprirea 
convoaielor de evrei. 

La 7 iunie 1943, ambasadorul german din Sofia trimitea următorul mesaj către Berlin: 
„Heil Hitler! Fiţi ferm convinşi că atât Ambasada Germană, cât şi Parlamentul Bulgariei doresc şi 
se străduiesc pentru soluția finală in problema evreiască. Totuşi suntem împiedicaţi de 
mentalitatea poporului bulgar, căruia îi lipseşte iluminarea ideologică pe care noi o avem.” 

Lucrurile au tot fost tergiversate până când mersul războiului n-a mai permis deportarea 
niciunui evreu. Toti cei 49.000 de evrei înregistraţi au fost salvaţi.” 


Impárátia de carton 


Dacă actul salvator din Bulgaria este doar o excepție în istoria creştinismului, aceasta se 
datorează modului dezastruos în care teologii au construit concepția „Împărăției cerurilor pe 
pământ”, ca pe o instituţie care să absoarbă şi să domine autoritatea seculară. 

Pe urzeala teologiei lui Augustin (care vedea în Biserică întruchiparea Împărăției lui 
Dumnezeu), liderii bisericii - începând cu papa Gelasius (492 d.Hr.), continuând cu împărații 
bizantini, apoi cu împărații Sfântului Imperiu Roman de Națiune Germană şi sfârşind cu 

reformatorii protestanți - au militat pentru aşezarea politică a Împărăției lui Dumnezeu în lumea 
păcătoşilor. Constantin cel Mare prezida Sinodul de la Niceea în calitate de „cap” al „bisericii- 
stat". Papii au rávnit la aceeaşi autoritate. Papa Grigore al VII-lea (1076) a reuşit pentru scurt timp 
s-o smulgă de la împăratul Henric al IV-lea. Cu acelaşi pretext, al aşezării Împărăției lui 
Dumnezeu, au pornit cruciații spre Tara Sfântă (1095-1290) şi, mai târziu, conchistadorii spanioli, 
spre Lumea Nouă (1519). 

În tabăra protestantă, Martin Luther a uzat din plin de puterea politică a prinților pentru 
acelaşi ţel. Jean Calvin, pentru câteva decade (1541-1564), a transformat Geneva într-un „Nou 
Ierusalim”. Nici modelul sáu de „biserică-stat” n-a făcut decât să înlocuiască o dictatură cu o alta. 
Ca să nu mai amintim de cazul anabaptistilor fanatici din Münster (1532-1535). În Anglia, Oliver 
Cromwell a încercat (1653) să impună prin putere politică cea mai dreaptă evlavie şi să instituie 
„cârmuirea sfinților”. Dar „împărăţia” lui n-a durat mai mult de cinci ani... 

Eşecurile succesive şi apoi umilirea bisericii prin revoluțiile democratice au redus treptat 
„Împărăţia lui Dumnezeu” la spaţiul strâmt şi afumat al lăcaşurilor de cult. Ridicol... 


O altfel de împărăție 


Dacă liderii bisericii ar fi fost dispuşi să rămână fideli învățăturii lui Hristos, ar fi 
descoperit adevăratul teritoriu pe care Iisus îl revendica pentru Sine. Si s-ar fi scris o altă istorie a 
creştinismului, incomparabilă cu aceea pe care o avem azi. Ei şi-ar fi orientat slujirea exclusiv în 
direcţia dată de Iisus: „lată că Împărăţia lui Dumnezeu este înăuntrul vostru” (Luca 17:21). 

Acolo se află problema: „inima” omului, láuntrul sáu spiritual, este singurul loc din 
univers unde autoritatea lui Dumnezeu a fost, şi încă este, contestată. Tot aici trebuie să se 
producă şi vindecarea. Acesta este motivul pentru care isus n-a vrut o revoluţie socială, nici una 
politică sau culturală... Revoluţia pe care lisus a lansat-o este exclusiv una spirituală: reformarea 
inimii fireşti, mánate de porniri egoiste. În locul ei, Iisus vrea o inimă plină de abnegatie, de 
renunțare la sine, de iubire pentru Dumnezeu şi oameni. „Voi scoate din trupul vostru inima de 
piatră şi vă voi da o inimă de carne” (Ezechiel 36:26). Ori această revoluţie nu este o acțiune de 
masă. Nicio orânduire socială nu este în stare s-o realizeze, pentru că ea se petrece individual, la 
nivelul persoanei. lisus Îşi adresează chemarea la modul individual: „Dacă voieşte cineva să vină 
după Mine, să se lepede de sine, să-şi ia crucea în fiecare zi şi să Mă urmeze!” (Luca 9:23) 

Renuntarea la sine şi luarea crucii este departe de a fi un chin, cum ar părea la prima 
vedere. Christine Bouwkamp şi Kyle Kramer, o tânără pereche din SUA, au plănuit să se 
căsătorească în primăvara lui 2007. Dar au hotărât să aibă o nuntă ca-n poveşti, cea mai fericită 
nuntă! Au calculat cam cât i-ar costa banchetul. Apoi au comandat 2,5 tone de preparate gustoase. 
În săptămâna nuntii, au dat sfară prin cartier, invitându-i pe toti amárátii să vină în curtea bisericii 
în după-amiaza nunţii. Imediat după slujbă, nuntaşii au fost invitaţi... nu la masă, ci la slujitul 
mesenilor. Christine şi Kyle şi-au pus primii sorturile cu inscripția „Mirele” şi „Mireasa” şi au dat 
tonul, servind toată noaptea peste o sută de familii nevoiaşe. Presa i-a întrebat: „De ce ati făcut 
aşa?” Ei au răspuns: „Am vrut să-l mulțumim lui Dumnezeu. Şi făcând aşa, am fost mai 
fericiţi”! 

Puterea care schimbá 


Da! Doar dragostea poate schimba lumea. Partea buná este cá toti oamenii sunt munciti de 
setea de dragoste. Egoismul, pentru cá nu dă, nici nu primeşte dragoste. Egoismul doar 


n"? 


exacerbeazá această sete. „Vreau iubire!” - strigă egoistul. Cu toate cá principiul dragostei este 
contrar egoismului, în mod paradoxal numai dragostea poate stinge setea egoiştilor. Odată ce bea 
din iubire, inima gustă stropul de fericire care poate să declanşeze în cel egoist dorința de a 
schimba egoismul - surogatul dragostei - pe dragostea autentică. Aceasta explică în ce fel poate 
dragostea să-l schimbe pe om! Pentru ca acest proces să poată avea loc, trebuie creată ocazia! Nu 
de altcineva, ci de mine şi de tine. 

Norma McCorvey era ospátáritá în Houston, Texas. La douăzeci şi unu de ani, fără a fi 
căsătorită, a rămas pentru a treia oară însărcinată şi s-a gândit să facă un avort. La acea dată, 
avortul era ilegal în Texas. Sfătuită de două avocate ambitioase, Norma a dat statul în judecată, 
cerând abrogarea legii anti-avort. Aşa s-a născut procesul epocal, cunoscut sub numele de Roe 
versus Wade (Roe era pseudonimul Normei, iar Wade era numele judecătorului care apăra Legea 
anti-avort a statului Texas), proces care avea să schimbe fata lumii. După trei ani de confruntări, 
procesul a ajuns la Curtea Supremă a SUA. La 22 ianuarie 1973, Curtea a sancţionat cauza 
Normei, desfiüntánd Legea anti-avort din SUA. Procesul a avut un răsunet global. Cum se 
întâmplă de obicei, multe state din lume au urmat exemplul Americii, legalizând avortul. Norma a 
devenit eroul mişcării pro-avort. 

La începutul anilor 1990, Flip Benham, directorul unei organizații care lupta împotriva 
avortului, şi-a mutat sediul chiar lângă clinica în care activa Norma. În 1994, cu ocazia lansării 
cărții autobiografice Fu sunt acea Roe, Flip i-a cerut Normei un autograf. Se ştiau de la 
confruntările publice. De data asta, Flip şi-a cerut scuze pentru vorbele cu care o acuzase odată. 
Relaţia dintre ei a devenit amiabilă. Flip a invitat-o de câteva ori în cercul său. Norma, lipsită de 
prieteni, a acceptat invitația. De prima dată, a fost surprinsă că nimeni n-a atacat-o pe tema 
avortului. Dimpotrivă, i s-a arătat dragoste creştină şi o acceptare necondiționată. Cu timpul, 
această atitudine de necondamnare a topit inima ei de piatră. Fără să-i fi spus cineva ceva, în 
câteva luni, Norma şi-a schimbat total poziția. Singurá a recunoscut că avortul este păcat. Şi-a dat 
demisia din funcția de consilieră pro-avort şi s-a înrolat în organizația lui Flip, pe care înainte o 
detesta. Norma a deschis chiar şi un proces pentru revocarea vechii decizii şi reintroducerea 
interdictiel pentru avort. Acţiunea i-a fost respinsă. La un miting, Norma a spus: „Credeam cá fac 
ceva bun pentru omenire, dar am greşit. Stau înaintea voastră acum şi vă cer iertare.” În faţa unei 
asemenea lovituri de teatru, te întrebi: Ce a putut produce schimbarea? 


Faţa întâi a dragostei 


În cartea în care îşi descrie convertirea”, Norma dezvăluie cauza care a produs miracolul: 
acceptarea necondiționată manifestată de cei din... tabăra adversă. 

Mă cunosc destul de bine şi ştiu cá, în mod firesc, sunt dispus să mă deschid doar față de 
cei care-mi seamănă. Pe cei pe care nu-i cunosc sau care diferă de mine prin culoarea pielii, 
cultură, opinii, teama şi oroarea m-au deprins să-i abordez cu „indiferență” - un mod elegant de 

a-i respinge. Cum însă, până la urmă, toti oamenii se dovedesc mai mult sau mai puțin diferiți de 
mine, în ultimă instanţă mă voi trezi... singur pe lume. 

De când L-am cunoscut pe Dumnezeu, mă simt într-un proces de schimbare spre o 
atitudine neobişnuită: acceptare necondiționată. Acceptarea este manifestarea iubirii față de cel 
care e altfel decât mine şi față de cel străin. Ca să-i pot accepta, trebuie ca mai întâi Dumnezeu 
să-mi neutralizeze egoismul şi să-mi toarne în inimă iubirea Lui. „Acceptarea necondiționată” nu 
este doar un sentiment. Ea se manifestă factual prin dispoziţia de a-l ajuta pe orice necunoscut, 
prin dispoziția de a-i zâmbi cuiva pe stradă sau prin a gândi pozitiv şi a te purta amabil cu acela 
despre care ştii că împărtăşeşte alte opinii decât tine. 

Asta îi învăţa lisus pe ucenici când zicea: „Vă trimit ca pe nişte miei în mijlocul lupilor” 
(Luca 10:3). Atunci când accepti pe cineva necunoscut, devii vulnerabil, dispus să fu rănit. Nu 
este riscant? Ba este. Dar altfel nu-i poti schimba pe oameni şi nici tu nu vei fi fericit. 

Martin Luther spunea: „Dacă preocuparea principală a unui căpitan de vas ar fi siguranţa 
vasului, n-ar mai scoate niciodată vasul din port.” Orice acţiune bună comportă un risc. Dar 
merită! 

Este surprinzător că lipsa acceptării necondiționate afectează cel mai adesea relaţiile sot- 
soţie şi párinte-copil. De la ai nostri avem cele mai mari pretenţii. Vrem să gândească, să simtă şi 
să se comporte exact ca noi. Dar fiecare este diferit de celălalt. Pentru ca doi oameni diferiți, 
prinşi în acelaşi jug, să poată convietui fericiți şi în pace, trebuie să se accepte aşa cum sunt, cu 
diferenţele lor. Şi, cu timpul, dragostea îl poate motiva pe celălalt să se schimbe. 

La 1 iunie 2005, Cartea Recordurilor înregistra cea mai longevivă căsnicie din lume: 
Percy Arrowsmith (o sută cinci ani) şi Florence (o sută de ani) îşi sărbătoreau cea de-a optzecea 
aniversare a căsătoriei. Desigur, mulţi au fost curioşi să descopere secretul. În timpul banchetului, 
Florence i l-a dezvăluit unei strănepoate, reporter. „Ştii, Leeah, când l-am luat pe Percy, m-am 
hotărât să fac o listă cu zece păcate ale lui, pe care să i le accept necondiţionat, de dragul 
legământului nostru... Ori de câte ori greşea, îmi ziceam în minte: «Norocul tău că e unul dintre 
cele zece...»* Dar Leeah n-a fost mulțumită şi a iscodit-o mai departe: „Spune-mi, care sunt cele 
zece păcate?” Florence s-a oprit din mâncat, s-a întors spre nepoată şi i-a mărturisit: „Ştii... 


D. " a 23903 
niciodatá nu le-am scris." 


Fata a doua a dragostei 


Accept. Dar cum să-l iubesc dacă-mi greşeşte în mod intenţionat? 

Uwe Holmer (născut în 1929), tată a zece copii, era pastorul luteran din Lobetal, o 
suburbie a Berlinului de Est. Ca pastor tânăr, s-a implicat în activitățile tineretului creştin, fapt 
care l-a adus în atenţia securității. Când băiatul cel mare, elev eminent, termina liceul, i s-a 
interzis intrarea în bacalaureat, pe motive ideologice. Comunismul îi considera pe creştini 
duşmani de clasă. Uwe a făcut atunci cerere la Ministerul Educației. Ministru era chiar... Margot 
Honecker, soția premierului Germaniei de Est. Lipsită de studii universitare şi de o răutate 
sinistră, era ființa cea mai urâtă de popor. Cu cinism, Margot a respins cererile lui Uwe. Neavând 
încotro, tatăl şi-a dat băiatul la meserie. Când a venit rândul celui de-al doilea copil, Uwe a sperat 
să găsească înţelegere. Din nou refuz. Pastorul a făcut anticamerá la minister pentru toti cei zece. 


96 


De zece ori a fost alungat cu acelaşi refuz sarcastic. Si Uwe Holmer s-a mulțumit cu o casă plină 
de ucenici... 

În 1989, Zidul Berlinului a căzut. Roata s-a întors. Erich Honecker si soţia sa au fost 
declaraţi duşmani ai poporului. Au fost evacuaţi din vila prezidenţială şi aruncaţi într-una dintre 
garsonierele vandalizate. Fără căldură, fără provizii, fără salariu şi fără prieteni, ameninţaţi de 
duşmani, Honeckerii erau în disperată nevoie. 

Venise în sfârşit ceasul răzbunării pentru Uwe Holmer. Într-o seară rece, Uwe a bătut la 
uşa lor. Stăteau din nou faţă în față. De data asta, de pe alte poziții. „Bună seara. Familia mea vá 
invită să vă mutaţi la noi. N-avem mult spaţiu, dar unde stau doisprezece, vor încăpea şi 
paisprezece... N-o să duceti lipsă de nimic...” Si ce credeţi: S-au dus? Nici n-au stat pe gânduri! În 
timp ce alții îi amenințau cu bombe, familia creştină era locul cel mai sigur de pe pământ. 

57, 7 m În cele patru luni, cât au stat la ei, Uwe Holmer 
AA / nu le-a vorbit de Biblie. In schimb le-a administrat cea 
£^ | 


mai puternică terapie de soc: iertarea şi acceptarea. „Ce 


J puteam face?" spunea Uwe. „Acolo era cineva care avea 
nevoie de ajutor. Nu-i puteam respinge. Nici lisus nu i-ar 
fi lepădat”, a spus Uwe. „Altfel, cum am fi împlinit noi 
porunca: «Iubiti pe vrăjmaşii vostri»?" 

În inima lui Margot s-a produs ceva. Refugiată în 
Chile, deşi au trecut mai bine de douăzeci de ani, Margot 
continuă să le scrie Holmerilor, măcar o dată pe an.” 


Iertare - dar până unde? 


În cea mai rostită rugăciune, Tatăl nostru, lisus ne pune în gură cuvintele: „Şi ne iartă... 
după cum si noi iertám...". La morti, oamenii zic: „Dumnezeu să-l ierte...” Dar oare poate 
Dumnezeu să ne ierte atâta timp cât păstrăm în suflet neiertare pentru cei care ne-au greşit? 

Noi însă argumentăm: „Cum să iert? Nu e drept. Dreptatea nu mă lasă!” Aici e poticnirea 
noastră. Pe noi, Dumnezeu nu ne tratează după dreptate, ci după mila Sa nemărginită. Când Petru 
l-a întrebat odată pe Iisus: „De câte ori să iert pe fratele meu...?" lisus le-a dat o pildă (Matei 
18:21-35) cu un vistiernic care l-a furat pe împărat cu o sumă inimaginabilá: cinci sute de mii de 
tone de aur. În consecință, împăratul a hotărât ca datornicul să fie vândut ca rob, cu toată familia 
sa... Dar ticălosul l-a rugat: „Îngăduie-mă şi-ţi voi plăti tot". Smecher, hoţul a cerut doar „timp” ca 
să recupereze banii tocati. Cerea un non-sens. Câte vieți ar fi trebuit el să muncească, să poată 
strânge atâta avere? Crezi că împăratul s-a lăsat păcălit? Deloc. Nu i-a acordat timp. În schimb, 
făcându-i-se milă, l-a iertat de tot. 

Dar unde-i dreptatea? Ticălosul nici măcar n-a cerut iertare, ci doar amânare! 

Aici este marea lecţie. Dumnezeu iartă nu pentru că Îl induplecám noi, nici pentru că 
meritám, nici măcar pentru cá promitem... El e dispus să ne ierte necondiţionat, pentru că El este 
dragoste şi ne priveşte ca pe nişte copii fără minte. 

Exact acesta este şi modelul după care mi se cere şi mie să iert: necondiţionat, fără să 
primesc mai întâi ,,satisfactie"... Şi de câte ori să iert? De „şaptezeci de ori câte şapte”, chiar şi 
atunci când ticălosul amână cererea de iertare. 

Pilda lui lisus se termină tragic: după ce a fost iertat in mod gratuit, din milă, ticálosul l-a 
aruncat în temniță pe un tovarăş care-i datora o sută de lei... Când a aflat, împăratul s-a mâniat. 
Nu l-a mai vândut ca sclav, ci l-a dat pe mâna tortionarilor, să fie chinuit după dreptate. 

Mesajul este dur: nu vom primi iertare decât dacă îi vom ierta cu aceeaşi măsură divină pe 
toti cei care ne greşesc. 


S-a întâmplat în România 


Milea era un om voinic, venit din Moldova în satul Ziduri (Buzău). Violent şi ambițios, îl 
cam ştiau oamenii de frică. Prin anii 1945, fratele mai mare i-a dat Evanghelia. Şi Milea, gata! A 
luat-o în serios! Avea cramă şi butoi cu vin. Ca să împlinească ce stătea scris, a scos butoiul în 
curte, ca să-l verse. „Stai, omule! Dă-ni-l nouă!” „Ba, că-i otravă...” Şi i-a dat drumul. 

Prin muncă harnică, Milea îşi încropise o gospodărie frumuşică. Avea câteva hectare, cai, 
oi, vaci. Avea şi o semănătoare trasă de boi, lucru mare pe-atunci... Numai că, in 1949, s-au pornit 
comuniştii să colectivizeze ţara. 

Era în sat unul, Grigore... Avea el ceva şcoală, era bun de gură şi se tinea tare cu Partidul. 
Ajunsese chiar deputat în Marea Adunare Naţională şi îşi luase sarcina să bage satul în 
Gospodăria Colectivă. 

Dar îi stătea in cale Milea. Şi alti câțiva. Sá dea ei moştenirea părintească? Nicidecum! 
Sătenii se uitau la Milea şi nu se îndurau nici ei. l-a luat Grigore cu binişorul. Apoi cu 
amenințarea. Apoi le-a impus cote enorme de predat, imposibil de realizat. Tot ce munceau un an 
de zile trebuia predat la Colectiv. Şi tot nu era de ajuns, mai trebuiau să cumpere pe bani. Dar 
Milea tot nu se îndupleca. 

Atunci Grigore a întors foaia. Doi ani la rând, a trimis hingherii în sat, cică să stârpească 
jivinele din zonă. Şi-i trimitea pe capul lui Milea. Câteva luni pe an, Milea trebuia să-i ţină cu 
casă şi masă... Răi din cale-afară, hingherii îi făceau mizerii. Doar-doar va ceda. 

Dacă a văzut Grigore că nici aşa nu merge, a pus la cale o stratagemă... Într-o zi, prin 
1952, un vecin i-a dat lui Milea un manifest cu Vin americanii. „la vezi, ce mai e şi asta?" Naiv, 
Milea l-a citit, l-a mai arătat la unul, la altul. În câteva zile, cazul a ajuns la Partid. A urmat 
anchetă mare. Milea, împreună cu toti cei care se împotriveau colectivizării au fost ridicați. Lui 
i-au dat doisprezece ani de închisoare. Când a ajuns în puşcărie, l-au băgat la „reeducare”, 
varianta dură. 

Acasă rămăseseră nevasta şi fiica... Munceau pe rupte, dar cotele erau atât de mari, încât 
Grigore le-a sechestrat vite, bunuri... 

Însă Dumnezeu S-a îndurat de Milea: în august 1954, s-a dat o amnistiere. După doi ani şi 
cinci luni, Milea s-a întors acasă. Era slab şi tras la față. Despre ce pátise acolo nu sufla o vorbă. 

Când l-au somat să intre în Colectiv, Milea nu s-a mai împotrivit. Grigore jubila. Se lăuda 
că va transforma chiar biserica adventiştilor în hambar de grâne... 

N-a mai trecut mult. Pentru purtarea sa arogantă şi abuzivă, Grigore a ajuns tot mai 
detestat de oameni. La un moment dat, un sătean l-a reclamat la Partid: „Grigore a fost legionar”. 
Avea la mână o poză cu Grigore în cămaşă verde, înconjurat de camarazi. Într-o clipă, toţi s-au 
lepădat de el. L-au aruncat din Partid, l-au scos din M.A.N., l-au alungat din şefia Colectivului şi 
l-au trimis la munca de jos, la lopată! 

Să vezi acum circ! Din toate părțile veneau numai batjocuri şi huiduieli. Băieţii îi incárcau targa 
cu dublă măsură, ca să râdă de el. Ajunsese Grigore ca un câine alungat şi hăituit de toti. 

Venise acum rândul lui Milea să intre în joc. Pentru tot 
răul pe care i-l făcuse, Milea... l-a luat pe Grigore la el în 
echipă. Nu i-a zis niciodată nimic. Ba încă, l-a tratat ca pe un 
frate, împărțind pâinea cu el. Nu scrie aşa la Carte? lar Grigore 
s-a lipit de cel pe care îl nenorocise. Serile îşi făcea drum pe la 
Milea, nu pentru propagandă, ci pentru consolare... şi să mai 
audă despre Dumnezeul care iartă păcatele. 

Vreme de mai bine de douăzeci de ani, până când s-a 
prăpădit, Milea 1-a fost mărturie despre acea dragoste care 
„iartă totul, acoperă totul, suferă totul”... (1 Corinteni 13:7). În 
ianuarie 1977, la şaptezeci şi doi de ani, Milea s-a stins. 


Pe Grigore îl ardea inima de dorul lui. Ar fi vrut să meargă la adunare, dar îi era ruşine de 
sat... După un timp, s-a mutat la fata lui, în Râmnic. Neştiut de nimeni, Grigore a căutat biserica 
Şi, cândva, după 1990, a cerut botezul. 

Înainte să moară, Grigore a cerut să fie înmormântat în acelaşi cimitir cu Milea, ca să fie 
împreună în dimineaţa învierii... 


Doctore, vindecă-te! 


Un cercetător canadian a descoperit că, în aproape toate bolile cronice, de la cancer, 
sclerozá multiplă şi până la bolile autoimune, un factor major este mânia mocnită.” Dr. Ryke- 
Geerd Hamer a urmărit mii de pacienţi cu toate tipurile de cancer şi a observat că toti aceştia 
aveau ceva în comun: cu câțiva ani înaintea apariției cancerului, au suferit un soi de conflict 
psihoemotional pe care nu l-au rezolvat prin iertare. ,,Neiertarea cronică produce stres şi ridică 
nivelul hormonului cortizol. De fiecare dată când un om se gândeşte la duşmanul lui, glandele 
reacționează cu efecte negative. În schimb, iertarea elimină riscul îmbolnăvirii şi întăreşte 
sistemul imunitar."? 

Dr. Seigel, chirurg la Universitatea Yale, scrie: „Am cules 57 de cazuri bine documentate 
de vindecări miraculoase de cancer. În toate cazurile a existat acelaşi tipar: ştiind că nu mai au 
multă vreme de trăit, bolnavii au decis să renunţe la resentimente şi au devenit dispuşi să ierte 
persoanele cu pricina. Din momentul acela, tumorile au început să diminueze.” 

Iertarea nu este un simtámánt care vine de la sine. Este o alegere. În 1991, un tânăr de 
douăzeci şi doi de ani, Ernie, a forţat intrarea în apartamentul Lisei Sanchez, de treizeci şi trei de 
ani. Pentru că ea i se împotrivea, a împuşcat-o în piept. După ce a violat-o, i-a acoperit faţa cu o 
pernă si i-a mai tras un glonţ in cap. Miraculos, femeia a supravieţuit: glontul s-a oprit in 
antebraţul cu care-şi acoperise faţa. 

După un an, criminalul a fost identificat şi prins. La proces a fost invitată şi Lisa Sanchez 
să depună mărturie. Cu voce liniştită, Lisa şi-a povestit transformarea spirituală: de la mânie şi 
coşmaruri de răzbunare, la iertare deplină. Hotărâtă să rămână creştină şi să nu se lase biruită de 
resentimente, Lisa a fost vindecată de ură. Apoi a spus: „Nu cer răzbunare sau pedeapsă. Ele nu 
pot întoarce lucrurile şi nu pot decât să mă otrăvească. Nu vreau ca tânărul să sufere. Am suferit 

eu destul pentru amândoi. Cu ajutorul lui Dumnezeu, l-am iertat. Tânărul e uşor retardat şi are 

nevoie de ajutor. Vreau să-l ajut ca într-o zi să poată fi un om liber. Îi doresc numai bine.” 
Judecătoarea Paula Lopassa a început să plângă. „Plâng pentru spiritul iertător al Lisei. În 

viața mea n-am pomenit ca victima unei asemenea crime să aibă o aşa atitudine iertătoare. Ceea 


ce dă ea pe faţă este tot ce poate fi mai bun în natura umană.”* 


Faţa a treia a dragostei 


Acceptarea şi iertarea sunt reacții faţă de răutatea altora. Dar dragostea este un principiu 
activ. Dragostea nu poate doar să aştepte. Ea trebuie să acţioneze, să ia inițiativa. Dragostea 
înfloreşte prin fapte! 

Puţini oameni s-au bucurat de atâta apreciere ca Buckminster Fuller. Inventator, 
conferenţiar, iniţiator de proiecte umanitare - era figura-simbol a secolului XX. În 1983, Ronald 
Reagan l-a decorat cu Medalia prezidențială a libertății. 

Începutul său a fost însă altul... În 1927, la treizeci şi doi de ani, putea fi văzut pe străzile 
din Chicago beat critá, mânat de gândul sinuciderii. Falimentar, indoliat pentru fetița lui moartă, 
Bucky era zdrobit de simtámántul eşecului. Într-un moment de luciditate, omul a încercat să 
gândească: „Ce aş putea face eu pentru a schimba lumea?” Aşa a pornit Bucky în căutarea „cărții 
tehnice a universului”, respectiv a legilor pe care Dumnezeu a aşezat lumea. Şi iată ce a 
descoperit: legea universală este să te dăruieşti pentru binele altora. Pe lângă atitudinile reactive, 
de acceptare şi iertare, dăruirea de sine pentru binele altora este activă. Ea cere inițiativa ta. 

În cartea sa, Cărarea critică (1981), Bucky şi-a expus viziunea care l-a scos din groapă: 
Dumnezeu ne-a creat cu scopul de a „adăuga valoare” altora, de a îmbunătăţi calitatea vieții. 
Nenorocirea omenirii este că nimeni nu se pune în mişcare, toti vegetează. „Cu ce faci lumea mai 
bună privind la TV? Cu nimic. Atunci hai, fă ceva! Dar ce? Adaugă valoare celor din jur si 
mediului în care trăieşti. De exemplu, spune-le oamenilor un cuvânt de apreciere sinceră pe care 
alții nu li-l spun, plantează un pom, ajută-i pe cei necăjiţi; dacă n-ai bani, roagă-te pentru cei din 
jur, invatá-i pe oameni să trăiască sănătos, invatá-i pe adulti prioritățile corecte în viaţă si 
contribuie lunar cu putinul tău la proiectele de binefacere. Când chiar vrei să te pui în mişcare, vei 


1? 


descoperi ocazii la tot pasul 


Femeia care adaugă valoare 


În 1970, soțul negresei Hannah Hawkins din Washington a fost ucis de gangsteri. Hannah 
a rămas devastată, cu cinci copii mici, să lupte singură pentru supraviețuire. Într-un moment de 
disperare, s-a rugat: „Doamne, dacă mă ajuti să ies din groapă, Îți promit cá îi voi sluji pe cei mai 
nenorociti decât noi...” La patruzeci şi cinci de ani, când şi-a pus copiii pe picioare, a decis să-şi 
împlinească promisiunea. 

În 1985, în propriul ei apartament de mahala, Hannah a chemat câțiva copii de negri care 
băteau strada si le-a dat o masă. Apoi, i-a luat la întrebări despre şcoală. „Hai să facem lecțiile 
împreună.” Asa a început să-i asiste la lecții. Le-a făcut rost si de haine. Vorba s-a dus si, în scurt 
timp, la ora trei după-amiază, în casa ei se adunau între şaizeci şi o sută de copii din cartier şi 
chiar de mai departe. Hannah si-a luat rolul în serios. 

Ín 1992, si-a relocat sediul intr-un magazin dezafectat intre case abandonate si i-a pus 
numele „Copiii mei". Câţiva voluntari i s-au alăturat. De-atunci şi până azi, zilnic le dă de 
mâncare, face meditații şcolare. Face apoi studiu biblic, părtăşie, în grup şi individual, jocuri şi 
chiar excursii. Hannah îi urmăreşte la şcoală, îi trimite în tabere, îi înscrie la licee şi colegii, îi 
ajută cu bani. „Facem totul pe gratis. Dragostea nu se taxează.” Dar de unde atâţia bani, pentru o 
simplă pensionară? Există o lege a credinţei: atunci când dragostea zămisleşte fapte bune, 
Dumnezeu poartă de grijă de ajutoare. 


Iubirea înseamnă iniţiativă 


Istoria se repetă cumva, într-un alt colt de lume. Era in 1912, la numai câteva luni după ce 
Titanicul se scufundase. În familia unui bogat negustor de mătase din Lyon, se năştea al cincilea 
copil, Henri. „Negustor îl fac!” jurase tata fericit. Dar, la optsprezece ani, visând după o lume mai 
bună, Henri renunţă la moştenire şi... se călugăreşte. 

Al Doilea Război Mondial l-a scos din contemplare şi l-a aruncat în vâltoarea Rezistenței 
franceze. Acolo şi-a primit pseudonimul „Pierre”. Din locuinţa sa din Grenoble, Pierre conducea 
un cuib de luptători. De două ori arestat, a scăpat de fiecare dată. 

În 1945, ,revolutionarul" este împins ca deputat în Adunarea Naţională Constituantă. 
Dezgustat de politică, în 1950 îşi dă demisia din Parlamentul Franţei. Găsise ceva mai bun de 
făcut: la data aceea, Parisul mişuna de oameni ai străzii lipsiti de toate. Abatele Pierre s-a dedicat 
ajutorării lor. 

Iarna lui 1954 a fost una cumplit de geroasă. În fiecare 
noapte, in Paris mureau cam 2.000 de oameni degerati. Abatele 
nu mai poate suporta. Rosteşte la radio un apel fulminant către 
parizieni. Peste noapte, se naşte „insurecția bunătăţii”. În câteva 
zile, se strâng 500 de milioane de franci şi apar voluntarii! Luat 
pe nepregătite de sarcina imensă a distribuţiei, Pierre pune la cale 
cel mai inspirat sistem: îi organizează pe cerşetori, ca să-i ajute 
pe cerşetori. Metoda dă roade. Văzându-se deodată utili, 


vagabonzii s-au făcut oameni de treabă. După ce a trecut iarna, 
Pierre îi organizează în echipe şi îi trimite prin tot Parisul, să 
strângă sticle. Pe alţii, mai voinici, îi echipează ca să construiască din ruine un depozit, unde să fie 
sortate sticlele. Aşa s-a născut Societatea Emaus, în care cerşetorii îi salvează pe cerşetori. 
Modelul s-a extins şi peste hotare. 

Pentru că numărul cerşetorilor era în scădere şi pentru că oamenii abatelui nu prea mai 
aveau pe cine ajuta, Pierre s-a îngrijorat. „Dacă n-o să mai aibă pe cine ajuta, cerşetorii mei 
reciclati vor deveni o organizaţie bogată, iar elanul lor misionar va pieri! Doamne-fereşte!” Aşa 
s-au înființat alte centre ,,Emaus": în Beirut (1959), la colonia de leprosi din Vellore, India 
(1971). Pentru strădania de a face lumea mai bună, Abatele Pierre a fost votat ani de-a rândul 
drept cel mai popular om din Franţa. Abia în 2003, a fost întrecut de... fotbalistul Zidane. Spune şi 
asta ceva despre „evoluția” societăţii... 

Deşi cu o viaţă riscantă, scăpat ca prin urechile acului din nenumărate nenorociri, printre 
care un accident aviatic (1950) şi un grav naufragiu (1963), Pierre - ca şi alții care „îşi pierd viața 

pentru lisus” - atinge pragul longevitátii: moare la nouăzeci si patru de ani (in 2007). Pare pe dos. 
Dar oamenii care au iubit cel mai mult Împărăţia de sus sunt cei care au făcut cel mai mult pentru 
lumea de jos. 


Íngerul din ghetou 


Nu má pot opri sá nu scriu despre Irena Sendler, o sorá medicalá polonezá, de origine 
germană. Irena Îl iubea mult pe Dumnezeu şi iubea copiii. Ca membră activă a Comitetului de 
binefacere din Varşovia, Irena era martora tratamentului tot mai inuman la care erau supuşi evreii. 
Când naziştii au înființat ghetoul din Varşovia, în 1942, Irena a simțit că trebuia să facă ceva. 
Deşi proaspătă mamă, ea s-a integrat în organizaţia secretă Jegota, pentru ajutorarea şi salvarea 
evreilor. 

Având nume german şi lucrând în Departamentul de control epidemic, Irena avea permis 
special să inspecteze ghetoul, pentru depistarea cazurilor de tifos, molimă de care germanii se 
temeau foarte tare. Ori de câte ori ieşea din ghetou cu ambulanta sau, de cele mai multe ori, pe 
jos, Irena ducea cu ea un pachet, o valiză, cutii cu scule sau chiar „sicrie cu morti"... în care 
ascundea copii evrei, unii doar de câteva luni. Ca să distragă atenţia şi să acopere scâncetul 
bebeluşilor, Irena momea câini gălăgioşi pe lângă ea. Prin curajul ei, au fost salvaţi peste două mii 
cinci sute de copii evrei. Odată scoşi, copiii erau plasați, prin Jegota, la familii de credincioşi. 
Irena le păstra numele într-un borcan îngropat în grădină, ca să-i redea familiilor lor, după război. 

În 1943, Irena Sendler a fost descoperită. Gestapoul a torturat-o în neştire, ca să divulge 
numele copiilor şi ale colaboratorilor. Zadarnic. În fine, Irena a fost condamnată la moarte. Unii 
dintre membrii Jegotei au reuşit să mituiască un soldat german care escorta grupul de condamnați 
spre locul execuţiei. Pe drum, camionul a încetinit suficient ca trupul inconştient al Irenei, cu 
mâinile şi picioarele rupte, să fie aruncat pe zăpadă, în mijlocul pădurii. Recuperată de prieteni şi 
revenindu-si partial, Irena a stat în ascunzătoare până la sfârşitul războiului, lucrând chiar şi de- 
acolo pentru copiii salvati. 

După 1948, odată cu instaurarea comuniştilor, Irena a continuat să fie persecutată pentru 
legăturile ei cu Guvernul polonez din exil. Cei care au adus soare în viaţa ei umbrită au fost copiii 
evrei salvati de ea si deveniți majori. În 1965, Irena Sendler a fost recunoscută de statul Israel ca 
fund una dintre ,dreptii dintre neamuri”. Pe bulevardul către Memorialul Holocaustului din 
Ierusalim, un pom îi poartă numele. Irena a fost decorată în repetate rânduri. De fiecare dată, 
replica ei era: „Fiecare copil salvat este Justificarea existenţei mele pe pământ, nicidecum un titlu 
de glorie. Voi regreta toată viaţa că n-am făcut mai mult”. 

În mai multe rânduri, Irena a fost nominalizată pentru Premiul Nobel pentru Pace. Ultima 
dată (2007), în locul ei l-au preferat pe politrucul Al Gore... Irena s-a stins din viaţă in 2008, la 
nouăzeci şi opt de ani! Pe o placă comemorativă stă gravat: „Nu este mai mare dragoste decât 
să-şi dea cineva viaţa pentru prietenii săi. ” (Ioan 15:13) 


Ori, ori 


Nu suntem toti destinati să devenim eroi. Dar toti suntem destinati să iubim. Nu este altă 
formulă de viață, nici altă cale spre fericire într-o lume rea. Şi este tot atât de adevărat că singura 

solutie care are putere sá-i schimbe pe oameni este numai dragostea - páinea dupá care toti tánjesc 
şi n-o au. Dáruindu-te prin acceptare, iertare şi fapte ale inimii, poti să ridici vieți, să aduci 
speranţă şi să sădeşti împărăţia lui Dumnezeu în plin deşert. 

Concret, ai de ales: Ori iti investeşti viaţa în ceva, ori o vei arunca pe nimic. 

CAPITOLUL 8 


Tárámul longevivilor 


Speranţa de viată ar crește imens, dacă verdeturile ar avea miros de cârnaţi. 
Doug Larson, jurnalist 


Cu multe secole în urmă, a existat un mare imperiu, Imperiul Aztec, una dintre cele mai 
strălucite civilizații care au existat pe Terra. La începutul secolului XVI, ajunsese la un nivel de 
dezvoltare care, în unele privinţe, putea fi invidiat şi de Europa. Pe drumurile pietruite, la fiecare 
10-15 km erau toalete. Curieri străbăteau regulat drumurile pentru informarea călătorilor şi pentru 
monitorizarea ordinii. La fiecare cinci zile, cu regularitate, era târg. Pentru adolescenții de peste 
paisprezece ani, existau şcoli în care învățau scrisul, astronomia, matematica, teologia, arta 
áo 


conducerii etc. Sistemul lor astronomic era 
extraordinar de precis. (Capitala lor, 
Tenochtitlan, era construită ca o Venetie în 
mijlocul lacului Texcoco. În centru, se ridica 
Marele Templu de 50 m înălțime. Aztecii 
dezvoltaseră pe apa lacului „grădinile 
plutitoare”, capabile să hrănească o parte din 
i populația de peste o jumătate de milion. 

În acest cadru şi-a făcut apariţia, în vara anului 1519, spaniolul Fernando Cortez. Cu doar 
508 soldaţi, 15 cai şi 15 tunuri, Cortez a cucerit în numai doi ani înfloritorul Imperiu Aztec, 
nimicindu-l pur şi simplu. Cum se explică succesul conchistadorului care sfidează orice logică 
militară? 

După toate evidenţele, doi sunt factorii principali care au favorizat victoria: confundarea 
lui Fernando Cortez cu Quetzalcoatl - zeul fertilităţii şi al opulentei, 
infátisat în legende ca un om alb cu păr roscat şi ochi albaştri, pe care 
aztecii îl aşteptau să vină - şi molima. Împăratul Moctezuma al II-lea 
l-a întâmpinat pe Cortez cu daruri, primindu-l ca pe un sol ceresc... 
şi, odată cu el, aztecii au primit şi bolile noi aduse de spanioli, pojar 
şi variolă, faţă de care ei erau total lipsiţi de imunitate. În timpul 
celor câteva luni ale asediului capitalei, circa 50% din populație a 
fost secerată de molimă. La 50 de ani după cucerirea imperiului, din 
cele 15 milioane de locuitori, mai rămăseseră 2 milioane. 

Concluzia: Imperiul Aztec n-a fost cucerit, ci s-a prăbuşit prin 


propria-i slăbiciune. lar necazul este că istoria pare să se repete. 

Epoca de aur 


Secolul XX a fost numit de unii „epoca de aur a ştiinţei şi tehnicii”. Medicina făcea 
progrese imense.* 


* în domeniul medicinei, secolul XX a dăruit omenirii aspirina (1894), salvarsanul (1910), insulina (1922), 
penicilina (1928), sulfamida (1932), streptomicina (1944), cortizonul (1949), vaccinul antipolio (1952), 
ampicilina (1959), ibuprofenul (1964), interferonul (1995)... Vezi M. Weatherall, /storia descoperirilor 
farmaceutice, 1990. 


În anii 1950, omenirea pretindea eradicarea definitivă a unor boli ca variola şi 
poliomielita. Media de vârstă în Europa trecuse de 75 de ani. Viitorul apărea mai mult decât 
optimist. Spre sfârşitul secolului însă, euforia a început să se destrame: omenirea s-a văzut 
incoltitá în mod neaşteptat pe două fronturi. 

Pe de o parte, tratamentele antibiotice au avut un efect de bumerang, dezvoltând tulpini 
microbiene rezistente la antibiotice. La această oră, o serie de stafilococi, streptococi şi germeni ai 
multor boli amenințătoare au devenit rezistenți chiar şi la teribila vancomicină! În ţările africane, 
poliomielita face din nou ravagii... 

Cu arme depăşite, cum să faci față unor bolí noi? „Peste 300 de noi maladii au fost 


indentificate din 1940 încoace, dintre care 60% transmise de la animale la oameni.” ** 


** Printre bolile noi se numără: ebola, apărută în 1976, fară tratament, fatală în 77% din cazuri (în Congo); 
E. coli 0157:H7, identificată în 1982, care afectează aparatul digestiv; boala Lyme - în 1982, transmisă de 
cápusá; boala vacii nebune - in 1984; gripa aviară - în 1987; hepatita C - în 1989; o nouă holeră (0139) - în 
1992; hantavirusul - în 1993, care atacă grav aparatul respirator, e fară tratament şi e fatal în 80% din 
cazuri; şi gripa porcină - in 2009. 


Dar, ca şi când toate acestea n-ar fi fost de ajuns, stilul opulent de viață al societății de 
consum a generat o altă falangă de „boli ale civilizației”, al căror leac nupote fi g šit in 
exteriorul omului. Este vorba de bolile cardiovasculare, diabet şi cancer. Comparativ cu anii 1900, 
când bolile de inimă şi accidentele vasculare erau cauza pentru 13% din decese, în anul 2000, 
numărul deceselor cauzate de acestea a crescut la 4596. 


Umbra lui Quetzalcoatl 


Ultima sută de ani consemnează lupta încununată de succes a 
societăţii occidentale pentru progres material şi ridicarea nivelului de 
confort. Niciodată istoria civilizației europene n-a cunoscut un nivel 
atât de ridicat al bunăstării. Si ce a realizat? 

În 2007, Societatea Europeană de Cardiologie a anunţat 
rezultatul a trei studii FuroAspire, desfăşurate în opt ţări europene, pe 
un lot de peste 10.000 de subiecti. Constatarea este cá 82% sunt 
supraponderali, 38% suferă de obezitate, 55,2% au tensiunea arterială 
peste nivelul normal, 47,5% au nivelul colesterolului ridicat, 28% sunt 

bolnavi de diabet! E uluitor. Ţările lumii bune au ajuns nişte imense sanatorii... S-a ajuns la 
inimaginabila performanță ca 50% din totalul deceselor din Europa să fie cauzate de bolile 
cardiovasculare. Deşi nimeni n-ar crede, România ocupă un loc de frunte: locul 4 mondial în 
privința mortalităţii cardiovasculare. 9? 

Apoi cancerul! Dacă în 1900, aproximativ 6% din decese se datorau cancerului, azi el cere 
vamă dublă (13%) şi este în continuă creştere. În ultimii 50 de ani, incidenţa cancerului a crescut 
între 44% şi 100%, în funcție de tip. După evaluările comunicate de American Hospital 
Association, cancerul va fi în 2015 principala cauză a deceselor, depăşind chiar şi bolile 
cardiovasculare. România nu face excepție: numărul cazurilor noi de cancer creşte constant. 
Într-un singur an, în 2007, 68.000 de noi cazuri s-au adăugat celor existente. ^! 

Preşedintele Societății Europene de Oncologie Pediatrică, prof. Kathy Pritchard-Jones, 
avertizează că până şi generația copiilor, grav afectată de obezitate, are un risc crescut de a 
dezvolta cancer, din cauza obiceiurilor nesănătoase de viaţă. „Întreaga generaţie este expusă 
riscului!” 

Ce a deteriorat sănătatea lumii bune? Nimic altceva decât... darurile lui Quetzalcoatl, zeul 
bunăstării şi al belşugului. 

Japonezii care locuiesc la ei acasă, în Arhipelagul Nipon, au o incidenţă de cancer cu 
850% mai mică decât japonezii care trăiesc în afara habitatului originar şi au adoptat între timp 
stilul de viață occidental. ? 

Care este mesajul? Pereira da Silva, primarul orăşelului brazilian Biritiba-Mirim de 30.000 
de locuitori, l-a înţeles corect. Fiind strâns cu uşa de imputinarea locurilor de îngropare şi de 
decesele tot mai numeroase, a impus amenzi şi chiar puşcărie pentru familiile ai căror membri 
mor înainte de vreme din cauza obiceiurilor rele.!%* 

Moartea provocată de bolile civilizaţiei - bolile cardiovasculare, diabet, cancer etc. - nu 
vine la întâmplare, ci este rezultatul moştenirii şi al alegerii noastre. 


Descoperire 


Printre dangătele de clopot care trebuiau să trezească conştiinţa lumii se află un articol de 
fond al revistei National Geographic din noiembrie 2005, despre secretul longevitátii. Pentru 
descifrarea acestuia, reporterii au investigat trei regiuni din lume caracterizate de o remarcabilă 
longevitate: Okinawa, Sardinia şi Loma Linda (California). Concluzia generală a articolului este 
că longevitatea e condiționată predominant de stilul de viaţă: dietă, expunere la soare, consum de 
apă, muncă fizică, relaţii sociale strânse şi o ţintă precisă în viață. 

În special al treilea context al longevitátii, Loma Linda, atrage atenţia. El se deosebeşte 
prin faptul că se află într-o zonă poluată şi în mijlocul unei populații care suferă de pe urma 
viciilor civilizaţiei. Cu toate acestea, grupul „adventişti de ziua a şaptea” a dezvoltat un stil de 
viață care, în ciuda condițiilor date, a realizat performanţa longevitátii. Un articol din Evenimentul 
Zilei '% reia cazul Loma Linda, punctând câteva repere majore: 

„Stilul de viatá..., dieta..., socializarea fac din această comunitate o «fântână a tinereţii». În 
această comunitate sunt albi, negri, hispanici şi asiatici..., ceea ce demonstrează că genele au un 
aport foarte mic... Diferenţa o face stilul în care trăiesc. Nu se poate ignora aportul spiritualităţii la 
longevitate... Ei mănâncă ceea ce e scris în Biblie: legume, semințe, plante verzi...” Pentru 

bărbații din Loma Linda, speranţa de viață e „cu 11 ani mai mare decât pentru restul 
americanilor”, iar „pentru femei - cu 9 ani mai mare..." 

Articolul se încheie prezentând câteva exemple: un medic de 97 de 
ani încă operează pe cord deschis câte 20 de cazuri pe lună; un bătrân de 
103 ani îşi începe ziua înotând şi călărind; iar o bătrânică, „tânără” la 104 
ani, ridică haltere şi parcurge zilnic 10 km pe bicicletă... Un institut de 
medicină preventivă aparținând aceluiaşi grup de oameni, Institutul 
Weimar, din California, în urma unor cercetări aprofundate ale sfaturilor din 
Biblie, a pus la punct un program excelent de recuperare şi îmbunătăţire a 


sănătăţii, numit „New Start” - Nou început. 
O metodă „altfel” 


Printre cei care au descoperit valoarea programului New Start este David Dobson, arhitect 
din San Diego. În 1999, la 35 de ani, David a fost internat de urgenţă în stare gravă. După un lung 
pelerinaj pe la 20 de medici, i s-a stabilit diagnosticul: sarcoidoză, o boală autoimuná rară. 

I s-a administrat prednison, un steroid care suprimá sistemul imunitar, cu multe efecte negative. 

După doi ani de prednison, lui David, devenit obez, i s-a declanşat un diabet galopant, cu 
glicemia 1.300 mg?6. Medicii erau uimiti că încă trăia - dincolo de 300 mg% se poate declanşa 
coma diabetică. În ciuda celor 180 unităţi de insulină pe zi, nivelul glicemiei era constant: peste 
500 mg%. Nopțile, David se scula cu totul deshidratat şi cu crampe severe la picioare. Doctorii 
l-au pregătit sufleteşte: „Nu vei apuca 40 de ani.” 

La 38 de ani, i s-a declanşat şi un lupus, pentru care a fost bombardat cu metotrexat, un alt 
medicament antimetabolit, cu efecte secundare grave. În această stare, a aflat de programul New 
Start, care poate stopa diabetul. Sceptic, David s-a internat totuşi la Institutul Weimar, nu pentru 
vindecare, ci poate pentru înlocuirea prednisonului cu altceva, mai uşor. Atunci s-a produs 
incredibilul. În a doua zi de tratament, nivelul glicemiei a scăzut la 356 mg%, iar la sfârşitul celor 
trei săptămâni, glicemia i s-a stabilizat la normal: 82 mg?^. 

După trei luni, David a scăpat de prednison şi de orice medicatie. Medicii sunt nedumeriti, 
neputând să înțeleagă cum au dispărut simptomele de sarcoidoză, artrită, diabet şi lupus. De 


atunci sunt şapte ani, iar David Dobson se păstrează stabil, cu sănătatea în parametri normali.'96 


NEW START 


Reţeta New Start îşi are originea în cuvintele rostite de Dumnezeu cu 1500 ani î.Hr.: 
„Dacă vei asculta cu luare aminte glasul Dumnezeului tău... şi dacă vei păzi toate legile Lui, nu 
vei fi lovit cu niciuna dintre bolile cu care am lovit pe egipteni; căci Eu sunt Domnul care te 
vindecă.” (Exodul 15:26) 

Creatorul a fost şi este preocupat de toate aspectele vieții copiilor săi. Pe lângă legi 
morale, penale, ceremoniale şi civile, Dumnezeu S-a îngrijit să-l doteze pe om cu un set de legi 
sanitare. Motivul? Dacă gândurile şi sentimentele omului nu sunt decât o fină biochimie la nivelul 
creierului, atunci tot ce afectează biochimia trupului alterează şi rațiunea, şi stările emoționale. Un 
vechi dicton: „Trupul bea, şi spiritul se îmbată” descoperă faptul că trupul condiționează starea 

minții şi a sufletului. lată motivul pentru care Dumnezeu a lăsat o „carte tehnică” a maşinăriei 
umane, care să asigure sănătatea şi, implicit, binele lui sufletesc şi spiritual. 

Programul New Start sintetizează legile sănătății în opt domenii, fiecărui domeniu 
corespunzându-i o literă din titlu: N - nutriție, E - exercițiu fizic, W (water) - apă, S - soare, T - 
temperantá, A - aer, R (Res?) - odihnă, T (Trust in God) - încredere în Dumnezeu. Şi, pentru cá 
fiecare reprezintă o mină de aur, le vom aborda pe rând. Mai întâi nutriția, pentru că e domeniul 
cu cele mai multe probleme. 


Mituri gustoase 


Omul intră în viaţă fără să realizeze că alimentaţia este şi ea o chestiune de alegere. Alţii îi 
formează preferințele alimentare, preferințe pe care le-au moştenit la rândul lor, fără să le 
cerceteze. Aceasta este explicaţia în virtutea căreia, în materie de alimentaţie, omul este condus de 
obiceiuri oarbe. 

Câţi dintre noi ştiu cá 10 lingurite de zahăr - cât există într-o sticlă de băutură dulce - 
paralizează 50% din activitatea leucocitelor (a neutrofilelor) pe o perioadă de 5 ore? Şi că 28 de 
lingurite - cât trei porţii de înghețată - le blochează 100%? Omul modern a ajuns să consume între 
60-80 kg de zahăr pe an, spre ruinarea imunitátii sale. Si acesta nu este singurul ráu. 

În privinţa glucidelor, din vremuri străvechi Dumnezeu ne-a avertizat: „Nu este bine să 
mănânci multă miere...” (Proverbe 25:27) 


Citez iarăşi: „V-am dat orice iarbă care face sămânță (cereale şi leguminoase)... şi orice pom care 
are în el rod cu sămânță (fructe): aceasta să fie hrana voastră.” (Genesa 1:29). Când l-a creat pe 
om, Dumnezeu 1-a pus la dispoziţie o dietă corespunzătoare construcției sale. Ulterior, Dumnezeu 
a suplimentat alimentaţia omului cu „iarba de pe câmp” (Genesa 3:18) - zarzavaturile şi legumele. 

După potop, în criza lipsei de vegetaţie, Creatorul i-a permis omului să mănânce carnea 
animalelor. Urmarea este evidentă: în numai zece generaţii, vitalitatea rasei umane a scăzut de la 
950 de ani (Noe), la 175 de ani (Avraam). 

Carnea - soluţia de criză - are avantaje şi dezavantaje. Pe de o parte, carnea este o sursă 
bogată de proteine, grăsimi si minerale. Pe de altă parte, carnea este total lipsită de fibre 
alimentare şi de glucide, care sunt sursa de energie pentru muşchi. În plus, este purtătoare de 
toxine şi hormoni animali, cauza multor neplăceri. Dar necazul cel mai mare pare că provine 
tocmai din „avantajele” sale: proteinele şi grăsimile animale. Dieta noastră conţine în general de 
trei ori mai multe proteine, grăsimi şi colesterol decât poate procesa corpul. 

Prieten sau dusman 


Ín mentalitatea populará, o masá sánátoasá este una cu multe proteine* (Proteina este 
cárámida de constructie a tesuturilor corpului). Printre primii care au dat tonul in aceastá privintá 
a fost dr. Carl von Voit in 1880. Pe timpul sáu, in Germania, consumul de carne pe cap de locuitor 
era de 13,7 kg/an. Voit considera cá aportul proteic zilnic ar trebui sá fie de 120 g. Pe aceastá 1dee 
s-au alcătuit şi primele ghiduri alimentare. Din 1900, consumul de carne a crescut constant: in 
1900 - erau 47 kg/locuitor/an; in 1975 - 84 kg/locuitor/an; iar in 1993 s-a ajuns la 95,5 
kg/locuitor/an.!% 

În 1968, fast-foodurile McDonald's operau 1.000 de restaurante. Azi operează peste 
23.000 pe tot globul. Anual, se deschid 2.000 de noi unităţi. Anual, compania instruieşte mai 
multi lucrători decât armata americană. Costurile ei publicitare bat toate recordurile. McDonald's 
este un simbol al „culturii” veacului. „Cele două arcuri aurii ale lui McDonald's sunt mai 
răspândite şi mai familiare decât crucea crestiná."! 

Aşa cum s-a spus, carnea este o sursă bogată de proteine. Dar, spre deosebire de glucide şi 
lipide, al căror surplus este stocat de corp în depozite de grăsime, proteinele nu se pot stoca în 
corp. Tot ce e în plus trebuie prelucrat şi eliminat. Când ele depăşesc 30% din necesarul zilnic de 
calorii - lucru care se întâmplă de regulă în dieta de tip occidental - corpul depune un efort serios 
pentru eliminarea surplusului proteic. Acest proces solicită mult calciu din muşchi şi oase, fapt 
care favorizează osteoporoza. Apoi, sunt suprasolicitati rinichii. Ureea (deşeul proteinelor) 
favorizează formarea pietrelor la rinichi (urati). Fiind lipsită de fibre, carnea generează 
constipatie. De aici, un întreg lant de efecte negative: polipi intestinali, cancer de colon ş.a. 

Eschimoşii, datorită condiţiilor polare, consumă imens de multe proteine: 250-400 g/zi, 
cât şi foarte mult calciu: 1.500 - 2.500 mg/zi. Si, în ciuda faptului cá au un stil de viaţă foarte 
activ, ei înregistrează cea mai mare rată de osteoporozá din lume. În schimb, femeile din populaţia 
africană Bantu, deşi consumă doar 47 g/zi de proteine şi mai puţin de 400 mg de calciu din surse 
vegetale şi în ciuda faptului că nasc în medie zece copii, nu cunosc osteoporoza. 

Este de ştiut că 12 dintre cei 20 de aminoacizi* (Aminoacizii sunt elementele care 
alcătuiesc proteinele) sunt fabricati de corpul omenesc. Ceilalţi 8, aminoacizii esentiali, trebuie să 
fie importati prin hrană. De unde îi putem procura dacă nu din carne? Creatorul a avut grijă şi de 
acest aspect: i-a aşezat în orezul nedecorticat, în fasole, porumb, soia, roşii, dovleac, cereale 
integrale, spanac, migdale, mazăre, năut, linte, alune... Bobul de soia contine toti cei 8 aminoacizi 
esentiali şi depăşeşte chiar şi carnea în cantitatea de proteine utilizabile de corpul uman. 

Din vremuri strávechi, Dumnezeu ne avertizase de douá ori: ,,Cánd vei dori, vei putea sá 
junghii vite şi să mănânci carne... să mánánc[1] din ea cum se mănâncă din căprioară şi din cerb” 
(Deuteronomul 12:15). 

Tălmăcit, mesajul sună astfel: Vitele le ai în curte - le poti tăia şi mânca oricând şi oricât 


de mult. Nu tot aşa e cu căprioara sau cerbul. Să mănânci căprioară e raritate. $1 atunci, mănânci 
doar câte puţin... 

Dusmanul care-ti zàmbeste 


Dacá privesti la o felie de carne slabá, 
vez numai fibrá, deloc grásime. Ceea ce nu 
vezi este tesutul dintre fibrele musculare, care le 
leagá laolaltá. Acest tesut este alcátuit din... 
grăsimi. Carnea de vită contine 2296-3096 
grásime. Carnea de porc urcá páná la 3296 
grăsime. Mielul are până la 2096. Gâsca 
semigrasá, neindopatá, tot 20% grăsime. Ce să 


mai vorbim de Leberwurst, cu 30% grăsime, 
sau de salamul de Sibiu, care are 43% grăsime? 

Ce-are a face? Grăsimea e atât de gustoasă! O fi, dar la limbă, nu şi în organism. Problema 
cea mare apare la stocarea moleculelor de grăsime saturată, monogliceride, trigliceride, 
colesterol*. 


* Conţinutul de colesterol în diferite tipuri de carne: 100 g carne de porc conţin 76 mg colesterol; 
100 g carne de vită - 80 mg colesterol; 100 g piept de pasăre - 73 mg colesterol; 100 g sardele - 120 mg 
colesterol. Vegetalele n-au nici urmă de colesterol. Organismul n-are nevoie de niciun strop de colesterol, 
pentru că îşi fabrică singur atât cât îi trebuie. 


Colesterolul „rău” (LDL) este transportat prin 
artere şi se depune în pereţii vaselor de sânge, 
făcându-le rigide şi îngustându-le diametrul. Fără să 
bagi de seamă, te trezeşti cu o boală de inimă abia 
când vasele sunt 75-80% infundate. Atunci poate fi 
prea târziu... 

A doua problemă a grăsimilor apare în 
procesul de metabolizare (consumare), când se obţine 


energie + apă + dioxid de carbon + corpi cetonici. 
Aceste cetone sunt substanţe toxice, pentru eliminarea cărora bietul ficat trudeste din greu. 

A treia problemă este cauzată de faptul că moleculele de acizi graşi saturati sunt 
vulnerabile la acţiunea radicalilor liberi, numiţi şi ,oxidanti". Radicalii liberi blochează 
(oxidează) enzimele care au sarcina să întinerească celulele. Sub acțiunea lor, acizii graşi se 
transformă în substanţe nocive, care favorizează ateroscleroza. Pentru deblocarea enzimelor, sunt 
necesari „antioxidanţii”. Singura sursă de antioxidanți sunt vegetalele. 

Cu 3.500 de ani în urmă, Dumnezeu ne avertiza: „Aceasta este o lege veşnică pentru 
urmaşii voştri: cu niciun chip să nu mâncaţi grăsime!” (Leviticul 3:17) 

Problemele cauzate de grăsimea animală nu se încheie aici. Dr. James Anderson de la 
Universitatea Kentucky, nutritionist vestit, a demonstrat pe cobai că o alimentaţie cu 65% grăsime 
declanşează în numai două săptămâni diabetul. În schimb, o alimentaţie cu cantități reduse de 
grăsimi (10%), chiar în ciuda unui aport excesiv de zahăr (!^ kg pe zi), n-a reuşit nici în 11 
săptămâni să provoace diabetul. Principalul factor declanşator al diabetului nu este zahărul, ci 

sunt grásimile! Aceasta este una dintre cauzele pentru care, in ultimii 50 de ani, diabetul a crescut 
exploziv - cu 900%! 

Obezitatea, boală a stilului de viaţă modern, creşte şi riscul apariţiei cancerelor. Un surplus 
de numai 7,5 kg la greutatea corporală normală măreşte riscul cancerului mamar cu 37%. lar 10 
kg în plus măresc riscul cu 52%. Bine este să asculti de Creatorul tău. 


Povestea porcului 


„Să nu mâncaţi porcul! Să-l priviţi ca necurat.” (Leviticul 11:7) 
Într-un mod cu totul special, Dumnezeu S-a îngrijit să-l 
informeze pe poporul Său (Leviticul 11) să evite cu orice preţ carnea 
unor animale ca porcul, iepurele, cămila, câinele, pisica... În 
economia Sa, El a stabilit pentru fiecare creatură o anumită utilitate - 
porcului dându-i funcția de „gunoier public”. Mâncând carnea lui, te 


incarci cu reziduurile lui. 

Revista Lancet (1985) publica rezultatele unui studiu amplu, condus de doi cercetători de 
la Universitatea Ottawa, pe eşantioane din 16 națiuni. Cercetările au evidențiat o legătură între 
consumul de carne de porc şi ciroza hepatică, relaţie care nu apare deloc în cazul cărnii 
„animalelor curate”. 

Carnea de porc este până la de 30 de ori mai toxică decât 
carnea de vită. Cel mai important filtru al toxinelor este ficatul. 
Ficatul porcului este o bombă toxică. Spre deosebire de vacă şi oaie, 
care transpiră într-o măsură oarecare, porcul nu transpiră deloc, 
păstrând toate toxinele în ţesuturi şi mai ales în straturile lui de 
grăsime - un imens depozit de toxine. 

Porcii sunt atât de otrăvitori, încât nu sunt vulnerabili la 
stricnină şi alte otrăvuri. Fermierii îi folosesc la defrişatul zonelor 
infestate de şerpi cu clopoței. Veninul ucigător al acestora nu-i 


afectează deloc. 

Dr. Scholtissek"!! compară creşterea porcilor cu cultivarea unui virus ucigător. Carnea de 
porc este purtătoarea germenilor a circa 200 de boli şi 19 paraziți. Trei dintre primele şase cele 
mai răspândite parazitoze - trichineloza, toxoplasmoza şi tenia - sunt legate de consumul de carne 
de porc." După Enciclopedia Britanică din 1990, 20% din populația SUA dezvoltă, de-a lungul 
vieţii, o formă sau alta de trichineloză. Din sondaje, reiese că boala este şi mai răspândită 

Puţini dintre cei care suferă de trichineloză cunosc cauza reală a suferinței lor, 
pentru că trichineloza are zeci de forme de manifestare, confundându-se cu alte maladii. 

Dr. David Macht, descoperitorul efedrinei, o somitate în farmacologie si toxicologie, al 
cărui nume înnobilează un premiu al vestitei Clinici „Johns Hopkins" din SUA, a publicat in 
Buletinul istoriei medicinei ^ o scală a (ne)toxicitátii pentru carnea diferitelor animale, în funcție 
de efectul pe care îl are asupra rădăcinii unor plante de test. Spre surprinderea cercetătorilor, 


animalele declarate de Biblie drept „curate” (îngăduite consumului) se situau deasupra pragului de 

„75”, spre netoxicitate. lar carnea animalelor „necurate? cobora sub cota „75”, spre toxicitate 
mare.* 


* În tabelul dr. David Macht, animalele curate se distribuie aproape de polul netoxicitátii ,,100": capra - 90, 
vita - 91, oaia - 94, cerbul - 98. Iar animalele ,,necurate" se distribuie spre polul toxicității „0": pisica şi 
câinele - 62, şobolanul - 55, porcul - 54, iepurele - 49, calul - 39... etc. Situaţia este similară la peşti şi 
păsări. 


Sărmanul Mozart 


Dr. Jan V. Hirschmann a publicat în Arhivele Jurnalului de Medicină Internă (15 iunie 
2001) un studiu care, bazat pe documente şi pe simptomatologia descrisă de martori, argumenta 
că Mozart n-a murit otrăvit de Salieri, ci a murit de trichineloză, în urma consumării cărnii de 
porc. 

Pe 7 octombrie 1791, Mozart îi scria soției: „Hmm... Don Primus mi-a adus un cotlet de 
porc... Ce gustos! Mănânc în cinstea ta...” După perioada corespunzătoare incubatiei, Mozart a 
dezvoltat subit febră, dureri de cap, transpiratii abundente, umflarea groaznică a întregului corp, 
dureri în braţe şi picioare, amețeli, diaree şi, în cele din urmă, convulsii, comă şi moarte - exact 
simptomatologia trichinelozei galopante. 

Trichineloza n-a fost descoperită decât mult mai târziu, în 1869. În timpul lui Mozart, 
trichineloza ucidea 20-30% dintre consumatorii de carne infestată. Anul 1791 este înregistrat cu o 

asemenea epidemie cu multe victime. 


Industrializarea cárnii 


Ca şi când cele enumerate încă n-ar fi de 
ajuns de rele, omul a mai adăugat şi chimizarea 
fermelor şi a industriei cărnii. În mod normal, un 
puişor devine găină în 90 de zile. Astăzi, grație 
steroizilor şi hormonilor de creştere administrati în 
cantități industriale, „găina” este gata în cel mult 
35 de zile. În jur de 20.000 de substanţe chimice - 
antibiotice, hormoni de creştere, steroizi, 
medicamente veterinare - sunt adaos în hrana 


animalelor şi a păsărilor de fermă. Cine s-ar fi 
gândit că mai mult de jumătate din totalul producției de antibiotice din lume se utilizează în 
fermele de animale? În aceste condiţii, apar si se dezvoltă tulpini microbiene rezistente față de 
antibiotice. 

Adaosurile nu se limitează doar la chimicale. În cartea Eating With Conscience (2007), 
Dr. Michael W. Fox descrie cum reziduurile cadavrelor devin făină de oase şi supliment proteic 
pentru animalele de fermă şi cele de companie. În 1997, mai mult de 13 milioane kg de 
hamburgeri erau contaminati cu E. coli 0157:H7, bacterie care se răspândeşte prin fecale. 

Revista 7ime (17 oct. 1994), în articolul „Puii sunt unul dintre cele mai periculoase 
articole”, scria cá 3096 dintre pui au fost găsiți contaminati cu Salmonella şi 62% cu 
Camphylobacter, ambele cauzând 8096 dintre bolile şi 75% dintre afecțiunile asociate cu 
consumul de carne. Concluzia articolului: Puii sunt responsabili pentru 70-80 de milioane de 
îmbolnăviri anual si peste 1.000 de morti, doar in SUA. 


Nu „ce mănânci”, ci „ce te mănâncă”! 
b») 9 b») 


Pentru studiul Stilul de viată și mortalitatea (1990), dr. Takaşi Hiramaya, epidemiolog, a 
urmárit 140.000 de femei japoneze pe o perioadá de zece ani. Femeile din clasa sáracá, ce 
consumau putin sau deloc carne, aveau pentru bolile cardiovasculare un risc aproape nul. Ín 
schimb, femeile din clasa bogatá, cu consum regulat de carne, aveau un risc de 8,5 ori mai mare. 

„Carnea roşie (vită, oaie, porc) creşte riscul de cancer pulmonar, de intestine şi de esofag”, 
anunța BBC (24 martie 2009), citând un studiu condus de Fundația Internațională pentru 
Cercetarea Cancerului şi de Institutul Naţional de Sănătate al SUA, pe o perioadă de 8 ani, 
efectuat pe un număr de 500.000 cazuri. Consumatorii de carne prezintă un nivel de risc între 20% 
si 60%, în funcţie de tipul de cancer, de la cel esofagian la cel pulmonar. ' 

Statistica aceasta alarmantá vine doar sá confirme concluziile la care ajunsese un alt 
studiu, publicat in 1996 în Journal of the American Medical Association, efectuat pe 35.000 de 
femei. El stabilea cá femeile cu o dietá bogatá in carne au un risc dublu de a dezvolta cancer 
limfatic.” 

Foarte recent, European Prospective Investigation Into Cancer a efectuat o cercetare pe o 
perioadă de zece ani şi a constatat că persoanele care consumă carne roşie zilnic au o probabilitate 
de trei ori mai mare să dezvolte cancer de colon. 15 

Concluzia dr. J. A. Scharffenberg! este că, după tutun şi alcool, carnea reprezintă 
următorul factor cauzator de boli si infirmitáti în lumea occidentală. 

În fata acestui potop de informaţii, poti reacţiona doar în două feluri: sau schimbând 
obiceiuri intelenite, sau... acționând ca Edward McBride. 

Ín vara lui 2002, postul KOTV din Oklahoma (SUA) relata jaful lui Edward McBride. 
După ce a spart o locuinţă, a fugit cu o sacoşă plină de electronice. Un vecin a alertat politia, care, 
in cáteva minute, a fost pe urmele hotului. Acesta a sárit cu bagajul in rául Arkansas. Politistii au 
intrat după el in apă. Ajuns la adânc, Edward s-a dat la fund, apoi a reapărut... şi a dispărut din 
nou. După 30 de minute l-au găsit înecat, dar... strângând la piept sacoşa cu electronice. N-a vrut 
să-i dea drumul, cu preţul vieţii... 


Veşti bune pentru reformatori 


Chiar dacă s-au pierdut bătălii, vestea bună e că războiul încă nu este pierdut! Cei care îşi 
reformează stilul de viaţă pot recupera o mare parte din terenul pierdut. 

Două cazuri vin să susțină optimismul. La terminarea războiului din Vietnam, SUA a 
lansat un program de recuperare a sănătății foştilor prizonieri americani. Cu această ocazie, s-a 
descoperit că, în urma dietei prelungite de detenţie, extrem de săracă în proteine şi grăsimi, 
militarii - unii obezi înainte de război - au dovedit o surprinzătoare întinerire a vaselor de sânge. 

Nici urmá de aterosclerozá! Lipsa grásimilor din alimentatie a determinat corpul sá devoreze pur 
şi simplu colesterolul depus în pereţii vaselor de sânge. 

Similar, în timpul celui de-al Doilea Război Mondial, europenii au fost obligaţi să adopte 
o dietă austeră, bazată în principal pe vegetale. Rezultatul a fost o puternică scădere a frecvenței 
bolilor de inimă, a accidentelor vasculare, a diabetului şi a unor forme de cancer. Efectele au durat 
20 de ani. 

Dr. Gary Fraser!” a publicat sub egida Universităţii Oxford una dintre cele mai ample 
lucrări despre stilul de viaţă al adventiştilor de ziua a şaptea. Rezultatele pe termen lung indică, în 
dreptul vegetarienilor, o speranţă de viață cu 9 ani mai mare pentru bărbați si cu 7,5 ani mai mare 
pentru femei. 


Mitul se destramă 


În ultimele decenii, mitul cărnii ca „aliment indispensabil” s-a destrămat. 
În 1980, Journal of the American Dietetic Association (6 februarie) anunţa rezultatul unui studiu 
comparativ: statistic vorbind*, copiii vegetarieni au un coeficient mediu de inteligență (IQ) 116, 
față de media copiilor omnivori, IQ 99. 


* Statistica dă erori ori de câte ori este aplicată la cazuri particulare. Ea descoperă doar tendinţe 
generale şi e nerelevantă pentru cazurile particulare. 


În 1995, Departamentul pentru Agricultură şi Departamentul pentru Sănătate şi Servicii 
Umane din SUA au declarat pentru prima dată că „dietele vegetariene corespund exigenţelor 
standardelor si pot satisface necesarul zilnic de substanțe nutritive recomandat pentru populație”. 

În 1999, dr. Messina Mark" descoperea că vegetarienii ingereazá vitamina E - factorul 
antiîmbătrânire - într-o cantitate dublă față de omnivori. 

În 2003, Asociaţia Dietetică Americană a dat publicității Poziţia oficială faţă de dietele 
vegetariene: „Dieta vegetariană este sănătoasă, adecvată nutritiv şi aduce beneficii în preventia şi 
tratamentul anumitor boli.” 

În niciun caz, dieta vegetariană nu este o noutate. Biblia o recomanda chiar de la 
începuturi. În plus, avem şi mărturia marilor oameni care au lăsat în urma lor valori 
nepieritoare.** 


** Vegetarieni celebri: 

Savanti: Isaac Newton, Benjamin Franklin, Thomas Edison, Albert Einstein, N. Tesla, Henry Ford; 

Filosofi: Pitagora, Socrate, Platon, Aristotel, Diogene, Epicur, Voltaire, Gandhi, Albert Sdiweitzer; 

Scriitori: Herodot, Plutarh, Tolstoi, Romain Rolland, George B. Shaw, Ralph Emerson, 
Harriet Beecher Stowe, Franz Kafka; 

Oameni de artă: Leonardo Da Vinci, Vincent van Gogh, sculptorul August Rodin, arhitectul 
Antonio Gaudi, violonistul Yehudi Menuhin; 

Sportivi:  alergătorii Paavo Nurmi şi Carl Lewis, boxerul Mike Tyson, maratonistul 
George Spitz, triatlonistul Dave Scott, supranumit „lronman", înotătorul Johnny Weissmuller, 
culturistul Bruce Lee, tenismena Serena Williams. 

Exercitiul fizic 


Istoria bunicutei Mavis Lindgren incepe acolo unde istoria celor mai multi se incheie. La 
62 de ani, cu sechelele unei tuberculoze din tinerete, ale multiplelor pneumonii si cu degetele 
deformate de artritá, Mavis aráta ca de 70. Páná la vársta aceea, practicase un singur sport: 
croşetatul. Ce a urmat însă i-a adus celebritatea de erou de primă pagină în New York Times, 
Sports Illustrated şi alte publicaţii de mare tiraj.'?? 

Totul a început la un seminar de sănătate, când doctorul, el însuşi pacient de cardiologie, a 
prezentat beneficiile exerciţiului fizic. „Vă aştept mâine dimineaţă la şase, în tenişi.” Deşi 
conştientă de neputintele ei, a zis totuşi să încerce. La început n-a putut alerga mai mult de 200 m. 

Însă, după şapte ani, a alergat cursa de 32 km în Sacramento. Şi-a serbat cei 70 de ani 
alergând pentru prima oară într-un maraton adevărat. La 73, a obținut cel mai bun timp - un nou 
record mondial pentru seniori - 4:32:08. Până la 86 de ani a alergat 65 de maratonuri. 

În 2010, la 103 ani, Mavis tot mai alerga câte 7 km pe zi. Pneumonia a dispărut de mult. 
Fiind şi vegetariană, Mavis e sănătoasă tun! 

Beneficiile exerciţiului fizic derivă din efectul muşchilor în activitate, care acționează ca 
nişte stații de pompare a sângelui, stimulând circulaţia. Aceasta determină creşterea aportului de 
oxigen la nivelul celulei. Organele îşi intensifică activitatea, toxinele sunt eliminate, vitalitatea 
organismului se îmbunătăţeşte, iar omul întinereşte. Cu exercițiu pe termen lung, speranța de viață 
creşte în medie cu cinci ani. 

În 1953, prof. Jerry Morris publica în revista Lancet faptul că taxatorii autobuzelor cu etaj 
din Londra prezentau o mortalitate prin infarct semnificativ mai mică decât taxatorii care stăteau 
în cabină. Diferenţa o făcea faptul că urcau şi coborau non-stop etajul. Activitatea fizică scade 


riscul mortalității cu 33% si elimină riscul pentru aproximativ 20 de boli cronice. "^ 


Reţine deci: „A începe să faci mişcare este comparabil cu a te lăsa de fumat.” 


„Vinul de viaţă lungă” 


În primăvara lui 1952, o echipă de patru alpiniști elveţieni a încercat să urce Everestul. În 
ciuda eforturilor aproape supraomenesti, alpiniştii s-au dat bătuţi la numai 250 m depărtare de 
vârf. După un an, doi alpinişti dintr-o echipă britanică au cucerit „Acoperişul lumii”. Ce a produs 
deosebirea? Printre altele, apa. Primii consumau două pahare de apă pe zi. Victorioşii, în schimb, 
au consumat 12-15 pahare de apă zilnic. 

Cât de însemnată este apa pentru funcționarea organismului reiese din faptul că, zilnic, 
rinichii filtrează apa din 160 litri de sânge, reciclând cea mai mare parte din ea. Pierderile de apă 
prin urină, exhalatie şi transpiratie - 1,5 - 2 litri pe zi - trebuie înlocuite prompt. Altfel, e ca şi 
când motorul ar funcționa fără ulei. 

Cercetătorii au observat că, pe măsură ce trecem de 30 de ani, senzaţia de sete dispare, 
bătrânii având impresia că pot trăi zile întregi fără apă. E de reținut cá nu sucurile sau ciorbele, ci 
apa e cea care „spală” țesuturile. În această privinţă e loc de multă schimbare. 

Razele dátátoare de viatá 


Cei care tráiesc in zona Cercului Polar sunt singurii indreptátiti sá ne vorbeascá despre 
imensul dar al luminii solare. După cinci, şase luni de noapte continuă, sosirea zilei polare aduce 
o schimbare radicală. Sănătatea şi moralul se regenerează. 

Razele soarelui, de fapt un pachet de radiații electromagnetice, imbogátesc planeta si 
oamenii cu un registru larg de binecuvântări. Pe lângă fotosinteza plantelor, care ne asigură 
oxigenul şi o gamă largă de nutrienți, lumina solară are efect bactericid. Apoi, ea asigură formarea 
vitaminei D, care fixează calciul în organism. Ea reglează şi stimulează activitatea endocrină 
(hipofiza, hipotalamusul, epifiza) şi a sistemului nervos. Tot ea tonifică sistemul imunitar. Nu în 
ultimul rând, asigură ritmurile biologice (diurn - nocturn). 

Pentru o sănătate robustă, este nevoie de o expunere la soare de 10-15 minute pe zi, mai 
ales în sezonul de iarnă. 

E mai mult decât „poezie” faptul că soarele este asemănat cu Dumnezeu: „Domnul 
Dumnezeu este un soare şi un scut... şi nu lipseşte de niciun bine pe cei ce trăiesc...” (Psalmii 
84:11) 


Temperanta 


Departe de a fi doar o chestiune de gestionare a problemelor vietii, temperanta este 
capacitatea morală, dezvoltată prin exercițiu, de a-ți stăpâni poftele şi dorinţa de plăcere. 

Psihologii ştiu că elementul comun al tuturor ispitelor, indiferent de natura lor, este 
„plăcerea” - momeala din vârful cârligului. Plăcerea în sine nu este rea. Ea e darul lui Dumnezeu 
atâta timp cât este controlată de rațiune şi de conştiinţă. Din nefericire, păcatul a exacerbat 
instinctele, iar dorinţele au devenit patimi care înrobesc şi ruinează. De aceea stă scris: „Mă port 
aspru cu trupul meu şi-l tin în stăpânire, ca nu cumva... să fiu lepădat.” (1 Corinteni 9:27) 
„Păcatul pândeşte la uşă; dorinţa lui se ţine după tine, dar tu să-l stăpâneşti.” (Genesa 4:7) 

Când este vorba de plăcerile legitime - hrană, muncă, odihnă, comunicarea socială, 
părtăşia intimă dintre soți -, temperanta se exprimă prin măsură şi echilibru. lar atunci când e 
vorba de plăcerile vicioase - consumul de alcool, tutun, droguri, sex extramarital - temperanta se 
exprimă prin abstinență * (retinere totală). 

În cele ce urmează, ne vom limita la tratarea principalelor domenii ale abstinentei. 
Fumatul „la rece” 
= La nivel mondial, 30% dintre bărbaţi sunt fumători. 

* 10 milioane de ţigări sunt vândute în fiecare minut. 

= Doar Philip Morris cheltuie în jur de 3 miliarde de dolari pe an pentru publicitate. 

* Aproximativ 100.000 de copii devin fumători în fiecare zi. 

= 20% dintre adolescenţii mici sunt fumători. 

= Într-o ţigară se află peste 4.000 toxine cancerigene. 

* Fiecare țigară scurtează viaţa cu 5 minute. 

* La fiecare 8 secunde, cineva moare din cauza nicotinel. 

* Fumatul cauzează cancer de plămâni, laringe, esofag, gură, vezică urinară, pancreas şi rinichi. 
= 25% dintre decesele prin infarct sunt corelate cu fumatul. 


116 


* Englezii ucişi de fumat au fost de 12 ori mai multi decât cei căzuți în al Doilea Război 
Mondial." 

Acestea sunt doar o micá parte dintre relele nicotinei. 

James Gibson, sergent in armata americaná, povestea cá de douázeci si cinci de ani tot 
încerca să se lase de fumat, dar fără succes. La un examen medical, medicul militar l-a avertizat 
de starea plămânilor. „Dar nu pot să má las...” Medicul l-a întrebat sever: „Poţi să-mi spui ce sunt 
tresele acestea de pe epoletii mei?” „Arată că sunteţi maior.” „Va să zică, sunt superiorul tău. 


Atunci: Sergent! Iti ordon: de azi nu mai bagi țigară în gură!” „Să trăiţi, am înţeles!” Din ziua 
aceea, a terminat cu ţigara. Cheia succesului: autoritatea care poruncește! Cu cát mai mare este 


autoritatea lui Dumnezeu! El porunceşte ca fiecare să-şi țină trupul în sfinţenie şi cinste (vezi 1 


Tesaloniceni 4:4) şi spune că, dacă îşi nimiceşte cineva trupul lui, pe acela îl va nimici Dumnezeu 
(1 Corinteni 3:17 şi 6:19). 


Alcoolul „la cald” 


Deşi este un drog neinterzis de lege, „alcoolul este problema cea mai acută din domeniul 
drogurilor”!”. 
= 80 de milioane de oameni suferă de grave tulburări pricinuite de alcoolism. 

* 6,6 milioane de copii sub 18 ani trăiesc cu cel puţin un părinte alcoolic în casă. 

= 62% dintre liceeni au cunoscut beţia. 

= Doar în SUA, în 2002 existau 3 milioane de adolescenti înregistraţi ca alcoolici. 

= Alcoolicii au o speranţă de viaţă cu 26 de ani mai mică decât cea a populaţiei în general. 
* În Anglia, numărul deceselor datorate alcoolului s-a dublat in 2008 faţă de 1992.1% 

Alcoolul, în cantitate oricât de mică, este nu doar inutil, ci şi dăunător. El afectează cu 
precădere celula nervoasă şi pe cea hepatică. Un studiu al lui Mark Bellis de la Universitatea 
Liverpool, cu privire la viaţa celor 1.064 staruri rock (din 1950 până în 2007), indică o medie de 
viață mult mai scurtă faţă de restul populaţiei: 42 ani în SUA si 35 ani în Europa.” Chiar merită? 


Internetul de zi şi noapte 


Dr. A. Sigman, în cuvântul adresat Comisiei Parlamentului Europei privind calitatea 
copilăriei, avertiza asupra unui nou pericol public: izolarea socială cauzată de mijloacele 
electronice. Acest nou obicei alterează fiziologia genelor, blochează sistemul imunitar, tulbură 
nivelul hormonal al oxitocinei, funcțiile circulatorii şi performanţele mentale. În plus, dependenţa 
de internet creşte riscul de cancer, accidente vasculare, boli de inimă şi demenţă. „Deşi dau 
impresia socializării, MySpace şi Facebook conduc de fapt la izolare socială.” Numărul de ore de 
comunicare față către față a scăzut dramatic. „Există o diferență uriaşă între prezența reală şi cea 
virtuală. Reţeaua de socializare pe internet pare să ne îmbogăţească viața socială, dar realitatea 


este cu totul alta.”1% 


În ultima decadă s-a scris despre „paradoxul Roseto”. Până în 1965, oamenii din Roseto* 
(localitate din Pennsylvania) nu cunoşteau bolile de inimă, cu toate că împărtăşeau acelaşi stil de 
viață ca restul populației din zonă. Aveau în schimb o foarte puternică rețea de socializare. 


Orăşelul, compus în majoritate din emigranți italieni, unea trei generații care cultivau puternice 

legáturi religioase si de familie: intruniri, slujbe si sárbátori. Dupá 1966, cánd cetátenii din Roseto 
au adoptat tehnologia electronică, gradul de socializare a diminuat până la dispariție. Odată cu 
aceasta, a dispărut şi „efectul Roseto”. Azi, bolile de inimă au aceeaşi pondere şi în Roseto, ca 
peste tot. 5! 

Există o relație între credinţa cuiva şi comunicarea cu semenii: „Cei ce se tem de Domnul 


vorbesc adesea unul cu altul...” (Maleahi 3:16) 


Free sex 


Mai otrăvitoare decât heroina, adictia sexuală este deja plaga atât a generaţiilor tinere, cât 
şi a celor vârstnice. Până la 18 ani, tânărul a văzut deja peste 70.000 de imagini cu conținut 
sexual, 99% dintre acestea implicând cupluri necăsătorite.“ Pornografia este piața cea mai 
rentabilă din lume. Dacă în 1960 doar 7% dintre femei avuseseră relații premaritale, în 2000, 64% 
erau în această situaţie. 

La decadenta morală se adaugă dezastrul sanitar. E vorba de bolile cu transmitere sexuală 
(BTS). Într-un singur an, 1996, s-au născut mai multi copii cu malformații congenitale din cauza 
BTS, decât toti copiii afectaţi de poliomielită în 10 ani, cât a durat epidemia. SIDA cunoaşte o 
creştere explozivă. 

Pe plan social, se înregistrează o adevărată calamitate. În SUA, la fiecare 30 de secunde, o 
adolescentă rămâne însărcinată, 1,2 milioane de copii se nasc anual fără un tată legitim, 1,2 
milioane de femei (dintre care 400.000 adolescente) avortează anual. ? 

Pe plan psihologic, 85% dintre femeile necăsătorite care iau tratament psihiatric au fost 
active sexual. 

Dumnezeu porunceşte: „Căsătoria să fie ținută în toată cinstea, şi patul să fie nespurcat. 
Căci Dumnezeu va judeca pe curvari (sex premarital) şi pe preacurvari (sex extramarital)” (Evrei 
13:4). Aceasta este unica soluție pentru fericire individuală şi supraviețuirea rasei umane. 


Aerul 


Un motiv serios pentru care aerul face parte din programul New Start este, după dr. B. 
Baldwin, ionizarea negativă a aerului proaspăt.!** Există o diferenţă chimică între aerul proaspăt 
şi cel stătut sau recirculat în interior. Aerul proaspăt oxigenat este încărcat cu sarcini electrice 
negative (ioni negativi) şi are ca efect refacerea echilibrului chimic al creierului. Ionii pozitivi din 
aerul stătut, încărcat cu dioxid de carbon diminuează secreția serotoninei în creier. 

Serotonina este hormonul bunei dispoziţii. În lipsa serotoninei, apar tendinţe depresive şi 
de anxietate, hiperaciditate gastrică şi diminuarea performanţelor intelectuale. Smogul oraşelor, 
noxele atmosferice, aerul stătut din apartament, ca şi aerul recirculat din birouri - toate ionizeazá 
pozitiv aerul. 

Pentru sănătatea psihică şi fizică, este importantă ventilarea cât mai frecventă a camerelor 
şi ventilarea plămânilor în mijlocul naturii. 

Odihnă pentru trup si suflet 


„EI vă va da odihnă, după ce vá va izbăvi de toti vrăjmaşii vostri, şi veţi locui fără frică.” 
(Deuteronomul 12:10) 

Promisiunea aceasta a devenit şi mai actuală, ştiind că 25% din populație suferă de o 
formă sau alta de insomnie, din pricina frământărilor vieții. Cât de justificate sunt frământările, 
reiese din raportul privind motivele care produc îngrijorare: 
= 40% dintre motive se referă la situații care nu vor exista niciodată; 
= 30% se referă la situaţii din trecut, care nu mai pot fi schimbate; 
= 12% sunt generate de bârfe şi calomnii la adresa ta; 

* 10% se referă la temeri privind posibila deteriorare a sănătății; 
= doar 8% vizează probleme reale. 

Somnul este timpul de aur pentru regenerare: când dormi, 15% din fluxul sangvin 
alimentează creierul, față de numai 5% în timp de veghe, şi 25% din sânge regenerează rinichii, 
față de numai 2-3% în timpul zilei. Acelaşi lucru se întâmplă şi cu stomacul. 

Dacă vrei să dormi, ascultă ce-ţi spune Creatorul: „Nu te uita cu îngrijorare, căci Eu sunt 
Dumnezeul tău. Eu te întăresc, tot Eu iti vin în ajutor. Eu te sprijinesc cu dreapta Mea biruitoare.” 


(Isaia 41:10) 
Încrederea în Dumnezeu 


Ultima față a programului New Start are de-a face cu cea 
mai neglijată nevoie a omului: sănătatea sufletului. Cât de mult 
contează ea, ne-o descoperă istoria lui James C. Penney. 

Fiu al unei familii bune, Penney s-a lansat din tinereţe în 
afaceri. Fiind corect şi principial, a câştigat încrederea oamenilor. 
În 1902, la 27 de ani, a deschis primul magazin. În 1929 era deja 
multimilionar. 


Din nefericire, marea recesiune economică din America 
(1929-1932) l-a ruinat complet. Într-o singură lună, a pierdut 40 de milioane de dolari! Ca să-şi 
salveze onoarea, Penney şi-a vândut proprietățile şi a plătit datoriile. Aşa a ajuns muritor de 
foame. Deprimat şi fără speranţă, şi-a pierdut somnul. Aceasta i-a afectat sănătatea. Boli vechi au 
recidivat. 

Prietenii l-au ajutat să se interneze la Sanatoriul Adventist Battle Creek. După ce nici aici 
sedativele n-au avut efect, Penney şi-a petrecut noaptea pregătind scrisori de adio, fără speranța de 
a mai apuca zorile. În dimineaţa aceea însă, la urechile sale a ajuns o melodie. Era cântecul pe 
care angajaţii sanatoriului îl cântau la devotionalul de dimineaţă: ,,Lumina-1 Hristos, de ce să mă 
tem? / Când dau de-ntuneric, pe El am să-L chem. / El e mântuire din griji şi nevoi / Cuvântul ne 
spune că El e cu noi...” Atras ca de un uriaş magnet, Penney s-a îndreptat spre capelă. 

„Ce mi s-a întâmplat, n-aş putea să vă explic”, scria Penney. „Pe loc, întunericul care mă 
învăluia a fost ridicat şi lumina caldă a prezenței lui Dumnezeu mi-a inundat sufletul. Am simțit 
puterea lui Dumnezeu cum n-o simtisem niciodată mai înainte. Am înţeles că Dumnezeu, în 

dragostea Sa, era acolo, ca sá má ajute... Ín acea dimineatá am fost eliberat de ingrijorare. Mi-am 
recăpătat somnul, dorinţa de a trái şi optimismul...” 

Întors în salon, Penney şi-a întocmit un plan de relansare şi a hotărât să aplice întocmai 
principiile biblice, anume să întoarcă lui Dumnezeu a zecea parte din profitul pe care-l va câştiga. 
Şi, în al doilea rând, să înfiinţeze un fond de caritate. 

Pornind de la zero, Penney şi-a reclădit afacerea. După modelul său, angajaţii trebuiau să 
înceapă ziua cu rugăciune, iar în privinţa alcoolului şi tutunului să fie abstinenti. După 14 ani, J. 
C. Penney deținea iarăşi un lanţ de 1.600 de magazine pe tot teritoriul SUA şi un fond generos de 
ajutorare a săracilor. La 96 de ani, când a murit (1971), Penney lăsa în urmă 1.660 de magazine pe 
care le întâlneşti pe tot cuprinsul SUA. 

Ce mecanism a produs schimbarea? 

Omul este o ființă psihosomatică, ceea ce înseamnă că starea psihică înrâureşte starea 
fizică. Credinţa că Cineva ştie de tine, te iubeşte şi te conduce în toate circumstanțele determină în 
creier o serie de reacții chimice, care instalează o stare de bine. De aici decurg o serie de efecte 
pozitive pe care psiho-neuro-imunologia le pune în evidenţă. În cartea Factorul Credinţă (1999), 
dr. Dale Matthew, de la Universitatea Georgetown, scrie că 75% din studiile asupra efectelor 
benefice ale spiritualității confirmă faptul că încrederea în Dumnezeu influențează semnificativ 
sănătatea. Dr. Harold Koenig, de la Universitatea Duke, detaliază aceste beneficii: credincioşii au 
o longevitate peste media de viaţă, un sistem imunitar mai puternic, o tensiune arterială mai 
scăzută, mai puţine accidente cardiovasculare şi sunt scutiţi de depresii şi tentative de suicid. ^ 
Cei care sunt angajaţi în activitățile bisericii trăiesc cu opt ani mai mult decât cei care nu merg la 

bisericá. 


Dovezile constrâng 


Rezultatele unui stil de viaţă biblic nu pot rămâne ascunse, nici dacă vrei. Până şi ateii 
sunt constrânşi să recunoască valoarea sfatului divin condensat în programul New Start. 

S-a întâmplat pentru prima oară în istorie, când un guvern comunist radical a cerut ajutorul 
creştinilor în rezolvarea unor probleme sociale, acolo unde strategia partidului a eşuat. În 1998, 
chiar în timpul dictaturii comuniste a lui Jiang Zemin, cel care a reînviat cultul personalității după 
modelul lui Mao, Guvernul Chinei s-a văzut nevoit să apeleze la creştinii din regiunea Yunnan, 
pentru a schimba viața oamenilor din tribul Lahu, inrobiti de opium. Partidul a ales o comună cu 
240 de locuitori. Apoi i-a îmbarcat pe creştini în camioane şi, sub escorta poliţiei, i-a pus să dea 
mărturie despre credinţa şi stilul lor de viaţă. Creştinii au cântat, au vorbit şi s-au împrietenit cu 
oamenii. Acțiunea a continuat săptămânal. După un an, 17 săteni din tribul Lahu demonstrau deja 
o schimbare uriaşă: din sclavi ai opiumului, deveniseră creştini abstinenti, optimişti si 
întreprinzători. Şi-au cumpărat maşini de cusut si au început mici afaceri. Iar exemplul câştigă! În 
2002, mai mult de o treime din sat a urmat modelul creştin. Coordonatorul acțiunii raporta 
Comitetului raional de partid: „Rezultatele sunt încântătoare. Propun să extindem această strategie 


la restul populaţiei...” 

Deci? 


Ín fata probelor, trebuie sá iei atitudine: pro sau contra. Nu pot sá nu-mi amintesc de 
reacția părinților mei: „Ce vrei? Aşa am apucat... Ce-o páti toată lumea, om páti şi noi..." 

În 1543, doi portughezi au debarcat în Japonia, aducând cu ei două archebuze - puşti 
primitive. Japonezii au fost atât de impresionați, încât, pornind de la ele, au dezvoltat o nouă 
tehnologie a pustii şi au început producerea prafului de puşcă. În mai puţin de 50 de ani, aveau 
puşti mai multe şi mai bune decât oricare ţară din lume. 

Însă Japonia era condusă de casta samurailor, războinicii armelor albe, cu lupte rituale şi 
gratioase. Puştile le rápeau tradiţia si fala. În consecință, guvernul a restricţionat folosirea prafului 
de puşcă la marile oraşe. Apoi a introdus obligativitatea permisului pentru utilizarea puştilor; apoi 
a limitat folosirea lor doar de către guvern. Si, în cele din urmă, a eliminat cu totul pustile, până 
când Japonia a uitat cá ele există. Abia in 1853, când flota americană i-a umilit cu câteva salve de 
tun, japonezii s-au gândit că ar fi bine să reia producţia armelor de foc..."* 

Bietii mei părinţi au trebuit să treacă prin umilirea unor boli grele ca să adopte, de nevoie, 
un stil de viaţă sănătos. Pentru mama era prea târziu: a fost răpusă de cancer de colon. Tatăl meu, 
rămas neconsolat, repeta adesea: „Ei, dacă sărmana máicuta ar fi ascultat, ar fi stat aici, cu mine, 
la masă...” 

Noi, oamenii, depindem de motivații ca 
să trecem la acțiune. Dacă cele de mai sus au 
avut darul de a naşte convingeri, atunci acum 
este timpul. Nu uita: Viaţa începe cu tine. 
Începe să trăieşti! 

CAPITOLUL 9 


De mână cu Maestrul 


Credinţa ta te-a mântuit. Du-te în pace! 
lisus, Evanghelia după Luca, 7:50 


Marţi, 9 martie 2010 era o zi cu soare. În timpul programului de serviciu, Carmen 
Ramona, de 34 de ani, mama a doi gemeni, s-a prăbuşit în faţa calculatorului. Nu era un simplu 
leşin: făcuse stop cardiorespirator. Internată în spital în stare de comă profundă, Carmen a decedat 
după patru zile. Antecedente patologice: fără. Doar suprasolicitare şi epuizare. ^" 

Carmen nu este un caz singular. În perioada 2007-2010, presa din România a mediatizat 
cel puţin încă patru alte cazuri de deces cu aceeaşi simptomatologie. Este semnificativ faptul că 
victimele erau oameni tineri (23-34 ani). Cauza morţii a fost una şi aceeaşi: stresul. Pe plan 
mondial, victime sunt cu sutele de mii. 

Tata e stresat cu serviciul. Mama e si mai stresată căci, pe lângă serviciu, mai are 
gospodăria şi copiii. La rândul lor, copiii sunt stresaţi de temele de la şcoală, de jocurile pe 
calculator, de conflictele cu părinții. Peste toate acestea se adaugă zgomotul străzii, poluarea 
atmosferei, povara financiară, telefoanele mobile, conflictele cu vecinii, teama de îmbolnăvire, 
grija zilei de mâine... Şi toate apasă simultan aceeaşi pedală psihică. Mai rău este că ele sunt o 
parte din ingredientele vieții cotidiene: ca atare, nu există scăpare din menghina lor. 


Încă din 1983, revista Time '® 


publica un articol alarmant: „Stresul - epidemia anilor '80”. 
Ceea ce atunci era îngrijorător pare un fleac în comparaţie cu cotele de azi. Dacă în 1983, 55% 
dintre pacienţi raportau probleme de stres, în 1996 cotele atingeau 75%. Cu cât mai mult în anul 
în curs! Institutul American al Stresului estimează că 75% - 90% dintre bolile consemnate de 
medicul de familie sunt cauzate de stres. Anual, americanii cumpără produse antistres de 10 
miliarde de dolari, şi totuşi 34% din populația SUA suferă de insomnie. Zilnic se consumă 15 

tone de aspirină pentru dureri de cap. ^ Dacă în 1998, 11% dintre studenti apelau la psihiatru 


pentru medicamente, în 2009 rata a crescut la 24961? 
Pe plan mondial, un sondaj Ga//up (2006) notează că aproximativ 30% dintre oameni 
suferă de probleme generate de stres. Sinuciderile sunt responsabile pentru 12% din numărul 


143 În România, se estimează 


deceselor în rândul europenilor cu vârste cuprinse între 20 şi 44 ani. 
că aproximativ 80% din populaţie suferă de stres.!** De ce am ajuns atât de vulnerabili in fata 


agendei zilnice? Şi din ce cauză se întâmplă toate acestea? 


Prietenul ucigaş 


Cercetările din domeniul neurologiei ne-au adus lumină asupra mecanismului stresului. Se 
ştie că „directorul general” care coordonează întregul comportament uman (controlul de sine, 
reglarea emoţională, judecata, luarea deciziilor...) este cortexul prefrontal (sau partea frontală a 

creierului). Cánd vine un semnal de amenintare, 
informatia este receptionatá de o altá parte a 
creierului, anume de centrul emotional (sistemul 
limbic) O mică glandă din sistemul limbic, 
numită amigdala, declanşează imediat reacția de 
stres care „dă alarma” în tot creierul. Reacţia de 
stres este atât de puternică, încât amigdala pur şi 
simplu îl „ia prizonier” (îl dezactivează) pe 
„directorul general” şi preia ea controlul asupra 


comportamentului. Undele alfa - ale gândirii 
calme - sunt înlocuite cu undele beta - de alertă. 
Gândirea limpede devine confuză, iar omul acţionează din impuls, manifestând un comportament 
de apărare: luptă, agresiune, refuzul de a coopera, leşin... 

Reacţiile acestea se produc prin modificarea chimiei creierului. În situaţii de stres, nivelul 
unor hormoni (ca serotonina - agentul de calmare) scade brusc, iar al altora (adrenalina, cortizolul 
- agenţii de mobilizare) creşte vertiginos. Mecanismul de stres este foarte util în situaţii critice. El 
ne mobilizează resursele latente, pentru a putea depăşi criza. Totuşi, când starea de criză persistă 
şi stresul devine cronic, chimia modificată a creierului are efecte negative, unele foarte grave.* 


* Nivelul constant ridicat de cortizol produce moartea celulelor nervoase din hipocampus (în sistemul 
limbic), ceea ce afectează memoria. Stresul pe termen lung modifică chiar şi anatomia neuronilor: 
dendritele celulelor nervoase se imputineazá şi se scurtează, limitând astfel transmiterea informaţiilor spre 
alte celule şi reducând capacitatea creierului de a procesa informaţia în mod eficient. Vezi: B. Bailey, 
Conscious Discipline, 2001; şi Journal of the American Academy of Child and Adolescent Psychiatry, 47, 
53-60.2008. 


Problemele nu se limitează doar la funcționarea creierului. Când creierul este bolnav, 
întreg organismul este în pericol. Stresul cronic inhibă 
sistemul imunitar şi dereglează funcțiile majore, favorizând 
infecțiile, ulcerul, diabetul, bolile coronariene, bolile cerebro- 
vasculare,  hipertiroidismul, boala Alzheimer, boala 
Parkinson, depresiile si cancerul. 

Singurul lucru care ne poate salva din aceastá cursá a 
mortii este ráspunsul de relaxare. Dar acest ráspuns nu vine de 


la sine, ca stresul. El trebuie indus printr-un act voluntar, după 

o rețetă milenară miraculoasă... 


Când ceasul se opreşte 


Cu mii de ani înainte, Dumnezeu i-a pregătit omului stresat o „pilulă-minune”, care 
trebuie administrată „o dată la şapte zile”. Pilula aceasta are darul să facă minuni. Un scriitor 
român, descoperind-o, s-a grăbit s-o recomande printr-un articol publicat în Dilema veche.“ Din 
el, redau câteva pasaje: 

„Cu ani în urmă, prietenul meu Miron Katz mi-a dat un sfat: «Respectá Sabatul». Atâta 
tot. Nu contează ce crezi despre religie. Singurul lucru care contează este să respecţi Sabatul. Cu 
timpul, am ajuns să-i dau dreptate... Íncercati să vă luaţi o zi liberă în care să nu faceţi nimic. Nu 
ráspundeti la telefon, nu luaţi nicio decizie importantă... Uitaţi de autoflagelare, de nemulțumiri şi 
de furia politică. Chiar de-ar fi să sune ca un clişeu, faceti-o! Orice s-ar întâmpla pe pământ, sub 
pământ, deasupra pământului..., tu eşti doar un bot de carne care se tine de Sabatul lui. O să vină 
şi ziua de mâine cu facturile, necazurile, munca. Dar azi esti în Sabat, şi necazurile nu-ţi pot face 
nimic dacă nu le dai voie. «Pacea sabatică - spunea Miron - nu are nevoie de justificări. Şi 
Dumnezeu Şi-a luat liber în a şaptea zi... Sunt oameni care nu îşi permit luxul unei zile libere. 
Trebuie să se extragă singuri de sub dărâmături, să panseze o rană, să înoate ca să-şi salveze 
viața... Dacă nu vor fi murit, atunci vor trebui să ţină Sabatul. Suferinta poate să aştepte.» 

Strigătul de bucurie al acestei descoperiri nu este singular. La 2 martie 2008, New York 
Times publica un articol mai amplu, exact pe aceeaşi temă: „Am nevoie de o pauză virtuală!” 
Pentru că Dumnezeu ştia cât de necesar este acest „tratament” regulat, l-a prescris sub forma unei 


porunci explicite, pe care a implantat-o în inima Decalogului: 


" 


.Adu-ti aminte de ziua de odihnă, ca s-o sfintesti. Sá 
lucrezi şase zile şi să-ţi faci lucrul tău. Dar ziua a şaptea este ziua 
de odihnă închinată Domnului, Dumnezeului tău: să nu faci nicio 
lucrare în ea, nici tu, nici fiul tău, nici fiica ta, nici robul tău, nici 
roaba ta, nici vita ta, nici străinul care este în casa ta. Căci în şase 
zile a făcut Domnul cerurile, pământul şi marea şi tot ce este în ele, 
iar în ziua a şaptea S-a odihnit: de aceea a binecuvântat Domnul 
ziua de odihnă şi a sfintit-o." (Exodul 20:8-11) 

Scriitorul Phillip Yancey povestea despre o vizită pe care a făcut-o la Centrul pentru 


muribunzi şi nevoiaşi din Calcutta, condus la data aceea de Maica Tereza. Sub adăposturi zăceau 
oameni pe jumătate morti. Scena sinistră era totuşi iluminată de seninătatea fetelor care slujeau. 
De unde acea aură de lumină pe feţele lor? Secretul consta într-o regulă pe care a instituit-o 
Maica: O zi liberă pe săptămână, dedicată exclusiv rugăciunii şi odihnei spirituale. În plus, în 
fiecare dimineaţă la ora patru, fetele erau trezite de glasul care le chema: „Haideţi să-L lăudăm pe 
Dumnezeu”, la care ele răspundeau: „Mulţumim lui Dumnezeu.” Pe perete, sub chipul lui Hristos, 
era scris: „Eu însetez.” Maica i-a explicat: „Munca nu va dispărea niciodată. Dar, dacă nu ne 


RP > ^ " x »14 
odihnim si nu ne rugăm, nu vom fi în stare să facem acea muncá."!^" 


Doar niste oale 


Când cineva aude cuvântul „Sabat”, are involuntar o reacție de retinere şi de jenă, ca atunci 
când te împresoară un miros neplăcut. Nu trebuie să ai cine ştie ce cultură ca să ştii că Sabatul este 
semnul cel mai distinctiv al evreilor. Şi, cum teologia Evului Mediu a ştiut să-i infátiseze ca fiind 
pricina tuturor ciumelor şi blestemelor, Sabatul a căzut în dizgrație împreună cu ei. 

Dar mai este incá un motiv care te face retinut. Este vorba de 
modul legalist in care era tinut Sabatul de fariseii din trecut sau chiar 
de cei de astázi. Nu má refer la faptul cá il pázeau cu strictete, cá doar 
e „poruncă divină” şi cere o atentă observare. Ci am în vedere felul in 
care era perceput Sabatul - ca o „dijmă”, sau o „monedă de schimb”. 
Prin aceastá cotizare, omul cástiga meritul de a face parte din poporul 
ales şi de a-şi asigura un loc în Împărăţia cerească. Ori, această 
mentalitate de „troc” („eu iti dau şi tu-mi dai în schimb”), tipic 


fariseică, a compromis cel mai mult „pilula-minune” oferită de Creator omenirii. Valoarea 
Sabatului stă în cu totul altceva. 

Într-o zi de ianuarie 1947, Muhammed ed-Dib, un flăcău beduin din tribul Ta'amireh, 
păştea turma clanului sáu - 55 de oi şi capre slăbănoage - prin pustia Iudeii, pe malul Mării 
Moarte. Când le-a numărat, una lipsea. Mare necaz! Si băiatul a fugit s-o caute. În colindarea sa, a 
dat peste gura unei peşteri verticale. Nu cumva o fi căzut aici? Dinăuntru nu se auzea nimic. Când 
a aruncat cu pietre în groapă, a auzit zgomot de oale sparte. „O comoară!!” Fără să spună 
nimănui, s-a întors a doua zi cu vărul sáu. Au coborât în peşteră şi au rămas dezamăgiţi: doar nişte 
oale, care nu conţineau decât nişte suluri vechi de piele... Când bătrânii au cercetat pieile, au 
socotit cá ar mai putea fi bune de opinci. Iar oalele - bune pentru apa de spălat. Câteva suluri au 
ajuns totuşi la un negustor de vechituri din Betleem. De aici, în mâinile anticarului Kando... şi, 
mai departe, au electrizat întreg mapamondul. Erau comoara cea mai prețioasă de scrieri biblice 
străvechi descoperite vreodată: Manuscrisele de la Marea Moartă. 

Evident, oalele n-aveau valoare în sine. 
Valoarea consta în conținutul lor. La fel este şi cu 
Sabatul - e doar un simplu vas, o zi ca celelalte 
şase zile ale săptămânii. Dar ceea ce pui în vas, 
conținutul lui, e ceea ce-i dă valoarea. Când a 
sfințit vasul acesta, Dumnezeu l-a destinat unui 
conţinut absolut unic care îi conferă sacralitatea. 


Care conţinut? 


„Efectul de insulă” 


În martie 1878, vasul Loch Ard a ridicat ancora din Anglia, cu destinaţia Australia, având 
37 de pasageri la bord. Printre călători erau şi câţiva irlandezi, motiv serios de tensiuni. Pe lângă 
faptul că englezii îi discriminaseră secole de-a rândul pe motiv că erau catolici, irlandezii nu 
puteau uita sarcasmul cu care, recent, englezii lăsaseră să moară aproape un milion de irlandezi în 
marea foamete din 1845-1852, fără să le dea nici cel mai mic ajutor. La toate acestea se adăuga şi 
complexul generat de sărăcia lor atât de contrastantă cu luxul englezesc. 

În noaptea zilei de 1 iunie, corabia înainta printr-o ceaţă teribilă. La ora patru în zori, Loch 
Ard s-a izbit de o barieră de corali. Catargele s-au prăbuşit peste punte, blocând bărcile de salvare. 
În numai 15 minute, corabia s-a scufundat, ducând cu sine echipajul şi călătorii. 

În mod miraculos, au scăpat doar doi pasageri: o englezoaică tânără şi cultă, Eva 
Carmichael, şi Thomas Pearce, un tânăr irlandez necioplit. Cei doi s-au regăsit pe o insulitá 

nelocuitá, din arhipelagul Cocos. Sentimentele nationale si barierele culturale nu pot fi sterse 
printr-un naufragiu. Eva, mai cooperantá, a incercat sá construiascá punti. Irlandezul insá era 
hotărât să nu uite nimic şi a respins orice ocazie de dialog. Eva şi-a injghebat separat un fel de 
adápost. Ca sá-si mai aline durerea pentru pierderea tatálui ei, fata cánta mult. Glasul ei se auzea 
până în grota unde se adăpostise Thomas: era singurul glas care-i inviora plictisul şi singurătatea. 
El o urmărea de departe. Eva nu era o frumuseţe, dar avea gingăşia ei. 

După aproape şase luni, bărbatul a decis să-i ceară ajutorul: „Hei, tu! Poţi să-mi coşi 
ruptura asta?" Eva l-a servit în tăcere. Thomas avea trăsături ascuțite şi nu era atrăgător. Era totuşi 
un suflet de om. Treptat, între ei s-a legat comunicarea: despre îngrijorări, amintiri, impresii... Pe 
măsură ce îşi dezvăluiau universul lăuntric, găseau tot mai multe lucruri comune. Barierele 
cădeau, una câte una. 

Pe când se împlinea un an de la naufragiu, între Eva şi Thomas exista deja o prietenie 
autentică. Diferenţele, multe şi dureroase, dispăruseră. Iar când salvatorii au sosit pe insulitá, după 
14 luni, au găsit doi prieteni buni, hotărâți să meargă împreună până la moarte. 

Îmi pun întrebarea: Ce traseu ar fi urmat istoria, dacă în locul lor ar fi fost alti doi? 
Probabil că deznodământul ar fi fost acelaşi. Experiența umană a demonstrat că, ori de câte ori 
oamenii îşi iau timp pentru părtăşie, inimile - oricât de diferite - încep să se acordeze şi să 
rezoneze într-o relaţie de calitate. 

Acesta este „efectul de insulă”: un timp generos pentru părtăşie în intimitate, fără 
intervenţia vreunui factor din afară. 


Oxigenul pentru dragoste 


Credinta Priveşte acum condiția omului: un 
naufragiat în groapa fără ieşire a păcatului, 


Dragostea 


m e 


pândit din toate părțile de amenințări şi 
moarte. Altă şansă n-are, decât să apuce mâna 
întinsă a lui Dumnezeu. Dar mâna nu l-o 
poate apuca decât prin credință (Efeseni 2:8). 
Cunoaşterea , x ; , ; ; A 

Credinţa, în schimb, nu vine din senin, ci în 
urma unei cunoașteri personale (Romani 


10:17). lar credinţa e pusă în mişcare doar de 


Părtăsia 


forfa dragostei (Galateni 5:6). Însă dragostea, 
ca să se nască, are nevoie de ceva care se cheamă „părtăşie” sau „relație personală”. Altă cale, în 
afară de „părtăşie - cunoaştere - dragoste - credinţă”, nu există. 

Dacă stai să te gândeşti, părtăşia, sau relația, este singurul mijloc prin care copiii devin 
oameni. Copiii cărora părinţii le acordă mai mult timp se dezvoltă mai bine şi mai repede. În 
cazurile în care relația lipseşte, copiii devin „animale”. 


148 relata unul dintre multele cazuri de copil-animal: În 1937, 


The American Weekly 
jurnalistul George Maranz a întâlnit într-un azil de boli mintale din Bursa (Turcia) o adolescentă 
cu un comportament de fiară. Fata fusese găsită de doi vânători, Ali Osman şi Bahri, la o partidă 
de vânătoare. După ce au răpus o ursoaică uriaşă în bârlogul ei, cei doi au fost atacați de o ființă 


mică şi ciudată. Au reuşit s-o imobilizeze şi au descoperit că era o fetiță cu comportament de urs. 

Localnicii îşi aminteau cá, in urmă cu opt ani, o fetiță de trei luni dispăruse fără urmă de la 
marginea pádurii, in timp ce mama ei strángea lemne de foc. Desi se gásea de cátva timp printre 
oameni, fata continua să refuze orice contact cu semenii. Nu accepta decât hrană crudă şi prefera 
să doarmă pe paie. Sármana, suferea cumplit de dorul după părinții şi frații ei, urşii. 

Aceasta este o lege absolută: prin relaţie ne transformăm după chipul celui cu care 
relationám. Şi aici intervine punctul nevralgic! Cum poate să aibă loc părtăşia, dacă cei doi nu-i 
acordă timp? E ştiut că „ochii care nu se văd se uită...” Cum ar putea dragostea să dăinuie, dacă 
nu se investeşte timp pentru a sta împreună? 
Dacă, într-adevăr, întregul Plan de mântuire 
depinde de relația personală cu Dumnezeu, de 
„dragoste”, şi dacă problema cea mare a dragostei 
este „părtăşia”, atunci Planul de mântuire depinde 
disperat de timpul pe care-l punem deoparte, de 
acel timp ,sfintit" exclusiv pentru părtăşia cu 
Dumnezeu. Problema gravă este cá timpul a 
devenit valoarea cea mai precară, cea mai fragilă, 


cea care ne lipseşte cel mai mult. 

Cunosc un om care, la fiecare început de 
an, îşi propune să aloce un timp anume pentru studiu, rugăciune şi părtăşie cu Dumnezeu. Şi de 
fiecare dată, după două, trei săptămâni, capoteazá. Nu e lipsă de bunăvoință şi nici de dorință. 
Problema lui e că cedează în fata urgentelor şi a oportunităţilor care-i răstoarnă ordinea 
prioritátilor şi-i fură timpul. 

Concluzia dureroasă este cá părtăşia care naşte „dragostea? si „credința? depinde 
fundamental de factorul „timp”.* 


* În acest caz, în metoda salvării, elementele vor fi, în ordine: (1) timp - (2) părtăşie - 
(3) cunoaştere şi dragoste - (4) credinţă. 


Acesta este motivul pentru care Dumnezeu a stabilit un timp anume pentru părtăşia cu El 
şi îi porunceşte omului în mod explicit să blocheze accesul oricărui alt factor extern. Dumnezeu a 
ştiut că omul depinde de „efectul de insulă”: de timp şi de retragere, pentru ca ochiul lui firesc să 
se deprindă să desluşească lucrurile spirituale, iar inima lui să se înrădăcineze în voia lui 
Dumnezeu. Pentru aceasta ne-a fost dat Sabatul. Este adevărat, nu e decât un simplu ,,vas" cu o 
capacitate de 24 de ore. Dar Dumnezeu l-a destinat pentru cel mai prețios conținut: părtăşia cu El. 


„„Cheia” Decalogului 


Mulţi s-au întrebat de-a lungul veacurilor: „De ce o fi pus Dumnezeu porunca Sabatului 
chiar în inima Decalogului?” Porunca a patra diferă de restul poruncilor care decurg din „legea 
naturală”. În cazul celorlalte nouă porunci - dacă eşti onest cu tine însuţi - n-ai loc de întors: 
trebuie să le respecţi, altfel înaintezi „contra naturii”. Dar în cazul poruncii a patra, nimic natural 
nu-ți sugerează păzirea unei zile. Sabatul pare să aparțină unui alt domeniu.** 

** Din acest motiv, unii au crezut cá Sabatul este o poruncá ceremonialá. Cá aceastá opinie 
este nebiblicá reiese din cadrul (perioada) in care Dumnezeu a instituit Sabatul: înainte de 
apariția păcatului. Legile ceremoniale (preoţia, jertfele, sărbătorile), dimpotrivă, au apărut 
după păcat, ca un „tampon" între codul penal (cu pedepse) şi omul păcătos, cu rolul de 
a-l scuti pe păcătos de plata păcatului. Legile ceremoniale tinteau toate spre lisus şi erau 
expresia harului în condiția vechi-testamentară. Însă Sabatul poruncii a patra, fiind instituit 
înainte de păcat, n-are nimic de a face cu legea ceremonială. Nici n-avea cum. 


Există cel puţin trei motive pentru care Dumnezeu a aşezat 
Sabatul în mijlocul poruncilor. 

Mai întâi, întrucât Sabatul se referă la o ,relatie", la 
părtăşie, porunca nu ti se impune ca un automatism natural. E ca un 
legământ de căsătorie în care intri doar dacă vrei, fără să fii silit de 
factori exteriori. Sabatul începe printr-un act de liberă alegere. 
Porunca a patra e o poruncă personalizată, pe care vor dori s-o ţină 
doar cei care tânjesc după Dumnezeu şi vor să stea cu El. Pázirea 


Sabatului devine semnul acceptării de bunăvoie a autorității lui 
9 


Dumnezeu ca Stăpân al lumii şi Stăpân al tău.“ 
În al doilea rând, poruncile nu pot fi împlinite în fond decât prin dragoste (Romani 
13:8.10). E ciudat că niciuna dintre porunci nu are în vedere, în 
mod explicit, dragostea. Doar porunca a patra. Prin faptul cá iti 
cere „să sfintesti"* un timp pentru părtăşie, ea asigură izvorul care 
alimentează dragostea. Deci, dacă respectarea celorlalte nouă 
porunci depinde, în final, de măsura în care ne alimentăm 
dragostea - prin umplerea Sabatului cu părtăşia lui Dumnezeu -, 
atunci toată Legea depinde de porunca a patra, iar locul poruncii a 
patra în inima Decalogului este pe deplin justificat. 


* „A sfinţi” în ebraică înseamnă în mod literal „a dedica". 


Jugul bun 


Dar mai există şi un al treilea motiv care face din porunca a patra „regina”** Decalogului. 
** Evreii au numit Sabatul Ma/kat Sabbat - adică „Regina Sabat". 


Probabil te-ai gândit că nu există nicio poruncă adecvată pentru Dumnezeu, ca să fie 
ținută de El. De exemplu, cum ar putea Dumnezeu să ţină porunca întâia („Să nu ai alti 
dumnezei...") sau porunca a opta („Să nu furi”) sau oricare alta? Dătătorul Legii divine este, în 
mod clar, deasupra poruncilor. 


128 


Şi totuşi, întrucât religia lui Dumnezeu este religia relației, 
El dictează o poruncă, a patra, în care El Însuşi Se alătură efectiv 
omului ca să păzească şi să sfinteascá Sabatul împreună. 
Dumnezeu Însuşi S-a odihnit şi a sfinţit Sabatul (Genesa 2:2,3). 


Această uluitoare asociere a lui Dumnezeu cu omul îmi 
aduce în fata ochilor metafora lui lisus, imaginea Jugu/ur, în care 
două fiinţe se leagă ca să tragă împreună la aceeaşi povară. „Veniţi 
la Mine, toti cei truditi si impovárati (stresaţi), şi Eu vă voi da 
odihnă. Luaţi jugul Meu asupra voastră şi învăţaţi de la Mine... şi 
veți găsi odihnă pentru sufletele voastre. Căci jugul* Meu este bun 


şi sarcina Mea este uşoară.” (Matei 11,28-30) 


* Ca să percepem toată frumuseţea cuvintelor Sale, e nevoie să clarificám metafora ,jugului". Noi 
percepem jugul ca pe un simbol al oprimării. Însă, din perspectiva animalului de povară, jugul este 
instrumentul ideal care asigură în acelaşi timp eficiența maximă (boul se sprijină în jug şi împinge cu 
pieptul), cât şi confortul maxim (fără zăbală şi hamuri). 


Chemarea adresată de lisus celor stresaţi, de a intra în jug alături de El, este o trimitere 


23 x» 
1 


directă la porunca Sabatului - ,,Sabat" însemnând „încetare”, „odihnă”. Prin aceasta, lisus spune 
că Sabatul nu este împlinit prin ne-facere-nimica, prin trándávire de unul singur. El este împlinit 
doar când te legi cu Creatorul în jug, în părtăşie. Şi atunci se produce un miracol: Dumnezeu, care 

a intrat cu tine în jug, preia El sarcina. Povara ta devine „uşoară”, iar tu, biet om apăsat de stres, 


= 


găseşti în sfârşit „odihnă pentru sufletul tău”. Nu-i formidabil? 


Dumnezeu aleargă cu tine 


La Jocurile Olimpice de la Barcelona (1992), sprinterul de culoare Derek Redmond alerga 
în cursa de 400 m pentru Marea Britanie. Având deja un titlu de campion european (1986) şi de 
campion mondial (1991), Derek a pornit ca favorit al cursei, dar, cu 250 m înainte de sosire, s-a 
întâmplat dezastrul. O durere ca de foc i-a secerat piciorul drept, iar Derek s-a prăbuşit la pământ, 
cu tendonul lui Ahile rupt. În timp ce echipa medicală încerca să-l scoată de pe pistă, Derek i-a 
dat pe toti la o parte şi a pornit, plângând de durere, în disperata încercare de a termina cursa 
într-un picior. Atunci, a doua surpriză! Un bărbat în vârstă, cu un tricou pe care scria: „Ţi-ai 
îmbrățişat copilul astăzi?” a rupt cordonul de pază. Era Jim Redmond, tatăl lui Derek. Luându-l 
pe sub braţul stâng, 1-a şoptit: „Vom termina cursa împreună!” Cu fruntea sprijinindu-se pe 
umărul tatălui şi înăbuşit de durere, Derek a alergat împreună cu tatăl sáu, în ovatiile a 65.000 de 
spectatori, până la capăt... Evenimentul este consemnat în memorialul actelor de eroism ale 
Jocurilor Olimpice din toate timpurile. 

Creatorul a instituit Sabatul chiar în condiţii edenice, ca binecuvântare pentru omul 
neprihănit. Cu cât mai mult acum, în condiţiile degradării, omul are nevoie de timpul sacru pentru 
întâlnirea regulată cu Salvatorul său? În ce-L priveşte, Dumnezeu rămâne credincios şi vine la 

„întâlnire”. "" Rămâne de văzut cum voi răspunde eu... 

Ín tara nimánui 

Există în Africa un târguşor ca toate celelalte târguri africane, dar care se deosebeşte totuşi 
de orice altă aşezare din lume. Se numeşte Busia. Dacă vrei cumva să treci din Kenya în Uganda, 
parcurgi toate formalitátile de la granița keniană. Când ai trecut de barieră, ajungi deodată într-un 
târguşor înfloritor. Nu, încă nu e Uganda. Abia peste câteva sute de metri te întâmpină o altă 
barieră şi alte formalitáti de intrare în ţară. Cât timp te afli între cele două granite, poti să profiti 
de toate privilegiile libertăţii absolute: in Busia nu există legi, nici poliție, nici tribunal şi nici vreo 
altă autoritate. Este tara nimănui. Poţi să faci ce te taie capul. Busia e un loc de vis, dar şi un loc 
cumplit de periculos. Suspendat între două lumi, aici viaţa ta este oricând în pericol. 

Busia serveşte de minune pentru ilustrarea condiţiei creştinului în lume. Biblia, carte plină 
de tipologii şi simboluri, înfăţişează procesul mântuirii prin intermediul istoriei eliberării lui Israel 
din Egipt.* (Vezi Exodul 7-19, Numeri 10-27, Iosua 1-12) 

Simbolistica este următoarea: Egiptul e tara păcatului. Aici ne naştem cu toţii, robi fără 
scăpare. Dar iată, Dumnezeu ne scoate din Egipt printr-o succesiune de minuni, despică Marea 
Roşie** (simbolul botezului, 1 Corinteni 10:1-2) şi ne trece dincolo. Şi... suntem salvati. 

Nu încă! Ne-am aştepta ca, odată scápati din Egipt, să ne găsim în Canaanul făgăduit, 
mántuiti pe veci. În planul lui Dumnezeu, lucrurile se leagă totuşi altfel. Între trecut (Egipt) si 
viitor (Canaan), se întinde prezentul - pustia aridă şi chinuitoare, plină de frustrări şi oftaturi, deşi 
presărată cu minuni zilnice (căderea manei, apa din stâncă, stâlpul de nor şi de foc...). 

Din raportul istoric al Exodului, reiese clar că Dumnezeu n-a intenționat să sechestreze 
poporul evreu în pustie timp de patruzeci de ani! Pustia - starea intermediară - putea fi limitată la 
cel mult doi ani, dacă... Dacă poporul ar fi acceptat pustia ca pe o perioadă de vindecare de toată 
„cultura” Egiptului, care îi umplea încă mintea şi inima. De câte ori n-au cârtit israeliții de dor 
după ceapa, usturoiul si fripturile din Egipt, dispretuind mana, hrana pe care Dumnezeu le-o 
furniza în fiecare dimineaţă printr-o nouă minune! Cu inima întoarsă către „privilegiile” 
abandonate în Egipt, ei n-au reuşit să treacă examenul credinţei. 

În loc să promoveze lecţiile pustiei şi să se lase transformați după chipul divin, au bătut 
pasul pe loc până când în jur de un milion de oameni - o întreagă generaţie - şi-au lăsat oasele să 
albească pustia. 

Metafora pustiei este o ilustrație a procesului de schimbare: laşi în urmă o stare de relativă 
stabilitate (Egiptul), ca să ajungi într-o altă ordine stabilă (Canaanul). Necazul e că, în pustie, nu o 
ai nici pe una, nici pe cealaltă. Eşti flotant, fără ţară şi fără identitate. Aici poti fie să mori, pierdut 
pe veci, fie să accepti „cuptorul” ca pe un atelier de formare pentru „omul cel nou, făcut după 
chipul lui Dumnezeu” (Efeseni 4:24) care devine moştenitorul Canaanului. Ca să-ţi fie mai uşor şi 
ca să rezişti, Dumnezeu îți dăruieşte în pustie Sabatul (Exodul 16:23-30), ca pe o pregustare a 


odihnei finale în Canaanul ceresc (Evrei 4:3-10). 


Programul Sabatului: Ucenicia 


In Sabat, Dumnezeu coboară să stea cu tine. Părtăşia, pe lângă faptul că e plăcută, 
urmăreşte să te înveţe ceva. Este interesant să afli că, în tot Noul Testament, cuvântul „creştin” nu 
apare decât de trei ori, şi atunci, numai ca poreclă. Iar din cele trei ocazii, de două ori termenul 

vine din gura păgânilor, întotdeauna cu referire la „ucenici”. În schimb, termenul care-i defineşte 
pe urmaşii lui lisus este „ucenic”. El apare de 270 de ori în Noul Testament. Deşi cei doi termeni 
par sinonimi, există o mare deosebire între „creştin” şi „ucenic”. 

Ca să te califici „creştin”, trebuie doar să ai idee de Crez, să ştii Tatăl nostru şi mai ales să 
fu trecut într-un catastif, după o ceremonie numită botez. Restul - că mai dai pe la biserică sau că 
te împărtăşeşti o dată pe an - e facultativ. În țările de cultură europeană, creştini suntem toti, prin 
naştere, şi buni, şi răi... Cu „ucenicia”, lucrurile stau altfel. 

Del Gesù. Pentru neinitiatii în muzică, numele lui 
Bartolomeo Guarneri (1698-1744) nu spune nimic. Familia 
Guarneri din Cremona era vestită pentru viorile pe care le 
construia. Micul Bartolomeo, fiul lui Giuseppe, urmărea cu 
pasiune măiestria tatălui. A fost un mare eveniment când, la 
12 ani, băiatului i s-a permis să intre în ucenicie. În primii ani 
făcea doar lucruri de slugă. Abia mai târziu 1 s-a permis să 
stea aproape de bancul tatii. Tăcut, adolescentul urmărea 
mişcările maestrului şi căuta „să-l copieze” pe tata întocmai, 


să facă aşa cum făcea el. „Când voi putea face şi eu o vioară 
întreagă?” Giuseppe îl îndemna să aibă răbdare şi să facă doar ce 1 se spune. Timp de 20 de ani 
(!), Bartolomeo a lucrat doar în umbra uceniciei. Nimeni nu ştia că sub chipul smerit se plămădea 
un viitor mare maestru. Abia când a împlinit 32 de ani, Bartolomeo şi-a semnat prima vioară 
construită de el. Dedicase instrumentul lui Iisus, drept pentru care el a încrustat inițialele IHS.* 


* HIS reprezintă acronimul-criptogramá al numelui lui lisus în limba greacă: IHSOVS — Iesous, adică 
lisus. 


De atunci, toate viorile lui aveau să poarte aceste initiale. Datorită initialelor, posteritatea 
i-a schimbat numele, din „Bartolomeo Guarneri”, în „Guarneri del Gesù” (Guarneri al lui lisus). 
Viorile lui „del Gesù” se deosebesc de ale tuturor lutierilor, chiar şi de viorile lui Stradivari. Au 
un ton mai puternic si mai profund. În viaţa lui scurtă (a murit la 46 de ani), Guarneri del Gesü 
a construit cam 250 de viori, dar ele sunt dintre cele mai vestite. Mulţi dintre cei mai celebri 
violonişti le-au preferat pe ale lui, față de cele ale lui Antonio Stradivari. Chiar şi faimosul 
Niccolo Paganini cânta pe ,Tunul"** lui Guarneri del Gesù. Preţul celui mai scump exem- 
plar Guarneri del Gesü - 3.900.000 dolari - a depásit pretul celui mai scump Stradivarius - 
3.544.000 dolari. 


**Se chema „Tunul”, datorită tonului ei foarte puternic. 


Istoria lui Del Gesu este o analogie fidelă pentru „ucenicie”. Pe vremuri, ca să poti fi 
ucenic, trebuia mai întâi să găseşti un maestru care să te accepte. Apoi, trebuia să petreci alături 
de el ani buni. La început, lucrând ca slugă. După ce deprindeai lucrurile de bază, ti se permitea să 
stai cu el la treabă. Erai cu ochii în patru, ca să înveţi totul de la maestru, ca să poti face şi tu 
lucrările ca el, să-i furi meseria. Numai după ce ajungeai să faci tot ce făcea şi el, atunci - da - erai 
şi tu „ca el”. 

Ucenicia adevărată se defineşte prin două lucruri fundamentale: 
= să stai non-stop cu Maestrul. ,,Rámáneti in Mine, şi Eu voi rămâne în voi... Dacă nu rămâne 
cineva in Mine... este aruncat afară...” (loan 15:4-9). 

Si: 

= să faci şi tu exact ce făcea şi cum făcea El. „Cine zice cá rămâne în El trebuie să trăiască şi el 
cum a trăit lisus” (1 loan 2:6); „Cine crede în Mine va face şi el lucrările pe care le fac Eu.” (loan 
14:12) 

Spre deosebire de ucenicia la o meserie, care putea dura şi şapte ani, ucenicia pe lângă 
lisus durează cât tine „pustia”: o viaţă de om. În Biblie, ucenicia poartă numele de ,sfintire". E 
greşit să crezi că sfinţirea (sau „ucenicia”) este dreptul exclusiv al fetelor bisericeşti. Dimpotrivă, 
iată cum ne vorbeşte Biblia: 

„Voia lui Dumnezeu este sfințirea voastră” (1 Tesaloniceni 4:3). „Urmăriţi pacea cu toti şi 
sfințirea, fără de care nimeni nu va vedea pe Domnul!” (Evrei 12:14) N-ai de ales: sau eşti ucenic, 
sau pieri în pustie. 

Mă întreb: Câţi „creştini” umblă cu Maestrul zi-lumină? Câţi privesc la El şi se străduiesc 
să-L imite în toate lucrările Lui? Din păcate, de multe secole biserica n-a făcut din „ucenicie” 
condiţia de a fi creştin. Nimănui nu 1 se cere măcar să intentioneze să fie un „ucenic”. Majoritatea 
rămân „creştini” fără niciun semn de progres către „ucenicie”, fără niciun efort de a cultiva 
spiritul lui Iisus şi de a trăi învăţăturile Sale. E trist că ucenicia a devenit opțională... 


„„La început era Cuvântul” (loan 1:1) 


Teoretic e limpede, dar practic cum să petreci 
Sabatul in do/? Cum se realizează in mod concret părtăşia 
cu EI? 

Răspunsul e simplu: În acelaşi fel cum s-a zămislit 
şi părtăşia între Eva şi Thomas, naufragiati pe insula 
Cocos. Săptămâni de-a rândul, s-au tot urmărit cu 
privirea, de departe. Dar ochii nu nasc părtăşia. Abia când 
Thomas a rostit primul cuvânt, părtăşia a prins viață, iar 
comunicarea ulterioară le-a dezvoltat părtăşia până la 
identificarea unuia cu celălalt. Cuvântul - acesta este 


mediatorul principal al părtăşiei. 

Când două persoane îşi împărtăşesc reciproc gânduri şi sentimente, se naşte comunicarea. 
Vorbirea este transmiterea unui mesaj inteligent. Dacă ar consta doar în rostiri de mesaje, actul 
comunicării s-ar asemăna mai degrabă cu nişte ordine date unui câine sau unui cal. Actul care 
schimbă vorbirea de unul singur in comunicare este ascultarea. Ca să asculti, trebuie să-ți muti 
atenția de la tine asupra celuilalt. Fără ascultare nu poti intra în universul sufletesc al 
interlocutorului, iar comunicarea îngheaţă. Îmi amintesc de lecţia primită în copilărie de la 
bunicul: „Dumnezeu ne-a înzestrat cu două urechi şi cu o singură gură.” După logica lui, raportul 
dintre ascultare şi vorbire ar trebui să fie de „doi la unu” în favoarea ascultării. 


132 


Este remarcabil că primul lucru pe care-l faci ca să pázesti Sabatul este... să nu faci nimic. 
Dacă Sabat înseamnă „încetare, odihnă”, atunci relaţia cu Dumnezeu începe prin a te linişti, a te 
abtine să-l ceri ceva, a te retine să vorbeşti şi a asculta. Dacă te-ai întâlni cu un prieten drag pe 
care nu l-ai văzut de multă vreme, ai putea să te abtii două ore să nu-i ceri nimic: bani, servicii sau 
altceva, ci doar să te bucuri de el? Ar fi chiar caraghios să-i ceri! Totuşi, cât de ciudat este că 
apelăm la comunicarea cu Dumnezeu doar ca să-l cerem „buzunarul”... 

Comunicarea adevărată începe prin „odihnă” şi „ascultare”. „Sufletul imi este liniştit şi 
potolit ca un copil intárcat, care stă lângă mama sa; da, sufletul meu este ca un copil intárcat." 


(Psalmii 131:2) 


Un pod peste abis 


După tragica despărțire a omului de Dumnezeu, păcatul a ridicat un zid de despărțire (Isaia 
59:2) care a blocat comunicarea directă, față către față. Dar, pentru cá este Tată şi îi iubeşte pe 
copiii Săi, Dumnezeu a găsit alte două forme principale prin care să se restabilească comunicarea. 
Să le luăm pe rând. 

Mai întâi, El S-a folosit de profeti ca de nişte purtători de cuvânt, prin intermediul cărora 
Şi-a comunicat voința („Dumnezeu a vorbit în vechime părinților nostri prin proroci, in multe 
rânduri şi în multe chipuri” — Evrei 1:1). Pentru a avea în vedere toate generaţiile, Dumnezeu a 
hotărât să lase cuvântul într-o formă scrisă, accesibilă tuturor. Aşa a fost alcătuită Biblia, sub 
directa Sa supraveghere. Studiul Bibliei este prima cale, cea fundamentală, prin care ajungi să-L 
cunoşti pe Dumnezeu şi începi părtăşia cu El. 

Ramad. Numele acesta figura pe lista celor mai căutați spărgători din Bangalore, 
provincia Karnataka (India). Într-o ocazie, pe când jefuia o locuinţă, Ramad a observat o cărticică 
neagră, ca un carnetel mai gros. Când a răsfoit-o, a văzut că avea foi foarte subțiri. „Tii! Ce hârtie 
grozavă pentru țigări...” Fără să stea pe gânduri, a bágat-o în buzunar. În clipele de tihnă, Ramad a 
rupt o pagină, a presărat tutun şi şi-a răsucit o ţigară. Când a rupt a doua foaie, a băgat de seamă 
că scrierea măruntă era în tamil - limba sa natală. Aşa că, înainte de a o răsuci, Ramad a citit 
prima față a foii, apoi pe cealaltă. Ori de câte ori mai rupea câte-o foaie, citea întâi continuarea... 
El povesteşte: „Mai întâi l-am fumat pe Matei. Apoi l-am fumat pe Marcu, apoi l-am fumat pe 
Luca. lar la urmă, loan m-a fumat pe mine...” Când a ajuns la capitolul opt din Evanghelia lui 
Ioan, Ramad a fost copleşit. A simțit nevoia să îngenuncheze şi să-l ceară lui lisus să-l ierte 
pentru toate blestemátiile sale şi să-l salveze din păcat şi moarte. A doua zi, Ramad s-a predat la 
poliție de bunăvoie. Uimiti, poliţiştii l-au luat la întrebări, la care Ramad le-a povestit despre 
convertirea sa. Cazul s-a finalizat printr-o condamnare la doi ani închisoare, ocazie de aur pentru 
Ramad ca să le împărtășească deţinuţilor ce a aflat el din Biblie, cartea care schimbă vieţi. *! 

Istoria lui Ramad este doar una dintr-un şir nesfârşit de cazuri. Curioşi, filosofii au căutat 
să descopere mecanismul acestor schimbări atât de radicale. Nicholas Wolterstorff, profesor 
emerit de filosofie la Universitățile Yale, Harvard, Princeton şi Oxford, multă vreme preşedinte al 
Asociaţiei Filosofice Americane, a publicat cartea Discursul divin ^. După câteva sute de pagini, 
el trage concluzia că Biblia este recipientul comunicării lui Dumnezeu, în care El descoperă 
principii diferite de gândirea şi practica noastră egoistă. Când omul le află, sufletul său se simte 
hrănit şi satisfăcut. De ce? Pentru că principiile acestea sunt emanatii ale dragostei divine, iar 

sufletul omului, „bobinat” tot pe principiul dragostei, tânjeşte după ele. Aceste principii se 
potrivesc perfect cu názuintele sufletului oricărui om, chiar şi al unuia ca Ramad, la fel de perfect 
cum se potriveşte o cheie în broască. 

Steve Auterburn, directorul postului de radio New Life Ministries, povesteşte de 
schimbarea produsá intr-un trib de papuasi din zona Muntelui Wilhelm, Noua Guinee. Cánd 
primele capitole din Genesa au fost traduse şi citite în dialectul tribului, atitudinea bărbaţilor față 
de femeile lor s-a schimbat. Când au auzit papuaşii că femeia a fost luată din coasta bărbatului, 
războinicii au prins ideea egalităţii între bărbat şi femeie. În consecinţă, au început să-şi ajusteze 
conduita. Biblia le-a schimbat conceptiile. ^? 

În acest punct al discursului este necesar să adaug un lucru esenţial. Îmi amintesc de un 
dialog din tren cu o distinsă doamnă. Vorbind despre Biblie, ea mi-a mărturisit: „De mai multe ori 
m-am apucat să citesc Biblia, dar am abandonat-o. Credeti-má, domnule, citesc şi nu o înţeleg, de 
parcă e scrisă într-o altă limbă.” Te întrebi: Cum de un papuaş neinstruit înţelege mesajul Bibliei, 
în timp ce unii intelectuali se pot bloca? Dezlegarea se găseşte în Biblie: „Omul firesc nu primeşte 
lucrurile lui Dumnezeu şi nici nu le poate înțelege, pentru că trebuie judecate duhovniceste." (1 
Corinteni 2:14). Altfel spus, prin exercițiu cotidian, mintea omului capătă deprinderea de a jongla 
cu aspectele pragmatice ale vieţii, în timp ce, în problemele spirituale, acelaşi om se simte confuz 
şi străin în domeniu. „Acordarea” gândirii noastre după reperele spirituale este, totuşi, la 
îndemâna oricui. Nici în această situație Dumnezeu nu ne-a lăsat singuri. El a pus la dispoziția 
oricărui ,ucenic" asistenţa Duhului Sfânt, a treia Persoană a Dumnezeirii. El este Acela care 
catalizează înțelegerea principiilor divine şi schimbarea de mentalitate. Fără El, oricât de deştept 
ar fi, omul setat pe egoism nu va fi în stare nici să înţeleagă şi nici să aplice mesajul divin, 
întrucât discernământul şi voinţa sa sunt corupte. Lucrarea Duhului Sfânt e condiționată doar de 
atitudinea omului, de dispoziţia lui de a „asculta” nu doar cu urechea, ci şi cu voința. 


Pâinea din cer 


Nu demult, unui editor i-a venit ideea să realizeze o carte personalizată pentru copii, 
Cartea mea. Părinţii trimit la editor numele copilului, adresa, vârsta, semnalmentele, numele 
prietenilor, numele cátelusului... Apoi, computerul completează textul unei cărți cu poze colorate, 
în care personajul desenat - un băiat sau o fetiță - poartă numele şi datele copilului. Povestirea 
începe cam aşa: „A fost odată, în Brăila, un băieţel pe nume Mitică. El locuia pe strada Gării, nr. 
11. Báietelul acesta era un copil cu totul deosebit... Într-o zi, Mitică a întâlnit un rinocer... etc." 

Dintre multele lui cărți, pe asta o iubeşte Mitică cel mai mult, deşi nu este nici cea mai 
mare, nici cu pozele cele mai frumoase. Mitică se culcă şi se scoală cu Cartea mea. De ce? Pentru 
că este cartea care vorbeşte despre el. 

Ori de câte ori citesc Biblia, mă regăsesc în diferitele situaţii şi personaje prezentate, în 
greşelile şi názuintele lor. Mama mea, care toată viaţa ei n-a fost o credincioasă, în ultimii ani ai 
bolii, citea din Psalmi şi plângea. Ajunsese să simtă ceea ce simte orice cititor atent, că: „În sulul 
Cărţii este scris despre mine...” (Psalmii 40:7) Numai când Cuvântul iti vorbeşte tie şi despre tine, 
principiile Cărţii devin şi principiile tale. 

Schimbarea de mentalitate şi „acordarea” gândirii după principiile lui Dumnezeu nu sunt 
lucrări pe care să le faci o dată pentru totdeauna. Noi, oamenii, suntem păcătoşi nu pentru că 


134 


săvârşim păcate; ci săvârşim păcate pentru cá suntem corupți in natura noastră. Fiind inclinati spre 
păcat, redresarea gândirii după principiile lui Dumnezeu devine un act zilnic necesar, la fel cum 
redresarea direcției unei maşini care circulă pe şosea e fără răgaz. Impresiile bune nu ţin veşnic. 
Ele vin, stăruie o vreme, apoi se estompează. Pentru a contracara tendinţa de recădere în condiția 
de „păcătoşenie”, este urgentă nevoie de a acorda un timp special studiului Bibliei, în primul rând 
în cadrul programului amplu de Sabat, iar apoi asigurându-i reprize zilnice - ca în ,reteta" dată de 
Maica Tereza. 

Un distins om al lui Dumnezeu spunea: „Am descoperit ceva interesant - dezvoltarea mea 
spirituală este direct proporțională cu cantitatea de timp şi de efort pe care o aloc studiului 
Scripturii.”!S* Greu intră în capul nostru că suntem ființe dependente - pe plan fizic de aer, apă, 
hrană, somn, iar pe plan spiritual, de studiul Cuvântului lui Dumnezeu. Si nu numai. 


Un macaz istoric 


Când a fost întrebată care este secretul măreției Marii Britanii, regina Victoria a arătat în 
urmă şi a răspuns: „Biblia, domnule. Biblia este secretul măreției noastre.” Degetul ei indica spre 
un erou: Alfred cel Mare (849 - 899), socotit cel mai mare rege al Angliei. Alfred a apărut pe 
scena lumii în momentul în care soarta țării părea pierdută. Începând din anii 800, vikingii danezi 
invadaseră şi colonizaseră toată Anglia, cu excepția unui mic regat, Wessex, moştenirea tânărului 
Alfred, de 23 de ani. 

Cu o constituţie firavă şi bolnăvicioasă (epilepsie), viaţa lui Alfred a cunoscut o schimbare 
adâncă în clipa în care un călugăr i-a făcut cunoscută Biblia. Impresionat, regele s-a apucat de un 
studiu temeinic. Simtindu-se răspunzător pentru poporul sáu, Alfred însuşi a tradus porțiuni din 
Biblie, printre care primii 50 de psalmi. Apoi a promulgat un cod de legi, pentru care a scris un 
prolog amplu conținând Cele Zece Porunci, părți din Deuteronomul şi pasajele care reglementau 
eliberarea sclavilor la şapte ani şi protecţia străinilor. În continuare, el a adăugat Predica de pe 
Munte şi alte texte din Evanghelii. Prologul lui Alfred era atât de cuprinzător, încât constituia 
20% din întregul cod. Pe plan administrativ, Alfred a aplicat modelul din Exodul 18 şi a împărțit 
tara în unităţi de 10, 50, 100.* 


*Liderii peste 100 erau numiţi Earl (conte). Teritoriul unui Earl se chema „shire” .Iar ajutorul unui Earl se 
numea „shire - reef" — de unde provine cuvântul ,serif". 


În 876, danezii din jumătatea de nord a Angliei, sub regele Guthrum, au pornit să 
cucerească Wessexul. După o serie de înfrângeri şi victorii, Alfred l-a întâmpinat pe Guthrum în 
bătălia de la Edington (în 878), unde i-a produs o înfrângere decisivă şi l-a silit să se predea. Cu 
numai un an în urmă, Guthrum îşi arătase caracterul parşiv, călcându-şi jurământul şi omorându-i 
pe ostaticii englezi cărora le promisese eliberarea. 

Acum, Alfred îl avea la mână, drept pentru care s-a hotărât să-i dea o lecţie. I-a adus la 
castel pe Guthrum şi pe vikingi legati. Acolo i-a dezlegat şi le-a dat o masă mare. Apoi i-a arătat 
lui Guthrum în ce constă creştinismul şi i-a propus să devină creştin. Trei săptămâni mai târziu, 
Guthrum şi cele 29 de căpetenii ale sale au fost botezați la curtea lui Alfred. Când Guthrum a ieşit 
din apa botezului, Alfred l-a imbrátigat şi i-a zis: „Eşti fratele meu!” Apoi i-a mai zis: „Ţara asta 

este prea mare ca s-o conduc singur. Rămâi aici şi condu cu mine tara, sub stăpânirea lui Hristos!” 
Guthrum s-a întors şi n-a mai atacat posesiunile lui Alfred. După moartea lui Guthrum şi 
înfrângerea şi a altor triburi de vikingi, danezii s-au retras din Anglia pentru totdeauna. 


Ce-mi ceri? 


Pe lângă Cuvântul Său scris, prin care se exprimă clar, dar indirect, Dumnezeu vrea să le 
vorbească în mod direct copiilor Săi, în rugăciune. Aceasta este a doua cale prin care se realizează 
părtăşia. 

În mod traditional, noi credem că la rugăciune e rândul nostru să vorbim şi să-l cerem lui 
Dumnezeu tot ce vrem. O rugăciune „bună” e atunci când reuşim să smulgem cât mai mult din 
buzunarul plin de daruri al lui Dumnezeu. Pentru aceasta stăruie unii în rugăciune cu înverşunare 
şi sunt fericiți numai atunci când obțin ce au cerut. Milos, Dumnezeu le cedează, deşi nu asta este 
intenţia Sa cu privire la rugăciune. 

Istoria şahului Abbas ne oferă o bună lecţie. Între 1571 şi 1629 a domnit în Persia Şah 
Abbas, numit „cel Mare”. El a pus ordine în împărăție, i-a izgonit pe otomani din cuprinsul țării, a 
recucerit teritoriile de la uzbeki şi portughezi, a reformat armata şi statul, a trimis ambasade în 
Occident şi a făcut din Persia un mare imperiu. Şahul Abbas avea obiceiul să se deghizeze în om 
de rând şi să umble prin mulţime. Odată a ajuns în mahalaua Isfahanului, lângă groapa de gunoi. 
Acolo, Jahan, fochistul bătrân, întreținea jarul crematoriului. Sahul a intrat în bordeiul lui Jahan, a 
gustat din masa lui sărăcăcioasă, apoi au povestit. Pentru că Jahan era un om înţelept, şahul Abbas 
a început să-l viziteze mai des şi chiar să-i ceară sfatul: „Dacă ai fi tu împăratul...” Trecuseră de- 
acum trei ani, iar şahul s-a gândit să-şi dezvăluie identitatea regală. „Ce zici, Jahan, cine crezi că 
sunt eu?" Măsurându-l în tăcere, bătrânul a zis: „Ăi fi un negustor bogat.” „Mai mult, Jahan...” 
„Atunci, ăi fi un căpitan de oaste?” „Mai mult...” „Păi, un dregător...” Tot urcând din rang în rang, 
la un moment dat, Jahan s-a speriat: „N-ăi fi tu chiar Şah Abbas?” „Da, Jahan, eu sunt...” În timp 
ce bătrânul se chircea cu respect, şahul i-a spus: „Ridică-te, Jahan. Acum, că suntem prieteni, 
cere-mi ce vrei... Vrei casă mare? Vrei bogății? Vrei dregătorie?” Uluit, Jahan continua să tacă. În 
cele din urmă i-a zis: „Şah Abbas, sunt trei ani de când vii în bordeiul meu... Ai şezut lângă mine 
la foc, ai mâncat din turta mea... Ai vorbit cu robul tău ca şi cu un sfetnic... Mi-ai dat prietenia ta. 
Mi-ai dat totul. Ce altceva aş putea să-ţi mai cer?" 

Prezenţa lui Dumnezeu în coliba mea, în sufletul meu, înseamnă incomparabil mai mult 
decât răspunsurile la cererile mele, fie chiar şi miraculoase. Ar putea exista ceva mai preţios? 

„Creştinii” văd rugăciunea ca pe o jalbă cu o sumedenie de cereri, pentru care strigă şi 
plâng. „Ucenicii”, în schimb, o înţeleg ca pe o deschidere liniştită a sufletului pentru părtăşie în 
doi. Pentru primii, rugăciunea constă în „a face”. Pentru ultimii, rugăciunea constă în „a fi”. Cât 
de puţini înţeleg cá, în loc de a fi ,,actiune", rugăciunea este „Sabat” - „odihnă”. 

Desigur, nu este greşit să-/ ceri lui Dumnezeu răspuns la nevoile tale. Dar, înainte de a 
cere - şi ca să ceri bine -, este necesar să asculti ce vrea să-ți spună El şi să accepti voia Lui. 
„Ascultă, Israele” este prima poruncă a marelui „Crez” din Deuteronomul 6:4. 


Şi, ca să fii în stare să asculti, trebuie mai întâi să gonesti gândurile hoinare şi egoiste care 
te asaltează fără încetare. Pe deasupra, mai suntem bruiati şi de influențe malefice. Ca să depăşim 
această „anticameră” a rugăciunii, ne trebuie timp. Este ocazia de a învăţa ceva minunat: „taci 

înaintea Domnului şi nádájduieste in EI" (Psalmii 37:7). Când sufletul s-a potolit, vei descoperi 
simplu, prin credință, că Dumnezeu este acolo, chiar lângă tine. Deschide-ti inima: „Vorbeşte, 
Doamne, căci robul Tău ascultă...” (1 Samuel 3:9). Independent de ce simţi, indiferent de starea 
ta, Dumnezeu Îşi tine promisiunea si „este aproape de cei cu inima înfrântă si mântuieşte pe cei cu 
duhul zdrobit” (Psalmii 34:18). „Eu sunt cu omul zdrobit şi smerit, ca să îmbărbătez inimile 
zdrobite.” (Isaia 57:15) 

E E nevoie să-ţi aminteşti iarăşi şi iarăşi că, 
prin rugăciune, nu tu te ridici până la Dumnezeu, 
ci El coboară până la tine. „Cine Mă iubeşte va fi 
iubit de Tatăl Meu... Noi vom veni la el şi vom 
locui împreună cu el” (loan 14:21.23). Ochiul lui 
Dumnezeu pătrunde tot. E destul să te deschizi 
înaintea Lui şi să-L laşi să intre. Aceasta este 
credința adevărată, care nu depinde de simtáminte, 
care uneori sunt, iar alteori lipsesc. Crede cuvântul 
care spune: „Eu stau la uşă şi bat. Dacă aude 
cineva glasul Meu şi deschide uşa, voi intra la el, 
voi cina cu el şi el cu Mine.” (Apocalipsa 3:20) 


Umblarea cu Dumnezeu 


Mă aflam într-un scurt popas la Sibiu, în casa unui prieten. La data aceea, începutul anilor 
'70, devenisem credincios, ceea ce reprezenta un act de înfruntare a politicii ateiste de stat. Părinții 
mă repudiaseră. Fusesem dat afară din serviciu şi-mi ratasem cariera. Găsisem, în schimb, mult 
suport în familia mare a bisericii. Adesea frecventam casa lui nea Costea, care „mă adoptase”, 
unde găseam ce-mi lipsea cel mai mult: o farfurie de mâncare. 

La Sibiu mă dusesem pentru câteva zile de linişte, ca să mă pot ruga „fără ceas”. Odată, pe 
când mă „odihneam” în rugăciune - să fi trecut o oră? - o voce mi-a vorbit mental, fără glas: „Să 
nu mai intri în casa lui nea Costea!” Porunca a fost atât de clară, încât m-a speriat. Am zis 
„Amin!” şi m-am ridicat brusc de pe genunchi. Nu pricepeam nimic. De ce imi cerea Dumnezeu 
un asemenea sacrificiu? Dar, fără comentarii, am acceptat prin credinţă voia Lui. Ştia El de ce... 

Au trecut câteva săptămâni de la întoarcerea mea în Bucureşti până să aflu motivul 
poruncii. De câteva luni, casa lui nea Costea era sub urmărire şi nu ştia nimeni. Toti câți intrau la 
el erau monitorizati. Într-o seară, securiştii au dat buzna în casă, i-au perchezitionat-o şi au găsit 
corpul delict: o mulţime de Biblii şi de literatură ilegală. Nici eu nu eram străin de reţea. Pe nea 
Costea l-au ridicat şi l-au ,jucat", dar n-au scos nimic de la el. Mă cutremur: Ce s-ar fi întâmplat 
dacă n-aş fi ascultat porunca aceea „absurdă”? Cu siguranţă cá aş fi căzut sub acelaşi tratament: 
perchezitie, bătaie. Nu acesta ar fi fost lucrul cel mai rău. Ci aş fi fost exmatriculat din seminar, 
scos din „planul dintâi” al lui Dumnezeu. 

Când esti în rugăciune şi îi împărtăşeşti lui Dumnezeu gândurile tale, El îţi vorbeşte. Îţi dă 
mustrări şi îndemnuri clare. Începi să vezi ceea ce n-ai văzut până atunci. Înţelegi căile lui 
Dumnezeu pentru tine. Cu cât ne dezvoltăm mai mult capacitatea spirituală a comunicării cu 

Dumnezeu, cu atât mai uşor vom recunoaşte glasul Lui când ne va vorbi tainic, prin prieteni, prin 
oameni de la care ne-am aştepta cel mai puțin sau prin evenimente. 

Această disciplină a uceniciei lui Hristos te ridică „prin credință"... „la credință" (Romani 
1:17), o credinţă tot mai mare. Umblând cu EI, chiar şi în activităţile mărunte ale zilei, descoperi 
cá poti să „umbli pe ape" şi apele nu te mai îneacă. 


Cereti! 


„Până acum n-aţi cerut nimic in Numele Meu. Cereti şi veţi căpăta!" (Ioan 16:24). Asa 
sună chiar îndemnul lui lisus. Numai că, atunci când ceri „în Numele lui lisus", adică după voia 
Lui, de regulă uiti de tine si te concentrezi asupra nevoilor celorlalți. Cererea ta va fi în primul 
rând pentru alţii. lisus S-a rugat mai mult decât toti, dar n-a cerut nimic pentru Sine. Rugăciunile 
Sale tinteau doar către cei din jur: ucenici, copii, farisei, vameşi, samariteni, chiar şi duşmani. 
Când „cere", ucenicul va fi în ton cu Maestrul. Rugăciunea de mijlocire are multă putere! 


Un articol din 1953, „„Miracole pe mare"? 


, consemnează cazul fără precedent al 
britanicului Peter Richley. La 21 de ani (in 1814), sătul de viaţa de acasă, Peter s-a înrolat in 
mariná. Dupá cinci ani de slujire pe mare, s-a stabilit in Sidney, Australia, unde a pornit o afacere. 
În octombrie 1829, Peter Richley s-a îmbarcat în Sidney pe goeleta Mermaid cu destinaţia Colier 
Bay, în vestul Australiei. Pe când intrau în strâmtoarea Torres (între Australia şi Noua Guinee), o 
furtună neaşteptată a împins goeleta într-un recif de corali. Vasul a fost abandonat şi, din fericire, 
toti cei 18 oameni de pe vas au reuşit să se refugieze pe un grup de stânci. După trei zile de 
aşteptare chinuitoare, au fost descoperiți de vasul Swifisure, cu un echipaj de 14 oameni, aflat în 
drum spre Noua Guinee, care i-a urcat pe toţi la bord. În a cincea zi după recuperarea lor, un 
curent puternic a izbit vasul Swifisure de coasta stâncoasă. Din nou naufragiu. Si din nou toti 32 
au scăpat pe stânci. N-au trecut decât câteva ore bune, cá o altă goeletă, Governor Ready, trecând 
pe-aproape, i-a zărit şi, fără prea mult chef - pentru că echipajul său de 32 de oameni era deja 
numeros - i-a urcat pe naufragiati la bord. Blestemul părea că-i urmăreşte, căci în numai trei ore, 
vasul a luat foc. Înghesuiţi în trei bărci de salvare, cei 64 de nefericiti pluteau în derivă, când 
vasul Cornet - care-şi părăsise traseul din cauza unei furtuni - i-a reperat şi i-a salvat. Dar 
incredibilul încă nu se sfârşise. Cinci zile mai târziu, o furtună puternică a rupt catargele vasului, a 
smuls cârma, iar vasul dădea să se scufunde. La bord exista o singură barcă de salvare, doar 
pentru echipaj. Ceilalţi, agátati de bucăţi de lemn, au reuşit să stea la suprafață 18 ore, până când 
pachebotul Jupiter i-a găsit şi i-a scos pe toti 85 din apă. S1, ca să pună capac, după alte două zile, 
a fost rândul lui Jupiter să se lovească de o barieră de corali şi să se scufunde. Nu departe naviga 
şi vasul City of Leeds, în drum spre Sidney, care i-a pescuiti pe toti. În mod incredibil, nici unul 
dintre cei 123 de naufragiati n-a murit în cele cinci naufragii. În rest, călătoria a decurs fără 
evenimente. 

Miracolul însă abia urmează. La bordul vasului City of Leeds era o pasageră cam de 60 de 
ani, Sarah, într-o stare critică. Din cauza febrei, delira şi îl striga întruna pe fiul ei. Doctorul 
vasului, Thomas Sparks, pierzând orice nădejde, a decis să-i facă un ultim bine, uşurându-i 
moartea. Abordându-i pe cei salvati, le-a povestit planul de a-i înfățişa drept fiu al ei pe unul 
dintre necunoscuţi. „E nevoie de un tânăr, de dorit din Anglia, de vreo 35 de ani. E careva printre 

voi?" Peter Richley, englez şi de-o seamă cu fiul femeii, s-a oferit să facă jocul. „La ce nume 
trebuie să răspund?" „Pe fiul ei îl cheamă Peter..." Surprins de coincidenţă, Peter a mai întrebat: 
„Şi cum o cheamă pe femeie?" „E Sarah Richely, din Yorkshire..." Peter Richley a pălit, apoi a 
strigat: „O, doctore, du-mă mai repede la mama mea!" 

Întâlnirea cu fiul a schimbat şi cursul bolii. În câteva zile, mama şi-a revenit. Ulterior 
Sarah s-a stabilit alături de Peter, în Sidney. După şocul revederii, i-a povestit cum de 15 ani 
continua să se roage pentru fiul ei rebel, Peter, care rupsese legătura cu Dumnezeu şi cu părinţii. 
Ajunsă văduvă, Sarah s-a hotărât să plece în Australia ca să-şi găsească fiul... La rugăciunea unei 


simple mame, o forţă misterioasă a întors cursul evenimentelor. 


Adio, stres! 


Cu 750 de ani înainte de Hristos, profetul Isaia proclama sub inspirație: 

„Vindecarea ta va incolti repede... dacă Sabatul va fi desfătarea ta, ca să sfintesti pe Domnul, 
slăvindu-L... Atunci te vei putea desfăta în Domnul şi Eu te voi sui pe înălțimile ţării..." (Isaia 
58:8-14) 

Azi, după 2.700 de ani, ecoul mesajului se întoarce spre omenirea încovoiată sub stres şi 
produce o adevărată revoluţie în lume. În ultimele decenii, o serie de cărți şi articole au început să 
alerteze media. Peste 250 de cercetări ştiinţifice continuă să afirme că aceia care investesc timp şi 
energie în relația cu Dumnezeu beneficiază de o sănătate mai robustă. În 2006, BBC a produs 
chiar o peliculă intitulată Are erect rugăcriunea?, în care vine cu date concrete despre avantajul 
credinţei. Concluzia emisiunii: „Oamenii religioşi sunt mai fericiți şi mai puţin stresaţi." 

Chiar dacă cercetătorii nu reuşesc să „prindă" mecanismul acestui fenomen, e simplu de 
înțeles că sentimentul apartenenţei de Fiinţa Supremă, sentimentul de a fi ocrotit de Dumnezeu, 
bucuria părtăşiei cu prietenii tăi şi optimismul pe 
care ţi-l dă aflarea sensului vieţii te scapă de 
toate „bolile Egiptului" (Exodul 15:26). 
Lucrurile sunt atât de clare, încât peste două 
treimi din facultățile de medicină ale Statelor 
Unite includ în programa analitică un curs de 
„Religie şi sănătate". 

Nu este aceasta o veste bună? Atunci, de 
ce să mai fii stresat? Dumnezeu ţi-a dat Sabatul. 
Intră în ucenicie lângă Maestru. Viaţa începe cu 
tine. Începe să trăieşti! 

CAPITOLUL 10 


Apocalipsa de lumină 


Apoi am văzut un cer nou si un pământ nou... 


Apostolul Ioan, Apocalipsa, 21:1 


La începutul secolului trecut, Galveston era cel mai înfloritor oraş din Texas. Era un port 
prosper cu 42.000 de locuitori. Cea mai mare parte a oraşului era situată pe o insulă în Golful 
Mexic. Deşi se afla într-o zonă expusă furtunilor tropicale, oraşul n-a avut niciodată de suferit. 
Când cetăţenii au propus ridicarea unui zid protector împotriva unor eventuale valuri uriaşe, Isaac 
Cline, meteorologul-şef, a răspuns: „Nu este nevoie... Istoria a dovedit că e imposibil ca un 
uragan să afecteze insula.” lar oamenii îl respectau foarte mult pe Isaac Cline pentru competența 
sa. 

În toamna lui 1900, în zona Golfului şi-a anunţat prezența un uragan. „Staţi linistiti", 
spunea Isaac Cline. „Cum va veni, aşa va si trece...”. Încrezători, oamenii au fost atât de linistiti, 
încât... în dimineaţa de 8 septembrie, în ciuda faptului că apa a început să inunde străzile, oamenii 
continuau să meargă la serviciu şi să ia micul dejun pe terasă, iar copiii se zbenguiau în apă. 

Uraganul i-a lovit pe toti pe neaşteptate. Valuri înalte de cinci metri au măturat pur şi 
simplu insula, ucigând 10.000 de oameni. Uraganul „Isaac” (cum a rămas în istorie) este dezastrul 
natural cu cele mai multe victime care a lovit SUA. Numărul record al morţilor depăşeşte numărul 
total al victimelor tuturor celor aproximativ 300 de cicloane care s-au abătut până astăzi peste 
SUA. 


Auspicii sumbre 


Isteria sfârşitului lumii, apărută încă înainte de anul 
2000, nu conteneşte să agite mass-media. Anul 2012, după 
calendarul maias, ar trebui să aducă sfârşitul. Din 
precauție, agitatorii păstrează o serie de date ca rezervă: 
2016, 2034, 2047, 2062... Evenimentul aşteptat cu frisoane 
se anunţă a fi impactul cu un asteroid. În 2010, astronomul 
Christ Impey a publicat o carte documentată, Cum vine 
sfárgitul?, care sugerează concluzia că „Apocalipsa va veni 


din spaţiu”. Faptul că traiectoriile unui număr mare de 
asteroizi se intersectează cu orbita Terrei este o realitate.* 


*La 11 oct. 2010, un asteroid (2010 TD54) cu diametrul de 30m, a trecut la doar 45.000km de Pământ, la 
numai a 10-a parte a distanţei dintre Pământ şi Lună. 

Impactul unui meteorit márunt, cu diametrul doar 
de 10 m, echivaleazá cu o bombá atomicá. Un asteroid de 
200-300 m diametru ar depăşi puterea întregului arsenal 
nuclear al lumii. O posibilá coliziune ar produce o 
catastrofă totală, cu scufundări de teritorii, cu valuri 
seismice globale, cu întunecarea Soarelui pentru zeci de 
ani, cu efect de răcire subită a atmosferei şi distrugere a 
întregii vegetatil. Aceasta ar însemna practic dispariția 
civilizaţiei umane. În 2000, NASA a primit mandatul să 
inventarieze toate corpurile cereşti care ar putea constitui 


un pericol major pentru Pământ. Până în octombrie 2008, 
au fost înregistrate deja 1.000 de asemenea amenințări potenţiale. Şi încă nu sunt toate... La 
sfârşitul cărții, autorul propune prospectarea unei relocări a omenirii pe planeta Titan, satelitul lui 
Saturn. În atmosfera planetei există azot. Ar mai trebui ceva oxigen şi ar fi gata! 


Diversiune 


N-am de gând să-l contrazic pe distinsul profesor. Consider doar că panica stârnită de 
mass-media cu privire la pericolele reale care ar putea veni din univers poate avea efect 
diversionist, de natură să distragă atenția de la problemele acute care ameninţă Terra. 

În săptămânile dinaintea invaziei aliaţilor în Normandia, o activitate militară febrilă se 
desfăşura în capătul nordic al Angliei. Tabere de infanterie şi divizii de tancuri erau comasate în 
Scoţia, cu intenţia evidentă de a debarca în Norvegia. Serviciile Secrete germane au „prins” 
mesajul, drept pentru care Germania a comasat în Norvegia 150.000 de militari, o divizie de 
tancuri, o flotilă mare de avioane şi peste 1.500 de piese de artilerie grea... Ceea ce nu ştiau nemții 
era că tancurile văzute din avion erau tancuri gonflabile, iar taberele erau de carton. Operaţiunea 
„Fortitude” a reuşit să înşele perfect inamicul, făcându-l să neglijeze Normandia - adevăratul loc 
unde avea să se producă debarcarea. 

Diversiunea apare convingătoare. Ea are darul să ascundă adevăratele intenții sau 
probleme. Pe acestea cine le vede? 

În cele 88 de cărţi ale sale, Jules Verne, scriitorul de romane SF pentru adolescenti, a 
anticipat viitorul mai mult ca oricine altul. El a prezis lucruri inimaginabile pentru vremea sa: 
explorări submarine, zboruri cu balonul, călătorii pe Lună... Puţini ştiu că volumul cu cele mai 
multe previziuni este al doilea roman al sáu, Parisul în secolul XX, scris în 1863, imediat după 
Cinci săptămâni în balon. În el, Jules Verne anticipa zgârie-norii, automobilul, electricitatea, 
trenurile de mare viteză, computerul, proiectorul, aerul condiţionat, scaunul electric, ba chiar şi 
internetul... Când a citit manuscrisul, editorul său a refuzat să-l publice. Pe de-o parte îl considera 
mult prea îndrăzneţ. Pe de altă parte, viziunea romanului era prea neagră, pesimistă, etalând o 
lume robotizată, desensibilizată, hipnotizată de tehnologie şi lipsită de dimensiunea umană. 
Michel, eroul romanului, un adolescent cu preocupări artistice, nu-şi găseşte locul, nici fericirea. 
Romanul sfârşeşte tragic. Şi manuscrisul a zăcut în seif 126 de ani, până când a fost descoperit, în 
1989, şi publicat abia in 1993. 


141 


Vizionarul a prevázut corect. Marea problemá care amenintá omenirea nu vine din afará, 
ci este rezultanta alegerilor nefericite ale oamenilor. La nici zece ani de la moartea lui Jules Verne 
izbucnea mácelul lumii: douá rázboaie mondiale si un rázboi rece, urmate de haos politic, 
economic şi social... Secolul XX şi începutul de secol XXI stau mărturie pentru crizele cele mai 
complexe din toate timpurile, cu efecte devastatoare care periclitează însăşi existența planetei. 


Un Pământ bolnav 


În volumul Animalu/ dominant (2008), 
biologul Paul Ehrlich examinează efectele 
intervenției omului asupra ecosistemelor. Grav, el 
notează: „Forţele care împing civilizaţia spre un 
dezastru ecologic şi economic par a fi foarte 
puternice”. Relaţia „ecologic - economic” este 
reală: cine se atinge de habitatul natural ajunge, 
printr-un efect de domino, să distrugă totul. 


Industrializarea şi progresul tehnic, care au ridicat 
civilizația la pragul unor succese nebănuite, îşi iau acum vama. 

Ecologia. La 29 octombrie 2010, la apelul ONU, delegații a 193 de ţări s-au întrunit la 
Nagoya (Japonia) ca să stabilească o strategie de oprire a dezastrului ecologic, după ce, cu câțiva 
ani în urmă, nu ajunseseră la nicio soluție. La 13 octombrie 2010, Raportul Living Planet, difuzat 
de organizaţia World Wildlife Fund, avertiza că, în numai 40 de ani (perioada 1970 - 2010), a 
dispărut 30% din flora şi fauna Pământului. În zona tropicală, pierderile sunt duble: 60% pentru 
speciile de uscat şi 70% pentru speciile de apă dulce. Defrişarea Amazoniei şi a pădurilor 
tropicale africane în folosul agriculturii, urbanizării şi al energeticii continuă să distrugă 
ecosistemul. Omenirea încă nu este conştientă de prăpastia spre care se precipită. 

Clima. Defrişarea pădurilor este în parte răspunzătoare pentru destabilizarea climei şi a 
precipitațiilor. Anul 2010 a fost, în aprecierea jurnaliştilor, „anul în care natura a simulat 
Apocalipsa”. În anumite zone, ploile au căzut cu un debit de până la de zece ori mai mare. 
Valea Indusului a fost potopită de ploile musonice care au inundat a cincea parte a Pakistanului, 
afectând 20 de milioane de locuitori. Dezastrul este considerat mai mare decât efectul combinat al 
ultimelor trei calamitáti naturale: tsunami-ul din Indonezia (2004), cutremurul din Pakistan (2005) 
şi cutremurul din Haiti (2010). 

Apa. În compensație, seceta bântuie alte zone continentale. Environmental Research din 7 
septembrie 2010 îndrepta atenţia spre secătuirea rezervelor de apă, numind-o „pericolul nr. 1 al 
omenirii”. 

Dacă în 1900 lipsa apei afecta 2% din populația globului şi în 1960 afecta 9%, în 2005 a 
ajuns să lovească 35% din populație. În Asia de Sud, 90% din populație resimte într-o anumită 
măsură lipsa apei.” 

Solul. Efectele ruinătoare continuă. Olivier de Schutter, raportor special al ONU, a 
comunicat la 31 octombrie 2010 că, la scară mondială, anual se pierd până la 30 de milioane de 
hectare de teren arabil. În plus, în jur de 100.000 km? de pământ arabil se degradează si se 

desertificá anual, in contextul in care productia agricolá, dimpotrivá, a crescut cu 5096 in numai 
20 de ani. Ce vor mânca cei din 2050? Nimeni nu ştie. Eroziunea solului este „criza globală 
tăcută” care compromite producţia de hrană şi apá.'? 

Petrolul. Energy Bulletin - în articolul „Este sfârşitul lumii” (4 mai 2010) - vine să aducă 
o problemă în plus: sfârşitul rezervelor de petrol. Să ne amintim doar că întreaga economie este 
dependentă de energia petrolului. Financial Times (21 aprilie 2010) prevede, conform „Curbei lui 
Hubbert”, că anul 2011 marchează intrarea accelerată a exploatării petrolului pe panta 


1? 


descendentă. Unii experti au replicat: „Există totuşi noi surse de petrol!” E adevărat, dar ceea ce 
nu se spune este că aceste noi surse sunt mai dificil de exploatat si mai puțin abundente, ceea ce 
face ca investițiile de exploatare să nu mai poată fi acoperite de profitul vânzării petrolului 
„ieftin” de azi. Institutul Worldwatch a semnalat faptul că marile companii de petrol îşi cumpără 
cu miliarde de dolari propriile rezerve de petrol „ieftin”, ştiind că foarte curând, prețul petrolului 
va exploda. 

Hrana. Jeff Rubin, în Petrolul și sfărșitul globalizării (2009), arată câteva dintre 
consecințe: odată cu sfârşitul petrolului vine sfârşitul hranei „ieftine”, sfârşitul transporturilor 
globale şi sfârşitul rezervațiilor naturale amenințate de exploatarea noilor surse. Foreign Policy, in 
articolul „Criza alimentară care vine" (26 august 2010), constata cá, în numai câteva luni, preţul 
grâului si cel al porumbului au crescut cu 57%, prețul orezului, cu 45%, iar al zahărului, cu 55%. 
Tárile dependente de grâul rusesc vor intra în criză, în timp ce unele tári africane au atins deja 
pragul înfometării. În octombrie 2010, SUA a prezis diminuarea producției de grâu autohton cu 
30 de milioane de tone.1% 

Sirul informațiilor de rău augur continuă si pe alte planuri. Citindu-le, ți se strânge inima: 
Chiar vine Apocalipsa? 


Apocalipse păgâne 

Când auzim doar cuvântul „Apocalipsă”, gândul ne duce imediat la holocaustul de la 
sfârşit. Tradițiile escatologice, care-şi trag seva din mitologiile păgâne, ne-au programat 
mentalitatea. Grecii credeau că ultima eră a civilizaţiei, „era de fier”, se va sfârşi prin distrugere 
totală. Hindusii încă aşteaptă încarnarea lui Vişnu sub înfăţişarea lui Kalki, când se va distruge 
lumea. Vikingii prevesteau scufundarea pământului în ocean. Aztecii aşteptau ca „ţițimimii” 
(extratereştrii) să invadeze şi să nimicească Pământul. Zoroastru prevestea impactul cometei 

Gocir, care va nimici Pământul. In unele cazuri, mai 

licărea câte o şansă de revenire la viaţă. În altele, nu. 

Aşa se explică de ce oamenii, chiar şi fără a fi citit 
Apocalipsa, o percep în tonuri sinistre. Cartea Apocalipsei, 
ultima dintre cele şaizeci şi şase câte compun Biblia, este, 
după cum îi arată şi numele* (Apocalypsis — Descoperire), 
„Descoperirea lui lisus Hristos”. Or, lisus Hristos nu este 
nici Kalki, nici titimim, nici Gocir. Pe Golgota, lisus a 


adus argumentul suprem că este Frate şi Prieten cu omul 

păcătos şi e hotărât să-l salveze. Apocalipsa nu este Cartea nimicirii omenirii, ci Cartea salvării 
omenirii de efectele păcatului şi din dezastrul pe care omul însuşi, în cooperare cu puterile 
diabolice, şi-l pregăteşte. 

În ciuda iminentei unui dezastru - venit din spațiu sau provocat de om - si în ciuda faptului 
că omenirea dansează pe marginea prăpastiei, nimeni şi nimic nu-L poate surprinde pe 
Dumnezeu, Stăpânul universului. Prima veste bună a Apocalipsei este că „Dumnezeu tine 
lucrurile sub control”, indiferent de erorile umane şi de opintirile demonilor. 


Dumnezeu e la pupitru 


Istoria ultimului secol punctează nenumărate momente în care lucrurile păreau că intră pe 
un fágas fără întoarcere, dar o forță misterioasă le-a schimbat cursul. Am ales doar două: 


Cazul 1 
Era 26 septembrie 1983. De zece luni, la conducerea URSS venise luri Andropov, replica 


fidelă a lui Stalin şi partizanul unei politici externe dure. Voia cu orice preţ să recâştige 
preeminenta URSS în fata imperialismului american. La nevoie, chiar şi prin război. 

Cu numai trei săptămâni în urmă, antiaerienele sovietice doborâseră - nu chiar „din 
întâmplare” - un avion de pasageri coreean, care survolase din greşeală spațiul aerian sovietic. 
Printre cei 269 de pasageri ucişi, se afla şi un congresman american. NATO a reacționat prin 
exerciţii militare. Observându-i mişcările, KGB-ul le-a interpretat ca pregătiri de luptă. Ruşii au 
intrat în alertă. Mentalitatea conducerii sovietice la acea dată era belicoasă: „Decât să ne atace ei 
întâi, mai bine atacám noi primii”. 

În ziua de 26 septembrie, în buncărul computerelor de scanare a cerului, se afla colonelul 
Stanislav Petrov. Nu era tura lui, dar făcea tură dublă, pentru că tocmai atunci colegul s-a 
îmbolnăvit. La ora 0:40, deodată, ecranul a devenit roşu. Alarma a început să urle, producând 
panică. Pe ecran se distingea o rachetă balistică intercontinentală îndreptându-se spre URSS. La 
scurt timp au mai apărut alte patru rachete. Rusia era atacată! Conform regulamentului, Petrov 
trebuia doar să apese butonul roşu care declanşa instantaneu apărarea nucleară şi, implicit, 
războiul atomic total. 

În timp ce buncărul era în haos, Petrov se afla în stare de şoc. Spectrul a milioane de morti 
îl năucea. Deodată, o lumină i-a fulgerat în minte: „Dacă SUA ne atacă, nu ne atacă cu doar 5 
rachete, ci cu 5.000! Cu siguranţă, este o eroare...” Şi, în loc să apese butonul roşu, Petrov s-a 
apucat să verifice radarul clasic. Spre uşurarea lui, nu se vedea nici urmă de rachetă. 

Dimineaţa, când s-a raportat evenimentul, colonelul Stanislav Petrov a fost chemat la 
Curtea Martialá. Se făcuse vinovat de insubordonare şi de o gravă nerespectare a regulamentului, 
fapt care-l putea duce în fata plutonului de execuţie. Avându-se totuşi în vedere deznodământul, 
Stanislav Petrov a fost doar demis din funcție, degradat şi trimis în rezervă cu o pensie de simplu 
soldat. Zdrobit, colonelul a căzut în depresie. Apoi, timp de cincisprezece ani, Stanislav şi-a dus 
viața în singurătate, aşteptând doar moartea. 

În 1998, când ruşii au făcut cazul public, în lume s-a produs senzaţie. Petrov a devenit 
peste noapte erou şi a fost aclamat ca „Omul care a salvat lumea”. În 2004 a fost decorat de 
organizații civile americane. A apărut şi un film documentar: Butonul roșu şi omul care a salvat 

lumea. Petrov comenta: „N-am făcut nimic. Am fost doar omul potrivit la momentul potrivit”. 
Cine citeşte printre rânduri nu poate să nu se întrebe: Cine a aranjat să nu fie colegul la computer 
sau un altul „scrupulos la datorie”? 


Cazul 2 
Suntem în 1944, în plin război. Pe frontul de răsărit, trupele germane se retrăgeau. În 


Africa, fuseseră înfrânte. Totuşi Hitler era încrezător: ştia că deținea încă toate şansele pentru 
victorie. În laboratoarele şi în uzinele sale secrete, erau în derulare proiecte extraordinar de 
sofisticate, aflate cu mult înaintea tehnologiei vremii. Naziştii operau deja cu un „computer 
digital” Z4 (ca cele din anii 1960!). Aveau rachetele V1 şi V2. Modelul V3 era în curs de 
finalizare. Savantii perfectau tehnologia navelor circulare gen „farfurii zburătoare”. Se 
experimenta un bombardier - Armerikabomber - capabil să traverseze Atlanticul fără realimentare, 
dus-întors, şi să bombardeze New York-ul...“ Singurul lucru de care Hitler avea nevoie era timp/ 
Pentru timp, era absolut imperios să se împiedice debarcarea aliaţilor! 

Hitler îl adusese pe frontul de vest pe cel mai vestit strateg al său, mareşalul Erwin 
Rommel. Timp de un an, acesta a construit „Zidul Atlanticului”, o rețea de apărare impenetrabilă. 
Pe o lungime de 5.000 de kilometri, plaja era ticsitá de bariere, fortificații, covoare de mine, 
cuiburi şi linii de apărare, operate de 59 de divizii. Aviația germană din spate aştepta, gata să 
intervină. Din toate punctele de vedere, o debarcare a aliaţilor era o imposibilitate. Constient de 
riscurile imense, generalul american Eisenhower pregătise un bilet: „În cazul în care debarcarea 
eşuează, iau toată vina asupra mea.” 

În luna iunie, în Canalul Mânecii vremea este, de obicei, plăcută şi liniştită. Din 
considerente tactice, debarcarea avea nevoie de o noapte fără nori şi cu lună plină. Data optimă ar 
fi fost 5 iunie. Însă, în acel an, o furtună teribilă, „cea mai rea din ultimii 40 de ani”, a răvăşit 
Canalul, obligând amânarea debarcării. Prinzând totuşi o scurtă acalmie şi cer senin în noaptea 
spre 6 iunie, Eisenhower a ordonat startul. 

Dincolo, în liniile germane, era linişte. Cu toate că zi după zi germanii aşteptau 
debarcarea, tocmai atunci, pe 6 iunie, apărarea era ca şi inexistentă. Exact cu o zi înainte, aviația 
germană fusese relocată mai spre sud!? Din cauza furtunii, torpedourile germane şi submarinele - 
care de regulă mişunau în Canal - erau ancorate în radă. Comandanții germani, după ce au 
consultat prognoza meteo, au exclus debarcarea şi au ordonat repaus general. Mulţi ofițeri 
superiori şi-au luat liber de weekend..., cu toate cá Josef Gótz, şeful serviciului de informații din 
Paris, a „prins” mesajul codificat transmis pe 5 iunie de BBC către unitățile Rezistenței franceze 
că începe debarcarea. Gótz a raportat imediat superiorilor şi tuturor generalilor. Aceştia însă, 
considerând că este o alarmă falsă, au ignorat-o. 

În plus, pe 6 iunie, pe frontul german lipseau tocmai oamenii-cheie. Mareșalul Rommel, 
„Vulpea deşertului”, plecase la Berlin exact cu o zi înainte, ca să serbeze ziua de naştere a soției. 
Comandantul Diviziei 21 de tancuri, Egar Feuchtinger, plecase cu dráguta lui la Paris. Iar Hitler, 
anxios şi obosit, se retrăsese tocmai atunci în vila sa din Bavaria. Cu câteva ore înainte de 
debarcare, Hitler luase un pumn de somnifere şi ordonase tuturor - sub pedeapsa cu moartea - să 
nu fie deranjat în următoarele 24 de ore. 

În ziua Z, cele 7.000 de vase şi 11.000 de avioane ale aliaţilor, cu peste 175.000 de 
militari, n-au întâlnit niciun vas, niciun avion şi niciun submarin german. Deşi flota aliaţilor a fost 

reperatá de radarele germane, nu s-a dat alarma: 
„O simplă diversiune! Care nebun ar porni pe o 
asemenea vreme?” 

Singurul general care a înțeles situația, 
bătrânul Von Rundstedt, a ordonat imediat 
Diviziei 21 de tancuri să se mobilizeze. Dar 
ordinul lui a fost oprit: după ultimele dispoziții, 
doar Hitler însuşi avea voie să disloce tancurile. 
Să-l trezească? N-a îndrăznit. 


Când, în sfârşit, tancurile au primit 
ordinul de atac, era deja târziu. Momentul critic trecuse. Pe lângă aceasta, avioanele aliaților le-au 
mai distrus şi o treime din tancuri. 

Revizuind şirul evenimentelor, Daily Telegraph, în articolul „Miracolul zilei Z”, scria: 
„Doar nerozia poate să nu înţeleagă rolul uriaş pe care l-a jucat Providența în rapida schimbare a 


soartei rázboiului."!€? 


Marea Luptă 


Apocalipsa nu este nici o întâmplare nefastă şi nici opera unei conspirații. Pentru o 
înțelegere corectă, trebuie, înainte de orice, să lămurim problema de fond. Spre deosebire de toate 
apocalipsele păgâne - în care zeii se află în conflict deschis cu oamenii, după care îi distrug - 
Marea Luptă din Biblie nu reprezintă conflictul dintre Dumnezeu şi omul amărât, victimă a 
Diavolului, ci conflictul dintre Dumnezeu şi principiul răului întruchipat în Diavol. Este cu totul 
regretabil că frescele medievale îl prezintă pe Diavol în postura de salahor al lui Dumnezeu, 
chinuindu-i voios pe păcătoşi în scene de „iad”. Viziunea aceasta este de inspiraţie păgână şi 
neagă revelația Bibliei, care prezintă deznodământul Marii Lupte ca distrugerea - nu a omenirii, ci 
a Diavolului şi a îngerilor săi răi! Finalul acesta mai include ştergerea efectelor blestemului adus 
de păcat şi salvarea omenirii din abisul păcatului şi al morții. Deznodământul mai are însă şi un 
aspect colateral: oamenii care de bunăvoie au ales să rămână clientelari Diavolului şi să devină 
asociaţii lui, în ciuda faptului că li s-au oferit mii de ocazii să-şi schimbe alegerea, vor avea parte 
de consecinţele alegerii lor. Când Dumnezeu va rosti judecata, le va zice: ,,Duceti-vá de la Mine... 
în focul care a fost pregătit Diavolului şi îngerilor lui” (Matei 25:41), nu oamenilor! 

Când va apăsa „butonul roşu”, Dumnezeu va fi luat toate măsurile ca niciunul dintre copiii 
Lui - păcătoşi, dar care au dorit şi s-au străduit pentru o viaţă curată - să nu se piardă. Efectul 
focului va nimici, aşadar, doar cauzele răului şi toată gama de consecinţe nefaste: pe Diavol cu 
asociaţii săi, păcatul, boala, suferința, nedreptatea, moartea... Nici vorbă de holocaust.* 


* Pentru edificare, merită să fie citit numai Psalmul 37, în care se repetă iar şi iar: „cel rău va fi nimicit” 
(de nouă ori) şi „cei neprihániti vor stăpâni tara" - Terra (de cinci ori). „Cel rău” este deopotrivă şi 
Diavolul, şi omul care se lasă stăpânit de el. 

Dumnezeu descoperă viitorul 


În pofida opiniei populare, Apocalipsa nu e totuşi „taina” lui Dumnezeu. Numele ei 
înseamnă „descoperire”! Dumnezeu nu numai că îi ocroteşte pe copiii Săi, ci le şi descoperă 
planurile Sale. „Domnul nu face nimic fără să-Şi descopere taina Sa slujitorilor Săi, proroci” 
(Amos 3:7). În cuprinsul cărţilor biblice, există două cărţi care se ocupă exclusiv de 
„escatologie”.* (Capitol al teologiei sistematice care se ocupă de timpul sfârşitului, de succesiunea eveni- 
mentelor finale; de la eschatos = ultim). Acestea sunt cărțile Daniel şi Apocalipsa. Ambele folosesc 
aceleaşi simboluri, au aceeaşi tematică şi, în nenumărate rânduri, confluează. Cartea lui Daniel ar 
constitui „volumul I", iar Apocalipsa, „volumul II". 

În Daniel capitolul 2, Dumnezeu 
desfăşoară una dintre cele mai clare şi mai 
impresionante revelații privind cursul istoriei, 
plecând de la „prezentul dat” şi până la sfârşit. 
El i descoperă unui mare împărat, 
Nabucodonosor al II-lea al Babilonului, istoria 
lumii printr-un vis, prin reprezentarea unei 
statui-idol, al cărei cap era de aur, braţele şi 
pieptul, de argint, pântecele şi coapsele, de 
aramă, picioarele, de fier, iar labele 


picioarelor, dintr-un amestec de lut şi fier. 
Deodată, din munte se desprinde o piatră 
mare, care loveşte statuia chiar în punctul ei vulnerabil: labele picioarelor. Statuia se prăbuşeşte şi 
dispare. Piatra însă creşte până la dimensiunea unui munte colosal, care umple întregul pământ. 

Dimineaţa, împăratul se trezeşte tulburat. Tot ce-şi mai aminteşte este că a avut un vis 
teribil, pe care însă l-a uitat. Îndată le poruncește ghicitorilor, vrájitorilor si astrologilor - celor 
care pretindeau cá sunt în contact direct cu zeii - să-i redea şi visul, şi însemnătatea lui. Neputinta 
lor îl mânie pe împărat, care ordonă decapitarea lor în bloc. Deodată, intră în scenă un ostatic 
evreu, Daniel, care, în urma unei descoperiri, îi redă împăratului atât visul, cât şi tălmăcirea lui. 

Daniel are grijă să precizeze că visul îi „face cunoscut împăratului Nebucadnetar 
(Nabucodonosor) ce se va întâmpla în vremurile de pe urmă” (Daniel 2:28). De altfel, împăratul 
nu avea dubii. În cultura antică, istoria era reprezentată, de regulă, sub înfăţişarea unui om stând 
în picioare. Un aspect semnificativ este că, în timp ce păgânii înțelegeau istoria ca fiind ciclică, o 
reluare în cerc ori de câte ori ajunge în punctul mort,** (Biblia o prezintă liniară, îndreptându-se 
spre punctul final: judecata şi distrugerea definitivă a răului. 


** Vezi mitul păsării Phoenix, care renăştea o dată la 5000 de ani, din propria cenuşă. 


Dacă privim „chipul” în ansamblu, nu putem să nu observăm o succesivă degradare a 
calității metalelor: de la aur la fier. Dar şi o succesivă creştere a durității acelor metale: de la aurul 
moale la oţelul dur. Aceasta descrie mersul istoriei ca având o tendință decadentă şi, în acelaşi 


. . NINE . wi 
timp, tot mai pragmatică şi mal agresivă. s 


Ín privinta interpretárii visului, existá un consens general. Marele 
om de stiintá, Sir Isaac Newton, scria: „A respinge profeția lui Daniel 
înseamnă a respinge religia creştină, căci religia aceasta este întemeiată 
pe profeția despre Mesia. Viziunea celor patru metale este fundamentul 
pe care se construiesc celelalte profeţii ale lui Daniel... 
Pe cine reprezentau respectivele metale? Vom descoperi în cele ce 


urmează. 


1. Babilonul cel mare 


— 

„Tu, impárate, esti... capul de aur!" (Daniel 2:37- 
38). De aici, de la „momentul prezent”, porneşte lecţia de 
istorie a lui Dumnezeu. 

Babilonul, cu peste 1.300 de ani înainte, fusese un 
imperiu important. El a dispărut sub loviturile hititilor şi 
asirienilor, dar a reapărut in 627 î.Hr., odată cu 
Nabopolasar. Fiul acestuia, Nabucodonosor al II-lea (634- 
562 î.Hr.), desi un tinerel, a cucerit Mesopotamia, Siria, 
Tirul, Palestina şi Egiptul. În 605, a intrat pentru întâia 
oară în Ierusalim, de unde a luat captivi, printre alţii şi pe 
Daniel. 

Nabucodonosor a fost şi un mare edil. El a 
reconstruit Babilonul. Fundatia zidurilor, dezgropatá de 
arheologi, măsoară 22 km, delimitând un oraş de 31 km?. 
Numai când te gândeşti că Ierusalimul vechi ocupa doar 
0,3 km?, îţi dai seama de grandoarea Babilonului. Herodot, 
care l-a vizitat la numai 90 de ani după ce a fost 
cucerit, ^ l-a descris folosind superlative: era înconjurat 
cu trei ziduri de apărare, ultimul înalt de 50 m şi lat de 26 


m. Cetatea avea zeci de porti de bronz. Străzile erau largi şi perfect rectangulare. Nabucodonosor 


a ridicat o serie de temple şi palate magnifice. Babilonul se fălea cu 250 de turnuri gen „Babel”. 


Prin mijlocul cetăţii curgea Eufratul, traversat de un pod mare de piatră. Cele două părți 


ale oraşului erau legate şi printr-un tunel subteran. De dragul soției sale, Amytis, Nabucodonosor 


a construit „Grădinile suspendate”, o construcție piramidală în patru terase, cu o suprafață totală 


de 15.000 ha, care era irigată printr-un sistem necunoscut de pompe. În opinia lui Herodot, 


Babilonul era absolut unic şi incomparabil. 


„Tu eşti capul de aur...” Expresia laudativă mai are şi o altă semnificație. „Capul” are şi 


sensul de „începutul”. Prin realizările sale complexe, Babilonul a fost atât „începutul” culturii, 

începutul spiritului materialist, cát şi începutul „religiei omului” - o religie care nu recunostea 
suveranitatea lui Dumnezeu. Toate impárátiile care i-au succedat i-au adoptat spiritul şi religia. 

În ciuda strălucirii sale, Imperiul Neobabilonian avea să dureze doar o viaţă de om (70 
ani). La numai 24 de ani după moartea lui Nabucodonosor, Babilonul a fost cucerit de medo- 
perşi. 


2. Medo-Persia 


„După tine, se va ridica o altă împărăție, mai neînsemnată decât a ta.” (Daniel 2:39) 

Era anul 539 î.Hr. când Cirus cel Mare a apărut la porțile Babilonului. Modul în care l-a 
cucerit rămâne un exemplu de strategie şi ingeniozitate. Babilonul, cu zidurile sale, era 
inexpugnabil: avea rezerve de hrană pentru 50 de ani, iar apa îi era asigurată de Eufrat. Într-o 
noapte, pe când babilonienii îşi sárbátoreau zeii, Cirus - după ce a deviat apele Eufratului - a intrat 
cu ostirea în cetate, prin albia pe jumătate secată a râului. Ce a urmat a fost o operaţiune de rutină. 

Pe linia mamei, Cirus era nepotul regelui med Astiages. Din partea tatălui, era persan. 
Caracterul dublu, medo-persan, al împărăției reiese din 
cele două braţe de argint ale statuii. În Daniel 5:28, însuşi 
profetul îi identifică pe succesorii Babilonului: „Împărăția 
va fi dată mezilor şi perşilor”. 

Cultura medo-persană, inferioară celei babilo- 
niene, a asimilat gândirea şi practica Babilonului. Ca 
întindere, Imperiul Medo-Persan era însă mult mai vast. 
Pe lângă Babilon şi Medo-Persia, mai includea: Asia 
Mică, Armenia, Arabia, părți din Asia Centrală şi din 
Africa. Imperiul era unul multistatal: țările cucerite 
continuau să-şi păstreze individualitatea, religia şi chiar 
regele. Împărații persi erau extrem de toleranti în privinţa 
religiei. Imperiul era administrat printr-un sistem de 30 de 


Mediterana si š T $ 
— satrapii. Pentru unificarea lor, perşii au construit o şosea 


pavată de 2.500 km, pe care circulau non-stop inspectorii 
împăratului. Tot ei au creat primul sistem poştal, capabil 
să ducă o corespondenţă oriunde, în maximum 15 zile. 


Perşii au fost cei care, preluând ideea de la regatul Lidiei, 


ESI 


au introdus în circulaţie prima ,,monedá" comercială, din argint, ca unitate standard pentru plata 
taxelor. Printre altele, medo-perşii au rămas faimoşi pentru grădinile lor, care în limba persană se 


chemau pairi-daeza (în greceşte paradeisos), de unde avem termenul „paradis”. 

3. Grecia 


„Apoi (se va ridica) o a treia împărăție, care va 
fi de aramă şi care va stăpâni peste tot pământul.” 
(Daniel 2:39) 

Dupá 208 ani de dominatie, Persia a fost 
cucerită de Alexandru Macedon in 331 î.Hr. Când a 
pornit să cucerească lumea, Alexandru avea 20 de ani. 
La 32 de ani, când murea, lăsa în urmă un imperiu 
imens: de la fluviul Indus şi până la Marea Adriatică. 
Dacă metalul preferat al babilonienilor era aurul, iar al 
medo-perşilor era argintul, la greci predomina bronzul. 
Toate armele lor, de la coif şi până la sabie, erau din 
bronz. ^ 

Alexandru a fost primul care a conceput 
Blitzkrieg-ul (Războiul fulger). Pentru mobilitate, a 
renunţat la convoaiele de transport si la calabalâcuri, 
ceea ce le permitea soldaţilor o autonomie de zece zile 
şi o viteză de deplasare de până la 60 km/zi. El a pus în 
valoare tactica „falangei macedonene” - cu soldații 


umăr la umăr, aliniati pe 16 rânduri şi 16 coloane, cu 
lănci de până la 7 m.* Falanga se putea reordona în linie dreaptă, în unghi ascuțit sau chiar în 
structură circulară, pentru încercuire. Alexandru a folosit pentru prima oară sistemul de 
semnalizare prin steaguri şi trompete. El avea cu sine câțiva ingineri care inventaserá „catapulta 
prin torsiune”, capabilă să arunce o greutate de 80 kg la o distanță de două ori mai mare decât cele 
obişnuite. Catapulta lansa şi săgeți uriaşe care decimau rândurile inamice. ** 

Impactul lui Alexandru asupra lumii timpului său a fost atât de mare, încât, la întoarcerea 
sa din campania indiană, îl aşteptau cu daruri alese ambasadele regilor din Cartagina, Spania, 
Sicilia, Galia şi Italia, doritori să-i fie vasali. Ametit de atâta slavă,*** Alexandru a cerut să fie 


numit „Rege al lumii"...!9" 


* „Sarisa” - o invenţie nouă. 

** La începutul secolului XX, Erwin Schramm a reconstruit catapulta lui Alexandru şi a făcut o 
demonstraţie în fata Kaiserului: a doua săgeată a nimerit exact locul primei săgeți despicánd-o pe prima. 
*** Istoricul evreu Josephus Flavius, in Antichitáti iudaice, povesteşte că, atunci când Alexandru a ajuns in 
fata Ierusalimului, marele-preot laddua I-a întâmpinat cu alai şi i-a citit din cartea profetului Daniel cele 
privitoare la el. Atunci, Alexandru i s-a închinat şi i-a cerut să aducă o jertfă de mulţumire lui Yahweh, 
după care şi-a văzut de drum, fără să se atingă de Ierusalim. Ba chiar a acceptat cererea arhiereului ca 
iudeii să fie scutiți de taxe în anii sabatici. 

4. Roma atotstăpânitoare 


„Va fi o a patra impárátie, tare ca fierul; după 
cum fierul sfărâmă şi rupe totul, şi ea va sfărâma şi va 
rupe totul, ca fierul care face totul bucăţi.” (Daniel 
2:40) 

Fără să aibă cunoştinţă de această profeție, 
poetul Lucrețiu!“ se referea la succesiunea Romei în 
cuvintele: „Vremea bronzului a trecut, a sosit epoca 
fierului”. 


d g - Pliniu cel Bătrân (60 d.Hr.) caracteriza Imperiul 
Roman prin „forță”. Spre deosebire de înaintaşi, Roma a înlocuit armata de mercenari cu armata 
civilă. Vara, romanii mergeau la război, şi iarna îşi vedeau de treburi. În bătălia de la Pidna (168 
d.Hr.), legiunile romane au zdrobit falangele greceşti. S1 primul lucru pe care l-au făcut a fost să 
nimicească cu desăvârşire localităţile din jur, între care şi Epirul - oraş neutru -, ducând toată 
populația în sclavie. Pustiiri asemănătoare au produs şi la cucerirea Cartaginei, a Galiei, a 
germanilor şi a Ierusalimului. Nota caracteristică a Imperiului Roman era cruzimea. * 


* Desfătarea lor era circul cu luptele de gladiatori şi cu fiarele sălbatice. La urcarea pe tron a lui Caligula, 
în decurs de trei luni au fost sacrificate 160.000 animale în luptele din circ. Odată, supărat că nu mai 
existau condamnați care să fie dati la lei, Caligula a poruncit să fie ridicate primele cinci rânduri de 
spectatori şi trimise în arenă, pentru distracţia sa. Nu nebunia lui Caligula uimeste, ci atitudinea cetățenilor, 
care au continuat să savureze isprava. 


Din cauza politicii de forță, sclavia a devenit o resursă economică importantă. Pe vremea 
lui Octavian Augustus, 40% din populaţia Italiei era alcătuită din sclavi. Anual, Roma importa 
100.000 de sclavi. În unele perioade, un sclav ajungea mai ieftin decât o pereche de sandale. 

Printre realizările Romei, se numără şi impresionanta rețea de şosele pavate, lungă de 
85.000 km. De asemenea, romanii elaboraseră vestitul Cod roman. Sub împăratul Traian (117 
d.Hr.), imperiul cuprindea o mare parte din Europa, de la Spania şi Insulele Britanice până în Siria 
şi Arabia; şi din Germania până în nordul Africii, inclusiv Egiptul. 


5. Cele zece diviziuni 


„Și după cum ai văzut picioarele şi degetele 
picioarelor parte de lut de olar şi parte de fier, tot aşa şi 
împărăția aceasta va fi împărțită; dar va rămâne în ea 
ceva din tăria fierului, tocmai aşa cum ai văzut fierul 
amestecat cu lutul.” (Daniel 2:41) 

Ceea ce urmează îl uimeşte pe cercetător. Cu 
circa 800 de ani înainte, profeția anunţa destrămarea 
Romei (în 476 d.Hr.) şi ridicarea pe teritoriul ei a zece 


regate - cât numărul degetelor de la picioarele chipului. 

Lucrul acesta avea sá se realizeze prin invaziile triburilor germanice. Originare din nordul 
Europei, zeci de triburi au migrat spre sud, sud-est şi sud-vest. Náválirea în masă către graniţele 
Imperiului Roman a fost declanșată în principal de invazia temutilor huni. În anul 367, împăratul 
roman nu ştia cum să se descurce cu zecile de mii de barbari care băteau la poarta imperiului, 
cerând azil. 

Noilor veniţi li se spunea „barbari”*, „suevi”, „goţi” sau „germani”**. 


* De la barbaros: „cel ce bolboroseşte”. 
** Frați buni. 


În urma contactului cu imperiul, prin secolul IV, unele triburi germanice au fost 
creştinate. Cu timpul, o mare parte din germani a fost asimilată în armata romană, aflată în 
permanentă criză de soldați. Prin secolele IV şi V, triburile germanice împânziseră toate 
provinciile romane, unele teritorii fiind ocupate exclusiv de ei. După un secol de invazii, pe 
teritoriul imperiului s-au cristalizat zece regate: 

1. Herulii. În 476, liderul lor, Odoacru, 
ajuns general în armata romană, îl 
arestează pe Romulus — Augustulus, 
ultimul împărat al Romei, şi anunţă 


Anglosaxonii 


Francii 
v" 
^ Å 
, Ostrógotii 
Burgunzii d . desființarea Imperiului Roman de Apus. 


fx A. 2. Ostrogotii s-au stabilit în Italia. În 
< 493, Teodoric îl înlătură pe Odoacru si 
preia rolul de lider. 

3. Vandali. Sub conducerea lui 
Genseric, se stabilesc în nordul Africii. 
În 455, timp de 14 zile, jefuiesc Roma. 

4. Vizigotii se aşază în nordul Spaniei, 


Vandalii A 
cu capitala la Toulouse. 


5. Francii, sub regele Clovis, preiau rolul de cel mai important regat. 

6. Suevi (swebii, şvabii), s-au aşezat în nordul Portugaliei. 

7. Alemanii sunt strămoşii viitoarei națiuni germane. 

8. Anglosaxonii au populat Britania la începutul secolului V. 

9. Lombarzii au ocupat Italia de Nord. 

10. Burgunzii şi-au delimitat regatul între Elveţia şi Franţa. Si profeția lui Daniel continuă: 
„Dacă ai văzut fierul amestecat cu lutul, înseamnă că se vor amesteca prin legături omeneşti de 
căsătorie, dar nu vor fi lipiti unul de altul, după cum fierul nu se poate uni cu lutul.” (Daniel 2:43) 

Cuvintele profetului reliefează două mari teme care străbat istoria Europei până astăzi. 
Primul „fir roşu” este strădania monarhilor Europei de a reface Imperiul Roman prin unificarea 
țărilor de pe continent. Iar al doilea „fir roşu” este ciudata alianţă între „fier” şi „lut”, alianță 
prezentă chiar în peisajul politic contemporan, după cum vom vedea. 

„Vreau toată Europa" 


În urma unificării, francii ajunseseră regatul cel mai proeminent şi mai durabil. Regele 
Clovis e considerat începătorul Regatului Franc. Împăratul Charlemagne (Carol cel Mare, 768- 
814), în schimb, reprezintă apogeul lui strălucit. În urma a 53 de războaie, Charlemagne anexează 
aproape toate regatele din vestul şi centrul Europei, însumând un teritoriu de 1.200.000 km’, aflat 
între Marea Nordului şi Mediterana, cu 15 milioane de locuitori. 

În ziua de Crăciun a anului 800, papa Leo al III-lea îl unge pe Charlemagne la Roma ca 
„Împărat al Sfântului Imperiu Roman de Natiune Germană”, prin care Europa „îşi anunţa o nouă 
eră, cea de restaurare a defunctului Imperiu Roman".'?^ Pe sigiliul său, Charlemagne a gravat: 
„Reînnoirea Imperiului Roman”. Visul lui însă nu se realizează: după moartea sa, imperiul este 
divizat între nepoti. 

Cel care va încerca să-i dea iarăşi contur va fi Carol Quintul (Carol al V-lea). Ca succesor 
a patru case regale,* (Casele de Habsburg, Valois, Castilia şi Aragon) Carol a moştenit o mare parte a 
Europei. Cu el, „Sfântul Imperiu Roman” promitea să înflorească. Stăpânirea lui includea 
Boemia, Ungaria, Germania, Austria, Ţările de Jos, Spania şi Italia, fără a pune la socoteală 
coloniile Americilor. Carol Quintul se lăuda că în imperiul său, soarele nu apune niciodată. Prin 
căsătoria fiului său Filip al II-lea cu Maria a Angliei, el spera să adauge şi Anglia la imperiu, dar 
fără succes. Obosit de războaie şi deziluzionat, Carol a abdicat în 1556 şi a împărțit imperiul între 
fratele şi fiul său. Apoi a plecat la mănăstire. 

Abia peste 250 de ani se va ridica un alt pretendent la mâna Europei: Napoleon Bonaparte. 
După victoria de la Austerlitz (1806), Napoleon desfiinţează în mod oficial „Sfântul Imperiu 
Roman”, cu intenţia clară de a reuni Europa sub dominație franceză. Napoleon se proclamase 
împărat al Franţei, rege al Italiei, mediator al Confederației Elvetiene şi protectorul Confederației 
Rinului, la care se adăugau Spania, Olanda şi Suedia. În scopul de a oferi Europei un sistem 
legislativ unic, a produs „Codul lui Napoleon". Ambitia lui se regăseşte în celebra sa declaraţie: 
„Statele Unite ale Europei pot deveni o realitate.” 

La scurtă vreme după dispariția lui Napoleon, voința pentru o Europă întreagă îi 
motivează pe Wilhelm al II-lea cel Mare al Prusiei şi pe cancelarul său, Otto von Bismarck. După 
victoria din Războiul Franco-Prusac (1871) Wilhelm se proclamă „împărat german” chiar în Sala 
oglinzilor din Versailles. Cu el renaşte „Sfântul Imperiu” sub 
numele de „Al Doilea Reich”* (Imperiu). Şansa Germaniei de a 
deveni hegemonul bătrânului continent este ratată, prin 
înfrângerea sa în Primul Război Mondial. 

Ultimul care a râvnit să apuce „tortul Europei” a fost 
Adolf Hitler. La numirea sa în poziţia de cancelar al Germaniei, 
în ianuarie 1933, Hitler proclamă „Al Treilea Reich”. 
Entuziasmat de cuceririle naziste, fostul împărat Wilhelm al II- 
lea scria din exilul său olandez: „Mâna lui Dumnezeu creează o 
nouă lume. Devenim Statele Unite ale Europei sub conducere 
germană!” Dar n-a fost să fie: Dumnezeu anunţase cu aproape 


2.500 de ani în urmă că nu vor reuşi. 

Caracteristica tentativelor de unificare este nuanţată de profet: „...se vor amesteca prin 
legături omeneşti de căsătorie, dar nu vor fi lipiti unul de altul...” (Daniel 2:43) Toti regii au 
încercat să-şi extindă stăpânirea prin căsătorii cu alte case regale. Istoricii uită să menţioneze că, 
fără excepţie, toti monarhii prinşi în disputa Primului Război Mondial erau veri şi rude bune. Prin 
bunica lor (marea regină Victoria), George al V-lea al Angliei, Wilhelm al II-lea al Germaniei şi 
Nicolae al II-lea al Rusiei erau veri primari. Ceilalţi regi implicați - Franz Iosif al Austriei, 
Constantin I al Greciei, Ferdinand I al României, Ferdinand I al Bulgariei şi Victor Emanuel al 
Italiei - erau şi ei rude. Într-o ocazie, Wilhelm al II-lea spunea: „Dacă bunica ar fi trăit, n-ar fi 
permis un asemenea război”. 


Lut şi fier 


„Degetele... erau parte de fier şi parte de 
lut...” (Daniel 2:42) 

Cercetătorii au căutat să identifice 
semnificaţia „lutului” din cursul evenimentelor. 
Şi au găsit al doilea „fir roşu” care străbate 
istoria creştină. Acest „fir” constă într-un 
amestec ciudat a două instituții cu totul 


incompatibile prin natura lor, la fel de bizar cum 
ar fi mixarea lutului cu fierul. Simbolismul este transparent: tárána, în comparație cu metalul, este 
moale, nerezistentă şi nu are valoare în sine. În schimb, este singurul mediu care produce hrană. 
Dacă în visul lui Nabucodonosor metalul reprezintă puterea politică, lutul, dimpotrivă, reprezintă 
puterea religioasă- biserica - cea chemată să întreţină viaţa spirituală şi morală a oamenilor. 

Dintotdeauna, socotind că stăpânesc în virtutea unui „drept divin”, regii s-au luptat să 
pună mâna pe autoritatea bisericii, oferindu-i în schimb onoruri lumeşti. Uniunea dintre coroană şi 
biserică avea să nască cezaropapismul, în care împăratul era şi capul bisericii.* 


*Constantin cel Mare a convocat primul Sinod ecumenic de la Nicea (325 d.Hr.). El l-a şi prezidat. Lucrul 
acesta nu a şocat pe nimeni, căci la păgâni regele era şi mare-preot. 


La rândul ei, biserica, în calitate de reprezentantă a lui Dumnezeu pe pământ, s-a socotit 
indreptátitá să ia în mâini puterea politică şi să instaureze teocratia. 

După căderea Imperiului Roman de Apus, biserica era singura autoritate în vidul de putere 
existent. Toţi regii au curtat-o. Dar, din secolul al X-lea, după ce puterea seculară s-a întărit, a 
apărut competiţia dintre stat şi biserică: „Care e mai tare?” Deşi au existat situații extreme, când 
papii au excomunicat regi sau, dimpotrivă, când regii au detronat papi, totuşi, în cei peste 1.200 
de ani, biserica a consfințit mariajul cu statul, cu prețul unor compromisuri. Acestea, în timp, 
aveau să corodeze autoritatea spirituală a bisericii. De dragul extinderii influenţei sale, biserica a 
fost dispusă să înglobeze ideologii şi practici păgâne, care ofensau atât spiritul, cât şi litera 
Bibliei: a importat icoane şi statui în biserică drept obiecte de adorare, sfidând porunca a doua din 
Decalog. A înlocuit Sabatul poruncii a patra - memorialul Creatiunii - cu „Ziua soarelui”, cea 

agreată de păgâni,* şi altele. In efortul viitor pentru o Europă unită, biserica va mai avea o carte 
mare de jucat... 


*În latină Dies Solis; de unde ne-a rămas Sunday (engl) şi Sonntag (germ.) 


Si totuşi ,,0" Europă 


Departe de a fi ideea exclusivá a capetelor 
incoronate, viziunea Europei unite a fost cel mai dulce 
vis al revolutionarilor. George Washington ii scria 


marchizului de La Fayette: „Într-o zi, vor lua fiintá, dupá 


modelul american, Statele Unite ale Europei". Cu 
 -—RHEE entuziasmul unui romantic, Victor Hugo pleda la 
Congresul International de Pace de la Paris (1849) 


pentru un „Senat European suprem şi suveran...” El scria: „Va veni o zi când toate naţiunile din 


p 


continentul nostru vor forma o frátie europeană si vom vedea Statele Unite ale Europei...” 
Scriitorul a sădit chiar un pom în grădina sa, în speranța că măcar pomul va fi martor al visului 
împlinit. De cealaltă parte a baricadei, bolşevicul Troțki lansa versiunea comunistă: „Statele 
Sovietice Unite ale Europei” (1923). 

La modul ideal, ideea unității este divină. Aşa a fost la început - o singură familie. Şi la fel 
a fost şi la începutul creştinismului: „Toţi... aveau toate de obşte...” (Fapte 2:44). Dar, odată cu 
intrarea păcatului în firea umană, egoismul - individual sau colectiv - şi-a arogat apanajul de a uni 
şi de a tine lumea sub autoritate proprie, prin constrângere. Or aceasta este fata luciferismului care 
râvneşte „totul, prin uzurpare”. Din luciferism s-au zămislit imperialismul, comunismul şi toate 
celelalte forme de dictatură. O asemenea Europă unită nu poate să-ţi dea decât fiori. 


UE - „„marea unire”? 


Şi totuşi, ideea unirii fermentează în Europa. În 1992, prin tratatul de la Maastricht, 12 
state europene au convenit să formeze Uniunea Europeană, pentru promovarea unei politici 
comune pe plan economic, monetar, social şi militar. Ulterior, s-au alăturat şi alte state, 
constituind în prezent o comunitate de 500 de milioane de cetăţeni. 

Să fie aceasta o disonantá faţă de „partitura” profetiei lui Daniel? Nu cumva omul a reuşit 
să dejoace planul divin? 

Întrebarea cere mai întâi o precizare: atâta timp cât statele naţionale există ca entități 
distincte, cu legi şi guverne proprii, Uniunea Europeană (UE) nu reprezintă decât o alianță. De-a 
lungul istoriei au fost multe alianțe care au durat o vreme. La ora actuală, UE este doar o 


alianță.*!! 


*Preşedintele UE, Hermann van Rompuy, declara: „Era naţiunilor a luat sfârşit.” După el, ideea că ţările 
pot supraviețui singure ar fi „o iluzie” şi „o minciună”. 

Ín al doilea ránd, UE nu este deloc o structurá omogená si unitará, fapt ce impiedicá o 
aplicare egală a politicii economice a UE. Tárile din fostul bloc comunist duc lipsă de o 
infrastructurá europeaná. Se apreciazá cá Slovenia, cea mai avansatá dintre tárile estice, are 
nevoie de încă 10 ani pentru a ajunge la nivel occidental. Iar Poloniei i-ar mai trebui încă 40 de 
ani. Dar României? Valurile de criză amână şi mai mult nivelarea dorită. Condiţiile de criză scot 
la iveală interese economice divergente şi etici diferite ale muncii. Pe acest considerent, statele 
din nord - mai performante şi mai productive - nu sunt dispuse să finanţeze deficitele uriaşe ale 
statelor din sud. 

Din cauza acestor factori şi a altora, viitorul UE nu apare deloc roz. Doi economişti 
incomozi, laureati ai Premiului Nobel, Joseph Stiglitz* şi Milton Friedman** au exprimat 
previziuni sumbre privind soarta monedei Euro. 


* în volumul Cădere liberă, 2010. 
** Citat în Brussels Journal, 15 noiembrie 2010 


La sfârşitul lunii noiembrie 2010, Angela 
Merkel admitea cá Eurozona „întâmpină o 
situație excepțional de gravă”. „Aventura Euro 
ameninţă să sfârşească teribil”, scria Die Welt '”. 
După evaluările sale, M. Friedman prevestea cu 
multi ani în urmă colapsul UE. Previziunea sa 
pare să prindă contur: UE se confruntă cu 
probleme uriaşe în gestionarea crizei economice a 


unor state membre. De exemplu, Grecia a anunţat 
o datorie de 120% din produsul intern brut (PIB), la care se mai adăuga şi un deficit anual de 
13%. Spania a anunţat datorii de 66% din PIB şi un deficit de 11%. Să nu mai vorbim de rata 
şomajului. Alte țări curteazá linia roşie a insolventei: Irlanda, Portugalia si Italia. Richard Haass, 
preşedintele redutabilului Conciliu al Relaţiilor Externe (CFR), aprecia că „proiectul european se 
scufundă” şi că „zilele Europei, ca putere mondială, au trecut”. 175 

Titlul unui articol, publicat de Associated Press la 31 mai 2010, suna astfel: „Viitorul 
Uniunii Europene stă sub semnul întrebării, pe măsură ce criza scoate la lumină dezbinări 
profunde”. 

Dumnezeu, care cunoaşte totul cu mult înainte ca omul să afle deznodământul, a zis: 
„Nu vor fi lipiti unul de altul” (Daniel 2:43). Eu nu-L pun la îndoială. 


Lovitura de graţie 


»...91 s-a dezlipit o piatră, fără ajutorul vreunei mâini, a izbit picioarele de fier şi de lut ale 
chipului şi le-a făcut bucăţi. Atunci fierul, lutul, arama, argintul şi aurul s-au sfărâmat împreună şi 
s-au făcut ca pleava din arie vara; le-a luat vântul şi nici urmă nu s-a mai găsit din ele. Dar piatra 
care sfărâmase chipul s-a făcut un munte mare şi a umplut tot pământul.” (Daniel 2:34-35) 


În haosul debordant, Dumnezeu pregăteşte o „lovitură de teatru”. Când se va aştepta cel 
mai puțin, lumea va fi martora unui eveniment mondial, care va rade la zero întregul complex de 

probleme si de noduri nerezolvabile. Ín ce va 
consta evenimentul? Şi cine va fi protagonistul? 
„Piatra” din visul lui Nabucodonosor, 


care pulverizeazá cronica de sânge şi de ráutáti 
P nerăzbunate a omenirii, reprezintă speranța spre 
care copiii lui Dumnezeu şi-au  atintit 
dintotdeauna privirile: e Iisus Hristos, „Stânca 
veacurilor”, apărând pe norii cerului, in máretul 
act al revenirii Sale în slavă. Cum zice şi Crezul: 
Vie împărăţia Ta!” „Şi iarăşi va să vină cu slavă, să judece viii şi 
nane — | morții, a Cárui împărăție nu va avea sfârşit.” 

Iisus Hristos, Cel disprețuit de lumea secolului XXI ca o „piatră” fără valoare, va mátura 
ambițiile şi competiția care au împins progresul spre autodistrugere. Gata cu conflictele politice! 
Adio, discriminare şi dezbinare între oameni! S-a terminat cu tot ce poate amărî un suflet de om. 

„În vremea acestor împărați, Dumnezeul cerurilor va ridica o împărăție care nu va fi 
nimicită niciodată şi care nu va trece sub stăpânirea unui alt popor. Ea va sfărâma şi va nimici 
toate acele impárátii şi ea însăşi va dăinui veşnic.” (Daniel 2:44) 

Stăpânul timpului a destinat Pământului o nouă orbită, de pace si iubire, in care o nouă 
ordine îi va conduce pe copiii lui Dumnezeu într-un prezent continuu, ce va înainta in veşnicii, 
din lumină în lumină. 

„Şi am văzut un cer nou si un pământ nou; pentru că cerul dintâi şi pământul dintâi 
pieriserá... Şi am auzit un glas tare, care ieşea din scaunul de domnie şi zicea: «Iată cortul lui 
Dumnezeu cu oamenii! El va locui cu ei, si ei vor fi poporul Lui, si Dumnezeu Însuși va fi cu ei... 
El va şterge orice lacrimă din ochii lor. Si moartea nu va mai fi. Nu va mai fi nici tánguire, nici 
tipát, nici durere, pentru cá lucrurile dintâi au trecut.» Cel ce şedea pe scaunul de domnie a zis: 
«lată, Eu fac toate lucrurile noi.» Şi a adăugat: «Scrie, fiindcă aceste cuvinte sunt vrednice de 


crezut şi adevărate.»“ (Apocalipsa 21:1-5) 
Epilog: „Mai este mult?” 


Nimeni nu are acces la Orologiul ceresc ca să afle răspunsul (Matei 24:36). Dacă „ora H” 
întârzie, este doar pentru că Dumnezeu mai vrea să recupereze pe cât mai multi dintre „fiii 
risipitori”. „Domnul nu întârzie... cum cred unii, ci are o îndelungă răbdare... şi doreşte ca 
niciunul să nu piară, ci toti să vină la pocăință” (2 Petru 3:9). Răbdarea Lui însă nu va tine la 
nesfârşit. Vine totuşi o zi: „Ziua aceea" (2 Timotei 4:8; 2 Petru 3:10). 

Mă uit în jur. Citesc ziarul. Din toate părțile, vin semnale de alarmă: Pământul epuizat este 
aproape de colaps. Mintile lucide văd că lucrurile nu mai pot să meargă mult timp aşa, că sfârşitul 
e foarte aproape. 

Când Iisus Hristos a fost întrebat de ucenici: „Când se vor întâmpla aceste lucruri? Care va 
fi semnul...?" (Matei 24:3), El totuşi nu le-a dat ca semn nici războaiele, nici conflictele etnice, 
nici cutremurele, nici foametea, nici molimele... Le-a dat un alt semn cert, anume încheierea 
efortului de vestire a Evangheliei în toată lumea. „Atunci va veni sfârşitul.” (Matei 24:14) 

Cercetánd marile momente ale istoriei, descopár cá, de fiecare datá cánd a avut un mesaj 
special, Dumnezeu a avut grijă să asigure mijloacele necesare. Înainte ca Iisus Hristos să vină pe 
pământ, Dumnezeu a pregătit lumea prin Alexandru Macedon, care a impus o limbă universală, 
greaca, pentru ca toti să înțeleagă mesajul. Iar prin administrația romană, Dumnezeu a pregătit şi o 
rețea de 85.000 km de „autostradă”, pentru ca solia să poată ajunge în orice colţ al lumii antice. 

Când a vrut să întoarcă lumea creştină înapoi la Biblie, prin reforma lui Martin Luther, 
Dumnezeu a rânduit să apară tiparnita lui Guttenberg (1455). Prin pagina tipărită, Evanghelia a 
împânzit Europa şi restul lumii, generând o reacție în lant de transformări profunde. 

Astăzi, când lucrurile se precipită, găsesc o lume dotată cu cele mai sofisticate mijloace de 
comunicare: radioul, televiziunea, telefonia mobilă, internetul, parcă anume pregătite pentru o 
„ultimă strigare”, eveniment care va preceda în scurt revenirea lui Mesia. Cu asemenea dotări 
tehnice, nimeni nu va putea să se scuze că n-a ştiut sau n-a auzit... Momentul este pregătit! 
Urmează doar lansarea evenimentului! 

„Fiul omului va veni în ceasul în care nu vă gândiţi!" (Matei 24:44) „O prápádenie 
neaşteptată va veni peste ei..." (1 Tesaloniceni 5:3). Pentru multi, va fi o surpriză totală. Nu însă şi 
pentru copiii lui Dumnezeu care „veghează” şi „aşteaptă pe stăpânul lor să se întoarcă” (Luca 
12:36), pentru că ÎL IUBESC. 

Faţă de tot ce se întâmplă astăzi pe pământ şi în ceruri, există o singură atitudine 
inteligentă: aceea de „veghere şi aşteptare”. 


Eşti gata? 


La sfârşitul secolului XX, lumea îl redescoperea pe unul dintre marii eroi uitaţi ai 
omenirii. Este vorba de exploratorul polar Sir Ernest Shackleton. În patru ani (1998-2002), nu mai 
puţin de patru filme au fost turnate despre dramatica sa expediţie, pe care istoricii au considerat-o 
drept „cel mai mare act de supraviețuire din toate timpurile”. 

În decembrie 1914, Sir Ernest Shackleton a pornit spre Polul Sud cu vasul Endurance*, 
(Endurance (engl.) = răbdare, rezistență, putere de a indura) însoţit de 27 de oameni. Intenţia lui era să 
străbată Antarctica de la un capăt la celălalt, trecând pe la Pol. În anul acela însă, vara polară a 
uitat să apară. Ajuns la numai 165 km de ţintă şi navigând printre gheturi periculoase, Shackleton 
a fost nevoit să se oprească şi să aştepte până la degajarea gheții. Temperatura însă a continuat să 
scadă, iar vasul a fost prins ca într-un cleşte. 

Zi după zi, au aşteptat zadarnic, timp de zece luni, să vină dezghetul. Inevitabilul s-a 
produs: corabia a fost sfărâmată între fălcile gheturilor şi s-a scufundat, lăsându-i pe temerari pe 
banchiza de gheaţă. Cu rezerve minime, cei 28 au pornit pe jos, când trăgând cele trei bărci de 
salvare după ei, când plutind pe un ocean turbat printre capcanele morții. După patru luni şi 
jumătate de bâjbâire, echipajul a acostat pe Insula Elefantului. Locul stâncos şi pustiu, departe de 
căile de navigație şi cu vânturi de până la 160 km/oră, nu era un adăpost prietenos. Pentru băieţii 
epuizați, aşteptarea însemna moarte. Pentru aceasta, Shackleton se hotărăşte să rişte imposibilul. 

În aprilie 1916, împreună cu cinci voluntari, Shackleton porneşte într-o bárcutá cu vâsle pe 
ocean deschis, să străbată... 1.280 km, înfruntând cele mai zbuciumate talazuri din lume. Trebuia 

să ajungă în insula Georgia de Sud, de unde spera să primească ajutor. Trei săptămâni, cei şase au 
fost între viaţă şi moarte. De nenumărate ori, bárcuta era gata-gata să se scufunde. Graţie 
extraordinarei îndemânări a lui Frank, pilotul, care n-avea cu el decât un sextant, cei şase 
reperează corect insula Georgia de Sud. Uraganul însă i-a ţinut în şah o zi întreagă. La 9 mai 
1916, acostarea le reuşeşte. Dar, spre dezamăgirea lor, ajunseseră de cealaltă parte a insulei. Din 
cauza vântului şi a curenților, era imposibil să înconjoare insula cu barca. Nu le rămânea decât să 
traverseze pe jos masivul muntos al insulei. 

Dar asta era o imposibilitate şi mai mare. Traseul era sălbatic - crestele erau acoperite de 
gheturi pline de crevase şi de prăpăstii. Nimeni nu-l mai străbătuse. Cu gândul la băieții 
înfometați şi abandonaţi pe insulă, Shackleton riscă din nou. Însoţit de doi bravi tovarăşi, înfruntă 
primejdii inimaginabile pe un vânt turbat. Timp de 36 de ore neîntrerupt se catárá şi se târăsc 
printre námeti şi creste, păşind pe punti fragile de gheaţă si pe poteci abrupte. ,,Sefule", i-a soptit 
la un moment dat Frank, „am sentimentul că cineva ne însoţeşte.” Într-adevăr, de zeci de ori, când 
erau să se prăvale în crevase, o mână nevăzută îi oprea la timp. Cu eforturi supraomenesti, cei trei 
reuşesc, ca prin minune, să traverseze lanţul muntos. 

Ajunşi la staţiunea de baleniere, Shackleton a pus la cale un plan de salvare a echipajului 
rămas pe Insula Elefantului. De trei ori au încercat balenierele să se apropie de insulă. Şi de trei 
ori au eşuat: gheturile le blocau trecerea. Într-un efort disperat, Shackleton a făcut apel la 
guvernul chilian. Acesta a mandatat vasul Yelcho să întreprindă acţiunea de salvare. Pe când se 
apropiau de ţintă, iarăşi, inexplicabil, gheturile se despicau în fata lor creând un culoar suficient 
cât să poată înainta. La 30 august 1916, Insula Elefantului şi-a arătat crestele. Date fiind condiţiile 
precare, era imperios necesar să nu se zăbovească deloc, ci să se întoarcă îndată. Altfel riscau să 
rămână şi ei blocaţi pe insulă. Shackleton îşi musca nervos buzele: Oare îi va găsi în viață? Si 
oare va avea el timp suficient ca să-i adune de prin cine ştie ce coclauri? Spre marea lui uimire, pe 
mal stăteau gata incolonati 22 de oameni, echipați şi cu rucsacurile în spate, aşteptând doar 
momentul ca să sară în corabie. În câteva minute, vasul făcea deja cale-întoarsă prin culoarul 
care... se închidea în urma lor. Uraa! După 20 de luni de chin, de degerături, de foame extremă şi 
descurajare, toti cei 28 erau, în sfârşit, salvati! 

După o lungă imbrátisare, primul lucru pe care I-a făcut Shackleton a fost să-l întrebe pe 
locotenent: „Spune-mi: Cum de aţi ştiut voi că tocmai azi şi exact la această oră, voi veni să vă 
iau?” Locotenentul i-a răspuns, scurt: „Sir! De patru luni de zile, în fiecare dimineață, dau aceeaşi 
comandă: «Băieți! Strángeti bagajele. Luati-vá rucsacurile şi adunarea pe mal! Fiţi gata! Poate că 
astăzi va veni comandantul, ca să ne salveze!» 

Până aici, profetiile s-au împlinit întocmai. 
Cu aceeaşi siguranță se va împlini şi ultimul act. 
Salvarea e aproape! „lată, Eu vin curând şi 
răsplata Mea este cu Mine, ca să dau fiecăruia 


după fapta lui.” (Apocalipsa 22:12) 

În aşteptarea fágáduintei si a salvării, fii 
pregătit. Prin credință, apucă viaţa şi începe să 
trăieşti! 

